
I. 

K RUPNA ljetna kiša topla poput ustajale vode 
iz bare, lijevala je svu noć i prestala je padati 
tek pred zoru. Dan je osvanuo veseo, svjež i plav, 
pun blistavih sunčanih odsjeva s vlažna drveća i 
grmlja, od kojeg su padale po tlima dugačke jutarnje 
sjene. Ugrijan još i trom od sna rano sam ostavio 
krevet i pošao napolje, na zrak, da se prošećem mo¬ 
krim stazama u vrtu za školom. Selo se također po¬ 
čelo buditi; bunarska se vretena okretala veselo i 
bučno, kovač je pokuckavao po svom nakovnju, oda¬ 
svud se čuli veseli jutarnji povici i dozivanja. S gra¬ 
nja stare kruške u dnu vrta, kad sam pod njom prola¬ 
zio, padale su još rijetke kaplje, i mene — a to mi se 
u posljednje doba često dešavalo — obuze neka dje¬ 
tinjasta želja, da se igram. Pružio sam dakle dlanove 
ruku okrenuvši ih prema nebu i očekivao sam, hoće 
li koja kaplja pasti na njih. Kapnulo ih je nekoliko 
blizu mene, jedna krupna pala mi je na rukav, ali se 
na dlanove nije dala ni jedna. Pošao sam zatim dalje 
stazom i šetao sam neko vrijeme predan vedrim svojim 
osjećajima i mislima, dok nije došao lugar Marić, 
moj dobar ^znanac i drug, s kojim sam mnogo puta 
lunjao po šumi. I on je bio veseo, te mi je kicoški 
naherivši lovački šeširić nad zagasitim, ciganskim 
svojim licem s crnim brčićima dolazio smijući se sta¬ 
zom ususret. 

On mi je predao pisamce druga Klemenčića, 
ono isto, što sam ga nedavno našao slučajno sačuvano 
među svojim papirima, a kojim se — mogao bih reći 
započelo u mom životu novo razdoblje. 


3 




»Mora da vam nešto važno javljaju,« reče Marić. 
»Dali su mi ga još sinoć i molili su me, da vam ga sva¬ 
kako što prije uručim, ali uveče, kad sam vas tražio, 
ni jeste bili kod kuće....« 

»Molili su vas S« upitah. »A ko vas je molio s 1 « 

»Pa oboje, gospodin i gospođa... Dočekali su 
me na putu i još su me na kraj sela ispratili, samo 
da ne zaboravim...« 

»Usmeno nijesu ništa poručili s 1 « 

»Ne, nijesu...« 

Drug Klemenčić iz susjednih Glogovaca pisao 
mi je, da toga dana dođem k njemu, ali nešto kasnije, 
u predvečerje. Čemu me zove, nije objasnio nijednom 
riječi. 

Tome svom susjedu učitelju otuđio sam se posve 
u posljednje vrijeme i nijesam toga pred njim krio, 
pa sam se zato začudio njegovu pozivu, a još više 
načinu, vrlo srdačnom i prijateljskom, kojim je bio 
napisan. Znao sam, da će mi se to pisamce cijelog dana 
vrtjeti po glavi, i da ću po svoj prilici uzalud nastojati, 
da mu dokučim svrhu. »Zaboljet će me samo glava,« 
pomislih i odlučih da pođem s Marićem u šumu, 
gdje ću se rastresti zaboravivši na sve, što mi se čini 
neprijatnim. 

Mladi je lugar bio moj vršnjak, i — kako rekoh 
— mi smo se dobro slagali i razumijevali. Kad mu 
spomenuh, da ću s njim, obradova se. 

»Baš dobro,« reče, »imam štošta novo da vam pri¬ 
čam.« 

»Ali kojim ćete putem i Jer moram možda uveče 
u Glogovce, pa da mi ne bude predaleko do njih...« 

On je baš nakanio da pođe u hrastike kod Pod- 
brđa, odakle mi ne će biti daleko do mog druga, i mi 
se, pošto sam uzeo samo stari svoj ogrtač pod ruku, 
bez oklijevanja dadosmo na put. Za pola smo sata bili 
već dobrano odmakli u šumu te smo prolazili ravni¬ 
nom ispod visokih i gustih bukovih stabala. Oko nas 
je vladao mir, i naši se koraci nehotice usporili, glas 
nam postao tiši. Marić je volio govoriti o politici, 
pa kako je prije dva dana u selu bio neki strani kor- 


teš, moj se pratilac raspripovijedao baš o njemu i 
napokon ga počeo grditi. 

»Kako smije,« žestio se sijevajući očima, »kako 
smije onako govoriti i Zašto vlast takva šta ne za¬ 
brani i Ta on je brbljao prave gluposti, a narod mu 
vjeruje sve, baš sve...« 

Nijesu mi bila nepoznata njegova razlaganja, 
i pustio sam ga, neka govori, te sam ga prekinuo 
gdjekada kojom primjedbom, da ne opazi, kako mi 
je takav razgovor s njim suvišan. Misli mi se jednako 
vraćale onom pismu: uznemirivalo me jedno ime 
spomenuto u njemu. 

S gađenjem u duši sjetio sam se zgode, koja mi se 
desila prije nekoliko dana, kad me je pohodio Luk- 
šić, također učitelj u nedalekom seocu. Taj čovjek 
niti je kad bio posve trijezan niti sasvim pijan. U mom 
smo stanu uz vino razgovarali do kasno u noć, i mene 
je naposljetku piće tako svladalo i raznježilo, da sam 
mu zaboravivši, ko je on i kako gdjekad čuva tuđe 
tajne, odao neka svoja mišljenja, za koja ne bih želio, 
da ih neki ljudi saznaju. Sad mi se odjednom priči¬ 
nilo, da će Luškić sve to izbrbljati svakome, ko ga bude 
htio slušati, kao što je one iste večeri ogovarao glo- 
govačkoga kapelana preda mnom. »Ulis je on,« reče 
o mladom tome svećeniku,« koji sluša Sirene privezan 
o jarbor — čipkama...« I dabome on je temeljitost 
te svoje opaske nastojao potkrijepiti iscrpljivim do¬ 
kazima i s mnogo rječitosti... 

A glogovački mi drug piše, da će i Lukšić uz ostale 
neke drugove danas biti kod njega. Ne će li se — javio 
se nemir u meni — iz njegovih pjanih ustiju čuti u 
Glogovcima slična kakva riječ i o meni, koja će se pro- 
nijeti od sela do sela među mojim drugovima i Nije¬ 
sam volio, da se o meni koješta govorka, iako i nije¬ 
sam — kako mi se činilo — nikad bio suviše tašt i 
zauzet mnogo za svoj dobar glas. 

Marić je napokon zamijetio, da ga ne slušam, 
pa je i on ušutio. Približavali smo se dolini, koju sam 
uvijek — tome je bio povod neki stari bakrorez — 
ispoređivao s onom Danteovom ravninom na brijegu 

čistilišta, gdje je u svojim vizijama gledao Mateldu. 
Dolazio sam tamo često, kad sam želio biti sam. U 
dolinici sam našao doista lijepo mjestance kraj vrela 
pod nekom strmom i kamenitom uzvisinom, koju 
sam radi drveća na njoj nazivao Klenovom stijenom. 
Nedavno nađoh vrelo s ledinom kraj njega posve 
izgaženo govedima i pretvoreno u močvaru, pa otada 
nijesam imao volje da tamo dolazim. 

Prije nego li smo izašli između stabala, sjeli smo 
na mahovinu pod starim nekim drvetom, odakle se 
vidio proplanak obasjan zlatnim jutarnjim suncem. 
Marić me ponudio kruhom, suhim sirom i šunkom 
iz svoje torbe. On se napio i rakije iz male tikvice. 
Kad smo založili, rekoh mu, da ne ću dalje s njim. 

»Pa dobro,« pristane on. »Nije vam, znadem, 
danas do razgovora. Poći ćete drugi put sa mnom...« 

Kad je otišao, prošetao sam dolinom. Bio sam i 
pod onom stijenom i napio se bistre i hladne vode 
iz udubine nastale val jada od omašne goveđe noge, 
jer do samog vrela radi razgaženog tla pokraj njega 
nijesam još mogao. Zatim sam pošao do ledinice kraj 
nekog grma da se osunčam i legao sam tamo prostrijevši 
poda se svoj ogrtač na prilično suhom i sitnom mje¬ 
stancu, pokrivenu mahovinom. Nada mnom je klik¬ 
ćući u visokoj plaveti kružio jastrijeb. Zatvorio sam 
oči, jer me je svijetlo nebo zasljepljivalo poput zrcala 
na suncu. Do mene je odnekale dopirao oštar miris 
Zrele i pokisle trave, meda i metvice. U ušima mi je 
Zašumjela krv po taktu bila. Osjetio sam se posve 
sam i zadovoljan. 

»O, da ja nijesam učitelj,« uzeh razmišljati, »da 
li bih slušao danas, kako kraj mene travke šušte i bu¬ 
bice zuje, ili bih poput ogavno blijede i ljigave gljive 
kunjao u kojem od gadnih ljudskih zakutaka bez 
uzduha i svjetlosti i Ne bih li, da sam svršio započeti 
pravnički studij, bio danas kakav suvišni sudbeni 
pristav kao moj lovački drug Crnički, ili bih možda 
kao perovođa tekao pare kakvom odvratnom advo¬ 
katu u provinciji i Možda bi u mene bila već i žena. 

trula srca i bez prave ljudske pameti, kakvu je nedavno 
uzeo onaj poznati mi mjernik...« 

Da, ja sam uistinu srećan, ali kako će dugo po¬ 
trajati takvi osjećaji u mene i Začas može da mi se 
u duši pojavi gorgonsko lice prave stvarnosti podsje¬ 
ćajući me na stravičnu ispraznost svakog opstojanja 
i zbivanja u svijetu, gdje se život već od pamtivijeka 
pričinjao mnogim razboritim ljudima prepun svako¬ 
jakih nevolja i besmislenosti. I zar ja i sad ne mislim 
na to, kako je moja današnja radost čisto fiziološkog 
podrijetla,^ jer je samo učinak nešto življega kolanja 
krvi osvježene jutarnjim kisikom i I što mi sve ne će 
danas još pasti na um, ne pođem li možda u Glogovce, 
i kakav li ću se tada vratiti kući i Mene, istina, usre¬ 
ćuje samoća, ali ne uvijek, a sad je sve češće baš ona 
povod mom duševnom nemiru i neskladu sa cijelim 
svijetom. 

Kraj mene zlovoljno zabruja krupan bumbar. 
Kad sam otvorio oči, pričinilo mi se, da je nebo iz¬ 
gubilo pređašnji svoj sjaj. Zemlja je bila, osjetio sam, 
prevlažna od sinoćnje kiše, da bi se na njoj moglo le¬ 
žati. 

Prođoše mi tijelom hladni srsi od studeni, koja 
me nenadano svega prožela, i skočivši na noge po- 
đoh natrag u šumu, da se smirim. 

»Ne,« pomislih, »ne valja biti suviše sam...« 

II. 

v 

Ž IVOT, što sam ga provodio na selu, činio mi se 
lijep i pun smisla tako dugo, dok sam vjerovao, 
da je moj učiteljski rad potreban i koristan oni¬ 
ma, kojima je namijenjen. Ali kad sam napokon raza¬ 
brao svu istinu o njegovoj vrijednosti u očima seljana, 
počeo sam se stidjeti svog pređašnjeg zadovoljstva sa 
samim sobom. Po uvjerenju seljana moj se posao razli- 
kuje^od većine ostalih gospodskih poslova samo po to¬ 
me, što je slabije plaćen, a drukčije su gotovo svi izmiš¬ 
ljeni kao izlika, kako bi se gospodski besposličari na 


lukav način dočepali seljačke muke bez ozbiljnog 
i pravog truda. Nije dabome loše, kad čovjek nauči 
nešto citati i pisati, ali bi se do tog znanja moglo doći 
u kraće vrijeme od onoga, što se traži za polaženje 
škole, i možda na jeftiniji način, bez školovanih uči¬ 
telja, koji su ipak dosta skupi, ako i jesu slabo pla¬ 
ćeni. »Svršio sam školu, a što imam od toga«'« obična 
je riječ seljaku, kad se govori o potrebi školovanja, 
iako on baš sasvim tako uistinu i ne misli. — »Nijesam 
nikad ni privirio u školu,« govore djeci neki roditelji, 
»pa se ipak ne bih s tvojim učiteljem mijenjao za pa¬ 
met.« Istina, seljaci gdjekad nastoje, da se u njihovu 
selu podigne škola, ako je dotada nije bilo, ali to ne 
čine iz kakve težnje za znanjem, nego redovito radi 
toga, da im djeca ne moraju polaziti škole u drugom 
selu, ili hoće da i oni dobiju školu, kad je imaju već 
i sela gora — kako oni sude — od njihova. 

Poništen spoznajom, da sam kao učitelj u selu 
posve suvišan, pošao sam k drugovima učiteljima, 
da me utješe i da me možda razuvjere o ispravnosti 
mojih opažanja, ali sam ostao neshvaćen. 

»Ah, baš si smislio, na što ćeš se potužiti 1« odgo¬ 
varali su oni. »Radi svoj posao savjesno i ne pitaj, 
što ko sudi o njemu...« 

»Ali taj posao mora imati neku pametnu svrhu, 
da ga uzmognem vršiti...« 

»Pa zar ne učiš omladinu, ne uzgajaš li je «*« 

»Ali u tome i jest zlo,« odvratio bih, »što oni, 
kop su školu polazili, nikako ne uviđaju, da ih je škola 
čemu naučila ili ih uzgojila...« 

Čudili su mi se neki, što već davno nijesam uočio, 
kako zapravo naš narod shvaća potrebu škole, i mi¬ 
slim, da sume stoga držali glupim; bilo ih je — kako 
mi je Lukšić pričao — koji su se na me i naljutili. 

»Koji mu je bijes «V govorili su o meni. »I što se 
prenemaže i Ako mu nije po volji učiteljsko zvanje, 
neka ga ostavi...« 

Njima to nije bilo teško reći, ali ja sam se već 
naviknuo na selo i na ljude, pa bi mi se teško bilo 
od njih dijeliti. Zavolio sam školu i dječicu. Kad je 


8 


školski praznik, uđem u praznu učionicu, sjednem 
za katedru i razmišljam, što ću sutra raditi s kojim 
godištem, da li bih pošao s djecom kud na šetnju, 
ili. bih joj mimo nastavnu osnovu što lijepa čitao ili 
pripovijedao. Kroz otvorene prozore odnekud iz sela 
dopiru do mene nejasni glasovi ljudi, šušti lišće u kroš¬ 
njama drveća pred školom, nešto pucketa u klupama 
preda mnom. Zaleti se kroz prozor ptičica, zaokruži 
po sobi pa zacvrkutavši glasno izleti opet van. Uzi¬ 
mam gdjekad iz ormara s knjigama kakav stari uči¬ 
teljski časopis požutjelih listova, razgledavam ga i 
čitam lagano, sanjam o prošlim ljudima i vremenima, 
a časovi spokojno prolaze... 

Da ne budem više učitelj i da ne živim na selu i 
Pa tada ne bih znao, kad je koje godišnje doba, jer 
bi mi daleko bila polja i šume, i ne bih imao s kim da 
se radujem divnim promjenama, što se u prirodi zbi¬ 
vaju kroz godinu dana. Ko bi mi donosio prve visi¬ 
babe, dragoljube i jagode i Ne zna, kakav je važan 
događaj prvi snijeg, tko ga nije dočekao okružen ma- 
lom djecom. Valja vidjeti ona lišća, kad im pričaš 
° Božiću, koji dolazi, pa da osjetiš čar i ljepotu blag¬ 
dana. Tko^hoće da zapamti, kad je bilo proljeće, valja 
da se sa četom nestašnih dječaka provlači za šuma- 
ricama kroz šikare udaran po rukama i licu granči¬ 
cama s nabreklim pupovima, a za mene je ljeto onda, 
kad se ori cika djece u potoku natkrivenom vrbama... 

Tu v se spominjem neke zgode iz svojih doživljaja 
na ratištu. Nešto je naime slično riječima u gornjim 
recima o životu na selu govorio i neki mladi zastavnik, 
s kojim sam za Bohm-Ermollijeve ofenzive u jeseni 
t9t5* godine konačio jedne noći u birtijici nekog 
šumskog seoca na desnoj obali Strija. Dogodilo se 
slučajno, da je Jada treći u našem društvu bio Alfred, 
moj drug iz đačkih dana, o kojem ću više reći drugom 
prilikom. Povaljeni na vlažnom podu od nabite zem¬ 
lje, ušljivi i gladni, uznemirivani bukom vojske, koja 
je svu noć prolazila drumom pored našega konačišta, 
mi,smo uzalud nastojali da usnemo, pa smo dobar dio 
večeri proveli u razgovoru. 

Tutanj kola i topova, što je spolja dopirao do nas, 
podsjeti zastavnika na kasne jesenske večeri, kad se 
negdje u našim krajevima vraćaju iz vinograda berači 
uz kola s punom buradi: domaća ih čeljad, zažarena 
lica od pripremanja slasne večere kod ognjišta, do¬ 
čekuju u dvorištu pred razjapljenim podrumskim vra¬ 
tima, a škiljave svjetiljke obasjavaju magleni mrak 
vabeći k sebi rojeve noćnih lepirića.' I ta već otrcana 
slika iz stare naše idile, kakva je uglavnom uza sve 
nevolje bio predratni naš život, zanijela je toliko 
našeg zastavnika, inače učitelja po građanskom svom 
zanimanju, te nije htio nikako da prestane s opisiva¬ 
njem ljepota seljačkog života. Ali kako već biva u 
takvim slučajevima, on je svojom zagrijanošću pobu- 
dio naše protivljenje, i ono je bivalo sve veće osobito 
Za našeg raspravljanja o socijalnim prilikama našeg 
hrvatskog sela. Razgovor, što smo ga naposljetku 
poveli o našoj inteligenciji u vezi s narodnom buduć¬ 
nošću, prekine Alfred izazvan zastavnikovim opti¬ 
mizmom u prosuđivanju moralne kakvoće i duševne 
zrelosti u većine naših obrazovanih ljudi. Rat je, reče, 
pokazao sva prava svojstva i sklonosti u nas kao voj¬ 
nika, i u onih vrlih ljudi, koji su ostali kod kuće, da 
nam starce, žene i dječicu što brižnije čuvaju od su¬ 
višnih nevolja i propasti. 

Kakvih junačina ima među nama, nastavljao je 
Alfred sve ogorčenije, uvjerio se i nedavno za svog 
ooravka u galičkom nekom garnizonskom gradiću. 
Tamo se ljetos bacila pod jedan od ranjeničkih vla¬ 
kova mlada Židovka, djevojče od kojih šesnaest go— 
dina, najmlađa kćerka iz siromašnije, ali obrazovane 
i čestite trgovačke porodice. Pošla je u smrt radi ne- 
kog oficira, čovjeka dosta neugledne spoljašnosti, 
a ustrajna i zanimljiva udvarača. Taj pravi naše 
gore list, koji je isprva maloj nekršćanki deklamovao 
i katoličke Novalisove pjesme, trebao je napokon 
da je uzme za ženu. Takva šta mu nije bilo po volji, 
i on pokuša da svoju žrtvu prepusti drugom jednom 
svom drugu i da na tako nečastan način prekine svoje 
veze s njom. Ali djevojka nije nipošto samo glu mil a 

prevarenu Jjubav: izgubila je vjeru u život, što 
je posvjedočila i svojom smrti. Njemu je, kažu, u ne¬ 
kom okršaju na fronti nekoliko dana poslije djevoj¬ 
čine tragične smrti raskoljena lubanja čerkeskom sab- 
Ijom, ali su iza njega ostali mnogi njemu slični poje¬ 
dinci, koji su njegov postupak s nesrećnicom nesamo 
opravdavali, nego su ga još držali momčinom i pravim 
vojnikom. Oni^ se dakako uza sve to smatraju časnim 
ljudima, a držao se takvim jamačno i onaj zavodnik 
i zlikovac, koji je slučajno u civilu bio baš učitelj, 
te je Alfred ga je i sam slušao — znao i te kako 
lijepo govoriti o važnosti svog staleža i o svom radu 
među narodom... 

Ne sjećam se svega, što je tada zastavnik odgovo¬ 
rio Alfredu, ali pamtim, da njegove riječi nijesu ni iz¬ 
daleka bile uvjerljive kao njegov prijašnji prikaz 
seoskog života — prost i sadržajem poput mjesečnih 
vinjeta u starinskim kalendarima — i o kojem sam ja 
često mislio u sadašnjoj svojoj šumskoj zabiti. 

^ Da, volio sam selo, pa i to je bio često uzrok mog 
duševnog nemira. »Što si ti učitelj,« mislio sam, »od 
toga nema nitko koristi osim tebe sama.« Počeh tada 
ispoređivati,^ koliko je koje zvanje korisno za opće 
dooro, i pričini mi se, da od svakoga ima ponajviše 
koristi onaj, ko ga vrši, te da bi za svijet bila najveća 
sreća. Kad bi se mnogim naoko potrebnim zvanjima 
zatro trag u čovječanstvu. Polazeći dalje u prosuđi¬ 
vanju prilika i odnosa među ljudima počeo sam 
se opet sve više baviti smislom života uopće te sam se 
sve češće laćao knjiga iz svoje đačke knjižnice. U mno¬ 
gima od njih tražio sam nekada izlaz iz teških sumnji 
i duševnih bolova kao vojnik na ratištu, ali ga nijesam 
našao^po njima, nego u odluci stvorenoj nakon dugog 
razmišljanja i promatranja nesrećnog svog naroda, 
koji je mučenički ginuo prolijevajući svoju krv u jednoj 
za nj sasvim suvišnoj i proti njegovu dobru upravlje¬ 
noj borbi. Odlučih naime da poslije svršena rata 
odem među taj narod, da mu budem drug u patnjama 
i njegov požrtvovni učitelj. Poslije mojih učiteljskih 
iskustava nekadašnji mi se nemir u duši opet pojavio 

pojačanom snagom. Da ga utišam, zađoh još dalje u 
prošlost od sveučilišnih svojih dana i od filozofa, koje 
sam tada čitao. Dadoh se na ispitivanje vjere, prema 
kojoj sam postao ravnodušan još kao gimnazijalac 
viših godišta. Među mojim knjigama pojavila se od¬ 
jednom katolička djela o crkvenoj povijesti, apologe- 
tici, moralci. Uvaživši tvrdnju, da se vjera može 
shvatiti samo tada, kad se po njenim zahtjevima živi, 
počeo sam izbjegavati u svojim djelima sve, što je po 
njenoj nauci grijeh, a uzato sam počeo polaziti crkvu, 
moliti se Bogu, postiti i uopće vladati se kao uvjereni 
katolik. Uzeh proučavati djela suvremenih konver¬ 
tita književnika i uživljavati se u njihovu umjetnost 
nadahnutu vjerom. Lunjao sam po šumi citirajući 
»Malu službu« Bogorodičinu i u tom sam doista mnogo 
uživao, te sam često bio pun tihog zanosa, kad sam 
govorio : 

Gospod kraljuje, obukao se u veličanstvo — 
obukao se Gospod u silu i opasao se. 

On je utvrdio krug zemaljski 
i ne će se pomaknuti. 

Prijestolje tvoje stoji od iskona, 
od vijeka ti si... 

Podižu rijeke. Gospode, podižu glas svoj — 
podižu rijeke valove svoje 
od bučan ja mnogih voda. 

Munje njegove sijevaju po krugu zemaljskom — 
vidi i strepi sva zemlja; 

gore se tope kao vosak pred licem njegovim — 
od lica njegova sva zemlja... 

Nebesa naviještaju pravdu njegovu 
i svi puci slavu njegovu... 

U to sam se doba razlikovao — kako sam mislio 
— od pravih vjernika samo po tome, što se oni boje, 
da im vjerske njihove iluzije ne razbije spoznaja zbi¬ 
lje, dok sam se ja često strašio, da mi ti lijepi sni ne 
sakriju prave istine. Na časove sam zbilja vjerovao 
i tada sam opet bio posve zadovoljan i spokojan, ali 
doskora bih se nanovo postidio radi tih svojih osje¬ 
ćaja, nedostojnih tobože ozbiljna čovjeka poput oda¬ 
nosti kokainu ili drugom kakvom narkotičnom sredstvu. 
Kadšto se zadubih u takvim trenucima i u pjesme 


našega Kranjčevića. »Radi i raduj se !« bodrio bih se 
potaknut nekim lijepim njegovim mislima. »Rad je, 
koji rađa probleme, ali ih on jedini i rješava.« No više 
od takvih umovanja privlačila me tom pjesniku rijetka 
ljepota njegova jezika, lakoća i zvonkost njegova 
stiha i oni posebni ugođaji njegove poezije, puni je¬ 
zivo bolnih i slatkih trzaja, kakvi često grče dušu 
u burnim preživljavanjima ranih mladenačkih ljubavi. 
Kada bi mi nesnosan i pečalan moj taedium vitae 
počeo poput more ispijati mozak i srce, nekoliko bi 
me strofa našeg pjesnika znalo ponekad osvježiti, 
kao što težaka za teške ljetne omare okrepljuju gutljaji 
studene vode iz bukare, sakrite u dubokoj sjeni pod 
grmljem na rubu oranice. 

U nekom učiteljskom listu pročitao sam ovih dana 
zanimljiv sastavak nekog druga, u kojem je iznio 
svoje doživljaje na selu. Kad su ga — priča on — radi 
spletaka njegovih političkih protivnika ljudi neprija- 
zno dočekali u selu, kamo je bio premješten, te pače 
i u gostionici prve večeri nije mogao kupiti nikakve 
hrane, otišao je u svoj pusti stan, gdje još nije imao 
ni kreveta. Duboko potišten i obuzet svojim crnim 
mislima osjeti u mraku najednom nečiji dodir na 
svojoj ruci. Bila je to djevojčica, gostioničareva kćerka, 
koja je pošla k učitelju, jer je znala, što mu se desilo 
kod njena oca. Kroz nezaključana vrata na učiteljskom 
stanu ušla je k njemu u sobu i donijela mu na pladnju 
krišku hljeba s dva grozda, od kojih je jedan bio velik 
i crn, a drugi manji i bijel. 

»Uzmite to,« reklo mu je dijete. »Kad vam otac 
nije dao večeru, dat ću vam ja svoj kruh i grožđe, 
što sam ga dobila od majke.« 

Učitelj je morao da popusti prošnjama djevoj¬ 
čice i primio je njezin poklon. 

Dogođaj je bio ispričan na neki poseban naivan 
način, koji je odavao auktorovu mladost i početniš- 
tvo u pisanju, a meni se svidio osobito radi poante, 
koja mi se usjelda u pamet. Onaj naime veliki crni 
grozd, što ga je auktor dobio na dar, bio je trpak 
i kiseo, ali je zato onaj bijeli, iako malen, bio vrlo sla- 

dak. Tako su i učiteljeva iskustva u onom selu obilo¬ 
vala gorčinom i kiselosti poput onog velikoga grozda, 
ali se ipak uvijek našao poneki slatki grozdić, koji je 
tiz dobru volju dostajao, da se uza nj na uživanje 
nevaljala grožđa zaboravi. 

Čovjek je više, nego što se misli, i u kasnijim 
svojim godinama dijete, koje možeš i u ozbiljnim ča¬ 
sovima zabaviti kakvom sitnicom, pa tako sam i ja 
s nekim humorom, ali ipak na svoju korist ponavljao 
moral spomenute pričice : »Miruj ! Uz crno grožđe 
naći će se i za tebe grozdić sladak i bijel.« 

Približavao sam se pomalo, činilo se, potpunom 
svom izmirenju, i sve češće su me obuzimale slutnje 
o nekoj blizoj i velikoj sreći. Srce mi je u tim trenu¬ 
cima često zeblo od čudnih predosjećaja, a naročito 
mi se to dešavalo, kad bih u spomenutom Bogorodi¬ 
cu oficiju naišao na stihove poput ovih (Pjes. VI, 9): 

Ko je ova, što se javlja poput rane zore, 
lijepa kao mjesec, kao sunce odabrana, 
strahovita poput vojske, 
koja je svrstana u bojni red i... 


III. 

S JEDEĆI na nekom panju na rubu stare šume i 
osjećajući njezin hlad na leđima promatrao sam 
dugo poznate mi, suncem obasjane travnike i 
uzvisinu nad njima sa seocem sakritim u voćarima, 
dok me napokon udaljeno zvonce nije podsjetilo, 
da je dan prispio podnevu. Njegovo sitno i ubrzano 
kucanje čulo se na časove posve jasno, kao da se, ne¬ 
vidljivo i kristalno, zanjihalo u dubokoj plaveti nada 
“'ioni, a onda mu se najednom počeo gubiti glas u 
daljini poput zujanja neke bubice. Prigušena i drhtava 
1 a 'v, os 1 Zvukova, koja se osjećala i u titranju jedva 

vidljive plave maglice nad sočnim zelenilom ravni 
umivene noćnom kišom, u mene je izazvala neočeki¬ 
vanu odluku, te sam se digao sa svog mjesta i zaputio 
prema seocu u voćarima. Na travnjacima bilo je više 
podvodnih mjesta i lokava, odakle je, kad sam prola- 

zio stazom pored njih, izlijetalo preda me mnoštvo 
plavih i zlatnih libela s nježnim i svjetlucavim krio- 
cima. Sunce, što se rasplamsalo u podnevnim visi¬ 
nama, živo mi je potjeralo krv po žilama ohlađenim 
u sumskim sjenama, i ja sam doskora morao skinuti 
kaput. Prešavši preko ravni počeo sam se lagano i 
otpočivajući uspinjati uz brežuljak putem utonulim 
u vlažan i sjenovit jarak presvođen mirisavim baz- 
govim i ljeskovim grmljem. 

Pola sam sata kasnije sjedeći uz prostrt stol pod 
granatim starim orahom razgovarao s drugom Mile- 
tićem, najstarijim učiteljem u okolici, kojega smo svi 
od milja nazivali našim čikom. Smjestili smo se za 
školom, da^ ručamo na svježem uzduhu, i pred nama 
se već pušili tanjuri s juhom šireći prijatan miris, 
koji je ugodno uzbuđivao moj lunjanjem po šumi 
izgladnjeli želudac. 

Dobrog je starca očito obradovao moj pohod. 
Žmirkajući zadovoljno umnim i živim očima pod 
gustim obrvama, lice mu se, obraslo bradom, ne¬ 
prestano smješkalo. Ta brada zajedno s dosta obilatom 
kosom na glavi, gdje su se jedva počeli pokazivati 
prvi znakovi ćelavosti, bila je tek prosijeda, premda 
smo minule godine proslavili njegovu šezdesetu go- 
1 dišnjicu. 

vi mladići,« govorio mi je po svom starom 
običaju neobično glasno, »nikad vas nijednog nema, 
da ublažite starcu samoću. Kad sam ja bio mlad, 
nikad nije prošlo mjesec dana, da se mi učitelji ne bi¬ 
smo gdje sastali i porazgovorili se o našim brigama, 
o službi, o porodicama; pohađali smo se i o imenda¬ 
nima i krsnim slavama, ročili smo se na proštenjima, 
a kad je bilo klanje u kući kojeg druga, svi bi se uči¬ 
telji iz susjedstva bili kod njega sastali. Danas, čini 
mi se, umire stara druževnost,..« 

»Pa sastajemo se i mi,« odgovorih mu. »Eto danas 
me Klemenčić poziva k sebi, samo ne znam, da li bih 
i pošao...« 

On me pogleda, kao da su ga zatekle moje riječi. 

»Kako «« reče s nerazumijevanjem. »Zar ti se 
Klemenčić ne sviđa S 1 « 

»Ne,« odvratih smijući se, »ne sviđa mi se. A što 
je najgore, ne bih znao kazati, zašto ga upravo ne vo¬ 
lim. . 

Pogleda me i opet na trenutak i ne kazavši ništa 
na moje riječi poče ravnodušno da razgovara o sitni¬ 
cama našeg svagdašnjeg učiteljskog života. 

Kod stola nas je posluživala starica, njegova su¬ 
pruga, skromna i umiljata ženčica stara kova, vrlo 
sitna i slabašna u poredbi s njegovom niskom, dosta 
krupnom i čvrstom prilikom. Na prvi pogled nikad 
ne bi ko nepoznat pomislio, da su njih dvoje muž i 
žena, ali nakon pomnijeg promatranja uočio bi, da je 
u načinu njihova govora, u blijesku očiju, kojima su 
se u nazočnosti drugih ljudi tiho sporazumijevali, i u 
izrazu nasmiješenih njihovih lica bilo nešto tako srodno, 
te bi čovjek pomislio, da su brat i sestra. U društva 
se s njima moglo odmah opaziti, kako su njih dvoje 
u razgovoru s gostom vrlo zabrinuti jedno za drugo, 
jesu li pravo shvaćeni, te da ona gotovo uvijek na¬ 
stavlja govor tamo, gdje je starac prestao, i da on opet 
nju svojim riječima češće, nego li je potrebno, potpo¬ 
maže i razjašnjava. 

Zapitah Miletića, zašto mu gospođa ne objeduje 
s, nama zajedno, kad nas već sama poslužuje. 

»Eh, danas je moraš ispričati,« reče on. »U nje je u 
kuhinji gošća, nekadašnja naša sluškinja, koja nam iz 
susjednog sela dolazi gdjekad u pohode ; one razgo¬ 
varaju o našoj djeci...« 

U njih su bila nekada dva sina i dvije kćeri, ali im 
je troje djece umrlo u najljepšim mladenačkim godi¬ 
nama, a tek jedna im se kćerka udala za šumara u 
nekom slavonskom gradiću. 

»A što ti radiš po tim šumama i Zašto ne zala¬ 
ziš češće među ljude j 1 « vrati se Miletić nenadano na 
pređašnji naš razgovor, kojemu sam, što je on dobro 
opazio, htio izbjeći. »Tuže mi se neki drugovi, da im 
se posvema otuđuješ...« 

»To se zna, čemu hodam po šumi.« odgovorili, 
»Volim uistinu samoću, ali se namjerice ljudima ne 
uklanjam. Uostalom ljude sretam i u šumi i na paš¬ 
njacima, kud prolazim...« 

»Pa o čemu razgovaraš s njima i Bojim se, razumiješ 
li ti njih, i mogu li oni tebe razumjeti...« 

»O čemu razgovaramo ponovih smijući se. »Evo 
nedavno mi je neki pastir tamo negdje u šikarama 
blizu Podbrđa pripovijedao cijelo poslije podne, kako 
se u onim šibi jacima vidjevaju neke neobične vatre 
u predvečerje Đurđev-dana, a pričao mi je mnogo i o 
vilama i drugim čudesnim bićima...« 

On se također ljušteći nožem krupnu krušku i 
režući je u kriške nasmiješi dobrodušnom podruglji¬ 
vosti i zakima glavom. 

Pomislih na jutrošnji svoj razgovor s Marićem i 
kako taj neuki lugar nije osamljen u svojoj neoprav¬ 
danoj ljutnji na seljački naš narod i njegovu sklonost, 
da podliježe utjecajima očitih lažova, kojima nije stalo 
do zbiljskog njegova dobra, nego se brinu za uspjeh 
svojih posebnih ciljeva, često sasvim ličnih i sebičnih. 

»Bez šale,« nastavim, »mene vrlo zanima sve, o 
čemu seljaci pričaju, a što tvrde o vilama, doista me 
zbunjuje. Znam više vrlo razboritih ljudi, koji posve 
ozbiljno vjeruju u njih...« 

»Da, ima mnogo čudnovata svijeta,« uozbilji se 
Miletić. »Kažu neki doista, da im vile konjima pletu 
grivu. Nedavno sam se s nekim susjedom radi toga 
prepirao. ,Uveče je, veli on, griva raščešljana konjima 
a ujutro im je sva u pletenicama poput djevojačkih, 
ma da sam svu noć uz konje na paši i ne puštam ih 
s vida.' Uzalud mu dokazujem, da je nemoguće, što 
mi priča...« 

»Ali je ipak zanimljivo čuti, što ljudi misle i kako 
gledaju na svijet...« 

»Nadaš li se od toga kakvoj koristi u svom uči¬ 
teljskom radu i « 

»Bezuvjetno je potrebno,« nastavih razgovor, 
»uživjeti se u naziranja i način mišljenja priprosta 
čovjeka, hoćemo li da naučimo govoriti tako, da nas 

razumije. Nas školovane ljude seljak ne shvaća po¬ 
svema, jer je naš govor odra z drugačijeg od njegovog, 
nama posve stranog gledanja na svijet, i stoga naše 
riječi, premda zvone jednako poput njegovih, ne nalaze 
odziva u njegovoj duši...« 

»To je živa istina, što govoriš,« prihvati Miletić 
s odobravanjem. 

Ponukan njegovim priznanjem počeo sam u tan¬ 
čine razlagati svoju misao, ili bolje reći, njegovu mi¬ 
sao sadržanu u njegovoj sumnji, da li razumijem 
one, s kojima razgovaram na svojim šetnjama. Za 
kratko vrijeme razabrah po njegovim rasijanim po¬ 
gledima, da ne prati baš jako pažljivo mojih razma¬ 
tranja i da je naime po svoj prilici zabavljen u sebi 
nečim drugim. 

»Događalo mi se nekad,« završili naprečac, »da 
nijesam mogao razabrati, kakav se naročiti smisao 
krije u stihovima kojeg doista vrijednog lirika, a ipak 
sam razumio svaku njegovu rečenicu i riječi. Nalik 
na takve neshvaćene pjesnike danas su mnogi od nas, 
što živimo među narodom...« 

Stari čika, koji je međutim bio zapalio svoju lulu, 
odbije šuteći nekoliko dimova i reče ukratko : 

»Pravo kažeš: seljak živi još u nekom mitskom 
svijetu vještica, mora, vukodlaka i svećenika, koji 
prave grad. Njemu se hoće čudesa, obećavaj mu ih 
dalde poput mnogih drugih držeći se one stare pro¬ 
kušane : mundus vult decipi, ergo... — pa evo te 
doskora velika čovjeka, i neboj se, da ćeš biti neshva¬ 
ćen ...« 

Malo zatim odvede me čika u svoj stan u svijetlu 
i prijaznu sobicu s prozorima okrenutima u vrt, koju 
je nazivao svojim kabinetom. Tamo se osim glomaznog 
pisaćeg stola zakrčena papirima, osim polica s knji¬ 
gama i starinskih slika po zidovima nalazio i nekakav 
otrcan kožnati divan, na koji sam po starčevoj želji 
morao leći, da se prospavam. 

»Probudit ću te,« reče zaklanjajući prozore za¬ 
storima, »kad bude vrijeme, da pođeš u Glogovce...« 


Malo poslije njegova odlaska odškrinu se lagano 
vrata sobice, i k meni uđe njegova stara gospođa, 
pa ustah brzo s ležaja prilično iznenađen. 

»Vi volite razgovarati samo s mojim mužem,« 
reče prijazno i ponuka me da sjednem na stolicu uz 
pisaći stol, a sama se spusti na rub divana. »Na mene 
zaboravljate, a ne zna se, bi li vam razgovor sa mnom 
bio baš posve suvišan...« 

Ne protiveći se njenim riječima gledao sam njene 
sijede kose, prijazno i naborano lice s dobrim plavim 
očicama, cio njezin obao i sitan starački lik; ne že¬ 
leći je smetati u govoru šuteći sam očekivao, što će 
mi još reći. 

»Imate li majku S 1 « upita me ozbiljnim glasom. 

»Nemam,« odgovorih, »umrla je već davno...« 

Ona se odjednom smela i poniknula očima, te 
opazih, kako nastoji da svlada svoju zbunjenost. 

»A što da ne kažem odmah $\c ohrabri se i zagleda 
se nasmijana lica u moje oči. »Zašto se ne ženite 5« 

Razvedrih se i ja. Njezino mi se pitanje pričinilo 
posve običnim, pače mi bude, kao da je baš to i trebala 
kazati. 

»Što, da nemate možda djevojku za mene S 1 « 
nasmijem se. 

»I te kakvu djevojku ! Nema joj ravne u cijeloj 
našoj okolici...« 

Bez pređašnje uzbuđenosti, prostodušno i povjer¬ 
ljivim glasom poče mi savjetovati, kako je već doba, 
da prekinem s momačkim životom. Ko se mlad ženi, 
ne kaje se, a ja — spomenu mi — već i nijesam baš 
tako mlad, pa kanim li uopće da osnujem porodicu, 
tada je za to prispio već posljednji čas... 

Ali ko je ta odabranica, što treba da je uzmem, 
starica mi ne htjede odati, 

»Pođite večeras u Glogovce,« uputi me, »i dobro 
promotrite djevojke, što ćete ih ondje naći; vi ćete 
je, uvjerena sam, i sami prepoznati...« 

Kad me je starica ostavila samog, nijesam dakako 
mogao odmah usnuti, pa sam se predao svojim mislima. 

»Pa to je, čini mi se, sve neki dogovor,« pomi¬ 
slih dovodeći u vezu ono Klemenčićevo pisamce, či- 
kinu nesabranost kod današnjeg našeg razgovora i 
onaj staričin pohod. »Ali neka, svejedno ću onamo poći 
i sve ću vidjeti, što kane učiniti sa mnom...« 

Duvajući spol ja vjetrić je nečujno nadimao bijele 
prozorske zastore poput jedara na kakvoj barčici. 


IV. 

P REMDA nijesam imao namjere da što krijem 
pred čikom, ne rekoh mu ipak prave istine, kad 
ustvrdih, da ne znam, zašto ne volim glogovač- 
kog svog druga. Zapravo se pređašnja duboka i spon¬ 
tana moja sklonost prema Klemenčiću nije nikad po¬ 
sve izgubila, a odnedavna se počelo u meni buditi 
nešto nalik na mutnu težnju za ponovnim našim 
zbližavanjem. On me se dakle svojim pozivom sjetio 
baš u pravi čas, da me privede punom osvještenju 
iz mojih nejasnih osjećaja, a njegovo pisamce doj¬ 
milo me se to više, što sam ja njemu bio mnogo kriv 
radi nelijepa načina, kako sam se rastao s njim i nje¬ 
govom porodicom. Za razgovora sa starcem još uvijek 
nijesam bio sasvim načistu sam sa sobom i stoga 
mu ono i nehotice krivo kazah. Pa i to, da je Klemen- 
čić bio moj politički protivnik, mnogo će toga razja¬ 
sniti u svemu, što ću još kazivati. 

Obojica smo bili prilično neobuzdane i žestoke 
ćudi, pa su, naše jalove političke i druge prepirke ra¬ 
đale i suviše često uzajamnim uzrujavanjem i ogor¬ 
čenjem. Veoma zaokupljeni aktuelnim pitanjima ta¬ 
dašnjeg novog doba ni jesmo nikako htjeli o njima 
šutjeti, i naše je neslaganje bivalo iz dana u dan sve 
veće. Zlovolja, dosada i zamorenost osjećala se sve 
više u našem drugovanju, a do prekida je među nama 
došlo povodom zajedničkog jednog doživljaja za o nih 
burnih rujanskih dana 1930. godine, kad su se u nekim 
krajevima pobunili seljaci radi žigosanja stoke, uve¬ 
dena k nama bez prave potrebe. Kao što je kojeka¬ 


kvim pokvarenjacima nauckan seljački svijet iskalio 
u nekim mjestima svoj bijes na državnim i općinskim 
činovnicima, koji su im dopali ruku, tako su i seljaci 
u mom kraju mislili, da će biti dobro, budu li — kad 
već drugih činovnika među njima nema — pripazili 
na učitelje bojeći se, da ih ti možda ne prijave vlastima 
radi buntovničkih njihovih djela i namjera. Dogodilo 
se stoga, da smo se one godine, noću uoči Male Gospe, 
Klemenčić i ja sastali kraj naložene vatre na nekom 
šumskom čistacu u gomili naših seljana oboružanih 
puškama,' revolverima i sjekirama. Gdje je zapravo 
to mjesto u šumi, toga i danas ne znam, jer su mi po¬ 
vezali oči, kad su me izveli iz stana, te me je netko 
nepoznat uzevši me pod ruku u pratnji šutljivih se¬ 
ljaka poveo bogzna kojim putevima daleko nekamo 
u noć. Zavoj s očiju skinuli su mi tek kod one vatre 
i ja sam među ljudima, koji su je okruživali sjedeći 
na tlima oko nje, odmah prepoznao Klemenčića. 
Upao mi je u oči radi svog izobličenog i samrtnički 
blijedog lica. On me je letimice pogledao i opet upro 
ukočen pogled u vatru pred sobom, kao da ga nimalo 
ne zanima moja nazočnost među tim ljudima. Njegov 
očito pretjerani strah bio mi je donekle nerazumljiv. 
Što su naime naši seljani naumili učiniti s nama, ja 
nijesam znao ni sam, ali po njihovim nasmiješenim 
licima i prijateljskim pogledima, kad su nas proma¬ 
trali, sudio sam, da nam od njih ne prijeti nikakva 
pogibao. Uglavnom su se oni vladali, kao da nas uopće 
ne zamjećuju, govorili su glasno i malo, i to su bile 
ponajviše neke sasvim obične primjedbe, ali su zato 
često odlazili nekamo u šumu i mrak šapćući među 
sobom i vraćajući se nakon nekog vremena k vatri 
ozbiljnih i zamišljenih lica. 

Što je vrijeme više odmicalo, ljudi su, a i Kle¬ 
menčić s njima, bivali sve nemirniji. Činilo se, da oni 
nešto iščekuju. U neko doba čuo sam iz daljine od ne¬ 
koliko stotina metara metalne zvukove, kao da netko 
čekićem udara o gvožđe. Neki mladi seljaci crvenih 
lica i uznojeni, s kaputima svučenim i prebačenim 
preko ramena, dolazili su iz šume s blatnim budacima 

i sjedali su kraj vatre osmješkujući se zadovoljno, 
kao da su svršili važan i veseo neki posao. Negdje 
oko ponoći čuo se iz daljine na onoj strani, kamo su 
odlazili, nečiji glasan povik i žamor glasova, koji su 
opet utihnuli u tami. Svi, što su bili kod vatre, pođi- » 
zali su se sa svojih mjesta i potrčali su prema šumi, 
kao da je onaj povik bio njima namijenjen. Klemen- 
čić i ja ostali smo sami. Na njegovu sam čelu ugledao 
krupne kaplje znoja, oči je izbuljio prateći ukočenim 
pogledom seljake, koji su trčali u mrak, i lica skame¬ 
njena kao u mjesečara on se najednom digao i potrčao 
Za njima u šumu. 

»Dođi za mnom !« dovikne mi pridušenim glasom 
i ne gledajući me. »Ne oklijevaj ! Moramo se po¬ 
žuriti...« 

Poslušao sam ga i pohitao za njim. 

Na ulazu u šumu vikne na nas netko dolazeći 
nam ususret: 

»Kuda ćeš i Stoj ! Jesi li naš s'« 

Ustavih se odmah, i k meni priđe poznati mi se¬ 
ljak, neki Madžar naseljenik, i prepoznavši me u mraku 
promijeni glas i reče mi prijazno ; 

»Vratite se natrag, gospodine... Ovamo ne smi¬ 
jete dolaziti...« 

»A što se to sprema upitah ga, kao da sam prečuo 
njegove riječi. 

Moga druga je međutim bilo nestalo među đrve- 
ćem, njega kao da Madžar uopće nije opazio. 

»Ah, gospodine učitelju,« progovori taj drhtavim 
glasom. »Sve će se to naopako svršiti...« 

Vratili smo se opet k vatri. Madžar se zamislio 
pušeći svoju lulicu i ušutjevši posve nije se više upu¬ 
štao u razgovor sa mnom. On nije opazio ni sad, da 
mog prijatelja nema uza me, pače i ostali seljaci nijesu ,* 

toga u prvi mah zamijetili, kad su se već kasno poslije 
ponoći nešto zlovoljni i neveseli sakupili svi kraj skoro 
utrnule vatre. Šutjeli su, pušili, zijevali i drijemali. 

»Gle,« odjednom se dosjeti netko, »glogovački 
učitelj nije tu...« 

Nitko?se ne odazva na tu primjedbu. 


Pred zoru su odlučili seljani da se vrate kući. 
Meni su opet povezali oči maramicom, a dobio sam 
i pratioca i u mučaljivu njihovu društvu pošao sam 
u selo. Tamo su se ljudi skinuvši mi s očiju povez 
oprostili od mene. Nijesu — rekoše mi — htjeli, da 
znam, gdje sam bio s njima, a kod kuće me nijesu 
smjeli pustiti, jer bih možda otišao kud da ih javim, 
pa neka se ne ljutim na njih, svemu će tomu uskoro 
biti kraj, a mi ćemo ostati dobri prijatelji, kakvi smo 
i dotada bili. 

Ujutro su došli u selo žandari, našli su svijet mi¬ 
ran i sve muškarce kod kuće te su opet pošli dalje ne 
dirajući ni u koga. Tim se buna u našem selu posve 
završila, i doskora se zaboravilo, da se što i dogodilo. 
Došli su veseli dani berbe vinograda i komušanja 
kukuruza, počelo se govoriti o skorašnjim izborima 
za konstituantu, ljudi se predavali nekim svojim 
nadanjima, i sva pažnja skrenula se posve prema bu¬ 
dućnosti. 

Te su me jeseni ljudi naročito mnogo darivali. 
Grožđa sam imao toliko, te nijesam znao, što bih s 
njim. Školski sam tavan napunio jabukama, a u stanu 
sam, kako sam govorio šaleći se, imao cijelu apoteku 
od zelenih boca punih rakije. Činilo se, kao da oni žele 
sa sebe isprati neku krivnju, što su je osjećali preda 
mnom. Kad sam odbijao njihove poklone, seljaci 
su govorili : 

»Neka, gospodine, neka vi imate svega. Mi ne 
ćemo sebe osiromašiti, ako vas darivamo, i mi to 
rado činimo, jer ste vi naš čovjek...« 

»Ali ne mogu ja to sve potrošiti, što mi vi dajete...« 

»Neka ne možete. Prodajte, pa ćete dobiti novaca, 
nama to ne će biti žao...« 

Voljeli su me i otprije, ali sad su se prema meni 
pokazivali još većma pažljivi. 

Često sam razmišljao, po čem sam ja, kako su oni 
tvrdili, bio njihov čovjek, i nijesam se mogao tome 
domisliti. U školi sam vršio svoj posao jednako poput 
drugih učitelja, među seljake nijesam baš često dolazio 
i nijesam se suviše trsio, da im se svidim. Nekom se 

ugodom odvažih i upitah nekog poznatijeg mi seljaka, 
da li me seljaci zbilja toliko cijene, kako me uvjeravaju. 
Nije mu se, razabrah, svidjelo moje pitanje, ali mi 
je ipak odvratio : 

»Mi vas poštujemo,« reče, »jer nijeste poput onog 
glogovačkog učitelja...« 

»A kakav je on Ta njemu se ne može ni u čemu 
prigovoriti...« 

»Tako vi mislite,« kazao mi je on prezirno i na ta¬ 
kav način, da sam odmah znao, kako o tome ne želi 
više govoriti. 

Morao sam u sebi priznati, da mi je Klemenčić 
one noći, provedene u šumi s pobunjenim seljacima, 
kao čovjek prije veoma samosvijestan i vazda pri¬ 
seban odjednom ^ postao nekako stran. Njegova ta- 
dašnja tjeskoba, što ju je tako jasno pokazivao, a još 
više njegov bijeg, na koji su seljaci, kako rekoh, od¬ 
vratili samo prezirnom šutnjom, umanjio ga je podo¬ 
sta u mojim očima. Činilo mi se, da je njegovo drža¬ 
nje odavalo više kukavičluka, nego li ga je radi lične 
i staleške svoje časti smio tada pokazati. 

v Čuo sam kasnije, da ga je poslije one noći zajedno 
sa ženom bilo nestalo iz sela, te da su se vratili odne¬ 
kud istom treći ili četvrti dan, kad je posvud u okolici 
nastao mir. 

Uzeo sam da i nehotice promatram svog druga 
i da ga prosuđujem. Upitah ga nekom zgodom u onim 
danima, kamo je bježao one noći. On se zatečen mojim 
pitanjem zbunjeno nasmiješio : 

»A šta će ti to i Imam razloga, radi kojega o svemu 
tome još ne mogu govoriti.« 

Takvo me izbjegavanje pravog odgovora nije 
moglo zadovoljiti, i ja počeh o svom drugu koješta 
sumnjati. Pa i on je — znao sam — uviđao sasvim 
jasno, koliko me muče domišljanja o njemu u vezi 
s onim događajem, ali je ipak dalje uporno šutio, 
U našim se odnosima, u prvi mah samo s moje strane, 
počela gubiti pređašnja srdačnost, a kad je on to 
osjetio, nestalo je među nama drugarske neusiljenosti 
i povjerljivosti. Počeli smo se sve rjeđe sastajati; 

Prije nekoliko mjeseci, kad sam pohodio Klemen- 
čića više iz susjedske učtivosti nego li radi prijateljske 
kakve potrebe, da ga vidim, bila je kod njega u go¬ 
stima sestra njegove supruge, mlada i zanimljiva 
plavojka. Priznajem, da je ona bila povod, što sam tada 
opet počeo da dolazim u Glogovce, ali kad mi se pri- 
činilo, da me^tamo i suviše rado viđaju te da i gošća 
sve više odlaže dan svog odlaska od rođaka, moji su 
susjedski pohodi naprečac prestali. 

Izbjegavao^ sam odonda svaku priliku, da se sret¬ 
nem s Klemencićem, i njemu to nije bilo nepoznato. 

A danas me eto ipak poziva k sebi... 

V. 

K AD SAMJcasno po podne s Miletićem u društvu 
prolazio šumom idući u Glogovce, pokazah starcu 
v . mjesto, gdje sam u proljeće našao Lukšića, kako 
leži licem na zemlji opit do besvjesnosti. Zaustavismo 
se promatrajući s puta zaravanak presvođen kroš¬ 
njama starih brijestova i sav u zeleni ocvalih lazarki- 
nja. Nad njim se malo podalje u mračnoj dubljini 
među stablima opažala kosina nekog obronka, osvijet¬ 
ljena još uvijek tu i tamo kasnim suncem, koje se 
spuštalo za vršike šume na brdu iza nas ostavljajući 
dolinu s nama u predvečernjoj sjeni. 

»Tu je zbilja lijepo,« rekoh čiki, »ali otkad me to 
mjestance podsjeća na onog pijanicu, nekako mi se 
vise ne mili...« 

Na starčevu se licu pojavi onaj naoko bezazleni 
osmijeh, kojega sam se uvijek bojao u razgovoru 
s njim. 

»Tamo na onome podnožju«, pokaže on rukom 
prema brijegu u šumi, »ugledao sam u travnju prije 
dvije godine srnu, kako pase s lanetom i promatrao 
sam ih dugo bas odavle s puta... Šteta, što u našem 
kraju ponestaje divljači, jer je suma bez nje nevesela 
kao bez domaćina dom...« 

On po svom običaju ušuti na časak pa onda iznova 
progovori okrenuvši se k meni: 

»A zbog one srne, da nađem u ovom zakutku 
sakupljene pijanice cijelog svijeta, sve ću ih previdjeti 
i zaboraviti, a nje ću se uvijek rado sjećati...«^ 

Pođosmo lagano dalje, i ja se potaknut starčevim 
pitanjima vratih prikazivanju onomadašnjeg svog 
susreta s Lukšićem. U namjeri, rekoh, da ga probu¬ 
dim, bio sam se tada sagnuo k njemu i prodrmao ga, 
ali je on žestokom kretnjom ruke odbio moj pokušaj. 
Kad je pokušao pridići glavu sa zemlje, ugledah mu 
lice iznakaženo grimasom jeda i razdraženosti radi 
toga, što sam ga uznemirio, a iz njegovih ^se ustiju 
javi nerazgovijetno mumljanje popraćeno oštrim vo- 
njem popita vina. Počeh ga iznova tresti i dozivati 
imenom, a on se namjesti poleđuške i — pregledavši 
na trenutak — uze me grditi i kleti tako prostačkim 
riječima, te ga naumih ostaviti, da ne slušam njegovih 
odvratnosti. Primirih se ipak i poslije ga nešto otrijež- 
njena otpratih kući. Ne, nije to bilo jedini put, što sam 
se zgadio nad nekim od nas, jer pijanice, bludnici i 
prostaci nijesu među nama nikakva rijetkost. I već 
dugo me muči pitanje, odakle u nas — da kažem sa 
starinom Kurelcem — ta nišćeta duhov, ta usahlost, 
to ubožje srdac... 

Miletić me kanda i opet nije slušao. Iz šume se 
negdje u blizini čuli udarci sjekira. On je, razabrati mu 
na licu, prisluškivao, kako drvo stenje savijajući se 
prije svog pada. Ali najednom su sjekire utihnule i 
oko nas nastane hladan muk. 

»Da, grijeh valja pokarati,« prekine starac šutnju, 
»a grešnika moramo pomilovati. To je, što sam ti 
htio reći...« 

On je, raspripovijedao se čika, u svojoj mladosti, 
vidio u nekom samostanu Kristovu sliku, koju je — 
kako se priča o njoj — po naređenju jednog pobožnoga 
kardinala naslikao sam đavao. Takvo ga je podrijetlo 
slike u prvi mah sablažnjivalo : đavao pa da izrađuje 
Isusov lik, to je u najmanju ruku nesmisao. Ali ka¬ 
snije se sjetio, da je đavao zbilja bio grozan umjetnik 
u izrađivanju mukom izobličene Kristove prilike; 
izmrcvareni golgotski leš đavolje je vajarsko remek- 


djelo. No đavao ne sustaje u svom paklenskom poslu 

— on od duše svakog pojedinog čovjeka hoće da iz- 
đjela kopiju svog prvog remek-djela pod drvetom 
saznanja dobra i zla — mrtav je Krist u svom tjele¬ 
snom obliku odražavao duševno stanje nas grešnih 
ljudi — i mi svi trpimo neprestano pod oštrim i tvrdim 

— satanskim dlijetom... 

»Ko zna, što je s Lukšićem,« reče čika. »Njega ne¬ 
što teško kida i lomi. Nedavno je noćio kod mene i 
u snu je divljao i vikao kao bjesomučan... Ne pre¬ 
ziri i ne odbijaj ga, ali-budi oprezan... A mi ostali«, 
nastavi starac, »nijesmo također nikakvi anđeli. Mo¬ 
ralna bijeda, koja nas mori, golema je i svakome od 
nas poznata. Mnogi smo se već radi nje snebivali i 
uzrujavali, ali nam je od naših jadikovanja bila do¬ 
sad mala korist. Ko zbilja hoće da nas izbavi od naših 
zloća, valja da ih uoči s mirom liječnika. Uvidjet će se 
tada, kako mi sami nijesmo krivi baš svemu, što nas 
danas ponizuje i tišti. Potrebno je, da uvijek iznova 
pomišljamo na jezovitu našu prošlost, na to bezdno 
sviju mogućih užasa, kojih nikad ne ćemo posve shva¬ 
titi. Mi smo na primjer bili ratnici, a lijepe vojničke 
vrline slijede uzastopce odvratni soldački poroci: 
čudno bi bilo, da se potonjima nijesu okužili oni, kojima 
je domovina kroz stojeća bila evropskim logorištem i 
najkrvavijim razbojištem. Vjekove rata moralo bi 
Zamijeniti razdoblje mira u našoj zemlji i u našim 
dušama. Napose bi oni, koji hoće da nas daruju ta¬ 
kvim mirom, morali njime biti napunjeni i sami. Pax 1 
To je lozinka benediktinskih redovnika, a oni su po¬ 
stojano od evropskih prašuma i močvara stvarali 
plodne bašče i oranice, od divljih barbara uljuđene 
vladare i podanike, od krvoločnih ratnika viteške 
Zatočnike pravde i samilosti, od neustrašljivih voj¬ 
nika čedne redovnike i učitelje. Đa, zbilja su čudesna 
djela onih, koji ne mare za ovaj svijet i žive za vječ¬ 
nost... Ali čemu da ti dulje dosađujem;'« prekinu 
starac svoja razmatranja. »To sve ti znadeš i sam...« 

»A ko ti jamči, da baš znam ■<< usprotivili se. »I 
onda, kad bi mi i bilo u tančine poznato sve, o čemu 

govoriš, tvoj mi stid o tako važnim, pitanjima ne bi 
rnogao biti suvišan...« 

»No, pa neka ti bude po volji,« udobrovolji se 
starac, »ali što da još kažem i Ne, u raspravljanje 
o našoj inteligenciji ne ću se upuštati,.. i a ona je 
istovjetna u svojoj biti s narodom, od kojega potječe... 
Važno je, da u našeg seljaka — a to svatko zna — ima 
još uvijek mnogo poštenja i osjećanja za čast, pa ne 
može biti, da smo mi, njegova djeca, izgubili bas sa¬ 
svim ta ljepša narodna svojstva... Zar pored Luk- 
šića nema među nama i drugačijih ljudi < A primjer 
zlih neka ne čini malodušnima one, koji teze dobru 
i nastoje oko njegove pobjede među nama, pa potonji 
neka ni jesu puni samilosti samo prema pokvarenja¬ 
cima, nego treba da svako bude strpljiv i sa sobom 
samim u svojim porocima i neuspjesima, jer — sila 
se usavršuje u slabosti.... Mir nam je dakle najpotreb¬ 
niji,« završi čika. »Iz njega potječe postojanost, a tu 

slijedi — uspjeh...« . . .. 

Razgovarajući potom o sitnim zgodama i pitanjima 
iz naše seoske svagdašnjice stigli smo polako na vrh 
šumovitog brežuljka, odakle su se kroz prvi suton 
razabirale na udaljenijoj uzvisini rasute glogovacke 
kućice. Cika bi, reče, pošao sa mnom, ali se mora 
vratiti svojoj starici. Nijesu više za^ njih dvoje noćna 
bdijenja, jer su prestari i željni počinka, pa neka i u 
njihovo ime Klemenčiće pozdravim i čestitam im. 

»Oni slave desetu godišnjicu svog braka,« reče on 
smiješeći se. »Dosjetio sam se, makar nijesu ništa o 
tome spomenuli u svojim pozivima...« 

Zavledah se zadivljen u našeg dobrog ciku. Un 
sve nas voli, pomislih, i o svakom od nas vodi posebnu 
brigu, kao da smo njegov porod. I ono, što bismo mi 
sami o sebi mogli zaboraviti, on postojano čuva u svo¬ 
joj staračkoj pameti. I nesamo za nas — pored osta¬ 
log sjetih se i današnje srne — već on ima srca i za sva¬ 
šta drugo, što je lijepo i dobro u svijetu, a na sto mi 
zabavljeni mnogim suvišnim tričarijama m ne pomi¬ 
šljamo lišavajući se tako mnogih vrijednih i s čistih 
radosti... 


Bit će, da je starac naslutio, kakve su me misli 
zaokupile, pa se nađe u neprilici te poniknu pogledom. 

»Pođi, da te ljudi ne čekaju,« reče. »Mlad si pa 
ne smiješ zakašnjavati...« 

A ja bih se bio najradije vratio s njim... 

VI. 

P ROŠLA, je valjda već i ponoć, ali na to kao da nije 
nitko mislio, i to me je umirivalo. Čemu da se 
dižemo od stola, kad smo još svi razgovorni i 
nikome nije do spavanja, i dok nam sjedeći kraj njega 
vrijeme tako lijepo prolazi u dosjetljivom ćaskanju, 
pjevanju i smijehu i Vino se tako divno iskri u blista¬ 
vim čašama, lagani oblačak plavog dima od ispušenih 
cigareta lebdi nam iznad glava, svjež noćni vjetrić 
popirkuje spolja kroz otvorene prozore. Vidim kape¬ 
lana, gdje se ponovno diže s čašom u ruci, slušam 
njegov obao i pun glas, kako zvoni iz njegovih širokih 
grudiju, razabirem, da mu je govor obilno začinjen 
latinskim citatima, ali o čemu govori, ne bih mogao 
kazati. Svršava i mi mu bučno odobravamo, dižemo 
se s mjesta, kucamo se čašama, a u očima nam od 
sreće plamte blistavi plamečci. Ne kajem se, što sam 
se odazvao Klemenčićevu pozivu, i sad će valjda ne¬ 
stati među nama sviju ludih i suvišnih nesporazumaka. 

Kakva li se čudesa ne zbivaju još i danas u životu 
svakoga od nas i u onih, koji ne vjeruju u njih ! Gdjekad 
nam se kao u priči ispunjavaju najčarobniji naši sni. 
Svatko je od nas kraljević, koji preodjeven i nepoznat 
lunja po svijetu iskušavan svakojako svojim udesom, 
dok naposljetku ne nađe doista svoju kraljevnu i ne 
postaje vladar, samo ne valja gubiti vjeru u konačni 
svoj uspjeh. Život je okrutan samo nepostojanima i 
malodušnima, a ja takav nijesam. Ili zar ja uistinu 
nijesam uvijek gojio na dnu srca slutnju o svojoj sreći 
i nijesam li se podavao tim osjećajima pun vjere u 
bolju budućnost i U posljednje sam vrijeme tako če¬ 
sto postajkivao na šumskim putevima, kojima sam 
prolazio, i trnuo sam od nekih divnih predosjećanja... 

Uveče, kad sam sa starim Miletićem, koji me je 
pratio, prispio na rub šume, odakle sam vidio na uda¬ 
ljenom brežuljku Glogovce, prije rastanka s njima za¬ 
gledao sam se u tamne obrise tog sela Ocrtane na spo¬ 
kojnom večernjem nebu. 

»Što si stao iv reče mi Miletić. »Pođi samo bez 
oklijevanja tamo: sve će se dobro svršiti...« 

Starac se oprostio od mene i ja sam dalje pošao. 

Ne znam, jesu li to učinile baš njegove riječi, ali ja sam 
se poslije njih osjećao posve smiren i došao sam u Glo¬ 
govce poput davna znanca, koji se nikad nije svojim 
susjedima tuđio. ! 

»Pođi tamo, sve će se dobro svršiti!« Da li je sta¬ 
rac znao, što je rekao i Nije jamačno slutio, kakav 
je dobar prorok. To ga je nadahnuo dobri genij moje 
sreće, da mi pomogne do potrebne odlučnosti i do 
vlasti nad samim sobom, koja mi je bila toliko potrebna 
večeras. Mene su čekala velika iznenađenja. 

Prije kojih petnaest godina vidio sam posljednji 
put neku milu djevojčicu, prvu svoju ljubav, koju sam, 
istina, već odavna zaboravio, ali me je spomen na nju, 
kadgod bih je se sjetio nakon dugih vremenskih raz¬ 
doblja, ispunio nekim toplim osjećajima tihe sjete 
i čežnje za srećom udaljenih dana rane mi mladosti. 

Moja mala odabranica razvila se kroz godine u 
prekrasnu djevojku, postala je učiteljica, i ja sam 
je večeras, dražu nego ikad prije, sreo u Klemenčićevu 
domu: ona odnedavna, što prije nijesam znao, 
službuje na glogovačkoj školi. 

Prepoznala me je, premda nikad u životu nijesam 
s njom progovorio ni jedne riječi i nijesam uopće 
nikad nastojao da je upozorim bilo kojim načinom 
na sebe i na svoju dječačku ljubav. Ona je ipak sve 
znala, iako toga nije nikad ničim odavala. 

»Razabrala sam po vašim pogledima,« priznala 
mi je večeras prostodušno i radosno, »da me ljubite. 
Propitala sam se kod svojih družica, kako vam je ime, 
i čim sam ga ovdje čula neki dan, sjetila sam se opet 
vas...« 


Njezina malko podrugljiva otvorenost i odviše 
živahna veselost nešto me je smela. Zapamtio sam Klaru 
kao boležljivu, ozbiljnu i šutljivu djevojčicu velikih 
sjetnih očiju, a ova je večerašnja neka nestašna vra- 
goljanka, vrlo obijesna i sklona šali. Ruke su joj pu- 
nahne, lice zaobljeno, oči kao da su joj se smanjile, 
ali put je u nje bila još uvijek napadno blijeda. Pro¬ 
mijenila se, mnogo, ali mi je ipak bila nadasve mila 
njezina nazočnost, i što je večer dalje odmicala, sve 
više su oživljavali stari osjećaji. Nađoh se odjednom 
u prošlosti. Stara, zarđala vrata davne prošlosti ot- 
škrinula se, i ja sam ušao u zaboravljene i zapuštene 
vrtove mladosti. Bakreno sunce minulih dana obasjalo 
ih, modri zakuci uspomena zamirisali su ponovljenom 
svježinom. Klara, divna čarobnica u crvenoj svilenoj 
haljini, uskrisivala je preda mnom davne minule 
časove. 

Zanijela me njezina blizina, melodiozni romon 
Zvonkog njezina glasa, a osobito povjerljivi i drugarski 
ton, kojim je razgovarala sa mnom, te smo sve više 
zaboravljali na ostalo društvo kod stola. 

»A jeste li vi«, upitah je, »makar malko voljeli 
mene iv 

»Bilo mi je milo, što se dječak iz starijeg godišta 
zagledao u mene...« 

»I ništa drugo nijeste osjećali iv 

Ona poravna rukom kovrčaste uvojke na sljepo- 
čicama. 

»Vi ste bili časnik za vrijeme rata,« mimoiđe 
ona moje pitanje, »i znam neke vaše ratne doživljaje. 
Da li ste tada na me mislili i« 

»Ko vam je o meni pripovijedao iv 

»Kapetan V—ć. ! Znam sve 1 I onu zgodu s pla¬ 
vom Henrijetom iz Trenčina...« 

Promatrala me je smijući se svojom veselom zlu¬ 
radošću. Bude mi neprilično i osjetih, da se crvenim. 

»Vidite,« osmjehnu se ona lagano, »ovo mi se 
ti vas najviše sviđalo — vaša stidljivost: nikad nije- 
ste mogli mog pogleda podnijeti...« 

Zažarih se još više smijući se svojoj zbunjenosti. 


»No, dobro je, što mi to rekoste,« odvratih. »Od¬ 
sad ću dolaziti što češće u Glogovce, da vam gledam 
u oči i da se na njih priviknem. ..« 

»Ne zaboravite, što ste obećali,«- reče mi ona. 
»Tu se kod nas očekuje ovih dana dolazak nekog po¬ 
ručnika, i naš ženski svijet — ta ima nas ovdje neko¬ 
liko željnih zabave — raduje se njegovu društvu. 
Meni će on pored vas biti sad prilično suvišan...« 

»A možda se vi varate,« kazah sjetivši se nekih 
jutrošnjih svojih razmišljanja. »Ima u mene i previše 
časova, kad ni sam sebi nijesam kao drug nimalo 
ugodan.,.« 

Potom smo se opet vratili uspomenama na gra¬ 
dić, u kojem smo zajedno proveli djetinstvo, pa premda 
je naš razgovor postajao tako i suviše jednoličan, 
meni je bilo milo, što joj mogu govoriti o starim svojim 
osjećajima, koji su se — kako rekoh — ponovno bu¬ 
dili u meni. Klara također nije ničim pokazivala,- 
da joj dosađujem, pače mi se činilo, da me sama iza¬ 
ziva na takva priznanja. 

Riječi, što sam ih tada pred njom izgovorio, 
bile su navlas iste, što ih svakog dana slušaju tisuće 
djevojaka od svojih mladih udvarača, i ja nijesam 
mogao slutiti, da ću se poslije sam pred sobom stidjeti 
radi svake pojedine od njih. Kadgod sam se kasnije 
spomenuo svog prvog razgovora s njom, pričinjao mi 
se taj neizrecivo banalnim i suvišnim... 

Učinio sam još jednu nesmotrenost one noći. 
Kad je došao na mene red, da zahvalim radi neke 
nazdravice, raznježio sam se nenadano i počeo sam 
govoriti — kako kasnije razabrah — gotovo same 
besmislice. Uzdizao sam zanosnim riječima značenje 
učiteljskog staleža, spomenuo sam i neke svoje sum¬ 
nje o vrijednosti škole, ali sam ih odmah odbacio 
kao bezrazložne i naivne. Potom sam — sve bez pra¬ 
vog razloga — počeo natanko da pričam o vrlinama 
našeg naroda. Naposljetku sam ipak opazio neke za¬ 
čuđene poglede, sabrao sam se i ukratko sam završio 
svoj govor postidjevši se radi svoje neumjesne rječi¬ 
tosti. 

Zamijetio sam u nekom trenutku, kako me Kle- 
menčić dobrodušno promatra i kako mi se smiješi. 
On se digne odjednom sa svog mjesta, dođe do mene 
i potapša me po ramenu : 

»Ti se večeras«, reče, »dobro zabavljaš. Tako valja, 
a ne da se usamljuješ u svom selu kao kakav jazavac...« 

Klara je čula njegove riječi te me je, kad se on 
udaljio,^ pitala, sašto sam ostao za vrijeme ljetnih 
praznika ovdje u ovoj šumskoj zabiti, a nijesam otpu¬ 
tovao kojemu od rođaka. 

Priznah joj, da nemam nikoga od rodbine, ko 
bi se veselio mom pohodu, osim starca ujaka u nekom 
bosanskom gradiću, ali on je zaposlen ljeti u svom 
velikom pothvatu, koji priređuje šljive za izvoz u 
inozemstvo. Razjasnih joj, kako sam se postajući 
lovcem postepeno priučio na samoću i zavolio šume, 
na v što mi je ona rekla, da se umije također služiti 
puškom i da bi željela poći sa mnom i s mojim dru¬ 
govima u lov na grlice, za koji sam joj spomenuo, 
da ćemo ga uskoro prirediti. 

Raspripovijedala se zatim o svom stricu šumaru i 
o prošlogodišnjim velikim školskim praznicima, što 
ih je provela s njima ponajviše u slavonskim šumama. 
Uozbiljila se i nestalo je njene živahnosti. Sad je bila 
sličnija onoj maloj Klari, koju sam iz djetinstva pam¬ 
tio. Na blijedom čelu opazih joj sitnu rosu od znoja, 
iako u sobi nije bilo pretopio. Zjenice su joj se raši¬ 
rile, glas joj postao mukliji... 

Te sam večeri popio mnogo vina. 


t UKŠIĆA nije bilo među gostima, premda mi je 
Klemenčić javio za njega, da će doći, ali je zato 
' došlo nekoliko drugih lica, o kojima mi u pismu 
nije ništa spomenuo. Bili su to ponajviše susjedni 
drugovi učitelji, a s nekima od njih došle su i njihove 
Žene. Volio sam uvijek društvo tih priprostih i vrijed¬ 
nih ljudi, ali one noći jedva da sam ih i zamjećivao, 
i moja nepažnja prema njima prelazila je gotovo u 


3 


33 


neučtivost. Poslije sam se radi toga stidio pred njima, 
iako mi oni mog tadašnjeg vladanja uopće nijesu 
n e mali za grijeh. Klara je, znali su, svemu bila povod, 
i neki su se — kako kasnije saznah — čudili samo tome, 
što sam njome bio tako brzo i toliko očaran. 

Kao dječak nekog sam proljetnog dana pošao 
s drugovima na šetnju. Kad smo prispjeli na neku 
podvodnu livadu kraj potoka, ugledali smo tamo 
mn oštvo rascvalih potočnica, i ja sam htio da osta¬ 
nemo tamo i da ih beremo, ali drugovi su pošli dalje 
ne razumijevajući mojih želja. Čudio sam se, kako 
je njima bilo svejedno, što smo naišli na toliko cvijeće, 
i što baš nitko od njih nije htio da ostane i da ga bere 
sa mnom. 

Slični osjećaji probudili su se u meni, kad su 
se neki od gostiju ustavši od stola počeli opraštati 
i kad su se potom ostali također počeli sjećati, da je 
kasno. Zamijetio sam, ili mi se to samo pričinilo, da 
je i Klara bila prilično ravnodušna, što ćemo se razići. 
Napolju je bio još mrak, i mi bismo — kako sam mi¬ 
slio — ostali još jamačno dosta kratko vrijeme, dok se 
ne bi razdanilo, pa ne bismo trebali da idemo kući 
po mrkloj noći. 

Klara je stanovala kod nekog seoskoga gavana, 
te je kapelan i ja otpratismo kući. Put mi se kroz 
uspavano i mirno selo do ograđenog dvorišta sa starom 
drvenjarom na sprat, njezinim stanom, pričinio vrlo 
kratak. Oprostivši se od nas ostavila nas je na putu. 
Lupnula dvorišna vrata za njome, negdje kraj ham- 
bara i staje, što su im se krovovi crnili na noćnom 
nebu, zalajalo pseto, zastenjala su začas i kućna vrata. 
Malo zatim neko je zapalio svijetlo na spratu, dva se 
mala prozorčića, zastrta crvenim zastorima, zasjala 
i sve se umirilo. 

»Krasne li žene !« reče kapelan. »Čudim se, kako 
hoće, da joj ljepota neopaženo propada na selu. Ona 
bi mogla dobiti mjesto, kakvo sama želi...« 

Šuteći pođosmo natrag prema sredini sela, gdje 
se pred župnim dvorom rastasmo. Pošao sam dalje 
putem naumivši, da preko polja krenem u šumu i 


kroz nju dalje u svoje selo, te sam se veselio svojoj 
usamljenosti u noćnoj tami i tišini. 

Najednom se zaustavim u hodu i prođu me stu¬ 
deni srsi od jedne pomisli. Kako bi bilo, da se vratim 
pred Klarinu kuću sam, bez kapelana i Da stanem 
tamo na putu, da gledam u one obasjane prozorčiće 
i da slušam, kako mi — kao što i sad — srce lupa od 
uzbuđenja i Činilo mi se, da bi se tada moglo nešto 
neočekivano dogoditi, o čemu kao da šapuću ove 
krošnje u voćarima, vlažne od noćne rose, nešto ta- 
jinstveno i radosno poput svjetlucanja krupnih zvije¬ 
zda na ovom predjutarnjem nebu. Što bi to zapravo 
bilo, nijesam sebi mogao nikako zamisliti. Srce mi se 
stezalo u grčevima, u kojima prepoznali neodoljivu 
čežnju za njezinom blizinom. 

U mraku iza sebe začuh nečije odmjerene korake. 
Okrenuh se očekujući, ko će doći. Mirno, ne hiteći 
približi mi se neki muškarac. 

»Dobro jutro, gospodine !« javi mi se dobro po¬ 
znati glas. »Vi ste se dugo zadržali u Glogovcima...« 

Bio je Marić. Prošla su me u trenutku moja maš¬ 
tanja. Razveselio sam se njegovu neočekivanu do¬ 
lasku. 

»Vi ste to S« rekoh. »A odakle u to doba i Baš ste 
mi došli u pravi čas, da ne moram sam kući...« 

To sam izgovorio posve iskreno, premda sam 
bio malo prije mislio o tome, kako će mi biti lijepo 
samu u šumi ; on me je svojim dolaskom spriječio, 
da se vratim pred Klarin dom. 

Putem poče da mi priča svoje sitne doživljaje 
prošlog dana. Uveče se, reče, navratio k starcu Dobra- 
niću, onom istom bogatunu, u kojega je Klara stano¬ 
vala. Dosada je bio kod njega. Razgovarali su i pili 
u starčevoj komorici, kojoj su prozori okrenuti prema 
dvorištu, i stoga nijesmo ja i kapelan s puta vidjeli 
svijetla. Kad se Klara vratila od Klemenčića, Marić 
se oprostio od starca i pošao također kući. Dobar je 
s Dobranićem i često dolazi k njemu. 

Upitah ga, kakva je domaćica u Dobranića, kad 
Klara može kod njega stanovati. 


34 


3» 


35 


»Domaćica je u njega valjana i lijepa,« odgovori 
Marić. »To je njegova nećakinja Milica, kćerka nje¬ 
gova pokojnog brata, majora Dobranića, koji je 
poginuo u vrijeme rata...« 

Pričini mi se, da je već prije neko bio spomenuo 
djevojčino ime preda mnom, ali ko i gdje, ne mo- 
goh se sjetiti. 

»Da, djevojka je vrlo lijepa,« ponovi Marić. »I 
pametna. Ona sa staricom sluškinjom vodi cijelu 
kuću...« 

»Pa kad je ona majorova kćerka,« sjetih se, »valjda 
da je školovana. Ko ju je dakle odgojio, da vrši poslove 
seljačke kućanice S 1 « 

»Dakako,« odgovori on, »ona je školovana, a kako 
se naučila i privikla poslu, ne znam...« 

Zašli smo u šumu. Marić se počeo tužiti na ruku, 
što ju je prošlog dana u Podbrđu opekao gaseći sa se¬ 
ljacima u nekom dvorištu hrpu zapaljene ražene slame. 
Pođosmo stazom prema nedaleku potoku, da tamo 
smoči maramicu i da je metne na opeklinu. 

One rujanske noći, kad su me pobunjeni seljaci 
vodili kroz šumu povezavši mi oči, pala mi je s njih 
na povratku maramica. Što sam tada ugledao u osvje¬ 
tljenju prve zore, ne ću nikad zaboraviti. Nalazili 
smo se u nekoj krasnoj šumskoj dolini. Među drvećem 
bilo je neobično mnogo breza. One su se bijeljele po 
uzvisinama na obalama potoka, koji je spokojno te¬ 
kao kraj našeg puta, i ogledale se na njegovoj mirnoj 
površini poput bijelih nekih priviđenja. Doskora su 
mi oči bile opet povezane i ja nijesam mogao da se 
snađem i da makar otprilike pogodim, gdje se zapravo 
u našem kraju taj brezik nalazi. Poslije sam ga često 
tražio lunjajući šumama, ali uzalud. 

Sad, kad sam s Marićem prispio na potok, pomi¬ 
slio sam, ne nalazim li se u onom breziku ili bar negdje 
u njegovoj blizini. Dolinica, kojom je tekao potok, 
podsjećala me živo na onu dolinu, kojom sam tada 
Pfplazio, ali kao da nije bila onako prostrana. Tu i tamo 
bijeljela se doista poneka breza među drvećem, ali 
potočić nije nikako bio sličan onome potoku s povr¬ 


šinom nalik na jezero, već je tekao nekim jarčićem 
verući se između korijenja drveća i gubeći se u nekim 
udubinama, odakle se čulo muklo njegovo klokotanje. 
Sašao sam do njega s Marićem niz strminu, i kad je 
on smočio maramicu i povezao opeklinu na podlak¬ 
tici, sjeli smo na prikladnije suho mjesto, da malko 
uživamo u ljepoti samotnih predjutarnjih trenutaka. 
To je naime bila moja želja, koja se Mariću nije baš 
mnogo sviđala, ali je ipak stao sa mnom čineći mi po 
volji te je^ počeo pripovijedati o svom lugarskom ži¬ 
votu, jer šutnje nije mogao podnijeti. 

»Šuma je, gospodine, puna svakakvoga gada,« 
uvjeravao me on snenim glasom, »i ja bih vam o tome 
mogao mnogo toga da kažem. Da li ste zapamtili 
Deliju, onog bijelog psića, što je imao dlaku kovrča- 
stu poput vune u ovce i Oštenila ga je šumareva Flora 
i dala mi ga sama šumareva gospođa za dječje saonice, 
što ih je moj brat kolar načinio za njihova sinčića. 
Taj Delija -— prošle sam ga godine ustrijelio, jer ga je 
nagrizao^ bijesan Vranićev pas — svud je išao sa mnom, 
pa i u šumu, i provodio tamo sa mnom cijele noći. 
Bio mi je odan — nikad više ne ću imati takva psa : 
kad sam ga ubio, plakao sam, kao da mi je brat pogi¬ 
nuo. Delija me je čuvao, dok sam spavao. Ne možeš 
uvijek ostati budan, osobito u šumi, gdje si sam i 
nemaš se s kim pozabaviti. Nekoliko dana pred Veliku 
Gospu prije tri godine vraćao sam se pred veče iz 
Borovca i blizu onog raskršća, odakle vodi — vi se 
sjećate — jedan put prema glogovačkim vinogradima, 
a drugi izlazi na seoske pašnjake za Podbrđem, sjeo 
sam na neku čistinu među mladim bukvama. Zalo¬ 
žio sam malko sira i gucnuo sam iz tikvice rakije. 
Bio sam umoran i željan počinka, pa me svladao u 
onoj hladovini drijem i ja sam zaspao. Ne znam, kako 
sam dugo počivao tako, ali prije nego sam se probu¬ 
dio, sanjao sam nešto čudnovato. Vi znadete za onaj 
vir pod Bradićevim mlinom. Tamo u blizini nalazi 
se pod vodom mnogo kamenja, pod kojim smo mi 
dječaci, dok sam još polazio školu, rukama lovili ri¬ 
bice. Tako sanjam ja, da sam opet đak i da sam u vodi 

pa lovim ribe na onom istome mjestu« Segnuo sam ru¬ 
kom pod kamen, lice mi dodiruje površinu vode i 
prstima uronjene ruke kopam glib, uvlačim ih u neku 
rupu, koja se pod njima sve više otvara« Najednom 
me nešto uhvati za ruku, ali ne za šaku pod kamenom, 
i počne me vući pod vodu. Vikao sam očajno i nastojao 
da zadržim glavu nad vodom, i kad mi se već priči¬ 
njalo, da se ne mogu oteti nepoznatoj sili u vodenoj 
dubini, probudio sam se. Što se dogodilo i Delija 
se sav nakostrušio, lajao je i kao pomaman zalijetao 
se prema onoj strani, kamo mi je, dok sam ležao, bila 
okrenuta glava. Sjetio sam se, da su ona kliješta, u 
kojima sam za sna osjetio svoj lakat, bile njegove 
čeljusti. Skočio sam na noge s puškom u rukama 
spremnom za pucanje i potražio sam očima, što je to 
mog psa tako razbjesnilo. A što je bilo i Golema i 
debela zmija, crna kao ugljen i savijena u kolut, digla 
je vrat i palucala jezikom te prskala otrov na Deliju. 
U tren oka prinio sam pušku k licu, ispalio sam u gada 
oba metka iz svoje dvocijevke, pa mislite li, da sam je 
ubio i Ni traga kakvoj zmiji nijesam opazio na mje¬ 
stu, gdje je prije bila, a da se odbacila kamo, bio bi 
je Delija već nanjušio. Ali to nije bila prava zmija. 
Moj pas, kad je zmije nestalo, podvio je rep i počeo 
je ustrašeno cviliti i podvlačivati mi se pod noge, 
a neprestano je pogledavao na onu stranu, gdje je 
nestalo proklete otrovnice...« 

Marić ušuti čekajući na moje pitanje, kojemu se 
nakon takva pričanja svakako nadao. 

»Možda i nije bila otrovnica,« rekoh, da ga zado¬ 
voljim, »možda je bila bjelouška...« 

»Guž možda,« odgovori on, »bjelouška nikako. 
Ali kamo se djela, kad sam pucao i Ne, toga ne razu¬ 
mijem. ..« 

Razdanjivalo se. U vlažnoj uvali kraj potoka 
osjećala se studen. Popeli smo se opet na uzvisinu 
i vratismo se na put prema našem selu. Po grmlju 
bilo je mnogo paučine, na kojoj se nahvatala rosa. 
Nad vršcima drveća, koji su se ocrtavali na modrom 


nebu, pojavile se poput goleme i sjajne lepeze zrake 
sunca na izlasku. .. . 

»Pravi će ljetni dan osvanuti danas 1« zijevne 
'Marić. »A mene čeka toliki posao ! Neispavan sam... 
Da se bar nijesam Dobraniću svraćao...« 

»Klemenčić je jučer proslavio desetu godišnjicu 
svoga braka,« sjetih se i rekoh : »Kad ćemo nas dvojica 
moći takvo što da proslavimo s 1 « 

»Trebalo bi najprije naći ženu... Zbilja, gospo¬ 
dine učitelju, vama je omiljelo momaštvo...« 

Kad smo izašli iz šume, ugledali smo dolinu pre¬ 
kri tu jutarnjom maglom. Naučio sam već, da se u ra¬ 
nim satovima dana divim tim bojama punima zlata 
i nježnijim od onih ruža i potočnica, no tog sam jutra 
bio njima očaran više nego ikad prije. Marić nije ra¬ 
zumijevao mog zanosa, nego je sve više zijevao pri¬ 
krivajući usta rukom. ... 

»Upravo je nevjerojatno,« rekoh, »kako je svijet 
u nekim trenucima lijep...« 

On zlovoljno premetne pušku s jednog ramena 
na drugo i ne reče ništa. 

VIII. 

D RUGOG sam dana opet^ pošao u Glogovce, da 
predam Klari knjižicu »Život zadovoljnog škol- 
ničića Marije Wuza iz Auenthala«, poznato djelce 
Jeana Paula. U pretprošloj sam noći razgovarajući 
s njom isporedio nekog druga s Wuzom i raspripo- 
vijedao se o starom našem njemačkom drugu toliko, 
da me je zamolila, neka joj posudim spomenutu knji¬ 
žicu. Veselio sam se susretu s Klarom i snovao sam, 
o č mu ću s njom govoriti, pa mi je stoga u prvi mah 
bilo malko žao, što je nijesam našao kod kuće. Na¬ 
mjesto nje dočekala me u spratu stare drvenjare Mi¬ 
lica, njezina mlada domaćica, i u kratkom razgovoru 
s njom ja sam na Klaru zaboravio. 

Ljupka i stasita crnka pričinila mi se odmah 
na prvi pogled poznatom, i bilo mi je, kao da sam je 
već negdje vidio baš u takvoj sjenovitoj sobi s bosan- 

skim ćilimima po stijenama i podovima, iz koje se 
kroz prozorčiće vidi modar dan pun zlatnih sunčanih 
odsijeva. 

»Vi ste jamačno došli u pohode gospojici učite- 
ljici,« reče ona dolazeći mi ususret od otvorenog pro— 
Zorčića s razgrnutim bijelim zastorima, gdje je stajao 
njezin stolić s ručnim radom. »Ona mi je kazala, da 
ćete doći, i ja sam vas čekala...« 

Na njezin poziv sjeo sam na ponuđenu stolicu 
kraj stola i slušao sam njeno pričanje o tome, kako 
je Klara pošla sinoć nenadano na put, jer joj se desila 
prilika, da se besplatno kolima od veze na željezničku 
stanicu, koja je udaljena od sela više od sata hoda 
po lošim putevima. 

»Pristav Crnički vraćao se s još nekom gospodom 
s komisije,« razjašnjavala je Milica, »i oni su gospojicu 
odvezli usput sa sobom...« 

Mene je vise zanimala mlada crnka, negoli ono, 
sto mi je kazivala. Nijesam je zamišljao tako mladu i 
lijepu, a to su odavali i moji nesmotreni pogledi, pa 
se njeno djevojački bijelo lišće — s krupnim crnim 
očima i s tragovima, koji su odavali, da mu je izraz 
često strog — u više navrata zalarilo u neprilici, ali 
j n V e S n ^ e £. a nes tajalo živahnog i prijaznog smiješka, 
b vid jele su mi se i njezine bijele i gipke ruke, njen 
glas umiljat i malko promukao, kretnje lagane i ne- 
cujne. Smelo me, sto sam namjesto neke seoske polu- 
građanke, kakvom sam je sebi prije zamišljao, našao 
u staroj kućerini obrazovanu i otmjenu gospođicu, 
pred kojom sam se na časove ja sam osjećao neugla- 
đemm i nepokretnim seljakom. 

Iz Glogovnice nijesam pošao ravno kući, nego 
sam Jitio da budem sam te sam u šumi skrenuo s puta 
i posao bez cilja čistinom među stablima. Na nekom 
mjestu, okruženu visokim šutljivim bukvama, sjeo 
sam na tle prekrito mahovinom i obuhvativši koljena 
rukama zagledao sam se preda se prepustivši se svojim 
čuvstvima. Bio sam sasvim spokojan, pun tišine, bez 
ikakvih zelja. Ljudi se, pomislio sam, osjećaju vrlo 
srecni ili nesrećni često baš onda, kad za to nemaju 

nikakva povoda. Na svoj jutarnji pohod kod Milice 
nijesam vise mislio, i bilo mi je svejedno, kakav je 
dojam stekla o meni. Ne znam, kako sam dugo sjedio 
tako kao u nekom polusnu, a trgnulo me iz mrtvila 
udaranje zunina kljuna negdje u blizini. 

i* ..Sjetih se, da u džepu kaputa imam njemačku 

knjižicu, koju sam ponio od kuće, da mi na povratku 
iz Glogovaca prikrati put. Bila je to kratka povijest 
škola, sto ih je osnivao njen auktor Eberhardt von 
Rochow, poznati školski reformator iz prosvjetnog 
doba. Otvorih je i počeh čitati. 

.. ,,Kad su g*.i 77 i.. i 1772. bila vrlo vlažna ljeta,« 
Piše fte se iskvarilo mnogo sijena i žita, nastala 
skupoća i smrtne bolesti počele harati među ljudima 
1 životinjama, tada sam po svojoj poglavarskoj duž¬ 
nosti učinio sve moguće, da seljaka na sve načine 
savjetom i djelom pomognem. Uzeo sam valjana 
liječnika stanovnicima na mojim dobrima, koji ih je 
bez ikaikve njihove plaće za godišnji iznos, koji je od 
mene dobivao, morao snabdijevati besplatnim lijeko¬ 
vima i liječiti ih. Ali zle predrasude, nemar i prazno- 
vjerje pored posvemašnjeg neznanja čitanja i pisanja 
učinilo je, te su sva moja nastojanja ostala bez ploda.« 

^Seljaci su, jadikuje pisac, više vjerovali seoskim 
vračarama i njihovim sredstvima nego liječniku, pa 
su epidemije među njima nemilo haračile i dalje. 

»Gorkim jadom obuzet«, nastavlja Rochow, »radi 
strasnih posljedica gluposti i neznanja sjedio sam 
jednom (bilo je to 14. veljače 1772.) kraj svog pisaćeg 
stola 1 nacrtao sam lava, koji leži sapet u mreži. Tako, 
pomislih, leži i plemenit, moćni Božji dar, ra^um, 

I sto ga ipak ima svaki čovjek, zapleten u tkivo pred¬ 
rasuda 1 besmislenosti na takav način, da se svojim 
silama jednako malo može poslužiti kao i taj lav. 
Ah, kad bi se ipak mogao naći miš, koji bi neke od 
niti na mreži proglodao, možda bi tada taj lav mogao 
da pokaže svoje sile i da se oslobodi! I tada nacrtah 
. kao igru misli toga miša, koji je nekoliko niti na mreži, 
sto je oko lava spletena, pregrizao.« 

Spomenuti crtež s lavom i mišem bio je doista 
otisnut na natpisriom listu knjižice. 

Bez zanimanja čitao sam dalje, kako je Rochow 
Želeći da bude, kako sam reče, miš osloboditelj svoga, 
naroda uređivao svoje škole, kakvu im je zadaću 
namijenio, i bilo mi je čudno, zašto sam tu knjižicu 
prije toliko volio. 

»N,e« priznah u sebi, »ona više ne uzbuđuje u meni 
starih osjećaja. Meni je svejedno, služi li škola svojoj 
svrsi ili ne, jer nije moj posao, da je popravljam...« 

U onom Dobranićevu čardaku opazih i malu. 
australsku paomu, što raste iz zemljane posude na 
stalku u kutu sobe s ćilimovima, i ona mi se sad pri- 
vidje na trenutak sa svojim lepezastim lišćem nalik, 
na kaskade neke vode sakrivene negdje u šumskoj 
tišini. Kod pogleda na nju osjetih jutros tu smirenost, 
koja me ne ostavlja. Da nije ta lijepa paomica i bljedo¬ 
liko lišće u njenoj blizini možda povod, što danas za 
čitanje i svoja mudrovanja ne marim i Pa neka bude 
tako ! Milo me ono djevojče zbilja mnogo podsjeća 
svojom pojavom na onu, kojoj dođoh jutros u pohode 
i koju ću — kad je danas ne nađoh — za koje vrijeme 
i opet potražiti... 

Pošao sam dalje i negdje kasno poslije podne 
razabrao sam, da se nalazim u nekom dijelu sume, 
gdje prije nijesam nikad bio. Sterala se u ravnici, i 
što sam dalje u nju zalazio, bila je sve rjeđa, i preda. 
mn om se otvarale sve prostranije čistine zarasle ni¬ 
skom travom, te sam osjećao radost prolazeći preko- 
njih. Nešto je zbilja neobično lijepo u tome, kad za- 
staneš na takvu slobodnu prostoru, u sredini kruga 
među udaljenim stablima, sam pod plavetnim nebom 
s nasmješljivim bijelim oblačićima, u vedroj sunča¬ 
noj tišini... 

Na rubu jednog takvog proplanka, tamo, gdje: 
se započinjao brijeg iznad njega, ugledah površinu 
vode plavu od neba, što se odrazivalo u njoj. Bio je to 
potok, kojemu se ovdje korito neobično raširilo, te 
se činilo nalik na široku i mirnu rijeku. Odlučih da se 
okupam u njemu i začas bio sam u vodi, hladnoj poput. 


leda, i ljudski sam cvokotao zubima. Ostat ću u njoj 
neko vrijeme — pomislih — pa će me studen proći... i 
Zaplovio sam uz potok, koji je zalazio za brijeg 
vodeći me u samotnu šumsku dolinu, i najednom se 
u čudu zagledah na obalu iznad sebe. 

»Brezik!« ote mi se u po glasa iz ustiju. »Moj brezik!« 
Popeo sam se na obalu i doskora sam se uvjerio, 
da se nijesam prevario i da sam posve slučajno naišao 
na mjesto, koje sam toliko vremena uzalud tražio. 
Kući sam se vratio tog dana kasno u noći... 

IX. 

K LARA me je iste večeri, kad je pošla na put, 
obavijestila o tome pisamcem, koje mi je bilo 
predano tek poslije mog noćnog povratka iz glo- 
govačkih šuma. Cijelog onog dana nijesam okusio 
nikakva jela osim šake zrelih kupina, što sam ih ubrao 
s grmova na nekom proplanku. Kad sam kasno uveče 
stigao u svoj stan u školskoj zgradi, osjetio sam toliki 
glad, te sam odlučio da pođem do svojih seljačkih- 
susjeda, u kojih sam bio na hrani, pa da ih probudim 
i da zatražim nešto jela. Tamo sam uz večeru dobio 
Klarino pisamce, što ga je moj domaćina, inače i škol¬ 
ski podvornik, primio od nekog dječaka još ujutro 
prije mog odlaska u Glogovce, ali mi ga zaboravio 
predati. Nije mi bilo žao, što se tako dogodilo, jer me 
je veselilo poznanstvo s Milicom, a jednako sam bio 
zadovoljan i danom provedenim u lutanju šumama. 

Te noći sam sanjao, da pecam ribu u potoku u 
sjeni pod nekom vrbom, na polju blizu mog rodnog 
mjesta. Gledam, kako se bojadisano pluto trza na ze¬ 
lenoj površini vode i kako se oko njega šire vodeni ko¬ 
luti. Kraj mene na vlažnoj pješčanoj naplavini leže 
prazne, rastvorene ljušture potočnih školjki. Protivnu 
obalu obasjava koso popodnevno sunce. Modro je nebo 
nada mnom neobično visoko i prekrito tu i tamo ra¬ 
skidanom i tanahnom maglicom. Najednom iščezne 
sve pred mojim pogledom. Neko mi je prišao neopa- 
zice iza leđa i nježnom rukom prekrio oči. Čujem 

prigušen ženski hihot. San je bio tako neobično jasan 
i živ, da sam se probudio. U polumraku kraj kreveta 
osjećala se još nečija nazočnost, u tišini kao da je još 
treperio nečiji smijeh i radostan šapat. 

Ustao sam ujutro bodar i veseo te sam odmah 
pohitao iz svoje sobice, da se naužijem svježeg jutar¬ 
njeg uzduha. Premda je bilo još dosta rano, pred 
školom čekala me već žena nekog seoskog nadničara. 
Začudio sam se njenu pohodu, jer sam je poznavao 
tek po viđenju i nikad prije nijesam razgovarao s njom. 

Po zabrinutu joj licu razabrah, da joj se moralo 
nešto neprijatno desiti. 

»Moj mali je bolestan,« razjasni mi ona povod 
svog^ dolaska, »pa vas molim, da ga dođete pogledati. 
Liječnika nemamo čim platiti, a vi ste školovani pa 
biste možda mogli djetetu što pomoći...« 

Njezina prošnja dojmila me se vrlo neobično, 
jer me dotada nije nikad niko pozvao bolesniku. Po¬ 
šao sam jpak s njom do njezine kućice na kraju sela, 
ali mališu, trogodišnjem dječačiću, nijesam mogao 
ni u čemu pomoći. On je imao difteriju, i ja uputih 
roditelje, neka odmah pošalju koga po liječnika. 

Tog je dana bila nedjelja, ali sam se tome dosje¬ 
tio tek u šumi, kamo sam opet pošao, da budem sam 
sa svojim uspomenama, koje su me zaokupile pro¬ 
buđene spomenutim snom u prošloj noći, a još više 
Klarinim pismom. Vjetar je negdje prije podneva 
đonio do mene jasan zvuk udaljenih zvona, i bilo mi je 
Žao, što nijesam pošao jutros u glogovačku crkvu. 
Nijesam imao kod sebe ni Gospina »Malog oficija« 
ni druge kakve knjige prikladne za svoja nabožna 
razmatranja te sam stoga uzeo da naizust šapćem 
omiljele mi stihove Adama a St. Victore, što sam ih 
naučio iz neke zbirke stare crkvene lirike : 

Post abyssos nunc ad caelum 
Furens unda fert phaselum, 

Nutat malus, fluit velum, 

Nautae cessat opera; 

Contabescit in his malis 
Homo noster animalis. 

Tu nos, mater spiritalis, i 

Pereuntes libera... 


Prolazio sam dubokom i tijesnom dolinom, gdje 
je još trava bila vlažna od noćne rose, a sva stabla 
ravna i visoka, jer su težila, da krošnjama izrone iz 
dohnskog mraka i studeni u suncem obasjane visine. 
Goleme i sluzave gljive nalazile su se uz moj put. 
Crni, šutljivi kosovi skakali su među grmljem i odlije- 
tah sakrivajući se preda mnom, kad sam se u hodu 
zaustavio, da ih promatram. Čuo se svaki suvarak, 
kad bi se slomio pod mojim koracima u toj tišini. 
Mene je zanosio taj mir oko mene i jedva sam se suz¬ 
državao, da ne kliknem glasno ponavljajući stihove 
davnog pjesnika : 

Saevit mare, fremunt venti, 

Fluctus surgunt turbulenti 
Navis currit, sed currenti 
Tot occurrunt obvia : 

Hic sirenes voluptatis. 

Dračo, canes cum piratis 
Mortem pene desperatis 

Haec intentant omnia... 

Uto sam stigao stazom do nekog neobično ravnog 
mjesta u šumi, presvođenog gustim krošnjama usprav¬ 
nih stabala, koja su bila uistinu nalik na stupove 
nekog hrama. Kroz granje nada mnom plavilo se nebo 
kao staklo izrešetkanih crkvenih vitraža, tu i tamo 
žutjelejse u sjeni sunčane zrake poput odsjeva zapalje¬ 
nih voštanica, i gledajući preda se kroz malko samo 
rastvorene vjeđe i pogleda zasjenjena mrežom trepa¬ 
vica zamislio sam, da sam u nekoj prostranoj katedrali, 
na kojoj zvona i zvončići s mnogih tornjeva i tornjića 
otkucavaju zvečne stihove, što su me zanijeli u toj 
samoći. Sjetih se, da moja staza izlazi na čistinu na¬ 
zvano Crkvište, jer je na njoj, kako mi je neki susjedni 
svećenik pričao, bio nekad sagrađen cistercitski ili 
pavlinski samostan s crkvom. Pričini mi se, da sam 
neki stari redovnik na šetnji, i da mi se valja vratiti 
u moj sveti dom, koji me čeka na onoj ravni odrazujući 
se svojom bjelinom od tamne modrine šumovitih 
brežuljaka, što je okružuju. Pošao sam lagano naprijed 
uživljavajući se u svoja maštanja i skoro da sam se 

iznenadio, kad na onoj čistim ne ugledah nikakva sa¬ 
mostana. 

Palo mi je na um, kako bi mi bilo, da ko sazna, 
kakvim se gdjekad mislima bavim, i postidio sam se 
sam pred sobom. 

Visoko i plavo nebo, poduprto udaljenim vrs¬ 
tima šume, zasjeni raskidan i siv oblačić, i taj 
me hiteći u daljinu poškropi s nekoliko sitnih kapljica 
kiše. S osušene trave, kojom sam prolazio, dizali se 
oko mene bezbrojni plavi leptirići pa se opet spuštali 
iza mene na svoje vlati sklopivši krioca i vraćajući 
se u svoj pređašnji mir. Ravan mi se nakon izlaska 
iz guste i tamne šume pričinila suviše prostrana i 
preoštro osvijetljena. 

Iz lisnice izvadih Klarino pisamce, ali me ono 
ostavi sasvim ravnodušnim, a parfem, kojim je bilo 
namirisano, pričini mi se nesnosnim. Misao na nju 
postala mi je odjednom strana i suvišna. Moja jutar¬ 
nja radost i svi snovi izgubili se u nepovrat, i ja sam 
osjetio samo dosadu i usamljenost. 

Na povratku me zateče u šumi popodnevni ljetni 
pljusak s grmljavinom. Pod nekim sam drvetom pri¬ 
čekao, dok se nije izlila silna voda iz niskih crnih obla- 
čina, koje su gorjele plamenim munjama. Nedaleko 
od mene udario je grom zaslijepivši me svojim silnim 
srebrnim bljeskom i zaglušivši me urlikom, koji me 
podsjetio na očajni lavež čopora pobješnjelih pasa. 

Kad sam za trenutak ponovno progledao, opazio sam, 
kako se od krošnje munjom pogođenog stabla odije¬ 
lila stenjući bolno jedna njezina polovina i klonula 
nemoćno u dubinu među vršcima drugih drveta. U l 
Zraku sam osjetio zadah sumpora i paljevine te neki 
miris, kao kad kovač gasi usijano gvožđe. U isti čas 
je jače zapljuštala kiša u mojoj blizini. 

Malo zatim otkrio se zapadni dio neba modar i 
svjež, a na oblacima s nježnim ljubičastim odsjevom, 
koji su se naglo udaljivali, kao da bježe pred suncem, 
pojavila se duga neobično živih boja. Na stazu preda 
mnom izmilio daždevnjak. S krošanja se krunile kap¬ 
ljice, lišće se svjetlucalo. Zemlja i drveće zamirisali. 


Ne znam, radi čega se sjetih jučerašnjeg svog susreta 
s Milicom. Pri vidio mi se u duhu neobično jasno nje¬ 
zin bijeli lik u zasjenjenoj onoj sobi, njezin živahan 
smiješak, radosni plamečci u njezinim mirnim zjeni¬ 
cama. Dojam, da mi je ona bila već otprije poznata, 
javio se u meni ponovljenom snagom. 

Ne žureći se, da stignem što prije kući, postajki- 
vao sam na stazi i prepuštao se osjećajima i mislima, 
koje više nijesu bile nepokretne i bezbojne kao pred 
popodnevnom kišom i gromovima. Učmala krv osvje¬ 
žila mi se opet ozonom, srce mi je nanovo živo zaku¬ 
calo, i ja sam uskoro zatekao sama sebe, kako nižem 
u pameti neke stihove domišljajući se onima od njih, 
koje sam zaboravio. Nekad, u đačka vremena, prepi¬ 
sivao sam ih odnekale za neko meni milo djevojče, 
i veoma su mi se sviđali. Podsjećali su me na daleko 
dalmatinsko ostrvo puno sunca i okruženo morskom 
plaveti, na kojem su zabilježeni negdje prije dvije 
ili tri stotine godina. Davno su već u muku minulih 
vremena zanijemjela usta, što su uz neko drago biće 
prvi put prošaptala : 

Istekla bješe Danica 
U vijencu đrobnijeh ružica. 

Kad se Lovorko gizdavi 
S Ljubicom u lov otpravi. 

Koja ljuvenom u lovu 
Ulovi dušu njegovu. 

Sađoše među česvine 
U zabit gluhe planine. 

Lovorko bješe, daleko 
Nju cijeneć za sobom, uteko. 

Pak, nje ne videć uza se. 

Žalosno na trag vraća se. 

Da znade, što je, sa strane 
Gledat sta skrovno proz grane. 

Ah, vidje, vilu izabranu 
Kursari drže svezanu, 

Žalosnu, blijedu, strašivu 
I veće mrtvu neg živu. 

Tijem skroven granam čestima 
Zlatnu strijel s lukom uzima — 

Trikrat je pušta i kursara 
Trikrat neviđen udara. 

Pastiri su se već vraćali s govedima s paše, kad 
sam prispio u selo sa svoje samotne šetnje. Kucanje 
klepki, mučanje goveda, povici ljudi i djece razli je- 
gali se po seoskim putevima, a crne sjene kuća nejasno 
se odražavale na zloslutnoj tamnoj pozadini neba, 
ispresijecanoj krvavim i zlatnim prugama. Umoran 
od mnogog hodanja približavao sam se domu veseleći 
se večeri i slatkom po čink u, 

Polako se primicao koncu jedan lijep dan. 

X. 

P O PODNE me je za mog boravljenja u šumi 
kod kuće u mojoj sobi čekao drug Lukšić. Klju¬ 
čeve od stana dala mu je žena školskog podvor— 
nika, koja je vršila službu moje reduše, i kojoj sam ih 
odlazeći od kuće ostavio. Po mom naređenju smjela 
je pustiti u stan svakoga od mojih znanaca, kad bi 
mi došao u pohode za mog izbivanja. Lukšića nađoh, 
kako spava potrbuške i posve odjeven na mom divanu, 
a pored njega na podu — razabrah u mraku — ležala 
je rastvorena knjižica, koja mu je jamačno ispala 
iz ruku, kad je zaspao čitajući. Zapalio sam svjetiljku 
i probudio svog pohodnika, kojemu se baš nijesam 
obradovao. Trgnuo se odmah od mog dodira i razgle¬ 
davši se oko sebe s izričajem tjeskobe na licu sjedne 
spustivši noge sa svog ležaja. 

v . )>A gdje si ti, da te nema i«, upita me trljajući 
oci^rukama. »Skitao si se sigurno po šumi i Zbilja pravo 
kažu, da si podivljao i da si postao pustinjak...« 

Radi gosta dao sam donijeti večeru za nas obojicu, 
i mi smo se smjestili za stol prostrt bijelim stolnjakom 
i prekrit tanjurima i čašama. Pečena kokoš sa salatom 
prijala je mom drugu baš jednako kao što i meni, 
izgladnjelu radi mnogog hodanja i zadržavanja na 
svježem uzduhu, te smo zaokupljeni jelom malo go¬ 
vorili. Moj drug^ je oživio posve tek onda, kad je ispio 
već nekoliko čaša crna vina i zapalio cigaretu. Nje¬ 
govo malko podbuhlo lice zacrvenjelo se, oči mu se 
kao pravom alkoholičaru zasvjetlucale vla žnim i 

maglenim sjajem, a glas mu ojačao i postao mekan. 
Po kretnjama ruku, kad je zapaljivao cigaretu, i po 
načinu, kojim je iz ustiju odbio prve dimove, razabrao 
sam, da će početi navalu na mene, te se zbilja nijesam 
prevario. 

»Asasinac !« počne on odlučno. »Znaš li, što je to i 
Zalaziš u alamutske vrtove...« 

Pustio sam ga, da priča o Hasan Ibn Sabahu, 
vođi čuvenih Asasinaca iz vremena prvih krstaških 
vojna. Taj istočnjački lukavac, kako je poznato, opijao 
je svoje vojničke novake s hašišem i uspavane dao ih 
je prenijeti u prekrasne vrtove, gdje su probuđene 
mladiće lijepe djevojke zabavljale i častile svakakvim 
đakoni jama. Kad je svaki od vojnika neko vrijeme 
proveo u čudesnim vrtovima, bio je opet u snu pre¬ 
nesen u tabor, pa kad bi se probudio, svaki je od njih 
vjerovao, da je bio baš u samom dženetu, i vršio je 
unaprijed slijepo svoje vojničke dužnosti, samo da 
poslije smrti zasluži ponovno uživanje onih ljepota. 
Razabrah, da moj drug po Alamutu, iranskoj prije¬ 
stolnici strašnog vojskovođe, moje proučavanje re¬ 
ligioznih pitanja naziva šetnjom po alamutskim 
vrtovima. 

»Pregledao sam, što čitaš,« reče pokazavši rukom 
na knjige naslagane na mom pisaćem stolu. »Dobro 
je, kad nađemo bilo kakva sredstva, kojima možemo 
dočarati svijet iluzija i ljepote; himere daju sadr- 
žinu životu i bez njih bio bi suviše dosadan i pust, 
ali put, kojim ih ti tražiš, loše je odabran...« ^ 

On donese s pisaćeg stola njemačku knjižicu s 
ulomcima iz djela crkvenih otaca te potraži u njoj 
mjesta, koja su mu trebala, a pripadala su, kako^ se 
odmah dosjetih, Izaku Antiohijskom. On mi pročita 
ne prevodeći ih na hrvatski jezik ove retke : 

»Poslao sam te za lavom,« zatreperi mi u ušima 
jednoličan Lukšićev glas, »nemoj dakle da mi šakala 
doneseš mjesto njega. Učio sam te, da budeš gospodar 
svojoj duši, a ti si je dao za svagdašnji kruh. Pozvah 
te u službu nebeskog carstva, ali ti se jarmu otimaš 
postojano. Učio sam te također, da budeš slobodan, 

a ti još uvijek služiš u ropstvu. Poslao sam te, da iz- 
vojštiš pobjedu, a ti si sramotno podlegao. Poslah te, 
da uhvatiš orla, a ti mi nosiš bijedna skakavca u ruci 
i namjesto hitre gazele nosiš mi trula jarca. Ničega 
dosad nijesi ulovio i donio mi, što ti je bilo naloženo 
od tvoga gospodara. Što ti je bilo zapovjeđeno, za¬ 
nemario si, i sto mko nije od tebe tražio, toga si se 
držao ! Ti vrsis samo svoju volju, a ne volju svoga 
gospodara...« 


»Grešnik poznaje sam sebe i dnevno priznaje 
pogreške svoje, on čini pokoru radi grijeha svojih i 
osjeća bol radi djela svojih. A ja niti sam posve zao 
niti istinski dobar, nego u sredini među obojim, ni 
bezbožan ni pravednik I Nijesam bezbožan među 
bezbožnima i nijesam posve pravedan među savr¬ 
šenima... U jednom jedinom danu mijenjam se ti¬ 
suću puta, i još češće, i nalik na točak okrećem se 
bezbroj puta naokolo. S mojom pšenicom pomiješan 
je korov, i s korovom pljeva, a dobro je sjeme pokri¬ 
va 1 ? 0 trnjem na oranici sluge tvojega. Postojano se 
mijenjam osjećajući se sad kao kralj sad kao sluga 
i svakog dana i svakog časa igram sad ulogu kralja 
sad prosjaka. Casak sam gospodar duše, časak rob 
njezina druga tijela, časak se pokazujem kao kralj 
s dijademom, a potom opet u najdubljoj bijedi...« 


»Diži se dakle, i donesi mi zub lava, pero iz krila 
orlujskoga, uške gazeline, rogove jelena, otrov iz ralja 
Zmijskih, jezik baziliskov...« 

v . Počeo sam se već čuditi, što mom drugu ne dodija 
čitanje, kad on odjednom zatvori knjigu i metne je 
na stol, prođe zamišljeno rukom preko svog oznoje¬ 
nog čela, kao da se želi nečemu dosjetiti, i reče, kao 
da govori sam sa sobom: 

»Evo, sad mi nije dobro. Ne, zbilja ne služe takve 
stvari ničemu pametnomu...« 

»Što ti se dogodilo {« upitah ga. »I što ne valja i 
Stari asketa dobro govori...« 

»Ah, ti toga ne ćeš razumjeti,« odgovori moj drug 
gledajući me rasijanim pogledom. »A što ti uopće i 
znaš o meni i ...« 

Čuvši njegov odgovor, zacrvenio sam se pun bo¬ 
jazni, ne ću li morati da slušam njegovu kakvu ispo¬ 
vijed, te sam očima poniknuo pred njegovim pogle¬ 
dom. Nesnosna su mi ganuća i raznježenosti, kakvoj 
se rado predaju pijanice. Sjetih se međutim, da je 
Lukšić te večeri malo pio, te nije valjada vino povod 
njegovoj uzbuđenosti. 

»Čuj,« javi se uto njegov već posve smireni glas, 
»ja ću poludjeti.« 

»A čemu govoriš štogod $”« odgovorih i ja mirno. 
»Radije mi kaži, što si mi zapravo želio reći spome¬ 
nuvši alamutske vrtove...« 

On se nasmije kratko i nekim podrugljivim 
zadovoljstvom, ustane i pođe otvorenom prozoru 
— i ne odgovori mi ništa. U sobi je nastao muk, te se 
čulo samo zujanje komaraca, koji su dolijetal i spol ja, 
i prskanje plamena u svjetiljci. U mraku negdje jav¬ 
ljala se udaljena momačka pjesma. Meni je oteščala 
glava od umora i vina, te sam se u sebi počeo lju¬ 
titi na gosta, koji se ispavao pa ne misli, da je i meni 
potreban počinak. Sve se nespokojnije kretala golema 
sjena mog lika u profilu na zidu nedaleko od mene, 
i ja sam je pratio pogledom krateći vrijeme, što je 
kanda tromo i nepokretno zapelo u svom tijeku. 

»Ah, ti vrtovi! Zar ti zbilja ne znaš,« reče Luk¬ 
šić odjednom, »da se jedan od njih nalazi odnedavna 
u Glogovcima i da postaje pomalo glasovit i Tamo 
se sad ljeti u voćaru za školom oko kapelana kupi 
pod Klemenčićkinim okriljem bolji ženski svijet: 
ta nova učiteljica, pa poštarica, Dobranićeva nećaka 
i još neke njihove znanice. On im, čujem, pripovijeda 
zasad o Parsifalu, a potom dolaze na red ostale sred- 
njevjekovne priče, čitav neki ciklus. Hašiš dakako i 
opet! I kao da nema svaki kraj — proučio sam zimus 
neko djelo o tome — svoja posebna omamljiva sred¬ 
stva, najbolja od svih za njegove stanovnike. A za 
nas — vjeruj mi — boljega od vina ničega nema. 

Kapelan ga uostalom i ne prezire, i ono će ga jamačno 
dovesti na pravi put. Ta naklapa se već koješta o njemu 
i novoj učiteljici... Kažu neki, da će je on, čim po¬ 
stane župnik, uzeti za domaćicu.« 

U meni uzavre srdžba i krv mi navali u sljepo- 

čice. 

»Poznam Klaru,« odgovorih ljutito, »i ne vjerujem 
u to, što kažeš...« 

On se, kao da i nije opazio mog uzbuđenja, okrenu 
od prozora i priđe mirno stolu. Napunivši čašu vinom 
sjedne na stolicu i nastavi: 

»Da, zbilja, ti poznaš našu novu družicu,« reče i 
pogleda me ispod oka. »A vidiš, ja sam te htio saču¬ 
vati od poznanstva s njom...« 

»Ne znam, čemu tolika tvoja briga za me i za 
moja poznanstva,« rekoh začudivši se njegovim rije¬ 
čima. »Pa uostalom Klara i ja davni smo znanci...« 

v »Zbilja i I sad ste se opet sastali! Čudan doista 
slučaj, kako je i ona kazala govoreći mi o tebi. S ka¬ 
pelanom dakle, kada ti tako tvrdiš, nije, kako sam ja 
rekao, a možda ni stari Dobranić«, nastavi on nekom 
zluradošću, »ne će sagraditi nov štagalj na račun 
svoje nećake, koju ti, ako se ne varam, također po¬ 
znaješ ...« 

v »Ne znam,« rekoh, »što si mislio reći. Kakav je 
to štagalj s 1 « ■ 

On mi ispriča, kako je bogatun Dobranić, raz- 
glašen radi svoje neobične škrtosti u cijelom kraju, 
obećao lugaru Mariću svoju lijepu nećaku za ženu, 
a mladi je lugar zato starcu dopustio, da bez kazne 
krade iz šume građu z a svoj novi štagalj* Bilo bi vrijedno 
Znati, spomenu Luksić, da li je djevojci taj njihov 
dogovor poznat. 

»No što li ti još ne će pasti na um ! I taj Marić«, 
rekoh žesteći se, »mora da je baš prava budala. Ta 
kako može povjerovati, da bi onaka djevojka pošla 
za nj {’« 

»Oho! Zar i ti napokon t« nasmije se Lukši ^ 
glasno i od srca. »Pa kad je tomu tako, onda me ne 
smeta, što te je Klara našla. Duše mi, sviđaš mi se 

takav! Kako li ti samo oči sijevaju, a i lice ti je sam 
živi plamen! E, nema druge, smirit ćeš se i ti, sad 
vidim... Do bijesa s problemima! Kod nas i tako 
niko za njih ne mari osim onih, koji za vremena ili 
nijesu ništa stekli i nešto postali, ili se nijesu u pravi 
čas oženili. Njima dakle ostavi ti, mili moj, te imagi¬ 
narne lavlje zube, uške gazeline i jezik baziliskov. 
Ta i narodi s nekim umišljenim poslanjima — pomi¬ 
sli na Ruse i Nijemce — svakojako stradavaju, a po¬ 
jedinac s takvim nekim pozivom bezuvjetno mora 
propasti. Što će našem čovjeku neki sirski oci i sve, 
što je na njih nalik ! On treba da se do tridesete godine 
oženi, zatim da ima djece i da do četrdesete nešto 
privrijedi; do pedesete mora svakako da njima i sebi 
osigura budućnost, a potom da živeći mirno i sa za¬ 
dovoljstvom bude bez brige sve do smrti...« 

I popivši punu čašu vina u slavu tobožnjeg mog 
osvještavanja poče me Lukšić umirivati radi Milice. 
Ne, ona jamačno ne zna ništa o Dobranićevim splet¬ 
kama s Marićem, a ubogi lugar — iako su mnogi nje¬ 
govi drugovi, pa općinski ovrhovoditelji, financi i 
cestari došli do obrazovanijih žena iz redova seoske 
inteligencije — ostat će u svom ufanju u starog tvr- 
dicu prevaren. Ta ja imam pravo, Milica ni o čemu 
i ne sluti, a kad bi što saznala, bio bi to svim priča¬ 
njima neizbježiv konac... 

Svu tu navalu riječi podnesoh strpljivo. Neka on 
— mislio sam — govori samo, jer opaža i saznaje 
mnogo toga, prema čemu živeći u ovom kraju ne mogu 
da ostanem ravnodušan. 

Kasno negdje u noći nestalo nam petroleja u 
svjetiljci, pa smo nastavili razgovor uz zapaljenu 
svijeću, i u njezinu drhtavu osvjetljenju meni se opet 
pričini, da živahnosti mog druga nije uzrok vino ili 
radost radi prijateljskog društva. On je bivao sve 
bljeđi u licu punom znoja, a hladne mu se oči neprija¬ 
tno zacaklile. Počelo mi je radi nečega biti neugodno 
s njim s amim . Smijući se raspričao se on najednom o 
nekim zgodama iz svojih prošlih dana, koje su me nepri¬ 
jatno dirnule. Zatim se sjetio glogovačkoga kapelana. 

»Znaš li ti,« reče sniženim glasom, kao da mi 
odaje neku osobitu tajnu, »da je on književnik 5 1 « 

»Ne, nije mi poznato. Ne sjećam se, da sam kad 
vidio štampano njegovo ime...« 

»Ni ne ćeš ga vidjeti... On potpisuje svoje radove 
izmišljenim imenom, za koje niko ne sluti, da je nje¬ 
gov pseudonim...« 

Prizna mi zatim, da je i on sam htio nekad postati 
pisac, ali mu se kasnije ta želja pričinila ispraznom i 
djetinjastom. On — reče — doista ne može shvatiti, 
kako odrasli ljudi mogu ozbiljno pričati o događajima, 
koji se nikada nijesu zbili, u tančine opisivati mjesta 
i predmete, kojih možda nigdje nema, te graditi raz¬ 
govore, kakvih u zbilji nitko ne vodi. 

»Da ! Poznaješ li Novalisa 5 1 « prekinu on odjed- 
nom svoje pričanje. »Kod kuće imam bilježnicu sa 
svojim prijevodom njegovih »Himna noći«. Mnogo 
sam se njima bavio u vrijeme rata. I one su nešto kao 
tvoji sirski oci. Hoćeš li, da ti ih dadem sV 

Meni se smrkne pred očima. Neka trenutačna 
misao poput usijane žice zapeče mi mozak. Raza- 
bravši se od njena dojma zagledah se drugu u lice, 
ali on nije opažao promjene, koja se zbila sa mnom. 

»Cuj, Luksiću! Ti si bio u ratu,« progovorih 
pazeći, da ne zamijeti nemira u mom glasu. »Da nijesi 
kad bio ranjen, i to možda baš čerkeskom sabljom?' 
Neko mi je, sjećam se, nešto pričao o tom...« 

»Pa što je to takva i Bio sam više puta ranjen i 
štoviše proglašivan i mrtvim,« reče on zlovoljan, što 
skrećem naš razgovor drugim pravcem. »A jednom 
sanv istina je, bio ljudski okrznut sabljom, i da joj 
se oštrica nije okliznula po kosti lubanje, bio bih za¬ 
glavio. Od nje je u mene i sad ožiljak na glavi, radi 
kojeg ni ljeti ne šišam kosu sasvim, jer ga njome pri¬ 
krivam...« 

Ne sluteći ni izdaleka, što mi je svojim odgovo¬ 
rom priznao, moj gost, nastavi pričanjem o koje¬ 
čemu, pa i ne znam više, o čemu sve nije te noći go¬ 
vorio. Pamtim još dobro samo to, da je mnogo spomi¬ 
njao vincilira Gašu, u kojem on, bogzna zašto, gleda 

neku naročito važnu ličnost našega kraja. Kazivao 
mi je te noći i svoju parodiju jedne ljubavne pjesme 
znatnog našeg lirika i recitirajući je uz neobične gri¬ 
mase podražavao je promjenama glasa zaljubljena 
mačka, koji svoja čuvstva iskazuje nekoj bijeloj mač¬ 
kici. Kvrčao je doista na mačji način, dok je izgovarao 
stih, koji se kao budalasti refren u njegovoj paro¬ 
diji često ponavljao: »Skorrrup je skuuup...« 

XI. 

S UNCE se već visoko popelo iznad šume, kad se 
Lukšić rastao sa mnom. Ispratio sam ga na kraj 
sela i tada sam, jer nijesam navikao da po danu 
spavam, otišao odmah na zajutrak. Podvornikovicu, 
stariju već seljakinju, kojoj bih mogao biti sin, nađoh 
u kuhinji kraj ognjišta, na kojem je već bila naložena 
vatra pod loncima crnim od dima. Kako na selu ne 
zovu starijih ljudi po imenu, nego im nadijevaju od 
milja rođačka imena, nazivao sam i ja podvorniko¬ 
vicu strinom, a njena muža stricem. Njima je to bilo 
vrlo milo i pazili su me i ugađali mi u svemu kao svom 
djetetu. U njihovoj ljubavi, koju su mi u svakoj pri¬ 
lici nastojali izkazati, bilo je nešto vrlo ganutljivo, 
i oni su mi postali vrlo dragi i blizi. Naš čovjek, uđeš 
li mu u volju, bit će ti vjeran i privržen, te ne će ža¬ 
liti — kako se često uvjerih na ratištu — da žrtvuje 
za tebe i svoj život. Nažalost to lijepo svojstvo pri¬ 
prostih ljudi ostaje od nas mnogo puta nezapaženo, 
ili ga opet zlorabimo. »Seljak je lopov, dok je bor ze¬ 
len,« čuje se često od naših tobožnjih inteligenata. 
Istina je naprotiv, da je možda pravo čudo, što naš 
seljak nije kraj nas doista postao lopov, jer se s naše 
strane učinilo sve moguće, da to postane... 

Zabrinuta, nijesam li u šumi jučer i suviše izglad- 
nio, strina mi je pripremila obilat zajutrak od prženih 
jaja, sira i mlijeka i nukala me, da se odmah prihvatim 
jela, ali ja sam želio da se prije toga umijem. 

Izađem na dvorište, izvučem iz bunara vode, 
nalijem je u valov za napajanje blaga i svukavši se 

do pojasa počnem se prati. Takva umivanja na svje- 
zctn uzduhu pod blagim jutarnjim suncem bila su 
Za mene oduvijek jedan od najljepših užitaka u mom 
seoskom životu. 

Perući se ugledah onu nadnicarku od prošlog 
jutra. Prošla je kroz dvorište i ušla u kuću. Začas 
se pojavi na kuhinjskom pragu strina. 

»Gospodine, došla je Cvijićka,« reče. »Moli me, 
neka vam kažem, da pođete njezinu malom; njemu 
je gore, a stid ju je, da vas opet uznemiruje...« 

Dok sam u kući zajutarkovao, saznah u razgovoru 
s onom ženom, da nijesu zvali liječnika djetetu. 

»Nego sto ste radili t 1 « upitah. »Da nijeste bili 
kod vračara i Morali ste odmah učiniti, što sam vam 
rekao...« 

Žena prekrije lice pregačom i udari u plač. 

»A ko bi nam, gospodine, dao novaca za liječnika 
progovori jecajući. »Mi smo siromasi i nigdje ništa 
nemamo...« 

Ne znajući ni sam, kakvu bi to svrhu moglo imati, 
pođoh s njom, i za kojih deset minuta stignemo do 
njezine jadne kolibice, izgrađene od pletera i nabite 
zemljom. U tijesnoj i mračnoj sobici, jedinoj prosto- 
n h u kući, ugledah opet na niskom krevetu sitno i 
krsljavo dijete umotano u neke zamazane prnje. 

»Mali je unjkao već prošle sedmice,« reče žena. 
»Kuhala sam mu lipov čaj. Mislila sam, da se pre- 
hladio. Prekjučer se više nije dao iz kreveta i sad, 
gledajte, umire,« udari ona ponovno u plač. 

Dječak se trzao ležeći na svom ubogarskom logu 
Zatvorenih ^očiju i na časove se previjao, kao da ga 
hvataju grčevi. Iz otvorenih ustiju, oblijepljenih osu- 
senom nekom sluzi, čulo se potmulo krkljanje, te sam 
odmah, iako još nijesam nikad vidio umiranja, po¬ 
mislio, da je to počela u njega smrtna borba. 

Rekoh ženi, da mi dade žlicu. 

»Ne ću !«. kratko vikne dijete čuvši moje riječi, 
a kad sam htio da mu otvorim usta drškom od žlice 
i da mu pregledam grkljan, udari me ručicom po licu. 

Ne odustah ipak od namjere i otvorih mu usta 
silom, kako su to i meni činili liječnici, kad sam u 
djetinjstvu bio bolestan. 

Ugledao sam kao i jučer na dnu njegove usne 
šupljine nabrekle bij’ele žabice i sjećajući se svog 
Znanja iz higij’ene, koju smo učili u gimnaziji, utvrdih 
ponovo, da dijete ima difteriju. 

»Morate ipak po liječnika,« rekoh ženi, »i to od¬ 
mah, jer samo on može pomoći...« 

»A ko će po njega J« zavapi ona, a suze joj iznova 
grunuše niz mlade, patnjama i brigama već naborane 
blijede obraze. »Muž mi je otišao na nadnicu, ja ne 
mogu od bolesnika, a drugoga nikoga nemam...« 

»Potražit ću ja kola,« rekoh. 

Uto dijete uhvati grč i ono se stenjući, uprijevši 
se glavom i nožicama o krevet, poče savijati u luku 
prema gore. Majka priskoči i uze ga u naručaj, a ono 
joj se prstićima zarija u lice, odupre se nožicama o 
njeno tijelo, strese se i opet nemoćno klone priljubivši 
joj se uz prsa. 

»Nemojte se truditi,« tihim će glasom i začudo 
najednom posve mirno siromašna mati. »Ne treba 
liječnika, skoro će se sve svršiti...« 

Dijete je disalo ubrzano i glasno, slaba su mu se 
prsa neobično jako nadimala. Iz njih se neprestano 
čuo hropac, a ispod poluotvorenih vjeđa caklile mu 
se bjeločnice plavkaste poput vodena mlijeka. 

»To je dakle smrt,» pomislim. »Ne idem, dok 
ne vidim, što će se dogoditi...« 

. »Vode !« šapne dijete s naporom usnama, ispru¬ 
ženim od vrućice. 

Uzeo sam ga na ruke, dok je majka otrčala na bu¬ 
nar, ali prije Jiego se ona vratila, dijete je počelo da 
se iznova grči. Stisnuvši zube trpio sam zadiranje 
njegovih nokata u moj obraz, a još više mi je smetao 
odvratan nakiseli dah iz njegovih ustiju. Majka ušavši 
s vođom zapanjila se promatrajući nas nijemom pa¬ 
žnjom. 

. . Ta i napadaj grčeva nije bio posljednji. Uslijedilo 

ih je još nekoliko u vremenu od jednog po prilici sata. 

a dijete smo držali na rukama naizmjence, neko vrijeme 
majka, pa opet ja. Svaki je grč trajao nešto preko 
pet minuta, a razmaci su među njima bili nešto duži 
od tog vremena. Napokon se dijete posve smirilo, 
disalo je laganije, krkljanje mu je u prsima prestalo, 
i činilo se, da će mališ zaspati, pa ga smjestismo 
u krevet. 

Bio sam siguran, da je za nj minula svaka opa¬ 
snost, i veselio sam se tome. 

»Za koji dan bit će vam mali zdrav,« rekoh majci. 

»Možda to i nije bila difterija, jer je u ovogodišnje 
doba vrlo rijetka...« 

Sjeo sam na stolicu pokraj kreveta i promatrao 
mališa u snu. Žena izađe iz kuće i vrati se uskoro s 
nekoliko krupnih krušaka u krilu. 

»Uzmite,« reče ona nudeći me voćem, »ubrala 
sam ih za vas. Nemam što drugo da vam dam...« 

Odabrah ponajljepšu od krušaka i počeh ju jesti 
s tekom razgovarajući s domaćicom, koja me — kako 
se poslije dosjetih — nije pravo ni slušala, nego je 
nekim nepovjerenjem promatrala svog usnulog 
sinčića. 

Poslije četvrt sata ležanja dječak se digne gor¬ 
njim dijelom tijela i sjedeći na krevetu zagleda se u 
stol, gdje je stajao limeni lončić s vodom, a kad mu 
je majka taj dodala, on se držeći ga sam u rukama 
napije iz njega i opet legne. 

»Eto, vidite,« rekoh majci, »da mu je bolje : pije 
sam.« 

Ona se zadovoljno osmjehnula. 

»Ne umire se tako lako,« nastavim ja. »Kolikima 
su već od nas palili smrtnu svijeću, a evo nas još 
uvijek živih i zdravih...« 

Zatim sam počeo pripovijedati o bolestima, što 
sam ih u djetinjstvu prebolio i začudio sam se, što ona 
nije nijedne riječce primijetila na moje pričanje. 

Zagledam joj se u lice i opazim, da ukočena po¬ 
gleda i otvorenih ustiju nešto prisluškuje. 

»Čujete li t 1 « šapne mi. 


Suspregnuh dah i počeh i ja prisluškivati. Mališ 
je disao tiho, otegnuto i na prekide. Prihvatih mu 
ruku. Bilo mu je tuklo sporo, sve tiše, sa stankama. 

Majka je pogledom pratila zaprepašten izričaj 
moga lica i najednom je sve shvatila. 

»Ta on umire!« klikne očajno i baci se na koljena 
uz krevet. 

»Ja nijesam mogao ni da se ganem. Vidjeh, kako 
nesrećna žena cjelovima utire samrtnu rosu s čela 
djeteta, kako mu rukama pridiže glavicu, i kako 
pada nemoćno na jastuk ; kako mu prislanja uho na 
prsa, da čuje srce, što je utihnulo zauvijek; kako pri- 
vija mrtvo tjelešce uza se, kao da mu svojim zagrlja¬ 
jem želi povratiti toplinu, što je iz njega nestala. 
Vidjeh sve to i ništa ne osjetih. Zamaglilo mi se pred 
očima i ja sam se bojao, da ne padnem od neke ne¬ 
nadane slabosti... 

Kao pijan oteturah kroz vrata i pođoh kući, 

XII, 

TOV NA GRLICE, što smo ga lijepog nekog jutra 
I održali u blizini moga sela, nije uspio, te mn ogi 
od nas nije tog dana ni puške opalio. Stojeći 
u isušenom, kamenjem posutom koritu potočića na 
rubu šume promatrao sam iza stare vrbe ravnicu 
pred sobom zaraslu korovom i rijetkom travom te 
niskim glogovim i kupinovim grmljem, nad kojim se 
dizalo nekoliko među sobom dosta udaljenih i usam¬ 
ljenih hrastova. Ničega nije bilo na toj ravnici, što bi 
Zavrijedilo, da bude napose opaženo, ali pogled na 
nju, tako spokojno mirnu, obasjanu suncem s neobično 
modrog neba te ispresijecanim ranim jutarnjim 
sjenama grmlja i drveća, ispunjao me nekom poseb¬ 
nom i tihom radosti, kakve dotada nijesam poznavao. 
Znao sam, na kojem se mjestu krije koji od mojih 
lovačkih drugova, ali meni se pričinjalo, da sam po¬ 
sve sam u tom zabitnom kutiću svijeta, i to je — 
bogzna radi čega — bilo povod mom neobičnom za¬ 
dovoljstvu, radi kojeg sam se sam sebi smješkao. 

Veselio sam se svemu : mravcima, što su hitali po kori 
stare vrbe preda mnom, zelenoj bubi, što se zlatila 
mirujući na cijevi moje puške, mirisu natrula granja 
i vlažne zemlje crnice iz šume za mnom, i nerado 
sam se dijelio od tog mjesta, no bilo nam je svakako 
dalje poći, jer grlica na toj ravnici nije bilo. Samo 
je stari ljekarnik pucao na njih, ali je promašio ne po¬ 
godivši ni jedne. Suhim potočnim koritom došao je 
do mene vincilir Gašo, kojega je kao vrsna lovca po¬ 
veo s nama njegov gospodar, upravitelj štedionice 
u našem kotarskom gradiću. 

»A što da čekamo < Najbolje da se sakupimo,« 
reče mi vincilir, »pa da krenemo prijekim putem kroz 
šumu do Dragoševe uvale; tamo će nas možda sreća 
bolje poslužiti...« 

Uto su kao po dogovoru počeli i ostali lovci iz- 
laziti iz svojih skloništa, i doskora smo se svi sastali 
najputu kod ulaza, u šumu. Nakon kratkog dogovora 
složili smo se s Gašinim prijedlogom i pošavši za njim 
Za četvrt smo sata stigli do spomenute uvale, gdje 
smo digli i poubijali nešto ptica, ali su torbaci u ve¬ 
ćine od nas ostali još uvijek bez lovine. 

»Baš mi je milo,« reče pristav Crnički, »što ćemo 
kući praznih ruku. Ko je samo izmislio lov na grlice i 
Za cijelo jato tih ptica ne bih dao ni jednog naboja...« 

Pošli smo zatim svi preko polja i brežuljaka 
prema glogovačkim brdima u vinograd upravitelja 
štedionice Kesslera, koji nas je pozvao u svoju klijet, 
gdje ćemo,, kako nas je uvjeravao, dobiti dobar i obilat 
ručak te ćemo uz dobru kapljicu provesti lijep i ve¬ 
seo dan.. Moji su se lovački drugovi vrlo razveselili 
tom neočekivanom putu i u veselu i živu razgovoru 
slijedili su Gasu, koji nas je vodio ozbiljan i pun po¬ 
nosa, kao da je njegova zasluga takav lijep završe¬ 
tak lova, i kao da ćemo zato, što idemo u klijet, koja 
je njegov dom, biti i njegovi gosti. Klemenčić je sa 
mnom zaostao za našim društvom želeći, kako raza- 
brah, da se nasamu porazgovori sa mnom. 

”No, kako ti se sviđa naša družba? 1 « zapita me i 
nasmiješi se zacrvenjevši se radi nečega u isti 'mah. 

»Znaš li, ko je Gašo i On je u vrijeme rata bio glavni 
vođ zelenog kadera u našem kraju.« 

»Pa zar je Gašo bio vojnik ?'« upitah. »On je bez 
jednog oka.« 

»To je izgubio kasnije, poslije rata u jednoj tuč¬ 
njavi. Ali Gašu sam usput samo spomenuo, jer je 
on možda ponajbolji među nama...« 

»Ponajbolji?' Kako to? 1 Ne razumijem...« 

Klemenčić je zatim počeo oklijevajući pripovije¬ 
dati o Kessleru, kojega sam već otprije poznavao, 
ali nijesam o njemu znao ništa lošega, pače mi se svi¬ 
đao radi svog muževnog i otvorenog lica, radi svojih 
jasnih i prijaznih očiju te cijele svoje smirene i pri¬ 
proste pojave. Moj drug prikazao mi ga kao proraču- 
nana i hladna čovjeka bez osjećaja, koji je pomoću 
svog zavoda uništio — kako se naposljetku pokazalo 
— samo radi svoje lične koristi vrlo mnogo ljudi u 
okolici. Svojim djelovanjem ozlovoljio je i mnoge 
dioničare štedionice, kojoj je bio upravitelj, ali on je 
također imao uložen znatan kapital u njihovu pot¬ 
hvatu, od kojega je mnogo zavisio udes štedionice, 
pa se stoga niko od njih nije usudio dići ozbiljno 
proti njegovoj zločinačkoj i za narod tako pogubnoj 
samovolji. Taj previjanac naumice je naveo nekog 
svog druga trgovca, da se upusti u poslove, u kojima 
je tog naivčinu stigao financijski slom. Kessler je 
poslije trgovčeva samoubistva uzeo — Zato je bio 
cijelu stvar s prijateljevim neuspjehom i udesio — 
mladu trgovčevu udovicu k sebi kao ljubovcu. 

»Da znaš samo, kako je došao do vinograda, 
u koji polazimo,« završi drug svoje pričanje, »ne bi te 
nikad bilo u njemu...« 

Mene se neugodno dojmilo, što sam čuo, i pri¬ 
činilo mi se, da se svijet oko mene promijenio postavši 
neugleđniji i svagdašniji, nego je bio u mojim očima 
jutros, kad sam ga promatrao iz svog skloništa za 
vrbom. 

»A što,« rekoh, »čemu mi onda idemo u vinograd ?V 

Klemenčić se nasmije, kao da se razveselio pro¬ 
stodušnosti mog pitanja. 

»Idemo,« reče-, »da budemo s drugovima...« 

Kesslerova je klijet bila stara i pocrnjela drve- 
njara na sprat, pokrivena sindrom i smještena kraj 
puta, koji je prolazio hrptom brežuljka između starih 
i plemenitih vinograda, a gubio se na sjevernoj strani 
u nedalekoj gustoj i tamnoj šumi. Mi smo se pred 
toplim srpanjskim suncem sklonili u sjenici udeše- 
noj od vinove loze pred starom zgradom. Iz naših 
smo torbaka izvadili hranu i piće, što smo ga sobom 
ponijeli, i odmah je počeo naš doručak uz šaljive pri¬ 
mjedbe i dosjetke i mnogo smijeha. Katu, ženu vin- 
cihrovu, koja nas je s^ dobrodušnim čuđenjem doče¬ 
kala i smješkala se našoj vici i veselosti, zamolio je 
upravitelj, da se pobrine za naš objed, a Gaši je bilo 
nalozeno, da se brine, kako nam stol ne bi ostao bez 
vina. Neko se sjeti Gašinih djela iz doba zelenoga ka¬ 
dra i spomenu o tome nešto vinciliru, a taj prilago¬ 
đujući se veselom drugarskom tonu našeg društvanca 
odvrati smijući se : 

v »Budite, gospodo, srećni, što vas tu nijesam na¬ 
šao u ona vremena sa svojim prijateljima; bili bismo 
ukratko s vama svršili...« 

»I ti nas ne bi požalio <*« upita neko. 

»A čemu bih vas žalio s« odgovori vincilir bez 
skanjivanja. »Godinu i pol bio sam na fronti, na Uralu 
sam ispirao platinu, kao brodski ložač na Tihom 
Uceanu prošao sam kroz paklene muke, i mene nikad 
nije mko požalio, a nijesam ni očekivao, da me ko 
% ali* ♦ *« 

Mladi mjernik Vranić prekine šutnju, koja je na- 
jednom nastala, među nama, i reče : 

»U Rusiji, čuo sam, bio si u crvenoj armiji.« 

»Ne, svijet brblja gluposti. Tamo ja još nijesam 
progledao,« osmjehne se Gašo i ošine govornika pod- 
* U i j V1 v m P°£l e d° m . svog jedinog oka. »Kasnije sam 
tek došao k pameti, kad sam pobjegao iz ropstva i 
vratio se kući i kad sam vidio, što se ovdje radilo s na¬ 
rodom, dok smo mi kao lude svud po svijetu ginuli,..« 

Gaso je postajao sve slobodniji, i moji drugovi, 
a ne izazovu u razgovoru još neugodnijih njegovih 

izjava, počeli su razgovarati među sobom ne obazi¬ 
rući se na vincilira, koji se malo zatim osjetivši se su¬ 
višnim među nama udalji od stola i uđe u klijet. 

Klemenčić, koji je sjedio do mene, upozori me 
kasnije u razgovoru, da se i pristav Crnički izgubio 
nekud između nas. 

»Tako on čini uvijek,« primijeti moj drug. 

XIII. 

U MORAN od naših bučnih razgovora i omamljen 
vinom sklonuo sam se negdje oko podneva u hla¬ 
dan podrum ispod klijeti neopažen od svojih 
drugova. Gašu, koji mi je udesio ležaj od slame pre¬ 
kri te ponjavom u golemom povaljenu badnju, zamolio 
sam, neka nikome ne odaje moje skrovište. Pretpro¬ 
šle je zime zaglavio neki odvjetnički perovođa u na¬ 
šoj kotarskoj varošici, jer se razbolio nahladivši se 
kod neke pijanke. Kad je naime pijan zaspao u druš- 
tvu svojih prijatelja, oni su ga obeznanjena razo- 
djeli i nad njim tako otpjevali mrtvačko opijelo u 
posve hladnoj sobi. Uz vino našim ljudima pada sva¬ 
šta na um, pa stoga i ja nijesam imao povjerenja u 
svoje društvo, te mi je bilo stalo do toga, da ne sa¬ 
znaju, gdj'e sam. U snu, koji me je odmah svladao, 
nije me uistinu niko bunio, te sam se probudio kasno 
uveče, kad je^u podrumu bio već potpuni mrak. Na¬ 
polju je pljuštala neobično jaka kiša, negdje posve 
blizu udarali su gromovi žestoko i sve po dva u isti 
čas, i orila se grmljavina sad silna i gromka poput 
urlika neke strašne i pobješnjele zvjeradi, sad lagana 
i potmula, kao da dolazi ispod zemlje. U mojoj su bli¬ 
zini tutnjile prazne bačve, i činilo se, da se tresu i da 
poskakuju na balvanima podmetnutima pod njih. 
Metalno bijelo svijetlo munja obasjavalo je kroz 
otvorena podrumska vrata mrak oko mene. U zraku 
se osjećala vlaga i studen, koja me je prijatno hla¬ 
dila nakon dosadne i teške dnevne sparine. Ostao sam 
u svom badnju ne ostavljajući svog ležaja u očekiva¬ 
nju, da se večernja bura smiri. Razmišljao sam, što 

ji rade drugovi lovci i da li su još u klijeti. Najednom,, 
kad je minula grmljavina, koja se sve više stišavala 
i udaljivala, u trenucima posvemašnje tišine začuo 
sam negdje nad sobom neobično jasan smijeh ljudi 
^^ Ko je to pridosao, dok sam ja spavao K Po¬ 
sljednji ostaci snenosti nestali su u mene bez traga 
kad se u meni pojavilo to pitanje. Neka radosna slut- 
nj a trunula mi srcem, i ja sam 2 acas bio pred rastvo- 
renim prozorima u prizemlju klijeti. 

Ne mareći za to, što je sa strehe padala po meni 
voda, držao sam se u mraku malko podalje od prozora, 
jer sam htio vidjeti, prije nego uđem, ko je to od no¬ 
vih gostiju u kući. S mjesta, gdje sam stajao, mogao 
sam obuhvatiti pogledom cijelo društvo sakupljeno- 
oko dugačkog ^stola i razabrah odmah, da se večera 
upravo primiče koncu. Kapelan glogovački sjedeći 
na ćelu stola bio je s njom već gotov i zapalio je ciga¬ 
retu. On je, činilo se, bio središte cijelog društva, 
te se sudeći po nekojim riječima njegovih sabesjednika 
upravo spremao na nekakav duži govor o nečemu, 
sto ‘ Sl f on * sv * htjeli saznati. Osim njega bila je tu još 
priđoslica Klemenčićeva supruga, razdragana nečim 
i nasmijana više nego obično, te mi se pričinila posve 
tuđom. Između Crničkoga i Vranića sjedila je Klara, 
dosta blijeda u licu i, rekao bih, malko umorna, te kao 
da se silila na živahnost. Ruke su joj kao svagda bile 
napadno bijele. Sa svojim susjedima razgovarala je 
dosta nepažljivo, jer je i nju u tom trenutku zanimao 
govor kapelana. 

»Silentium!« vikne ljekarnik ne dižući pogleda 
s tanjura pred sobom. »Da čujemo! Izaija: glava 
treća, redak deseti...« 

v , prinese ubrus ustima, sakrije smije- 

sak, koj 1 se ^nenadano javio na njegovu licu, i sagnuvši 
se Klan nešto joj reče, te se i ona nasmiješi. 

»Dajte, progovorite već jednom!« obrati se ona 
kapelanu. »Sto se dajete toliko moliti J 1 « 

Ljekarnik je punih ustiju i crvena obraza od vina 
kupio viljuškom ostatke nekakva pečenja po tanjuru 
i javio se opet: 


»Izaija ! R e c i t e pravedniku, da je sve 
dobro... Divno...« 

. ”^ >a v ^°bro,« reče kapelan pogledavši ljekarnika 
nečim očito razveseljen. »Evo, ja ću početi... Ali 
nije glavno Izaija... Uostalom prosudit ćete sami...« 

Klemenčićevo mladoliko lice odjednom se smrkne 
i poprimi neki bolan izričaj. Sagnu se ponovno prema 
Klari i šapne joj nešto, ali ona ne odgovori ništa. Moj 
drug prođe rukom preko svoje bujne plave kose i za¬ 
gleda se preko stola kroz otvoren prozor nekud u mr ak. 

Kapelan odbaci cigaretu i kotrljajući zamišljeno 
po stolnjaku pred sobom kažiprstom desnice kuglicu 
od kruha počeo je da kazuje ovu priču : 

PRIČA O LIJEPOJ MAGELONI 

»Poznata vam je možda«, reče malko nesigurnim 
glasom, »srednjovjekovna priča o mladom Petru, 
grofu Provence, koji je krenuo u svijet željan viteških 
doživljaja. Čitali ste možda, kako ga je i ne znajući, 
ko je on, zavoljela kćerka napuljskoga kralja, lijepa 
Magelona, i kako je s njim pobjegla iz roditeljskog 
doma zaputivši se u njegov zavičaj. , 

U nekoj šumi odijelio ih zao udes jedno od dru¬ 
goga. Dok je tamo Magelona odmarajući se spavala 
na grofovu plaštu, on je razriješio njene haljine oko 
vrata i ugledao crvenu kesicu, u kojoj je djevica ču¬ 
vala tri dragocjena prstena, što ih je grof njoj poklo¬ 
nio. Tu mu je kesicu — misleći, da je kus mesa — ugra¬ 
bila neka ptica sletjevši s drveta u blizini i ustrašena 
Petrovim poklicima pustila je, da padne u more ne¬ 
daleko od njihova počivališta. Grof je u čamcu, što 
ga je slučajno našao uz obalu, pohitio da spasi vre¬ 
ćicu, koja nije potonula. U to doba je doplovio tamo 
brod nekih trgovaca crnačkim robljem. Oni su mladića 
uhvatili, odveli ga sa sobom i prodali ga u roblje. 
Kao rob dospio je on na dvor babilonskog sultana. 
Mladiću je nekako pošlo za rukom da uđe sultanu u 
volju, i taj ga pusti, da pođe u svoj zavičaj, ali na¬ 
kon tog pohoda treba da se opet vrati na dvor svome 

gospodaru. Poslije mnogih neugodnih doživljaja sti— 
§ne Petar u Provencu, u luku Heidenport, i čuvši, 
da je na blizu otočiću bolnica neke M'agelone s crkvom 
sv. Petra, njegova zaštitnika, pošao je tamo u svojim 
prosjačkim dronjcima da vidi, nije li ta Magelona 
njegova vjerenica. Bila je uistinu ona. Kad se nakon 
onog događaja u šumi probudila i razabrala, da je njen 
drug nestao, poslije očajnih prvih trenutaka ona se 
sabrala, posla je u svijet i napokon se'zadržala na tom 
otocicu sagradivši tu crkvicu sv Petra i bolnicu, u ko¬ 
joj se posvetila njezi siromašnih i bolesnih putnika. 
Naposljetku je eto našla i svog viteškog zaručnika, 
bve se dakle lijepo svršilo. Njih dvoje pođu na dvor 
Petrovih roditelja, vjenčaju se, i pir je trajao četr¬ 
naest dana. 

Ali Petar nije zaboravio svog obećanja babilon- 
skom sultanu i htio je da se vrati na njegov dvor. 
Posla je s njime i njegova žena, i — kako biva u pri- 
.P a sreća, koja im je najednom postala sklona, 
nije ih ni tamo ostavila: sultan ih je bogato nadario 
i pustio ih natrag u njihov daleki kraj. 

, Tek počinje moja priča, jer događaja, o kojem 
cu da pripovijedam, stare predaje o lijepoj Mageloni 
Snam s kojega razloga — ne spominju. 

Na putu od Kaira do Aiguenmortesa u Provenci 
provodili su Petar i Magelona ugodne časove na brod¬ 
skoj palubi u grimiznom šatoru, što im ga je poklo- 

.babilonski sultan, i spominjali se prošlih svojih 
doživljaja. Nekoga dana, baš kad je Petar pričao, 
kako su ga^ mornari ostavili sama na otoku Sagoni, 
jer je zadržavši se kraj nekog vrela zaboravio da se 
na vrijeme vrati na brod, pomoli se na ulazu u šator 
uzbuđeni brodski glavar i pozove ih k ostalim putni¬ 
cima, što su se sakupili na palubi. 

S afričke strane, negdje od zatona Male Sirte, 
pojavio se na rubu obzorja vršak tmastog oblaka, a 
putnici i mornari su ga u potpunoj tišini bez vjetra 
promatrali puni zabrinutosti. Najednom se oglasi 
među njima jedan putnik, stari neki monah, koji se 
vraćao sa Spasiteljeva groba kao hodočasnik. 

— Noću mi je u snu javljeno, — reče on, — da 
ćemo svi izginuti, ne ukloni li se s našeg broda neko, 
čiju dušu tišti jedan težak grijeh. Neka se javi, ko 
je to, pa ćemo mu dati čamac s hranom i pićem i osta¬ 
vit ćemo ga na moru. Dobri Bog smilovat će se na nj 
i možda će ga spasiti, a inače moramo svi, i on s nama, 
propasti... 

Svi su na brodu šutjeli u očekivanju, što će se 
zbiti. Kad se niko nije javio, progovori neki stari 
mornar, jedan od brodskih krmilara : 

— Braćo, — počne on, — razmišljao sam ovih 
dana i sam o tome, koliko potajnih grešnika mora da 
tereti ovaj brod. Tada mi je palo na um, da su ipak 
ponajveći grešnici među nama grof Provence i njegova 
Žena. Svi vi znadete njihov udes i recite mi, može li 
to da bude, da su oni toliko vremena, što su bili ra¬ 
stavljeni, ostali jedno drugome vjerni? 1 Ne mogu da 
u to vjerujem i držim, da su oni odvratni licemjeri, 
ni jesu li jedno drugome svoje nevjere priznali... 

Ljudi se ukloniše od Petra i Magelone kao pred 
okuženima, jer nijesu u svojoj tjeskobi pred burom 
ni pomislili na to, da li su opravdane sumnje starog 
mornara. 

Tada se Magelona baci na koljena i skrstivši 
pokajnički ruke na grudima progovori: 

— Kormilar je rekao istinu, — prizna ona, — 
bila sam nevjerna svom odabraniku. U svojoj sam 
bolnici najviše pazila i njegovala bolesnike, koji su 
makar čime bili na nj nalik, a jedne sam noći mladog 
nekog vojnika poljubila u usta, dok je spavao, jer su 
bila slična Petrovim. Uklonite me s broda, jer ja sam 
grešnica.... 

Svi su sa stravom slušali ispovijed nesretne gro¬ 
fice. Začule se među njima prijetnje i mrmljanje. 
Pružile su se i neke ruke posežući za njom... 

— Ljudi i braćo, — vikne u taj čas grof Petar, 
— ne slušajte moje žene ! Ona ne zna, što govori: 
ja sam krivac. Kad smo se vjenčali, ja sam je uzeo 
u naručaj i tada sam pomislio, da je u nje stas kao u 
kneginje Ginevre od Verone, koja mi je nekad nudila 

svoju ljubav. Kad sam joj cjelivao oči, pričinila su mi 
se nalik na oči u kćerke babilonskog velikog vezira 
Firusa, koja je pred vodoskokom u bašči svog oca 
jedne noći pune mjesečine otkrila preda mnom svoje 
lice. Usta su joj jednaka onima u Theodore, princese 
od Athosa. Grešnik sam, jer sam u njoj ljubio sve lijepe 
Žene, što sam ih sreo u svom životu... 

Prisutni su se smeli, jer nijesu znali, što da o sve¬ 
mu sude i da li je kriva grofica ili njezin muž. 

— Bacimo ih oboje u more! — začuje se glas. 

Neki na^taj jpoziv potekoše prema njima s namje¬ 
rom, da izvrše, što im je onaj glas savjetovao, ali stari 
ih monah zaustavi. 

Ne dirajte u njih, — klikne on, — jer nijesu 
ničemu krivi. Magelona je u mnogima ljubila ipak 
samo jednoga, svog vjerenika, a Petar "je ljubeći u 
njoj mnoge ipak ljubio samo nju i uvijek joj ostao 
vjeran... 

Uto se brod nenadano strese pod prvom navalom 
vihora^i nagne se u stranu. Bura zaurla poput nemani 
razriješene od veriga u morskim dubinama i golem 
val se prelije preko broda. Kad je brod izronio iz vode, 
nije više na njemu bilo staroga krmilara. I mnoga su se 
jedra isparala i odletjela bez traga s vjetrom, a lagani 
je grimizni šator začudo ostao na palubi neoštećen. 
Onaj starac — koliko znam — nije ni bio mornar, 
nego normandijski vitez Fridrik von der Krone, tak¬ 
mac Petrov na turni u, na kojem su se obojica borila 
Za sklonost lijepe Magelone, i na kojem je Petar po¬ 
bijedio Fridrika. Taj je preodjeven pratio mlade su¬ 
pruge na njihovu putu snujući o osveti. Progutavši 
ga morske su se bezdani umirile, i bura je prestala 
bjesnjeti. 

Bog je nad njim izrekao svoj sud...« 

Kad je kapelan neobično miran i sabran, s odra¬ 
zom neke neizrečene misli na licu, svršio svoju priču, 
potrajao je još koji trenutak muk, a onda je među 
slušateljima nastalo burno odobravanje i svi su po- 
ustajali sa stolica i sakupljali se oko njega. Pošla je i 
Klara prema pročelju stola, oklijevajući nešto i vidljivo 


zbunjena. Iz nekih ulomaka razgovora i povika, koji 
su nadglasali nastalu graju, razabrah, da je kapelan 
svojom pričom o nedužnosti nekih cjelova zaslužio, 
da ga lijepa glogovačka učiteljica poljubi. 

»Eh, stara je to pripovijest, i ja je dobro znam,« 
začuh iza sebe zlovoljan Gašin glas. »Sa svakim mlađim 
svećenikom oni tako rade : najprije ga udese, da bude 
poput njih, a onda mu se podruguju i za njegovim 
leđima upiru prstom u nj...« 

Neugodno dirnut tim riječima htjedoh mu od¬ 
govoriti, ali se ne dosjetih nijednoj podesnoj riječi... 

XIV. 

K AD SAM kao dječak zavolio Klaru, nikad se ni- 
jesam ni izdaleka smio nadati čemu takvu, što 
bi bilo nalik na moj noćni put s njom iz Kes- 
slerova vinograda u Glogovce. Prolazili smo blatnim 
putevima kroz vinograde, šume i šikare, i ja sam joj 
morao neprestano dodavati ruku, da se ne oklizne 
i ne padne i da bude sigurnija kod prelaženja preko 
mnogih potoka i potočića u dolinama, od kojih su neki 
nastali od večernje kiše, da se opet za koji sat izgube 
netragom. Njihov žubor čuo se u noćnoj tišini već 
izdaleka i oživljavao je na poseban način kraj oba¬ 
sjan čarobnom ponoćnom mjesečinom. Vlažno lišće 
drveća i grmlja ljeskalo se kao u kakvom staklenom 
carstvu iz dječjih priča. U daljini se dizala sa sviju 
strana providna noćna maglica. Srebrnasti raskidani 
oblaci hitjeli su nekud preko zvjezdanog neba poput 
vojnika neke razbite vojske sa sjajnim šljemovima i 
oklopima. Noćna studen kao da je gonila živa bića 
jedno drugome, i nas dvoje samotnih noćnih putnika 
približavali smo se u hodu sve više i kao posve ne¬ 
hotice. Klemenčić sa svojom gospođom i kapelanom 
ostavili su nas daleko za sobom te su nam se izgubili 
s vida, a pristav Crnički, koji je bio pošao s nama, 
osjetivši se umoran i od vina suviše teška jezika za ra¬ 
zgovor s nama povratio se natrag u klijet, nakon što je 
bio provalio već dobar dio puta prema Glogovcima. 

Njegov nas je odlazak ponešto u prvi mah zbunio, 
te se u našim razgovorima osjetila neka nesigurnost, 
a koraci su nam postali brži. 

Klara se odjednom zaustavila u hodu i obratila 
se prema meni lica obasjana bijelim svijetlom punog 
mjeseca, tako jasno, da se na njemu razabirala svaka 
pojedinost. 

»Ne mogu se žuriti,« reče nasmiješivši se i odišući 
punim prsima. »Umara me brz hod. Uostalom čemu 
da i naglimo i Naših, čini se, ne ćemo tako lako stići...« 

Meni kao da je tek sada sinulo u duši, te sam ra¬ 
zabrao, s kim sam zapravo, i u kakvu smo se divnom 
trenutku našli zajedno i usamljeni. 

»A zar je meni do žurbe s 1 « rekoh svladavajući 
nenadano ganuće u glasu. »Noć je tako lijepa, i ja, sve 
da i nijesam prospavao cijelo popodne, ne bih mogao 
misliti na san...« 

»Dobro dakle,« reče ona, »poći ćemo nešto laga¬ 
nije...« 

Njezine riječi, pričinilo mi se, bile su dosta hladne 
i nehajne, te sam se osjetio povrijeđen. Zar ona nije 
opazila, što sam ja uz nju osjećao i A možda hoće 
da se igra sa mnom. Krenuli smo dalje stazom, uz 
koju se s desna i s lijeva tamnjelo visoko johovo i 
ljeskovo grmlje. Najednom se dosjetih nečemu i ski¬ 
nuli pušku s ramena. 

»Što kanite s puškom i« upita me Klara ponešto 
iznenađena. »Kanite li pucati i«- 

»Ispalit ću jedan hitac,« odvratih. »Kad mi ne mo¬ 
žemo brzo da idemo, neka oni naprijed uspore hod, 
da ih možemo stići. Oni će nas razumjeti, kad čuju 
pucanje...« 

»Ah, ne činite toga,« zamoli me Klara i prihvati 
me za ruku, kojom sam držao puščanu cijev. »Puc¬ 
njava u noći vrlo mi je neugodna...« 

Bilo je sasvim suvišno, da me hvata za ruku. 
To je i ona znala. Udobrovoljih se dakle i odustah 
rado od svoje namjere. Da li me je ona shvatila i 
U trenutku, kad sam se tako zapitao, Klara se u hodu 
obratila licem k meni i nasmiješila se, kao da zna moje 


mis li, te me prekorava radi njih i oprašta mi u isti 
čas. 

»Gospođice Kl aro,« rekoh smiješeći se, »kakav je 
ovo zbilja neobičan čas...« 

Ona u hodu opet prihvati moju desnicu i toplo 
je stisne. Zadržah njezinu ruku u svojoj, prinesoh 
je usnama i poljubih je. 

»Vi ćete to ipak sve zaboraviti,« primijeti Klara 
i otkrene se od mene. »Čemu se samo zavaravate 5 1 « 

»Zar ja da zaboravim 5 1 « usprotivim se uistinu 
naljućen njezinim sumnjama. »A ko je uspomenu o 
vama čuvao kroz tolike godine i Ah, kad bi bar svako 
bio tako zaboravljiv...« 

Bilo mi je, priznajem, i ponešto milo, što se ona 
pokazuje, kao da je zabrinuta za trajnost mojih sje¬ 
ćaj a, ali u isto vrijeme kao da bih bio volio, da nije 
izrekla tih riječi. Čemu se ona ponizuje pokazujući 
mi, da joj je stalo do mene i Pristajao sam oduvijek, 
da budem njoj podložan, ali da nju gledam nižom od 
sebe, toga ne bih mogao podnijeti, i to bi bio gotov 
konac moje ljubavi. 

Pa ipak, sjetih se, ako li se shvati, što je zapravo 
značio njen stisak moje ruke, ja sam bio pred njom 
u onim trenucima kriv. Trebao sam nešto učiniti, 
kazati joj nešto, uzvratiti joj njezino nijemo prizna¬ 
nje nečim mnogo značajnijim od onog mog bijednog 
i stidljivog cjelova, što sam ga utisnuo na njezinu 
bijelu ručicu... 

»A Milice, vidjeste, nije bilo u klijeti,« javi se ona 
ponovno nekim sniženim i nesigurnim glasom. »Ni 
kod Klemenčićevih je nijeste našli, kad ste ih ono- 
madne pohodili... To je sve moje djelo: nikoga ne 
treba u našoj blizini, kad ste vi sa mnom...« 

Govoreći tako ustavila se na putu, i ja pogledavši 
je zaprepašten razabrah na njenu licu, kako s pažnjom 
i bojazni očekuje, što ću na njene riječi odgovoriti. 

Pored nenadane ljutnje radi njene naivne revno¬ 
sti, kojom je tako bezobzirno otkrila svoja čuvstva 
preda mnom, osjetio sam u tom trenutku ipak i neku 
duboku samilost prema njoj, ali me to nikako nije 

spriječilo, da joj odmah ne pokažem, što je učinila 
svojom nesmotrenosti. 

»Nas dvoje kanda previše postajkujemo,« rekoh 
naumice mirno i s promišljanjem. »Noć je ova puna 
vlage i studeni, i eto vi dršćete, jer ste jamačno već 
prozebli...« . 1 1 

No još prije negoli sve to izgovorih, već se po¬ 
kajali radi svoje nelijepe naglosti. Sve da se i preva- 
rih u Klari — pomislih — odakle mi pravo, da je 
radi toga vrijeđam i I nije li baš sve, što kazuje i 
čini, u skladu s mojim ličnim ukusom i shvatanjem, 
ne može to biti nikakav povod za me, da ne ostanem 
prema njoj i nadalje pristojan... Najposlije ona nije 
ni učinila ništa tako ružno, da bih se mogao osjetiti 
toliko povrijeđenim u svojoj — kako se netom poka¬ 
zalo — dosta neznatnoj duševnoj istančanosti... 

Pođosmo dalje, pa da zabašurim sva neprilična 
i bolna čuvstva, što su se uzbunila u meni goneći 
mi krv u lice, počeh joj zbunjeno pričati o davno 
prošlim danima, kad sam je upoznao i zagledao se u 
nju. Šutjela je i ni po čemu nijesam mogao razabrati, 
prati li moje pripovijedanje. Kad sam spomenuo, 
kako sam je u vrtu za njezinom kućom znao proma¬ 
trati iza zida, kojim je bio zagrađen prema južnoj 
strani, ona me zapita, kako mi je to bilo moguće, jer . 

je odmah iza zida tekao potok. I 

»Iz vrta su se preko zida spuštale sve do vode 
neke neobične bujne i jake povijuše. Meni je trebalo 
samo doploviti potokom do zida i popeti se po čvrstoj 
mreži od isprepletenog žilja na njega, gdje me je 
sakrivala krošnja nekog starog drveta s gustim gra¬ 
njem...« 

»Pod onim zidom«, Klara mi najednom upadne 
u govor, »bio je nasad ruža povezanih za kočiće sa 
staklenim kuglama — sjećate li se s 1 « 

»Kako se ne bih sjećao s’« odvratih. »Koliko sam 
puta promatrao te kugle, i one su mi se — kao svakom 
dječaku — sviđale više od samih ruža...« 

_ »Te su kugle bile moja zrcala,« nastavi Klara 
nekim ravnodušnim i sanenim glasom. »I to mi je 

bila jedna od najmilijih igara, da se — ogledajući 
se u njima — primičem tim kuglama i da se opet uda- 
.ljujem od njih...« 

Ona se opet zaustavi u hodu i zagleda se u mene 
lica preobražena nekim čudnim smiješkom, u kojem 
se najednom javilo nešto nalik na pakost i podrug¬ 
ljivost. 

»Ne čini li vam se,» progovori, »da su te kugle 
nalik na ljudske duše : izdaleka nas prikazuju prilično 
skladnima, a u blizini nas iznakažuju...« 

»To su bolesne duše,« odvratih. »Ali ne mora uvijek 
baš duša biti kriva, ako se ko iz blizine pokazuje u 
njoj ružan, jer je sasvim razumljivo, da neki ljudi 
mogu samo iz daljine biti lijepi...« 

»Pa dakako, zrcalo nije svemu krivo,« reče ona s 
nekim bešćutnim mirom. »Ali ko će odrediti, što je 
u slici, odraženoj u njemu, učinak njegov, a što je 
pravi odraz lika, koji nam pokazuje < Meni, priznajem, 
postaje sve češće odvratnim i moje varavo zrcalo i 
ono, što u njemu gledam...« 

Nijesam znao, što da kažem na te njezine riječi. 
: U dnu srca osjetih neku studen od njih i od značenja, 
koje su mogle da imaju. Skoro mi se otelo iz ustiju 
neko pitanje, ali se na sreću u posljednjem času svla¬ 
dah i prešutjeh ga. 

Između mene i moje suputnice kao da se našao 
keko treći nevidljiv, hladan i podrugljiv, i nas oboje 
lao da je gonila njegova nemila nazočnost. 

Nijesam više spominjao svojih davnih uspomena... 

A noć je — kako zabilježih u svom dnevniku 
iz onih dana — bila tako lijepa, puna srebrenih oblaka, 
staklenog granja i mjesečine, na kakvoj ljudi postaju 
milik na oživjele mramorne kipove.,. 

•| U jednoj dolini dočekali su nas umorni, sneni i 
-šutljivi naši prijatelji. Doskora smo bili u Glogovcima 
pred školom. Kapelan je ispratio Klaru sa mnom do 
njezine kuće. 

Rastali smo se vrlo učtivo i s malo riječi. 

XV. 

K UĆICE s crnim krovovima pričinjale su mi se, 
u kaljavim onim danima, kad su poput blatnih 
krpa visjele nad njima one crne magluštine, 
iz kojih se povazdan cijedila voda, neugledne i jadne 
poput kakvih starih bogalja sustalih uz put, i pogled 
na njih napunjao mi dušu čuvstvom- neke pečalne, 
beznadne dosade i potištenosti. Ponekad se sjetim 
i povratka s Klarom iz vinograda, i uvjeravam sam 
sebe, da se tada nije ništa dogodilo, radi čega bih se 
morao uznemirivati, te da bi najbolje bilo, da taj do¬ 
gađaj zaboravim. Da joj pišem i Ne, na to se ne mogu 
odlučiti. Treba da se strpim, pa kad se desi zgoda, 
otići ću do nje i vidjet ću, što treba da radim. 

Zakrpan knjigama, što sam ih bez uspjeha poku¬ 
šavao čitati ležeći na divanu, tragao sam za mislima, / 
koje bi me izbavile iz pustoši mog dojmovima posljed¬ 
njih dana zamorenog duha, ali su mi sva nastojanja 
ostajala uzaludna. Prihvatih se nekoga poslijepodne va 
i opet malog Bogorodičina oficija i čitajući ga raz¬ 
vedrili se ponešto. 

Otišao sam k podvornikovima i sjeo na pragu 
otvorenih kuhinjskih vrati ju kraj strine, koja je tu 
čistila i rezala vrganje. U one kišovite dane odlazio 
je stric svakog jutra u šumu i donosio kući pune ko¬ 
šare tih mirisnih gljiva. 

Strina se obradovala mom dolasku. 

»Hvala Bogu,« reče, »da ste već jednom izašli 
iz sobe. Sve nešto kunjate, gubite boju u licu, ne raz¬ 
govarate ni s kim, pa sam se već zabrinula za vas..,'« 

»Sigurno ste i koji taj očenaš izmolili za me,» 
rekoh. i 

i 

»A zar bi vam to naudilo, sinko s 1 « prekori me blago, 
jer je u mojim riječima osjetila neki prizvuk, koji 
joj se nije svidio. 

»Ne, strino,« odvratih joj, »vi se varate; nijessm 
ja protivan vašoj molitvi. Danas bih se bio —- kako 
mi je bilo teško na srcu — molio i sam...« 


»Pa molite se, ništa nije lakše od toga... Mi¬ 
sliš na Boga, i on te razumije. Kad znaš to, u duši 
ti odlane...« 

»Tako je,« rekoh, »a poznate li vi, strino, gospo¬ 
jicu Klaru, glogovačku učiteljicu 5 1 « 

»Onu visoku i punu S'« upita strina, a ja opazih, 
da je zatečena mojim riječima. »Poznajem je. Zašto 
me to pitate <« 

»Da li je ona dobra djevojka !*« 

»A zar ja to znam i Vidjevam je u crkvi... 
Razgovarala s njom nijesam...« 

»No, ali zla valjda nije i Šta vam se čini s 1 « 

»Kakva zla <« nasmiješi se strina, jer je opazila, 
da se šalim. »Ne, toga ne mogu o njoj kazati...« 

Lijepo je od strine, što ni o kome ne govori ni¬ 
šta ružno, a posljednje njezine riječi gotova su po¬ 
hvala za Klaru, premda starica, kako kaže, nje i ne 
pozna. Da, ima još dobre čeljadi na svijetu, koji je 
zbilja lijep, te pače nema ništa ružna i u toj kiši, koja 
je — pravo reći — bila potrebna poslije tolikih dana 
sparine. Drveće i grmlje i bregovi, što se tamne kroz 
tamno kišno velo, sve je to sada tako svježe i veselo. 
Kako sam se mogao na kišu tužiti i To je bila bezum- 
nost! Živjeti, kretati se, disati — kakva je to sad slast... 
»Ko je ova, što se javlja poput rane zore,.... lijepa kao mjesec....« 

Sutradan sam po kiši pošao sa stricem u šumu 
po vrganje odjeven u staro stričevo odijelo. Kad sam 
se prozebao vratio kući, legao sam odmah u krevet. 
Drugog se jutra nijesam mogao dići. Razbolio sam se. 
Glava mi je oteščala i ne mogu da je dignem s jastuka, 
tijelo mi gori od vrućine, kao dao podne ležim na suncu 
u blatnoj kaljuži, a na jelo ne mogu da mislim bez 
gađenja. Zamolio sam strica, neka mi ko donese iz 
varošice neke lijekove, što su mi trebali. Ležim sam 
u svojoj sobi. Prozor je pokrit zastorima, i svud je 
oko mene sjena. Kad zatvorim oči, grozničava me 
mašta zaokuplja neobičnim priviđenjima... 

Sanjam, da sam dijete i da ležim na starom di¬ 
vanu u poznatoj sobi svog roditeljskog doma. Kasno 

je poslije podne zimskog nekog dana. Soba je puna 
tišine i prijatne topline. Čuje se kucanje starog sata. 
Kroz pritvorena vrata na susjednoj sobi vidi se gran¬ 
čica božičnog drvca, i na njoj se svjetlucaju srebrne 
staklene kuglice. Meni je lijepo, ne mičem se i želim, 
da se to poslije podne produlji u vječnost... 

Kad sam pogledao, preda mnom je stajala strina 
i promatrala me zabrinuta lica. 

»Kako vam je $”« zapita me. »Da pošaljemo po 
liječnika S 1 « 

»Ne,« ^ odgovaram, »čemu liječnik i Malko sam 
se nahladio, i želudac mi je nešto pokvaren, ali za 
dva dana bit ću zdrav...« 

Uzimam hladne obloge oko gornjeg tijela, pod 
uzglavlje gomilam jastuke. 

Strina mi u tom poslu pomaže, odlazi nečujno 
a ja dalje sanjam : Žurim se — i opet kao dijete — 
preko polja zarasla visokom travom punom ivančica, 
koja me priječi u hodanju, i ja posrćem. Rojevi se pla¬ 
vih leptirića dižu preda mnom, a mene je strah, da me 
ko ne ugleda i da me ne počne grditi, što ne idem 
putem, nego pravim kvar. Gledam iza sebe po valjanu 
travu, koju sam pogazio. Ne dolazi niko. Bubice zuje 
u letu, a nebo se plavi nada mnom... 

Tako sanjam po danu, a noću — kaže strina, 
koja boravi uza me — vičem u snu i vrlo sam nemiran 
te se po krevetu neprestano prevrćem. 

Najgore mi je, kad mi se u mozak zapilji kakva 
slika ili misao, pa nikako ne mogu da je se riješim. 

Tako sam sinoć sanjao, da sam negdje u nepoznatu 
gradu sreo druga, koji je umro već prije više godina. 
Pojavio se preda mnom u bijelom mornarskom odijelu, 
kakvog za života nikada nije imao. Razgovarajući 
dugo, ne sjećam se o čemu, prolazili smo nekim uli¬ 
cama i tada se on odjednom zaustavi. 

»Da, zbilja,« reče pogledavši me značajno, »tebi 
se starac javio...« 

Shvatih odmah, o kojem on starcu govori. 

»Ne,« odvratih, »nije bio starac, nego zapaljeni 
dub...« 


On mi nije odgovarao, nego je idući usporedo 
sa mnom zamišljeno gledao preda se. 

»Ili nije bio ni dub u plamenu,« nastavih, »nego 
se zapalio cio svijet planuvši u krasoti...« 

Tog trenutka sam se probudio. 

Taj san o mornaru, o svijetu, koji gori, o starcu 
i ljepoti ponavljao sam u svim ostalim sanjama te 
noći te je izazivao u mene neprestani i mučni napor 
misli sve do zore, kad mi se njegova simbolika pri¬ 
činila sasvim neoriginalnom i otrcanom. Tada sam 
istom zaspao i počinuo poslije nespokojne noći. 

Strina je bez moga znanja poručila po Klemen- 
čića, i on dođe popodne da me pohodi. Razveselio sam 
se njegovu dolasku. Bilo je toliko toga, o čemu sam 
htio da se s njim porazgovorim. I u njega — opazih 
odmah nakon prvih njegovih riječi — bila je takva 
želja. Umirio se, kad je vidio, da moja bolest nije oz¬ 
biljna, sjeo je na stolicu kraj moga kreveta i bez ika¬ 
kva uvoda, kao da je poslije one noći u Kesslerovoj 
klijeti samo jedno imao na pameti, on poče bez oduška 
govoriti: 

»No, što kažeš o kapelanovoj priči i On spomi¬ 
nje u njoj francusku luku i normandijskog viteza s 
njemačkim imenima. Ali nije mi do toga... Ne znam, 
možda to i nijesu bile pogreške, ne razumijem se u 
književničke poslove. Ali Izaija je krivo citiran, pa i 
smisao priče me smeta... Kako si je ti shvatio S 1 « 

Nijesam bio spreman da mu odmah odgovorim 
te sam šutio. 

»A, vidiš,« nastavi on shvativši moju šutnju na 
svoj način, »znao sam odmah, da ti se ne će svidjeti... 
I čim se sve ne bave naši ljudi!« klikne on s ogorčenjem 
u glasu. 

On se uistinu ražestio. Nikad ga nijesam vidio 
takva, pače mi je bilo nevjerojatno, da bi u njega 
moglo biti tako izobličeno lice, da se sad ne uvjerih 
o tome. 

»U narodu,« nastavi on ljuteći se neprestano, 
»gdje na svaku porodicu otpada prosječno šest jutara 
zemlje, gdje i imućniji seljaci često ne sole kruha, da 

ga ne bi pojeli previše, gdje u mnogim krajevima 
ne znaju, što je pravi hljeb, u takvu narodu se obrazo¬ 
vani ljudi bave svakakvim besposlicama i dopuštaju, 
da ih za to taj ubogi narod plaća i uzdržava...« 

Lijepa Magelona i neslani hljeb — u kakvom je to 
savezu i Što on uopće želi da mi kaže i Ne shvatih 
ga u prvi mah... 

Njegova je razđraženost počela prelaziti na mene, 
i ja u želji, da mu protuslovim, rekoh: 

»Pa ljudi vole neslan hljeb ; naučili su se na nj 
i zato ga ne sole...« 

»Da, a o blagdanima i Zašto se o blagdanima 
troši sol i I čemu puštaju, da se tijesto za hljeb uki- 
sli tako, te se pečeno jedva može jesti i Razgovarao 
sam o svemu tomu sa svojim seljanima...« 

On ustane sa stolice i poče šetati po sobi, da se 
smiri. Ušuti na neko vrijeme pa nastavi opet: 

»Eh, pravo je čudo, kakva smo mi jadna narod- 
n a inteligencija, jer — ili smo narodu suvišni, ili ga 
samo kvarimo ! Sjećaš li se,« zaustavi se u hodu i okrene 
se prema meni, »sjećaš li se, kad nas je Crnički kod 
klijeti ostavio i Pošao je za plijenom, ali ga je neko 
slijedio te mu omeo naum... Zatim je otišao u Glo- 
govce po moju ženu i Klaru te ih je doveo u klijet..,« 

Klemenčić nastavi šetnju po sobi te mi poče 
objašnjavati: 

»U Crničkoga je bilježica,« nastavi on, »puna žen¬ 
skih imena i datuma... Tih imena ima već nekoliko 
stotina, i on revno nastoji da bilježnicu ispuni što 
prije sasvim... To valjda znaš, koje su te žene i dje¬ 
vojke, što ih on upisuje... Da, strašan je broj njegovih 
Žrtava... A koliko Crničkih ima među nama...« 

Shvatih ga i prestravio me smisao njegovih riječi. 

»Nije moguće, što govoriš !« otme mi se s usana. 

On uzdahne, zagleda se u mene na trenutak i 
odmah ponikne pogledom. 

»Zar me ne poznaš i Znam svagda, što govorim.,. 
Na poštenu riječ, nijesam izmislio, što ti kazujem...« 

»Pa što se mi onda družimo s tim čovjekom t 1 « 
upitah. 

Moj se drug nasmiješi i zakima glavom. 

»Da, što se družimo !« odgovori on. »A s kim ćeš 
se onda uopće družiti i Spominješ li se onih Gaši- 
nih riječi i Možda on ima pravo, kad kaže, da bi 
nas trebalo sve potamaniti...« 

Nijesam znao, što da mu odgovorim, i nastane 
mučna stanka u našem razgovoru. 

»Da, Gašo ima pravo,« javi se opet moj drug, 
»i kad ne bi u narodu bilo pojedinaca, koji se poput 
njega ne bi usudili da nam u oči kažu istinu, ja bih 
tom narodu u obraz pljucnuo...« 

»A što si ono rekao,« sjetih se, »da je Crnički onog 
dana pošao za nekim s*« 

»Potražio je ispod vinograda Anicu, onu pasti¬ 
ricu kod Lovrekovića. Opazio ju je, kad smo prola¬ 
zili. Htio je s njom u svoju bilježnicu,« nasmije se 
bolno Klemenčić, »ali ga je Gašo spriječio u namjeri.« 

»Pa ona je,« začudih se, »još dijete.« 

»Dijete, dabome, ali je navršila šesnaest godina, 
a to je Crničkome kao pravniku dosta, da bude slo¬ 
bodan.« 

U kasnijem razgovoru počeo je da govori o tomu, 
kako sva naša osnovna i viša nastava nije uđešena, 
da bude na korist naroda, i začudo njegove su se mi¬ 
sli slagale s nekima od onih, što su me — kako spo¬ 
menuh — toliko mučile. Pače i Roshowa je on tako¬ 
đer spomenuo ispoređujući s onim mišem naše škol¬ 
stvo, koje ne izbavlja naroda iz mreže umne i moralne 
zaostalosti, a proždire milijune iz državnog proračuna. 
Ono postizava samo jedan, i to upravo čudesan us¬ 
pjeh : ubija u nama prirođenu i vrlo duboku težnju 
za znanjem i napretkom, koja je tako važan faktor 
u prirodnoj našoj borbi za opstanak. Kod nas u poredbi 
s ostalim nekim narodima niti što čita seljak niti in- 
teligenat; na selo od knjiga dospije tu i tamo va- 
šarski kakav kalendar, rijetko kakva čestita knjiga, a 
građanstvo čita gotovo isključivo samo novine i po¬ 
staje glupo poput njih. Mladež se otuđuje umnom radu, 
i predaje se sportu, koji shvaća divljački. Seoska se 
mladež podaje raskalašenu životu slijedeći bez ikakvih 

moralnih obzira svoje izopačene ljudske i niske živo¬ 
tinjske instinkte. Selo s pravom prezire inteligen¬ 
ciju, koja je zbilja pokvarena, i ne vidi se od nje ni¬ 
kakve koristi, a inteligencija psuje glupo selo, koje 
nije bolje baš njezinom krivnjom... 

Prije odlaska spomenu mi, da su moji glogovački 
znanci u brizi radi mog zdravlja, a Klara i Milica me 
napose pozdravljaju i žele, da dođem do njih, čim 
ozdravim... 

Kad sam ostao sam, ugrijala mi se glava i po¬ 
novno me zaboljela radi slika i misli, što su oživjele 
u razgovoru s Klemenčićem. Gle, sjetih se, i Klara 
me pozdravlja: možda se zbilja na me ne ljuti... 
Ali to mi se ne pričini važnim... 

»Zli smo, a nesamo suvišni...« zazujalo mi više 
puta kroz dan u ušima. 

XVI. 

M LADU pastiricu, što je Klemenčić spomenu, ni- 
jesam poznavao sve do prošle jeseni, kad se 
o njoj po selu počelo mnogo pripovijedati, jer 
se skoro utopila u našem potoku. Potražio sam je tada 
i razgovarao sam s njom te sam poslije mislio mnogo' 
puta o njoj. 

Na samotnu mjestu, nešto po strani od puta, 
što vodi iz našeg sela u susjedne Pavlovce, vidi se 
star i zapušten voćar pun zelenila, između kojega 
izviruju neke crne drven jare s velikim slamnatim kro¬ 
vovima. To je stari dom s gospodarskim zgradama, 
u kojem živi sa svojom staricom ženom posljednji, 
potomak stare i nekada ugledne zadruge Lovrekovića. 
Kako je zadruga s tolikim brojnim članovima mogla 
da spadne na jednu mušku glavu, to neka sam Bog 
Zna. Za nekog požara — pamti se — kad im je gorjela 
staja, izginula su dva mlada Lovrekovića, jer su htjeli 
da iz vatre spasu goveda, a gorući se krov zgrade 
srušio na njih i pokopao ih pod sobom. Filip, crno- 
manjast i vragolast momak, kojega se seoske bake 
sjećaju još i danas kao najljepšeg momka u njihovoj 


mladosti, zaglavio je od puške u tučnjavi za neke 
svadbe. Jedan od njih — davno je već tome — od¬ 
bio se od kuće nakon svršene vojničke službe, i zameo 
mu se trag u svijetu, a ostali, mnogo njih, pomrli su, 
te se nekima ne zna više ni za ime... 

U sadašnjeg Lovrekovića bio je sin jedinac, mo¬ 
mak snažan i lijep, a stidljiv i mio poput kakve dje¬ 
vojke. Nikad se nije on upuštao u nevaljalštine, kakve 
su počinjali njegovi vršnjaci. »Nije muško,» rugale 
mu se seoske ljepotice, kojima je prijalo momačko 
zadirkivanje, a on je kraj njih prolazio, kao da ih i 
ne vidi. U potaji su čeznule za njim, i nije bilo ni jedne 
od njih, koja ne bi bila pošla za nj, kad bi mu se pro¬ 
htjelo da je zaprosi. 

Roditelji su ne pokazujući toga ni pred kim bili 
na nj ponosni, a osobito majka. 

»Znaš li, na koga me podsjeća naš Marko znala 
je upitati svog muža, kad su bili sami. »Na Luku, 
tvog strica. Vidjet ćeš, kad bude vojnik pa obuče 
munduru...« 

Lovreković se začudio, odakle se ona sjeća strica 
Luke, koji je bio stražmeštar za talijanskog rata, a 
umro je još, dok je Markova majka bila posve mala 
djevojčica, ali je ipak povlađivao njezinim riječima. 

»I jest, kršan je momak,« odgovarao joj, »ne će 
nam se, hvala Bogu, koljeno zatrti...« 

U zimi prije rata Marko se oženio, a mladu je 
doveo iz nekog udaljenog sela tamo već sasvim ispod 
gore. U svatovima, i to već nije slutilo na dobro, bio 
je on sam veseliji od ikoga drugoga, te niko ne bi bio 
u njem prepoznao mirnog onog mladića, kojemu su 
se djevojke podrugivale. Njegovo vladanje nije bilo 
baš sasvim u skladu sa seoskim običajem, ali ljudi. 
Zatečeni i svladani njegovom neobičnom radosti kao 
da mu toga i nijesu zamjerali. 

»Kao momak nije znao ni za kakvo veselje,« go¬ 
vorili su. »Ko ga je vidio kad pjana i Ni na prela 
ni na sijelu nijesi ga našao nikad... Njegov pir je 
valjda prvi, na kojem je bio... Neka, neka se raduje...« 

Ali stare, iskusne bake kimale su nasamu sumnjivo 
glavama. Njegova majka sama ga je gledala s nekom 
tjeskobom u srcu. Stari Lovreković, otac njegov, 
promatrajući sina pušio je mirno svoju lulu, mnogo 
mirnije, nego bi to veseo čovjek mogao da čini, vatra 
mu je u njoj gasnula, i on toga nije opažao i često je 
gutao slinu naporom kao čovjek, kojemu se grlo osušilo. 

Došao je rat. Marko je morao pod .oružje i ostavio 
je ženu i dom. 

Poslije godine dana, u ljetu, došao je on opet 
kući u sivom vojničkom odijelu, opaljena lica, ko- 
štunjav i mrk. 

»Dobio sam dopust,« razjasni on svojima. »Tra¬ 
žio sam ga radi žetve.,, Četrnaest dana...« 

Drugog dana ujutro našli su starci Marka obje¬ 
šena u kuhinji na čađavu zidu kraj kuhinjskog pro- 
zorčića. Domaću konopljanu uzicu privezao je za ne¬ 
kakav klin, koji je bio zabit u stijeni mnogo niže od 
visine Markova tijela, kad bi stajao uspravljen. »Kle¬ 
čao je više, negoli je visio,« čudili se ljudi, koji su 
vidjeli obješenika i položaj njegova tijela pred zidom. 

Markova je žena nađena na krevetu u njezinoj 
komorici pokrivena ponjavom; njoj je bio prerezan 
grkljan... 

Došla je sudska komisija. Sakupilo se i mnogo 
seljana, premda je bio radni dan. Na dvorište pred 
staru kuću iznešen je nekakav stari stol. Na nj su 
položili pokojnicu razodjevenu do pasa. Liječnik, 
mlad čovjek s naočarima i bujne crne kose začešljane 
unatrag, skinuo je kaput, zasukao rukave košulje do 
lakata, i u ruci mu na suncu zablistala lanceta. Po¬ 
magala su mu dva starija seljaka u košuljama i za- 
sukanih rukava poput liječnika. Ruke su i njima i li¬ 
ječniku bile začas crvene od krvi. Iz pokojničine glave, 
s koje su odpilili tjemene kosti, virio je mozak... 

Lovrekovićeve istog dana ostavi stari sluga i 
sluškinja. 

»Što i Mi da ostanemo u toj kući S« govorili sin 
»Ni za sve blago na svijetu! Na njoj leži Božje pro¬ 
kletstvo...« 

Starci ostali sami. U poslu su im za skupu plaću 
pomagali nadničari. U jesen su dali zemlju na obra¬ 
đivanje napoličarima. Konje i goveda su rasprodali, 
svinje su poklali, priredili meso za sušenje i povješali 
ga na tavan u dim. 

Narednih godina vidjevali su seljaci staricu Lo- 
vrekovićku, kako po okrajcima uz živice svog zemlji¬ 
šta pase jedinu svoju kravicu, koju su starci za sebe 
podržali. Starog joj muža nikad nije bilo među svijet. 
U Lovrekovićev dom niko nije zalazio, pače se i pro¬ 
sjaci nijesu u nj navraćali. Prošle su jeseni Lovreko- 
vićevi ipak dobili sluškinju, i to je bio za selo važan 
događaj. 

»Jeste li čuli i« pronosio se glas iz doma u dom. 
»Živićka će dati svoju kćer u službu, a znate li kome 

»Što i Živićka i A komu ?« 

Svako se zapanjio čuvši odgovor. Slijedilo je ki- 
manje glavama, razgovori u po glasa, zloguka prori¬ 
canja. Udovicu Živićku svi su osuđivali, a Anicu, 
njezinu kćer, žalili su i govorili su joj : 

»A kamo ćeš, nesrećno dijete i Zar ne znaš, kakva 
je ono kuća s'« 

Anica, blijedo djevojče krupnih crnih očiju, na¬ 
smiješila bi se prijazno i sjetno te bi kazala : 

»A što ću i Ide zima, a majka je bolesna. Ko će 
nas prehraniti i odjeti i ko će nam ogrjev pribaviti i 
Mora se nešto učiniti, ili ćemo od zla izginuti...« 

Anica je bila mala djevojčica, kad se desila ona 
nesreća u domu Lovrekovićevih. Ona je bila u onoj 
gomili ljudi, koji su tada promatrali razuđivanje mrt¬ 
vaca u dvorištu. Živo su joj se usjekli u pamet kablići 
s vodom i krvave krpe, što su ih liječnikovi pomagači 
ispirali u njima. Vidjela je i Marka s crnim tragom 
od uzice oko vrata. Slušala je sve seoske priče o ne¬ 
običnim događajima, što se u domu Lovrekovićevih 
zbivaju, ali je tvrdila, da se ničega ne plaši. 

»Što da se bojim t 1 « govorila je. »Kako se starci 
Lovrekovići ne boje i A meni će i Bog biti na pomoći...« 

Prve noći svoje službe spavala je Anica sa star¬ 
cima u njihovoj sobici, ali Lovreković je u snu jako 

hrkao, a starica je bdjela svu noć, uzdisala je i prebi- 
rala krunicu u rukama, pa je to Anicu smetalo, i nije 
mogla dugo zaspati. 

»Vi mi, strino, načinite ležaj na klupi u kuhi¬ 
nji,« zamoli ona druge večeri Lovrekovićku. »U sobi 
stric hrče, pa nemam mirnog sna...« 

»Dobro, dijete,« odgovori starica, »spavat ćeš 
u kuhinji.« 

Zbilja je Anica druge večeri zaspala odmah na 
prostranoj klupi kraj stijene, niz koju je nekad visio 
mrtav Marko. Na pokojnika nije Anica ni pomislila 
prije, negoli se noću probudila. Bilo je negdje poslije 
ponoći, kad se trgnula iza sna. Pričinilo joj se, da je 
neko povukao pokrivač, kojim je bila pokrita. Srce 
joj je gotovo prestalo kucati od iznenađenja. Ne, još 
se nije bojala, nego je bila samo zatečena tom noć¬ 
nom zgodom. Tada najednom osjeti posve jasno, 
kako neko silom vuče pokrivač s nje sa strane pod 
njenim nogama, makar ga je ona zadržavala rukom. 
»To je mačak !« pomisli ona, ali je ta misao došla pre¬ 
kasno. Nju je svladao u trenutku neki očajni strah, 
kose joj se naježile na glavi, tijelo joj se počelo tresti 
kao zahvaćeno groznicom, zubi joj zacvokotali. Kod 
ponovnog pomicanja pokrivača ona skoči, kao da je 
odbačena nekom divskom silom s klupe prema ku¬ 
hinjskim vratima i ne znajući i sama, kako, nađe se 
odjednom na dvorištu. Što se dalje s njom dogodilo, 
toga ona ne pamti. Te su noći čuli patrolci očajni krik 
od brvi, kojom se prelazi preko potoka blizu Živić- 
kine kolibice, i kad su došli onamo, našli su u potoku 
onesviještenu Anicu. Bila bi se sigurno utopila, da joj 
se raspuštene kose nijesu zaplele u korijenje neke 
stare vrbe te su joj lice uzdržale nad vodom. 

Anica je odležala nakon te noći nekoliko dana u 
krevetu, a poslije bolesti vratila se opet Lovrekovi- 
ćevima. 

»Bila sam glupa,« kaže ona spominjući se one 
noćne zgode, »ustrašila sam se mačka...« 

To Anica tako govori, ali kad bi joj bilo moguć,, 
rado bi, uvjeren sam, ostavila Lovrekovićev dom..e 


Eto, u kakvu je djevojku Crnički htio da dirne... 
Ali ona je — kažu sami seljaci — uistinu lijepa 
kao kakva gospojica: visoka je, tanahna u struku, 
čista i bijela lica i sva nježna poput kakva djeteta... 

Klemenčić je u pravu, kad se na pristava onako 
ljuti. 

XVII. 

K AO DA mračnih kišnih dana nije nikad ni bilo, 
svanulo napokon lijepo jutro, puno radosna 
sunca i vedre plaveti. Ljenive kokoške šeću po 
dvorištu uz podvornikovu kuću, vrapci živču, muhe 
zuje. Iz dimnjaka se veselo diže dim. Iznad šume 
miruju dva tri oblačića nalik na snježne vrške nekih 
u nebesku modrinu uronjenih brda. Djeca se dozivlju 
po dvorištima, a iz seoske kovačnice čuje se vesela 
igra čekića na zvučnom nakovnju. Lišće sa drveća 
svjetluca na suncu poput srebrnih ogledalaca. 

Vincilir Gašo, upalih obraza i vrlo zabrinut, 
došao je toga jutra k meni i nagovarao me usrdno, 
da pođem s njim u vinograde, jer mora da govori 
sa mnom. Promijenio se mnogo, otkad sam ga posljed¬ 
nji puta vidio, i bio sam radoznao, što će mi povjeriti. 

Ponukah ga, da pođe sa mnom u školu i da mi 
tamo kaže, što mu je na srcu. 

»Ne, vi ćete se prošetati, a ja ću kod kuće biti 
sabraniji,« odbije me. »Pođite sa mnom, ovdje vam ne 
ću ništa govoriti...« 

Posluhnuo sam ga i pošao sam s njim, jer mi je 
zbilja bila potrebna šetnja poslije moje bolesti. Gašo 
mi je putem do Kesslerove klijeti kratio vrijeme 
svojim pripovijedanjem o svemu i svačemu, samo 
ne o stvari, radi koje me je pozvao k sebi. Svratio 
je razgovor i na posljednji naš lov. Spomenuvši se 
Klemenčića on me nenadano zapita zagledavši se u me, 
kao da mi želi reći nešto nadasve važno : 

»Klemenčić je ljudina,« reče. »On je izbavio sve 
nas od velike bijede... Vi pamtite pobunu iz jeseni 
1920. godine i Da, zbilja,« zacrveni se u licu, kao da 
se stidi, »vi ste bili s nama...« 

»I vi Ste bili u onoj šumi S 1 « upitah. 

»Da, bio sam... I svi smo se ljutili na vašeg 
druga, kad ga je nestalo između nas... Dugo mu 
toga nijesmo mogli zaboraviti... Pa ipak on je bio 
naš spasitelj...« 

Počelo me zanimati, što će mi reći. 

»On je,« nastavi Gašo, »kad smo mi razv alili že¬ 
ljezničku prugu, otrčao do susjedne' željezničke stra- 
žarnice i rekao je stražaru, neka zaustavi vlak, u kojem 
su putovali vojnici određeni, da umire pobunjenike...« 

Postalo mi jasno, što su značili oni blatni budaci 
u ljudi, kad su se iz šume vraćali k vatri, i odakle su 
dolazili metalni zvukovi, što sam ih one noći slušao. 

»Pomislite,« reče Gašo, »što bi se bilo dogodilo, 
da Klemenčić nije slučajno saznao za našu namjeru 
i da nije spriječio nesreću !« 

»A ko vam je rekao, da je baš Klemenčić to uči¬ 
nio 5 *« 

»Saznao sam od onog željezničkog stražara, šu¬ 
tio je sve donedavna, jer se bojao, da se Klemenčiću 
ne osvetimo.« 

Sjetio sam se svojih sumnja o svom glogovačkom 
prijatelju. Pomislio sam, kako sam ga držao kukavi¬ 
com, koji bježi od opasnosti, i kako sam ga počeo 
izbjegavati. Nijesam pokušavao da se opravdam pred 
sobom.., 

Ušutio sam ozlovoijen svojom krivnjom. 

Kad smo stigli do klijeti, Gašo me uvede u pri¬ 
zemnu i čistu sobicu s priprostim namještajem. Bio 
je tu hrastov stolić, za njim klupa uza zid pod otvo¬ 
renim prozorom, na kojem je jutarnji vjetrić nadimao 
bijele platnene zavjese. Na prozornici su bili zemljani 
lončići s kršljavim cvijećem, u kutu krevet, na njem 
bijeli laneni pokrivač s uresima od narodnog veziva 
i čipaka, a na zidovima vašarske svetačke slike i malo 
napuklo zrcalo. Sve je to, i sobica i namještaj u njoj, 
u ^poredbi s krepkim njezinim stanarom bilo maleno, 
i činilo se, kao da nije udešeno za odrasle ljude. Taj 
Gašin stan bio je na protivnoj strani od velike sobe, 
u kojoj smo prošli put večerali. 


■ Kad smo se smjestili pored stola, ja na klupi 

« kod prozora, a Gašo na jednoj od stolica, uđe u sobicu 

njegova žena Kata oborenih očiju, šuteći i bez poz¬ 
drava. Glava i donji dio lica bio joj povezan nekim 
maramama. 

»Donesi vina,« reče Gašo domaćici, »i štogod da 
založimo.« 

Kad je otišla da izvrši nalog, Gašo mi razjasni : 

»Žena mi je bolesna. Ovo vlažno vrijeme posljed¬ 
njih dana naudilo joj zubima, pa je bole, zato se tako 
1 povezala...« 

Ali ona, kao da je znala, o čem je on govorio, 
vrativši se k nama s vinom i jelom i raspoređujući 
t po stolu tanjure i čaše poče da govori: 

»Da li vam je rekao,« u glasu joj zazvuča ogor¬ 
čenje i mržnja, »da me boli glava ili možda zubi i 
Ne vjerujte mu. On me tuče već nekoliko dana : hoće 
da me ubije...« 

»Hajde ti,« reče on svladavajući uzbuđenje, 
•hajde za svojim poslom, mi imamo važan razgovor...« 

I začudo žena odjednom zašuti, pogleda me za- 
plašeno i bez riječi ostavi nas same. 

»Istina je, takav sam ja,« reče Gašo poslije nje¬ 
zina odlaska. »Ljuti se na me, jer i nije — Znadem 
— kriva. Kriv je — gad...« 

»Pa zašto je bijete, kad nije kriva t 1 « 

»A što ćete i Na nekome moram da se iskalim...« 

Iznenadio me je takav odgovor, i ja nijesam znao, 
što da mu kažem. 

»Svako mora,« nastavi on, »da dade na neki na¬ 
čin oduška svom jadu : neko pije, drugi trčkara za 
ženskima, neko izjeda sam sebe i pogiba...« 
i »A kakav je u vas jad i«- zapitam. 

»A znadete li,« poče on, kao da je prečuo moje 
pitanje, »vaši prijatelji, koji su ostali neki dan iza vas 
ovdje, bančili su sve do zore... I onaj mladi bez br¬ 
kova, koji je pošao s vama u Glogovce, vratio se u 
klijet kasno u noći... Zaželio se valjda svoje vrijedne 
braće... Urlali su svu noć kao vukodlaci... Žena 
im je morala, kad se već razdanjivalo, peći i piliće... 

Vrag im je nanio vinogradske štrcaljke na oči. Napu¬ 
nili su ih vinom i polijevali se štrcajući jedan po dru- j. 
gome. Onaj gad sudački metnuo je u svoju štrcaljku 
crno vino i pokvario onim luđacima odijela. Besposli¬ 
čari! Gospoda su iskrenula svijet...« »* 

Gašo, na čijem se licu odrazilo gađenje, pljucne 
na pod i ušuti. Zavezao se u neke svoje misli buljeći 
u stol pred sobom. Trebalo je, da ga podsjetim na sebe. 

»Tučete li vi svoju ženu od — one noći s 1 « zapitam. 

On podigne glavu i zbuni se. 

»Da,« šapne, »ali ona nije bila kriva...« » 

»A onaj bez brkova s 1 « 

»Kako znadete S« začudi se on. 

Namjesto da mu odgovorim, upozorih ga, da želim 
kući. Neka mi dakle ukratko kaže, čemu me je vodio 
sa sobom. 

On poče da nam puni čaše vinom iz zemljana 
vrča, koji je dosad stajao na stolu netaknut. 

»Duga je to pripovijest,« usiljeno se nasmije. 

»Kažite ukratko, ili idem...« 

»Pa dobro,« odluči on i progovori škiljeći onim 
jednim okom nekud u stranu. »Vi ste, čuo sam, učili 
sudačke škole, pa mi recite : plane li čovjeku puška 
s neopreznosti i ubije li koga, da li može za to biti 
odgovoran t 1 « 

»Pa to bar vi znate,« rekoh mu iznenađen njego¬ 
vim pitanjem. 

»Bome, ne znam, inače vas ne bih pitao. Čini mi 
se, gdjekad bi čovjek ipak mogao da bude kriv, i to 
me zanima, što onda biva s njim s'« 

»Vješaju ga,« rekoh. 

»Dakle ipak vješaju ^« nasmije se nekako povjer¬ 
ljivo kimnuvši glavom kao nekim odobravanjem. . 

Gledajući ga, prođu me trnci od groze kod po¬ 
misli, kakvim je namjerama zaokupljen. 

»A što vi to... zar... ženu f 1 « upitah zapinjući 
glasom. 

On se nasmije glasno i od srca, kao da sam izre¬ 
kao kakvu zabavnu djetinjariju. 

»Ah, na što li vi ne mislite !« klikne on. »Htio sam 
samo da znam, a ja da koga... Bog me oslobodi od 
takve pomisli...« 

Ustali smo obojica od stola. 

»Zar ne ćete piti S 1 « zapita. »Ni zagristi t 1 « 
Okrenem se od njega te izađem napolje. 

XVIII. 

S A SVOJIH sam đačkih dana stanovao zajedno 
s Alfredom, onim istim drugom, što sam ga po¬ 
slije — kako negdje spomenuh — sreo jednom 
na ratištu u onoj osamljenoj birtijici. Bio je on mn ogo 
stariji od mene, pa je uz moju brucošku nezrelost i 
naivnost baš ta razlika u godinama bila glavni povod, 
što se naše prijateljstvo već od prvog svog časa lijepo 
i nesmetano razvijalo. Morao sam naime svom drugu 
pored njegove očite inteligencije priznati i veće isku¬ 
stvo i u mnogome bolju obavještenost od moje, pa su 
se stoga i sva moja naziranja izgrađivala i ustaljivala 
uza nj sasvim drugačije negoli prije mog poznanstva 
s njim. Često se sad sjećam dana provedenih pod nje¬ 
govim utjecajem i mnogo toga nalazim u sebi, što 
mogu objasniti samo nekadašnjim našim drugova¬ 
njem. 

Kakav je moj prijatelj uistinu bio, mogao sam 
— da^ sam bio dosjetljiviji — prosuditi po mnogočemu 
i možda bih se bio oteo njegovoj vlasti nada mnom. 
Njegova su se naziranja razilazila gotovo svagda s 
njegovim djelima. Tako je on često ponavljao, da je 
samo buntovnik pravi čovjek, ali začudo on se nije 
nikad pokazivao takvim : sve, što se zbivalo oko njega, 
promatrao je i podnosio dobroćudnom nekom pa¬ 
sivnosti i ničemu se nije protivio. On štoviše nije 
nikako sudjelovao ni u kojem od mnogih i bučnih 
pokreta, koji su baš u one dane bili tako aktuelni 
među našom školskom omladinom. 

Kad ga jednom upozorih na to, reče mi: 

»No, pa što ima tu nerazumljiva i Ko načini plan 
Za neku građevinu, ne gradi je sam. Kompozitor nije 

muzikant iz orkestra. I političar, koji pokreće gradske 
mase, ne sukobi juje se i sam s uličnom policijom... 
Svaki narod, svaki društveni sloj, pa i svaki pokret 
ima svoju elitu, a ima i svoj plebs, i to se dvoje veoma 
razlikuje po svojim zadacima u svakoj njihovoj za¬ 
jedničkoj akciji... A uza sve to obrazovan čovjek 
nije onaj, koji je baš uvijek upravljan svojim uvjere¬ 
njima ; mnogo je važnije za nj, da mu 'je sve, što radi, 
u skladu s — dobrim ukusom...« 

Sudeći i po trajanju njegovih studija, bit će, da 
u mog druga nije bilo svojstava potrebnih za kakav 
praktičan rad. Sad ga se sjećam sve više samo kao 
nekog dobrička bez volje i prilično površna u mi¬ 
šljenju, koji je snagu svoje ličnosti okušavao ponajviše 
na taj način, da je svoje mlađe drugove iznenađivao 
neobičnim za njih umovanjem. 

On je raskinuo moje posljednje i vrlo slabašne 
veze s religijom. Kad od nje u mene već gotovo ništa 
nije preostalo, ja sam se još uvijek od navike molio 
po večerima, jer mi se bilo nekako teško dijeliti od nje¬ 
žna Gospina lika, koji me je sjećao na srećne časove 
mog djetinjstva i prve mladosti. Drug je zamijetio 
taj večernji moj običaj i jednog mi je dana donio 
djelo nekog Židova, tada mnogo spominjanog njemač¬ 
kog filozofa. U razglašenoj toj knjizi pročitah među 
ostalim, da su osjećaji, radi kojih se svijet predaje 
kultu Bogorodice, sasvim erotskog podrijetla, i ja sam 
se prestao njoj moliti. 

U sedmici, kad sam bio kod Gaše u klijeti, pro¬ 
budilo me nekog jutra glasno pjevanje žena i ljudi: 
to su bili proštenjari, koji su tog dana iz bogzna kojih 
mjesta u povorkama prolazili kroz naše selo, i kad sam 
ugledao njihova lica crvena od zanosa i napregnuta 
od pjevanja i moljenja u zboru, njihove barjake i 
križeve okićene vijencima od umjetnog cvijeća, u meni 
su se ganuli davni osjećaji iz vremena, kad sam i ja 
s ponosom stupao u takvim procesijama. 

Pošao sam strini, koja me je odavno zapitala, 
hoću li i ja poći s njom na proštenje u Gospinu crkvu 
tamo pod našom gorom. Kad je sad čula, da želim 

saznati, kojeg ćemo dana i mi poći na put s ostalim 
proštenjarima, i nije li zaboravila na naš razgovor o 
tome, bila je vrlo zadovoljna. 

»Za naše selo«, umiri me ona, »počinje proštenje 
tek prekosutra. Ne bojte se, vodim ja o tome brigu, 
ne ćemo zakasniti...« 

Dan je bio svjež, pun blagih boja i spokojan. Su¬ 
sjedi su govorili, da je negdje u blizini morala padati 
prošle noći kiša, jer je žega prestala, a iz gore je pirio 
hladan vjetrić. 

Da pođem u šumu i — razmišljao sam. Da le¬ 
žim tamo, kao što i jučer, na mahovini promatrajući, 
kako kraj mene pužu šutljivi i golemi mravci i Da 
glednm, kako se svjetluca poput svile na samotnom 
sunčanom zračku paukova mreža razapeta između 
dvaju blizih stabala i Da čekam, kad će se koji samo¬ 
tni leptir podići u mojoj blizini te nalik na kakav 
suhi list nošen vjetrom iščeznuti negdje u sjeni među 
drvećem i 

Ne, ođlučih, ne ću u šumu. Usamljujem se i od¬ 
više. Idem nekud, gdje ću biti među ljudima... 

Padne mi na um jedna misao, i ja se trgnem. A 
zašto ne bih pošao tamo i Pozvale su me same, a osim 
toga treba da im zahvalim za pažnju, koju su poka¬ 
zale svojom porukom po Klemenčiću za nedavne moje 
boljetice. 

Zaputih se dakle u Glogovce, pun radosti radi 
svoje odluke, koja mi se ipak, ne znam zašto, pričinila 
odviše smiona. 

Kad bih trebao, govorio sam u sebi, da odem 
drugome kome, a ne baš njima, učinio bih to bez ika¬ 
kva oklijevanja. Zašto dakle da ne odem do njih i 
Drugi koji od mladih drugova iz okolice, kad mu se 
prohtije razgovora s glogovačkim susjedicama, ja¬ 
mačno ne razmišlja mnogo, što li će i kako li će, nego 
polazi, kud mu srce teži. 

Sva ta tumačenja pričinila su mi se neobično 
smiješnima, kad svojih znanica nijesam zatekao kod 
kuće : otišle su — reče mi stara sluškinja — u kotar- 

sku varošicu za nekim poslom, pohodit će tamo i neke 
prijateljice, a kući se možda i ne će danas vratiti... 

Pođem u šumu i poslije kratkog razmišljanja 
Zaputim se prema Miletićevom seocu, da uz dobrog 
starca provedem dan, ali uto mi naiđe na put stari 
lugar Marko. Uzalud sam se trsio da se uklonim ra¬ 
zgovoru s njim: morao sam sjesti pored njega na panj, 
da slušam njegovo pričanje. On mi se obradovao kao 
starom znancu, jer smo se u glogovačkim šumama 
sreli i upoznali negdje proljetos, kad je kroz njih pro¬ 
lazio u svoje službeno područje. Slušajući ga razmi¬ 
šljao sam neprestano, kako ću ga se riješiti. 

»Šuma vam je, gospodine, omiljela,« govorio je 
starac ne sluteći ništa o mojoj zlovolji. »Eh, znam ja, 
što je to! Nedostajat će vam ona, kad odavle odete. 
Poznavao sam kovača iz svog sela, zvjerokradicu. 
Njega je ona uništila: propao mu i zanat radi nje. 

I danju i noću boravio je u njoj, a u mješini u njego¬ 
voj kovačnici legli se pauci i zapredali je...« 

Pomislih, da Marića nijesam dugo već vidio, te 
upitah starca, zna li on što o njemu. 

»Gospodine, zlo je s njim,« uozbilji se Marko i 
važno namršti obrve. »On je pod istragom... Stan 
lisac Dobranić naveo ga, kažu, na tanak led i, sagra¬ 
dio je štagalj od drveta, koje će jadni Marić skupo 

platiti...« _ . 

Lukšić je nedavno to isto govorio, sto i stari 

lugar. . , , ■ ■ j • 

A što — saleti me misao, od koje mi studeni 
trnci prođu tijelom — ako je istina i ostalo, što je 
Lukšić one noći kazivao i 

Ne, to ne može biti! On i sam nije ništa odlučno 
ustvrdio, nego je sve spomenuo kao tuđa naklapa- 

panja... . ... 

Rastao sam se od starca lugara i posao sam dalje 

svojim putem. . 

Bili su posljednji dani mjeseca travnja, a suma je 
bila puna mladog i nježnog zelenila, kad sam se sa¬ 
stao s Markom prvi put. Nešto se znatno onih dana 
dogodilo, ali što i Ah, sjećam se ! Jednog jutra, kad 


sam prolazio po šumi, pojavila se na stazi preda mnom 
neka gospojica u haljini modroj poput potočnica i 
opet je iščeznula u zlatnoj proljetnoj zeleni. Ugledah 
joj na trenutak blijedo i ustrašeno lišće. Pa to je — 
sijevne mi sad u mislima — bila gospojica Milica ! 
Zato se, kad sam s njom govorio u Glogovcima, u meni 
javio dojam, da sam je već negdje vidio... 

Začudio sam se, kako se već onda nijesam sjetio 
našeg prvog susreta. 

Miletića sam našao, kako šeće u školskom vrtu 
punom bujna grmlja, busenja, šarenih staklenih ku¬ 
gli, mladih voćaka, povrća i cvijeća. 

»U pravi mi baš dolaziš čas,« obraduje se on. 
»Ne znam, kud bih od dosade ovako besposlen...« 

Sjeli smo na klupu među grmovima jorgovana, 
da se odmorim poslije svog hodanja kroz šumu. 

»Škola je o praznicima«, poče on bez uvoda, »a u 
mnogome i cijele školske godine, neki biro pukovnika 
Koškareva — sjećaš li se iz Gogoljevih »Mrtvih duša« 
— u kojem je učitelj kancelista. I danas bih morao 
u kotarsku varošicu po neke školske tiskanice...« 

»Pa hajdemo zajedno tamo,« predložih. »Ni ja 
ne znam, kud bih sa sobom...« 

»Ah, ne pristajem,« usprotivi se on. »Ti si danas 
moj gost, i ja hoću da se narazgovaram, jer ću onije- 
mjeti među svojim seljacima...« 

»Kako to i<i začudih se. »Bar se ti uvijek s njima 
družiš.« 

»Da, ali ja najviše šutim među njima i slušam ih.« 

»Pa te ipak vole više nego li ikoga od nas.« 

»Da, baš zato me možda i vole,« nasmije se on, 
»jer mi nikad nije palo na um, da ih — iako sam uči¬ 
telj — bilo u čemu riječima poučavam.« 

Valja predobiti povjerenje seljaka, a to se ne može 
postići nikakvom nametljivosti. Kao što matica, kad 
je dodajemo njoj stranom pčelcu, mora da bude neko 
vrijeme zaklonjena od pčela, tako i mi, kad ulazimo 
među narod, moramo da budemo isprva mirni i ne 
smijemo se odmah miješati u njihove poslove. Tek 
onda, kad se priviknu na nas, i kad je nestalo u njih 

osjećaja, da smo im strani i nepoznati, možemo da 
provodimo među njima svoje osnove. Kod toga, reče 
Miletić, moramo biti vrlo oprezni i promišljeni. 

»A što rade naši ljudi, naročito političari,« uzruja 
se vidljivo, »kada dolaze na selo i Ti znaš, kako se 
prekucavaju pčele iz stare košnice u novu. Prazna se 
pletara podmetne pod staru tako, da im se donji ru¬ 
bovi sasvim pokrivaju, leta se zatvori i tada se lagano, 
u što većoj tišini, kucka prutićem po gornjoj košnici, 
dok pčele ne sađu u onu novu podmetnutu. A naši 
političari — kakvi su oni pčelari i Oni udaraju po koš¬ 
nici maljevima i urliču u sav glas te se još čude, što 
ih pčele bodu i razlijeću se na sve strane...« 

»Uistinu je teško«, rekoh, »odabrati najpodesniji 
način rada među narodom. Ima različnih puteva, koji¬ 
ma se može uspješno postići cilj. Svaki od nas morao 
bi da upozna, koji je od puteva za njega najpodesniji...« 

»Pa to je bar sasvim jasno,« reče saslušavši me. 
»Ali zato treba početi s radom, čim se desi zgoda 
za nj. Bez rada nema iskustava, a umujući samo o 
njemu postat ćemo konačno tek neki jadni mlitavci.« 

Po tom mi je ispričao, kako je osnovao gospodar¬ 
sku neku zadrugu među svojim seljacima. Pozvao ih 
jednog dana sve u školu ne kazavši im ni riječi unaprijed 
o svojim namjerama. Nakon kratka i dobro promi¬ 
šljena razlaganja o koristima, koje će oni imati od za¬ 
druge, sam je odredio ljude, koji će ući u zadružni od¬ 
bor, svima je odmah ispunio članske iskaznice i obavio 
je s njima sve formalnosti, koje su za osnutak zadruge 
potrebne. 

»Prije negoli su se od čuda snašli,« završi Mile¬ 
tić, »bili su već zadrugari. No istina je, da sam ja 
Zadrugarstvo dobro proučio i poznavao ga, inače s 
mojom zadrugom ne bih imao trajnog uspjeha.« 

Prešli smo na razgovor o školi. Kad mu kazah, 
što Klemenčić misli o uspjehu njezina djelovanja, 
starac se smrkne. 

»Klemenčić je u svom suđenju preoštar,« reče 
poslije duge stanke. »A što ti kažeš i Slažeš li se mo¬ 
žda s njim i«. ‘ 


Priznah mu otvoreno, kako se i meni čini, da se 
plodovi našeg učiteljskog rada u poredbi s naporima, 
koje on traži od nas, nijesu baš znatni. 

»Škola je kao zdravlje,« odgovori starac, »i mi bi¬ 
smo je naučili cijeniti tek onda, kad bismo je izgubili.« 

Istina, priznao je on, današnjoj se školi može u 
koječemu prigovoriti, ali njezin rad ipak nije bezu¬ 
spješan. Kad svrše školu, djeca imaju ono najosnovnije 
znanje, koje im je u životu potrebno, ali ne služeći 
se njim, ono često propada uzalud. Ta i materinski 
se jezik zaboravlja, kad ne govorimo njim ! Trebalo 
bi dakle, da se neko pobrine za mladež, koja izlazi 
iz škole, kako bi se u nje zadržao nužni interes za na¬ 
uku i knjigu, a toj bi svrsi možda najbolje mogla po¬ 
služiti omladinska prosvjetna društva. Rad bi tih 
društava trebali da vode za to spremni ljudi, naročito 
učitelji i svećenici, a trebalo bi da ga potpomaže i 
sva patriotska javnost. U tim bi se društvima uz po¬ 
moć kotarskih gospodarskih referenata održavali te¬ 
čajevi za sve grane seljačkog gospodarstva, a za žen¬ 
sku mladež tečajevi za kućanstvo. Društva bi uzga¬ 
jala i osposobljivala svoje članove za rad u seljačkim 
Zadrugama. Sva mladež, koja je svršila školu, ne bi 
ni trebala da se začlanjuje u ta društva, nego bi do¬ 
sta bilo, kad bi od nje najbolji i pobolji pojedinci 
ušli u takva društva. Oni bi činili prosvijećeni dio 
našeg sela, i utjecali bi povoljno na opće prosvjetno 
stanje svoje okoline. 

Starac se zanio. Bilo je očito, da je o svemu, što 
je spominjao, često i mnogo razmišljao. On je lju¬ 
bio svoj narod. 

»Oni, koji snuju o radu među narodom,« nastavi, 
»a ne počinju s tim radom kod onih najmlađih, što su 
tek ostavili školske klupe, uzalud sanjaju o kakvim 
uspjesima...« 

Potom se opet predao razmatranjima o buduć¬ 
nosti, kad će svako selo imati svoj, makar i mali, pro¬ 
svjetni dom s knjižnicom, čitaonicom i pozornicom. 
Jadi kojih će postati suvišne seoske birtije; kad će 
-narod, oplemenjen prosvjetom, tražiti razonodu od 

svojih poslova i briga u gojenju svoje narodne glazbe 
i pjesme, a kloniti se današnjih nekih nelijepih navika 
i zabava; kad će savezi seoskih društava priređivati 
zborovanja za svoje članstvo iz cijelih pokrajina, i 
kad će na tim zborovima narod slušati i upoznati 
najvrednije svoje ljude i njihove misli, koje će zatim 
raznijeti i u najmanje naše seoce; kad će ti savezi 
omogućiti najboljim seljačkim pojedincima, da pođu 
u strane zemlje i da se tamo upoznaju s radom napred- 
nijih^naroda; kad će se razviti seljačko zadrugarstvo 
podižući narodno blagostanje; kad će taj narod biti 
napredan, ugledan i srećan, kao što je danas u mno¬ 
gome zaostao za naprednim nekim narodima, te je: 
često preziran i uglavnom podvržen teškoj materijal¬ 
noj i moralnoj bijedi. 

Zastidio sam se u sebi radi svega onoga, čim sam. 
se u posljednje vrijeme bavio. Sjetih se svojih jalovih 
umovanja, zakašnjelog svog ukusa u zanosima za 
brezike i ružičaste jutarnje magle, besposlenog onog 
lutanja sumama, dok je umiralo dijete, koje sam mo¬ 
gao spasiti, diletantskih sklonosti slikarstvu, što me 
opet zaokupljaju. Sjetih se crveneći se u licu i svoje 
ljubavi prema latinštini, koju ipak samo vrlo površno 
poznajem. Neki sam despot u svojoj suštini, te 
bih, da mi je moguće, sav svijet preudesio prema svo¬ 
jim ličnim shvatanjima, a — evo — sapet svakakvim 
tričarijama ja ne umijem ni da se s mjesta maknem. 
Kraj mene je netom govorio čovjek na izmaku života 
sa žarkom vjerom u pobjedu dobra u svijetu, a ja tako 
mlad gotov sam da već prestanem i osjećati potrebu, 
kako bih učinio kome što dobra, pa ni u kakvo dobro 
možda više i ne vjerujem. Da, vrijeme je, da se i ja već 
jednom saberem i da dosadašnjim besposličenjem. 
prekinem. 

Poslije objeda pozove me starica Miletićka £ 
opet u onu sobicu, gdje sam otpočivao za prošlog svog 
pohoda kod njih. 

»No, vi ste bili u Glogovcima,« reče stojeći preda 
mnom i gledajući mi odlučno u oči, »pa ste se, kako- 

vec biva, zagledali u nekoga, ko nije za vas, a prave 
svoje djevojke nijeste ni vidjeli...« 

I ona mi spremajući se za taj susret sa mnom, 
ko zna otkad, razloži u našem kratkom i jezgrovitom 
razgovoru, sto treba da činim, ne ću li, da me stigne 
udes mog druga Lukšića, koji je u svoje doba nepro¬ 
mišljeno prezreo njen savjet. 

Glavno je, kaza mi među ostalim, da se što prije 
odlučim za onu drugu. Ostalo će se sve udesiti... 

Morao sam starici obećati, da ću je razmislivši 
o svemu skorih dana opet pohoditi. 


I Z DVORIŠTA za gostionicom, u kojem smo 
smjestili kola i konje, stric se sa strinom zaputio 
ravno u crkvu, a ja sam se pomiješao među 
proštenjare na trgu pred njom, da budem posve dio¬ 
nikom njihove radosti. Za mene, koji sam ponešto 
upoznao prilike na selu, bilo je u njoj nešto ganutljivo : 
znao sam, da su za njom žudjela priprosta srca u seo¬ 
skim kolibicama već odavna, i da se onima, koji su 
umirali, priviđala u njoj sva ljepota njihova života, 
te su dijeleći se od svijeta uzdisali za njom. »Ah, da mi 
je bar još jedamput pohoditi našu dragu Gospu pod 
gorom !« Tako su šaptale bake i starci na svojim sa¬ 
mrtničkim logovima. A sad je ta radost tu, puna boja 
i odsjeva poput crkvenog barjaka na jutarnjem suncu, 
bučna i zaglušna kao škripanje kola punih snopova, 
kao zujanje zvonkih kosa i srpova, glasna kao krikovi 
žetelačke obijesti na zlatnim poljanama prekritim 
ustalasanim morem žita, u kojem plamte crveni ma- 
kovi poput mladih suncem i nebeskom vedrinom 
opitih srdaca. Zagnjuren u znojno i razdragano mnoš¬ 
tvo prolazio sam između licitarskih, kramarskih i 
birtaških šatri, a glava mi poput nakovnja tutnjila 
od bubnjeva, zvonaca, tambura, svakakvih dječjih 
sviralica, glasnog i srdačnog razgovora i povika. Svud 
oko mene trepere suncem i srećom obasjana lica, bli¬ 
stavi pogledi te usne, s kojih se kruni radosni smijeh. 

z 

U prasnu, ljetnim suncem užarenu uzduhu osjeća se 
miris pečenja i dima, razlivena pića, bogzna kakvih 
ne sve jestvina, zatim ružmarina i cvijeća, što viri 
iz ženskih molitvenika te iz maramica pomno složenih 
u rukama. Oči me peku od gledanja u blistava ogledaoca, 
medaljice, sličice, vrvce i slične nakite, pa kad hoću, 
da mi pogled otpočine, i da vas izronim iz tog vrtloga 
kretnji, boja i zvukova, upravljam ga tamo u poza¬ 
dinu trga, gdje se na tamnoj modrini nedaleke gore 
spokojno odražava lik bijele crkve, a vitki joj zvonik 
s baroknim svojim krovom zadire u duboku tišinu 
nebeske plaveti.., 

Lutajući tako bez određena cilja u proštenjarskoj 
vrevi osjetio sam najednom, kako me neko iza mene 
uhvatio za ruku. Okrenuo sam se i ugledao sam Kle- 
menčića i Milicu. Ona mi se smiješila zasjenjena 
svojim crvenim suncobranom. 

»Anđeo Gospodnji uzmutio je ribnjak Bethesdu,« 
reče mi drug, »i ti si sašao u nj. Dobro je to — bit ćeš 
zdraviji,..« 

»Malko je prevruća ta kupelj,« odvratim, »i ne 
Znam, čemu bi baš takva mogla koristiti...« 

»Dodir s mnoštvom svijeta osnažuje,« vikne drug 
nadglašujući buku oko nas. »Njegove životne sile 
prelaze u nas, a osim toga u tome mnoštvu počinjemo 
— kako i valja — priprosto shvaćati život...« 

Milica je izvadila iz ručne torbice proštenjar- 
sku medaljicu jednaku onima, kojima su i njih dvoje 
bili nakićeni, pa mi je pričvrsti u zapučku kaputa. 

»Tako,« reče, »sad ste pravi hodočasnik...« 

Krenusmo dalje potiskivani prolaznicima. 

»Vi ste prekjučer bili i kod nas,« reče Milica. 

»Da, ali nijesam imao sreće,« odvratih, »nije vas 
bilo kod kuće...« 

Ona se nasmije. 

»Čudne li mi sreće,« okrene se prema meni, »da 
ste nas zatekli kod kuće ! Što biste vi s nama i Mi smo 
preneozbiljne za vas...« 

Zacrvenio sam se. Opazio sam, da se i ona radi 
nečega smela. 

98 


»Zbilja, svi te se boje,« primijeti Klemenčić. 
»Kažu, da si postao neki anahoret...« 

Milica se uozbilji i — kao da je prečula njegove 
riječi — počela je pripovijedati o svom boravku u ko¬ 
tarskoj varošici. Pohodila je s Klarom neku bolesnu 
prijateljicu, koja će — a tako je mlada i lijepa — 
valjda umrijeti. Kad čovjek, reče, pravo promisli. 
Život je naš uistinu vrlo tužan i nerazumljiv, pun 
suvišnih patnji i žalosti... 

Klemenčić se usprotivio toj tvrdnji. 

»Kakav je čiji život,« reče, »to zna svako za sebe 
sam. Ljudima, koje žalimo, često je bolje nego nama 
samima...« 

Milica je zašutjela. Oči joj se snuždile, s lica joj 
je nestalo smiješka. 

»A što je s vama s*« zapita Klemenčić. »Zar je sad 
vrijeme za tugovanje f 1 « 

Ona se osmjehne. 

»Pravo kažete,« reče, »ali ja nijesam žalosna. 
Samo sam se malko zamislila...« 

Potom zastane u hodu i na trenutak se zagleda 
u mene. 

»A znate li, Klara se nije vratila sa mnom,« reče 
mi, »nego je otputovala nekamo na ljetovanje.« 

Nije me se nimalo dojmila ta vijest i prije negoli 
sam i promislio pravo, što ću reći, ja lanuh : 

»Zar zbilja i Glavno je, kad vi ostajete...« . 

Njoj se, razabrah, nije svidio moj odgovor. Lice 
joj je postalo strogo i ozbiljno. 

Klemenčić se također zbunio i nastojao je da nas 
ne gleda crveneći se u neprilici. 

Kad smo stigli do gostionice, u kojoj se Milica 
nastanila sa svojim stricem, ona se oprostila od nas 
ispričavši se, da mora k starcu, koji je jamačno već 
nestrpljivo čeka. 

Klemenčić se zagleda za njom, i kad je djevojka 
Zamakla u dvorište gostionice izgubivši nam se s vida, 
okrene se prema meni i reče : 

»A što ćemo sad nas dvojica t« 

Postao je najednom nesabran i šutljiv. 


i* 


99 



XX. 


P OD KOROM u staroj crkvi, obasjanoj i zadim¬ 
ljenoj bezbrojnim zapaljenim svijećama, stojim 
tijesno pritisnut mnoštvom svijeta o jedan 
od crkvenih stupova, a zaglušen sam i omamljen buč¬ 
nim pjevanjem i molitvama proštenjara. Pogled, 
zamućen od ganuća, upirem u šarenilo udaljenog 
baroknog oltara, u kip Majke Božje s djetetom Isu¬ 
som, zapravo u dvije dječje, zlatnim krunama ure¬ 
šene glavice, što vire iz neke zlatom vezene i biserjem 
posute kazule. Taj neznatni kip obasuo je narod svo¬ 
jim najnježnijim osjećajima i obavio ga krasnim 
legendama samo zato, jer je naivna i duboka pučka 
vjera prepoznala u njemu svoje najdraže likove. Tako 
se — pade mi na um — i u zabiti ovog šumskoga kraja 
neprestano ispunjava jedno proročanstvo, izrečeno 
nekog na zemlji, istina, nepoznatog dana, ali zato 
Zabilježeno zauvijek u knjizi, koja će svoju istinitost 
dokazivati do konca vremena i ovim svojim recima 
(Luk. i, 39-48) : »A Marija, ustavši onih dana, otiđe 
Žurno u planine u grad Judin. I uđe u kuću Zaharijinu 
i pozdravi Elisabetu... I reče Marija: Veliča duša 
moja Gospoda... jer gle, odsad će me nazi¬ 
vati blaženom svi naraštaji...« 

Neobično zanosne i divne riječi Marijinom du¬ 
šom zadahnute pjesme zajedno s njenim proroštvom 
zaokupljaju me toliko, da posve zaboravljam na onaj 
susret pred crkvom i da ni o čemu, nije li s tom pje¬ 
smom u vezi, i ne mogu razmišljati. Prorekavši svoju 
slavu Marija je zbilja postala Kraljica proroka, 
jer se nijedno proroštvo po tako velikoj očitosti svog 
obistinjavanja ne može isporediti s onim njenim: 
svako vrijeme, svako pokoljenje, svaki kraj na svijetu, 
gdje ima kršćana, Bogorodicu zamišlja i prikazuje u 
liku, koji mu se čini najljepšim, i slavi je na način, 
od kojega nijedan drugi ne može biti srdačniji. Ona, 
koja je to proroštvo izrekla, proslavljena je doista, 
više od ikoga među ljudima... 


U vrijeme, blisko anđeoskom pozdravu u Naza- 
retu i Elizabetinom u judejskim planinama, već su 
pjesnici njoj u čast gradili stihove poput ovih : 

Salve, sancta parens, enixa puerpera regem, 

Qui caelum terramque tenet per saecula... 

U strofama Adama a St. Victore, spomenutima već 
prije, doista su joj propjevala krupna i sitna zvona 
sa slikovitih gotskih tornjeva : 

O Mari a, pro tuorum 
Dignitate meritorura 
Supra choros angelorum 
Sublimaris unice. 

Felix dies hodierna, 

Qua conscendis ad superna ; 

Pietate tu materna 

Nos in imo respice. 

U doba trubadura i minezengera neki pobožni 
brat kartuzijanac pjeva o njoj, kako je bila bijela, 
lijepa i čista, ni velika ni mala, već sasvim kako treba ; 
pletenice joj bile priproste i lijepe, obrve uske i smeđe ; 
ko je promatrao njezino čelo, bilo mu je ugodno, 
jasno i svijetlo bilo je njezino lice, a oči nalik na pla¬ 
men svijeće i jednake dragom kamenu ; u nje je bio 
nos pravilan, bez ikakve mane ; ustašca ulijevala su 
promatraču blaženstvo; lišća su joj bila bijela poput 
ljiljana s ružičastim odsjevom; brada, ovalna i 
lijepa, bila je također bez pogreške, urešena dražesnom 
jamicom; vrlo lijepe i bijele bile su njezine svete ruke 
s dugačkim i uskim prstima, spretne za svako djevojačko 
žensko djelo, a uglađen hod njezin i stajanje... 

Dante pjeva: Djevice Majko, kćeri svoga sina, 
ponizna i uzvišena više nego ikoji stvor, od vijeka 
odabrana meto Vječnog Promisla, ti si ona, koja 
ljudsku narav tako oplemeni, da se njezin Stvoritelj 
nije žacao učiniti se dijelom svoga djela. U tvojoj 
utrobi užegla se ljubav, od topline koje u vječnom 
je miru proklijao ovaj cvijet (rajska ruža). Ti si nam 
ovdje (u raju) podnevna baklja ljubavi, a dolje među 
samrtnicima živ si vrutak ufanja. O Gospo, tako si 

velika i toliko vrijedna, da onaj, koji traži milost, 
a tebi se ne utječe, želi letjeti, a želja nm nema krila... 

Udaranje bubnjeva i odjek vojničkih koračaj a 
čuje se u ovim stihovima iz tridesetgodišnjega rata : 

Maria, breit den Mantel aus, 

Mach uns ein’ Schirm und Schild daraus, 

Las uns darunter sicher stehn. 

Bis alle Feind’ voriibergehn. 

Dein Mantel ist so schon und weit, 

Er deckt die ganze Christenheit, 

Er deckt die ganze weite Welt, 

Ist aller Zuflucht und Gezelt. 

Maria, komtn und hilf geschwind, 

Nimm auf den Arm dein gottlich Kind, 

Send uns der lieben Engel Heer, 

Das es die Feinde von uns wehr. 

A ko da izbroji divna djela kipara, slikara i kom- 
ponista, koji su je proslavili i Ona je uistinu i kraljica 
umjetnosti. 

Beskonačno velika čežnja za ljubavlju našla je 
u miloj pojavi Bogorodice svoje zadovoljenje. Čo¬ 
vjeku, koji je u Bogu dobio svog oca, ali i svog suca, 
trebala je i majka, koja ne pita za krivnju, nego pra¬ 
šta i ljubi, i onaj, kojega apostol naziva ocem zvije¬ 
zda, poklonio nam je i onu najljepšu zvijezdu, za 
koju govori Crkva riječima Knjige Mudrosti (8, 22-25.) ** 
Gospod me je imao u početku putova svojih, prije 
nego je što učinio od početka. Od vijeka sam postav¬ 
ljena, ojd starine, prije nego je postala zemlja. Jošte 
ne bijaše bezdana, a ja sam se već začela; jošte ne 
bjehu provalili izvori voda; jošte ne postajahu gore 
velike težine; prije humova ja sam se rodila. Još ne 
bješe načinio ni zemlje ni voda ni stožera vaseljenog. 
Kad je pripravljao nebesa, bijah ondje; kad je odre¬ 
đenim zakonom i granicama opisivao bezdan; kad je 
utvrđivao uzduh gore i mjerio izvore vodama; kad 
je opkoljavao more međom njegovom i zakon postav¬ 
ljao vodama, da ne prestupaju bregova svojih; kad 
je odmjeravao temelje zemlji. S njim bijah sve slažući 
i razveseljavah se svaki dan igrajući se pred nj im 
svagda, igrajući se na vaseljenoj i milina mi je biti 


sa sinovima ljudskim. Sada dakle, sinci, poslušajte 
me : Blago onima, koji se drže putova mojih ! Blago 
čovjeku, koji me sluša i koji straži pred vratima mojim 
svaki dan i čuva pragove vrata mojih ! Ko me nalazi, 
nalazi život i crpst će spasenje od Gospoda... 

Kako li sam bio zaslijepljen, kad sam povjerovao 
svom drugu, da su moji osjećaji prema Bogorodici 
bili erotskog podrijetla! Moja duša uistinu je bila 
Žedna ljubavi, ali ljubavi majčinske, ljubavi one, 
kakvom nas pazi roditeljica Onoga, koji se nazva svije¬ 
tlom svijeta. Za njom je ginula duša moja, a ja sam 
se dao smesti, te sam sam sebe osudio na smrt bez 
topline i svjetlosti... 

U tom sam se trenutku duboko kajao radi svoje 
nepromišljenosti žaleći za časovima, koje sam proveo 
udaljen od najmilijeg i najbližeg mi bića, i vapio sam 
svom dušom za oproštenjem, što sam svoj divni uzor 
nekada tako ludo prezreo... 

I tada najednom osjetih u svojoj blizini njezinu 
nazočnost. Osvijestih se i preko mnoštva, koje za mene 
u tom času nije opstojalo, upravih pogled na žrtvenik. 
U mom srcu budio se sladak i tih glas : 

Kao cedar na Libanonu podigoh se 
I kao čepmres na gori Sionu ; 

Kao palma u Kadesu podigoh se 
I kao nasad ruža u Jerihu ; 

Kao lijepa maslina u polju, 

I kao makljen kraj vode na putu podigoh se; 

Kao slatka korica i balzam mirisavi dadoh miris. 

Kao mira odabrana sladost mirisa dadoh... 

Drugog sam jutra uranio, te sam pošao u crkvu k 
nekom starom svećeniku na ispovijed, prvu nakon bog¬ 
zna koliko godina. Blagi me starac lakoćom iskusna du¬ 
hovnika oslobodi posljednjih mojih sumnji o vjeri. Posli¬ 
je ispovijedi za službe Božje pristupili svetoj pričesti. 

Kad se u svećenikovoj ruci pojavila nad zlatnim 
kaležom bijela hostija, ja sam iz dna duše ponavljao 
za njim riječi, što ih je uz kucanje ministrantskih 
Zvončića izgovarao : 

»Gospodine, ni jesam vrijedan... ni jesam vrijedan.« 

I trnuo sam od neiskazane sreće. 

XXI. 

LA ETER NA FUENTE 


Que bien si yo la fuente, que mana y corre, 
Aunque es de noche. 

Znam predobro vrutak, što ključa i teče 
Ma da je sad noć. 

Vjekovita vrela i toka mu skrita 
Znam predobro ušće, kojemu hita. 

Ma da je sad noć. 

Znam, ništa od njega ljepšega nije : 

I zemlja i nebo iz njega pije. 

Ma da je sad noć. 

Znam, izgubljen svaki taj će da luta, 

Ko traži početke njegova puta. 

Ma da je sad noć. 

U vječnoj bistrini teku mu vali 
I u njemu svako svijetlo se pali. 

Ma da je sad noć. 

I golemu silu znam njegove vode. 

Sto polijeva pakao, nebo i narode. 

Ma da je sad noć. 

Znam, da se u njemu rađa i struja. 

Sto beskrajna snagom, bez mjere buja. 

Ma da je sad noć. 

Znam, iz tih da voda teče i treća — 

Od prvih dviju ni manja ni veća. 

Ma da je sad noć. 

A vrelo to vječno, da nas osnaži, 

U liku nas hljeba životnog traži. 

Ma da je sad noć. 

Tu ključa : zove svako stvorenje. 

Da nasladu traži i ozdravljenje. 

Ma da je sad noć. 

U prilici hljeba njega sad gledam 
I, čeznući za njim, mrijeti ne predam. 

Ma da je sad noć. 

San Juan de la Ctuz ('1.543.—1.591.^ 

U KASNO VEČE prije dana moje ispovijedi, dok 
sam sjedeći kraj stola listao knjigu s francuskim 
prijevodom pjesama sv. Ivana od Križa, što 
sam ih od kuće uzeo na put, pokuca neko na vratima 
moje gostioničke sobice. Pomislih, da je došao stric 
ili strina, jer me žele vidjeti prije počinka, ali se pre¬ 
varili, U sobu je ušao Lukšić u aljkavu i prašnu 
kaputu. 

Kad je sjeo za stol, te sam ga iz bliza i obasjana 
svjetiljkom mogao bolje promotriti, razabrao sam, 
da se mnogo promijenio, otkad se nijesmo vidjeli. 

»Što je s tobom ?« upitah ga. »Ti mi se ne činiš 
zdrav...« 

»Zar ti to tek sada vidiš j'« odgovori on podrug¬ 
ljivo. »Lijep si mi prijatelj...« 

Upalo i blijedo lice bilo mu je mirno i mrtvo, 
kao da je isklesano iz kamena, i samo su mu se oči 
ljeskale grozničavim sjajem. 

»Došao sam da vidim,« prekine on šutnju, »što 
radiš...« 

»Čitao sam,« pokažem rukom na otvorenu knjigu 
pred sobom. »A kako to, da si i ti došao na prošte¬ 
nje S 1 « 

On me pogleda mrko i neprijateljski. 

»A zašto da ne dođem t 1 « reče neprijazno, »Ili 
sam ovdje među tolikim tisućama ljudi možda jedini 
ja suvišan !'« 

Nijesam znao, što da mu kažem. 

On šuteći smota cigaretu i zapali je. 

»Čuj,« javi se on odjednom, »nemoj se ljutiti 
na mene... I sam si kazao, da sam bolestan...« 

Nikad ga nijesam vidio takva kao te večeri. U 
njegovoj ozbiljnosti bilo je nešto, po čemu mi je postao 
bliži i miliji negoli po prijašnjoj svojoj veselosti, 
»Ovo je njegovo pravo lice, bez maske,« pomislih. 

»Znam ja,« progovori on opet, »svima sam vam 
na nepriliku. I ti se radi mene stidiš...« 

Što da mu kažem i Bila je istina, što je govorio.,. 

»Kakvim se ti to mislima baviš J 1 « uklonih se 
pravom odgovoru. »Pusti to ! Što da ti bude stalo do 
drugih 

»I nije mi stalo, a to je baš zlo, što sam prema 
svemu ravnodušan...« 

Bude mi ga žao. Nešto hladno kapnulo mi u srce 
kod pogleda na nj, kad je izgovorio te riječi, te pro- 
trnuh od unutrašnje neke studeni. 

»Strpi se,« rekoh mu, »sve će to proći...« 

»Da, znam, proći će... Možda je konac bliže, 
negoli ti misliš.,.« 

Što znače te njegove riječi i On je večeras po¬ 
sve trijezan, pa je možda to uzrok njegovu neobič¬ 
nom držanju. I što mu se desilo, da je prestao piti i 
Sad je već kasna večer, i doista je čudnovato, što se 
kroz cijeli dan, pa još na proštenju, nije opio... 

»Da li si bio u crkvi s'« upitah. 

On prezirno mahne rukom. 

»Miletić i Klemenčić su također ovdje...« 

On odbaci ostatak cigarete i ne odgovori ništa.- 
Glava mu se spustila na prsa i zagledao se preda se. 

»Što ti je e .« rekoh uznemiren radi njegove šutnje. 

On me pogleda. U očima blistale mu se dvije 
krupne suze. One mu se omakle naglo niz lice ostavivši 
na njemu vlažan trag... 

Ustao je i pošao prema vratima. 

»Zbogom !« reče izlazeći iz sobe. »Sjutra ćemo se. 
vidjeti...« 

Izađem za njim na hodnik. 

»Kamo ćeš S*« viknem za njim. »Nijesi mi ni ruke 
dao...« 

Otišao je bez riječi ne obazirući se na me. 

Slučajno je na hodniku bila strina, kad je Luk- 
šić njim prolazio. Ona se tek sada vraćala iz crkve 
i pošla je kroz hodnik pored moje sobe, da mi zaželi 
laku noć, pa da onda potraži strica na dvorištu u. 
štaglju, u kojem će zajedno prenoćiti. 

Kad je moj drug otišao, strina priđe k meni. 


»Kakav je to smetenjak, taj vaš Lukšić!« reče 
mi. »Hoda i gleda, kao da je došao iz vrzina kola ; 
čovjek bi ga se na samu prepao...« 

»Strino,« odvratih, »to je mio i pametan čovjek, 
samo je sad nešto bolestan.« 

Strina me pogleda sa sumnjom u očima. 

»Ne, sinko, nije on nikad bio pravi,« reče mi. 
»Kako — pravi s 1 « 

»Tako: ni mio ni pametan...« 

XXIII. 

M ILETIĆ i njegova žena došli su izvršujući neki 
svoj zavjet onako stari na proštenje pješice. Žup¬ 
nik u mjestu Gospina svetišta, dobar znanac 

I čikin, kad je saznao za taj njihov put, htio je, da se 
starci povrate kući u njegovoj kočiji, a njih dvoje 
pozvali su Klemenčića, Milicu i mene, da se povezemo 
s njima. Bit će nam, rekoše, udobniji povratak negoli 
u našim seljačkim kolima, a i njima će biti ugodnija 
vožnja u društvu s nama. 

Krenuli smo na put kasno uveče, kad je noć ubla¬ 
žila nesnosnu žegu ljetnog dana, i kad su se na cesti 
bila posve prorijedila bezbrojna proštenjarska kola, 
koja su odlazila njome i tutnjila cijelog popodneva 
iščezavajući u oblačinama prašine, neprovidnim i 
beskonačnim. Naša je kočija gotovo bezglasno prola¬ 
zila kroz uspavana polja i lugove. Čuo se samo kas 
konja, a gdjekad se oglasio kratki pucanj kočijaševa 
biča. Večernji je uzduh, što nas je radi brze vožnje 
rashlađivao poput vjetra, bio pun mirisa spržene 
, trave i korova s polja, a odisao je i vlagom večernje 
rose. Svi smo šutjeli prepustivši se svaki svojim mi¬ 
slima i osjećajima, a stari je učitelj zadrijemao naslo¬ 
njen glavom na rame svoje supruge. S druge mu se 
strane smjestila Milica, a Klemenčić i ja na protivnoj 
strani od njih. Zaviđao sam ponešto drugu, jer je on 
sjedio sučelice lijepoj djevojci. Neprestano sam je 
promatrao znajući, da mi noć ne odaje pogleda i uži¬ 
vao sam u njezinoj blizini. 

Kad smo se nalazili na nekoj uzvisini, iza koje 
se put spuštao prema dubokoj dolini, upozorio nas 
Klemenčić, da s tog mjesta pogledamo posljednji 
put zvonik Gospine crkve, od koje smo se vraćali. 
Uzalud sam u noćnim daljinama tražio pogledom 
taj zvonik na rubu obzorja. Razabirao sam tek sjene 
šume, što smo je ostavili daleko iza nas. Ipak osjetih 
u duši neko ganuće, kao da se opraštam od nekoga, 
ko mi je bio vrlo drag i bliz. 

Klemenčić je počeo da priča o svojim proštenjar- 
skim uspomenama. U crkvi na koru, kazivao je, vidio 
je na stijeni obješenu neku staru uljenu sliku sv. Bar¬ 
bare, koja se prije jamačno nalazila na kojem oltaru. 
Mora da je priličnog tara, jer su na njoj seljaci, u hi- 
storijskoj nošnji naših krajeva, prikazani s dugačkim 
percinima na glavi. Slika je podijeljena tako, da je 
gornji njezin dio prekriven likom svetice na obla- 
cima u njezinoj nebeskoj apoteozi, a na donjem su 
dijelu naslikane dvije skupine ljudi i lena, kako kle¬ 
čeći na zemlji upiru oči u sveticu. Jednu skupinu, 
onu s lijeve strane slike, čine spomenuti seljaci, a drugu, 
s desne strane, valjda porodica kakvog vlastelina, 
sudeći po nošnji, koja je također narodna, ali bogatije 
urešena i biranija od one u osoba na lijevoj strani. 

»Sveta je Barbara«, reče Klemenčić, »zaštitnica 
od prijeke smrti, pa ju je stoga naš narod u burnoj 
svojoj prošlosti mnogo zazivao u pomoć. Nekad se u 
svakoj crkvi nalazio njezin kip ili slika, pa su donedavna 
po seljačkim kolibicama bile takve slike vrlo raširene. 
Danas, kad su se prilike promijenile i kad je prestalo 
doba neprestanog ratovanja, narod je zaboravio na 
tu sveticu.« 

On je zašutio na trenutak, kao da želi da se snađe 
među mislima, koje su ga zaokupile, a potom opet 
nastavi: 

»Hrvati! Kale se, da njihovo ime potječe možda 
iz iranskog jezika«, započe on svoj malko patetični 
monolog, — »i da ono znači sunčani put. A kakvo 
ih je sunce pratilo na svim njihovim putevima i Smrt 
je kroz stoljeća zasjenjivala njihove domove i pre¬ 


tvarala im krvlju natopljenu zemlju u strašnu ko¬ 
sturnicu, a sve njihove žrtve nijesu ih vodile svjetlijoj 
kakvoj budućnosti, nego vazda k novim nedaćama 
i poniženjima. Ima li u kulturnom svijetu naroda, 
koji bi se mogao nazvati najnesrećnijim, tada je to 
naš narod. Naslućuje se, da je u prošlosti opstojao 
ciklus narodnih pjesama o boju na Krbavskom polju, 
ali ga je nestalo : novi događaji i novi junaci potiski¬ 
vali su uspomene iz prošlih vremena. Sva naša stra¬ 
vična prošlost propada pomalo u bezdan narodne 
zaboravi. Bez žive svijesti o iskustvima naših pro¬ 
šlih pokoljenja hrvatski će narod i opet stizavati nova 
stradanja i razočaranja, i čovjek se zgrozi kod pomi¬ 
sli na to, kolikim nam je možda krilnim putevima 
još proći ! Negdje na evropskom sjeveru ima neko¬ 
liko malih naroda poput našega, i — kale se — oni 
žive srećno. Da mi je znati, čim su oni zaslužili takav 
udes i Da li su trpjeli više od nas i I što je to s nama, 
što nam priječi put k boljoj budućnosti, i zašto naše 
nesreće ne mogu prestati i« 

Svi smo bili uvjereni, da je stari Miletić spokojno 
spavao, ali se on najednom javio i smeo mog druga 
u njegovu mračnom zanosu. 

»Pretjerao si, sinko,« reče spokojno. »Nije sve baš 
tako crno, kako ti to gledaš. Naša je prošlost lijepa, 
i mi možemo da se njom ponosimo. Pretrpjeli smo, 
istina, silu zala, ali su i drugi dosta podnijeli, a često 
su stradali baš i od nas. A naša sadašnjost i Sve će 
biti dobro, kad se dosjetimo, da nas — kako neko reče 
— nikakva sila ne mole pritjerati na to, da budemo 
ignoranti, lijenčine, bludnici ili sinje kukavice, te 
kad uvidimo, da smo za naš narodni udes u svemu 
odgovorni ponajviše mi sami...« 

Klemenčić je bio zatečen starčevim riječima. 

»A tebi se«, reče oklijevajući, »ne čini strašnim 
ovo današnje moralno rasulo našeg naroda 

»Ne, kod naroda moralnog rasula zasad još nema ; 
ima ga ponešto u nas, u inteligencije...« I ne čekajući 
na odgovor starac nastavi: »Narod se od nas odbio 
našom krivnjom : prozreo nas je i sad ne vjeruje ni 

najboljima među nama. Hoćemo li da ga predobijemo 
Z2. sebe, valja da se promijenimo iz temelja i da, prije 
negoli počnemo liječiti druge, izliječimo sebe. Dok 
toga ne učinimo, dotle će narod voditi drugi, a ne mi, 
i razumije se, da će stradavati zajedno s nama, pa 
ćemo, potraje li to dugo vremena, jamačno i svi skupa 
propasti; jer smo kao narod, vrlo mali, da, sasvim 
maleni ♦ ♦ ♦« 

Klemenčić se usprotivi sa zlovoljom u glasu : 

»Tato dakle 1 « reče, »Vincilir Gašo bolji je od nas. 
Njega slusaju i slijede ga, a mi toga nijesmo do¬ 
stojni...« 

»Da,« odgovori starac mirno, »Gašo će ih voditi... 
^ n .J e P naso J kotarskoj varošici sa svojim drugovima 
onih listopadskih dana osamnaeste godine razvalio 
najveći dućan i zapalio ga. Kad je rulja počela da 
grabi robu, on je promatrao neke gospođe, supruge 
uglednih građana i činovnika, koje su se također po¬ 
miješale među puk, da pod svojim ogrtačima sakriju 
i ponesu kuci koji smotak svile ili suvišnih vrvci, pa 
koji ^tucet čarapa ili maramica, i bio je pače toliko 
uslužan, da je nekima od njih pomogao nositi ugrab¬ 
ljene stvari njihovim domovima. Zato i nije bio strije- 
ljan i zato danas može da bude vođ svojih seljaka... 
Velim ti, on je vrlo iskusan i — što je glavno — dobro 
pamti...« 

»Ta valjda ne misliš radi nekoliko nepromišlje- 
nih žena ustvrditi,« klikne moj drug ogorčeno, »da 
nasu inteligenciju sačinjavaju kradljivci sV 

»Ne,« nasmije se podrugljivo, »nijesam imao te na¬ 
mjere, premda se dobro sjećam, što se zbivalo u doba 
rata kod rekvizicija, pa u poslovanju aprovizacija i dije¬ 
ljenja potpora ratničkim ženama i siročadi... Uosta¬ 
lom, ima i većih grešnika od kradljivaca, a ti sam 
poznaješ vrlo mnogo takvih...« 

Sjetio sam se razgovora s Klemenčićem poslije 
ova na grlice i za moje bolesti i čudio sam se, što ga 
uzbuđuju starčeve riječi, te sam odlučio da ga na one 
razgovore podsjetim. 


»Pa ti sam si rekao,« kazah, »da ne bi mogao po¬ 
štovati narod, koji ne bi prezreo takvih inteligenata, 
kakvi smo mi...« 

»Da,« odgovori on, »istina je, ali ja ne volim da 
to od koga drugog slušam. To boli...« 

»I dobro je,« reče Miletić, »dobro je, da boli, i 
što ih više bude, koje će boljeti, to bolje za nas...« 

Milica, koja je dosad samo neznatnim primjed¬ 
bama pratila naš razgovor, neočekivano reče : 

»Gašo je dobar čovjek — ovih dana uvjerit ćete 
se svi o tome. Sastala sam se s njim na proštenju i 
govorila sam s njim...« 

Uto se stari Miletić digne sa sjedala i potapša 
rukom kočijaša po ramenu. 

»Ej, zaustavi,« vikne mu glasno, »ovdje ćemo 
saći...« 

Za nama se začuje ubrzani kas konja. Zanimalo 
nas je, ko je u kočiji, koja nam se približavala. 

Bio je glogovački kapelan. 

XXIV. 

K AD SMO slijedeći Miletića stigli na čistinu među 
stablima, odakle su se još uvijek razabirale 
crne sjene naših kočijaša s konjima i kočijama 
na putu, posjedaji smo na zgodno mjesto pored ne¬ 
kakva grma po tlima pokrivenima spaljenom travom 
i mahovinom. Milica je s našom pomoći prostrla 
između nas ubrus, poredala je po njemu jelo i piće 
iz košarice, koju smo ponijeli iz kočije, i mi smo počeli 
da večeramo. Noćna tišina oko nas oživljela je kuca¬ 
njem čaša, tanjura i noževa, a i naš razgovor i smijeh 
bio je sve glasniji i slobodniji. Usamljeno naše mje¬ 
stance, nedaleka stabla poredana u krugu oko nas po¬ 
put nijeme straže, mračna nebeska bezdan ispunjena 
Zvijezdama, pod kojom smo se pričinjali sami sebi 
posve maleni i neznatni, sve nas je to zbližavalo, i 
našim malim društvom počeo je da struji topli osje¬ 
ćaj drugarske blizine i srdačnosti. Slutio sam, da će 
mi to veče biti u budućnosti lijepa uspomena, i bio 

sam veseo, a kad sam uza to na svom licu osjetio 1 
posve slučajni dodir jednog uvojka Miličinih kosa, 
pričinilo mi se, da smo zalutali u neki začarani kraj, 
gdje ćemo doživjeti nešto neočekivano lijepo i čudesno* 
RIoja razdraganost, koju sam odavao živim svojim 
kretnjama, povicima i dosjetkama, bila je doskora 
od svih zapažena, i Milica se najednom obrati k meni 
s neočekivanim pitanjem : 

»Kao da smo u Kesslerovoj klijeti!« nasmije se 
ona. »Je li, da je sasvim tako, kao kad je gospodin 
kapelan pričao o lijepoj Mageloni i Ili je tada bilo 
ljepše ii 

»Ne,« rekoh, »nije bilo tako — danas je ljepše. 
A odakle znate za onu noć ii 

»Pa Klara je bila tamo...« 

»I ona vam je sve kazala ii 

»Da, sve mi je potanko ispričala, i ja bih željela 
da i ja imam o čemu njoj pripovijedati. Hoćete li,« 
upita Mdica kapelana, »da nam kazujete koju od va¬ 
ših lijepih pripovijedaka ii 

Ta je njihova prošnja bila povod, da nam je ka¬ 
pelan povjerio, kakve su glasine odnedavna počele 
o njemu kolati našom okolicom. Doznao je to od ne¬ 
kih drugova svećenika, s kojima se sastao na pro¬ 
štenju. Mnogi su se od njih, reče, začudili, što ga još 
vide u svećeničkim haljinama, jer su čuli, da je po- 
stao nekakav vjerski otpadnik. On se, istina, u po¬ 
sljednje doba pred nekim svojim znancima izjavlji¬ 
vao prilično blago i obzirno o sadašnjem ženidbenom 
pokretu nekih katoličkih svećenika, ali to ne može 
biti nikakav razlog, da bude smatran apostatom. 
Ne, katolički svećenik ne gubi tako lako svoje vjere, 
a mnogi ni onda, kad ostavlja Crkvu savladan ljud¬ 
skim svojim slabostima, ne prestaje biti u svom srcu 
vjernik. 

»A sad, kad znate, sto se o meni misli,« dovrši 
on u šali taj uvod svojoj priči, »bit ćete oprezniji u 
prosuđivanju svega, što ćete noćas od mene čuti...« 

A zapravo je kapelan govorio te noći samo jed¬ 
noj osobi između nas, i bio je očito razveseljen, kad je 


naišao na njezinu pažljivost. Za cijelo vrijeme nje¬ 
gova pričanja počivao je na njemu jedan pogled, 
radi kojeg se budila u meni zavist. 

Kazivao nam je ovu priču : 

PRIČA O FAUSTOVOJ POSLJEDNJOJ NOĆI 

Faust je, kako je poznato, posljednji dan svog 
Života proveo u selu Riemlichu, pola milje udaljenom 
od grada Wittenberga, a s njim su bili i njegovi dru¬ 
govi, neki magistri i bakalaureji, da mu svojim druš¬ 
tvom olakšaju iščekivanje žalosnog njegova svršetka. 
Poslije nevesele gozbe u staroj gostionici, kojom se 
nekad orilo njihovo burno i obijesno veselje, Faust 
se od njih oprostio ganutljivim govorom, kojim ih 
je opomenuo, da ne slijede njegova primjera, nego da 
se poprave i da pravim kršćanskim životom nastoje 
izbjeći zlom udesu, kakav danas njega čeka. Stari 
njegovi biografi ne spominju nikakva prihvatljiva 
razloga tom Faustovu postupku. On je naime cijelog 
svog života sav svijet, a osobito mladež, sablažnjavao 
preziranjem svega onoga, što čovjeka čini vrijednim 
kršćanskog imena, pa odakle se sad na koncu svog 
života prometnuo najednom u nekakvog pobožnog 
propovjednika i Uopće su oni Fausta prikazali u po¬ 
sljednjim njegovim danima kao čovjeka, koji se kaje 
radi prijašnje svoje nepromišljenosti te se veoma 
straši konca svog života i prekogrobne kazne, koja 
ga neminovno čeka. Da je on doista takav duševni 
preokret doživio, potražio bi on, nagnan strahom, 
onu utjehu, što je Crkva pruža svim skrušenim greš- 
nicima, i njegove bi se duševne muke ublažile. Ali on 
toga nije učinio, jer nije težio ni za kakvom i ni za čijom 
utjehom. Možda bi nam onaj govor bio razumlji¬ 
viji, kad bi se moglo reći, da ga je Faust izrekao sa 
Željom, da se naruga svojim drugovima, jer je on 
uistinu njih i sve ljude uopće gledao neiskazanim 
prezirom. Ali u gostionici se osim njegova društva 
nalazio one večeri i neki mladi stranac, ozbiljna lica 
i odjeven u dugački crni tapert širokih rukava, i Faust 

ti njegovoj nazočnosti nesamo da se nije mogao nikome 
podrugivati, već je posve izgubio vlast nad sobom. 
Taj mladić je sjedeći uz nedaleki stol pod uskim pro¬ 
zorom s rešetkama promatrao smirenim pogledom 
umnih očiju snuždene službenike nauke. Niko se nije 
obazirao na nj, pače je i birtas prolazio kraj njega, 
kao da ga ne vidi, a i sam se Faust nije mogao domi¬ 
sliti, kad je mladić ušao u gostionicu.. Zamijetio ga je 
u predvečerje, prije nego sto su bile zapaljene svijeće 
na njihovu stolu. Taj stranac bio je uzrok, što je Faust 
izrekao baš onakve riječi, iako je ustavši s namjerom, 
da govori, namislio izreći nešto njima sasvim protivno. 
Činilo mu se, da ga je na onaj govor nesavladivom 
silom prinukao postojanim svojim, u nj uperenim 
pogledom onaj spokojni neznanac. 

Faust je u govoru također zamolio drugove, 
neka se noću ne plaše, makar vidjeli ili čuli ne znam 
kakve^ strahote. Kad su se razišli po svojim sobama 
na noćenje, posao je i on u svoju sobicu odmah do glavne 
gostioničke sobe, u kojoj su kroz dan boravili, i ponio 
je sa sobom svijećnjak s napaljenim svijećama. Ne¬ 
velika izbica, u koju je ušao, bila je dosta nisko pre- 
svođena šilj’astim lukovima, koji su se upirali na ne¬ 
koliko širokih stupova uzidanih u njene zidove do po¬ 
lovice svoje debljine. Popločena je bila starim ope- 
kama, na kojima su se razabirala znakovi rimskih 
legionarskih ciglarnica. Kroz dva sitna prozorčića, 
uokvirena debelim vijencima od tesana kamena pješ¬ 
čanika, navirala je u mračni prostor večernja stu¬ 
den. Faustu se pričinilo, da je ušao u neki hladan 
podrum ili grobnicu, pa zlovoljan, što mu tijelom 
protiv njegove volje prođoše studeni srsi kod te po¬ 
misli, ljutito lupi svijećnjakom stavljajući ga na ka¬ 
meni stol, kraj kojega se zatim spusti smrknuta lica 
na klupu. 

Dok se usamljeni prokletnik predao mračnim 
svojim osjećajima i mislima, kraj njega se započela 
đavolja igra, te se na stolu pojavio nenadano zemlj ani 
vrc i zveknuo žestoko kositrenim poklopcem, ispod 
kojega je pjeneći se u mlazovima potekla neka teku- 

čina. Faust se u nj zagledao ravnodušno i nepokretni 
njegov pogled odavao je, da se duhom udaljio s tog 
mjesta. Sa stropa se spustio na tankoj niti velik siv 
pauk i počeo da prede mrežu između vrča i stola, pa 
kad je bio s njom gotov, smirio se u njenu središtu 
sakupivši uza se tanahne nožice. Razabravši se napo¬ 
sljetku od svojih misli Faust zamijeti pauka, i oči 
mu se zaiskre od neke odluke stvorene u tom trenutku. 

»Spremaj se,« reče, »moraš sa mnom na dalek 
put...« 

Pauk sade s mreže, pretrči brzo preko stola i 
spusti se na tle. Na mjestu, gdje je pao, pojavi se u 
tren oka pognut i sitan lik starca monaha u sivoj 
mantiji. Crvena ćela na maloj šiljastoj glavi ispreple¬ 
tena nabreklim žilama zasvjetluca se obasjana pla¬ 
menom svijeća, oskudna sijeda brada zadrhta mu na 
hladnoj uzdušnoj struji s prozorčića, a crne lukave 
očice i tanke staračke usne unakaziše mu žute ko- 
štunjave obraze nekim ogavno slatkim smiješkom. 

Monah je bio Mefisto, glupi i pakosni onaj đavo, 
što je podrugljivom uslužnošću vršio kroz godine 
Faustove naloge dočekujući svaki od njih neprikrive¬ 
nom zlobom poput škrtice, koji se obijesno raduje 
svakom dukatu u svojoj kesi. 

»Prenesi me na Sinaj,« zapovjedi mu Faust, 
»i tada je naš ugovor s tvoje strane potpuno ispu¬ 
njen. ..« 

Đavolje se lice nenadano skameni odajući pri¬ 
tajeni bijes i prepast. 

»Na Sinaj s 1 « zapita muklo šibajući ga očima 
punima mržnje. »Ne, tamo ja ne mogu s tobom...« 

Faust ustane od stola i pun odlučnosti pođe 
prema prozorčiću te pogleda zvjezdani aspekt na ve¬ 
černjem nebu. 

»Imaš još vremena,« obrati se đavlu nakon krat¬ 
kog promatranja zvijezda, »i razmisli, kako ćeš izvr¬ 
šiti, što tražim. Na Sinaju želim da budem makar 
nekoliko trenutaka prije ponoći...« 

Lik se monaha na te riječi raspline poput pare, 
i na mjestu, što ga je svojim tijelom zapremao, zaplamsa 

kratak bljesak nalik na trzaj munje u oblacima prije 
bure. Kroz prozor dune jaki mlaz vjetra i utrne svijeće. 

Faust se ostavši sam u mraku zaustavio posred 
sobe poniknute glave i ruku skrštenih na prsima te 
se osjetio beznadno usamljen. Pričinilo mu se, da ni¬ 
šta osim njega i ne opstoji i da je sav njegov dotada¬ 
šnji život i njegovo sretanje s ljudima bilo samo neki 
san pun priviđenja, što ih je stvarao njegov duh. 
Obuze ga bojazan, ne će li se i on sam sa svojom sviješću 
o sebi survati u bezdno ništavila, i sad — na koncu 
svog ^života — osjetio je silnu i bezumnu čežnju, da 
se sačuva od neminovne propasti, koja mu je prijetila. 

»Čemu ta želja za životom s 1 « pomisli on. »Zar 
°n ipak ^ima svoju vrijednost i I zar je opstojanje 
doista više vrijedno nego li beskonačni mir ništavila { 
Ako je doista tako, onda je Bog opravdan...« 

Faust osjeti na ramenu nečiju laganu ruku i 
trgne se. 

U mraku pred sobom razabere obrise neke tamne 
pojave, i po njima se dosjeti, da je to stranac, koji 
ga je svojom nazočnošću smeo kod oprosna govora 
drugovima. U istom času začuje zvonak mladenački 
glas, ali tih, kao da dolazi iz neke nepoznate daljine : 

, »Ivan sam, jedan od Sinova Groma, Bogoslov. 
Hoću da budem uza te...« 

Faust se smeo razmišljajući, bi li odbio nezvana 
gosta, ili bi ga mirno saslušao, što želi od njega; osim 
toga svakog časa može se Mefisto povratiti. 

»A zar ti ne znaš,« reče nakon stanke, »što mene 
čeka noćas 5 1 « 

»Znadem,« začuje se iz tame, »i zato sam ovdje... 
Đavao^ nije škrtario svojim varavim čudesima, da te 
što jače zaplete u svoje zamke, pa ne ću da se potu¬ 
žiš, da je Bog bio prema tebi manje susretljiv...« 

v Faust je osjetio, kako mu je oči prekrila u mraku 
nježna strančeva ruka, a kad se uklonila s njegova 
lica, te je opet progledao, pred njim se pokazao ne¬ 
očekivan prizor, koji ga je zadivio. 

Njih dvojica nalazila su se na podnožju nekog 
brežuljka u dolini obasjanoj ranim suncem i okruže- 

noj bregovima, iza kojih su se plavile još više gore. 
Po obroncima brda bijeljele se male istočnjačke kućice 
u zelenilu bujnih vinograda i vrtova s maslinama i 
smokvama, a pod njima sterala se polja puna zlat¬ 
nog žita te zelene i cvjetne poljane, kojima su pa- 
sla brojna stada ovaca. 

»Zar si možda i ti čarovnjak f 1 « zapita Faust 
neznanca, koji je stajao do njega promatrajući lijepi 
taj kraj. 

»Ne,« odgovori on, »mnogo sam više nego koji 
od njih...« 

Pošli su putem uz brežuljak. 

»Ti si htio na Sinaj,« započne bogoslov razgovor. 
»Što bi ti tamo ^« 

I Faust, namjesto da se začudi takvom pitanju, 
obradovao se, što će moći da se izjada svom pratiocu, 
jer mu se pričinilo, da će ga taj razumjeti bolje od ikoga 
na svijetu. 

»Svijet se vara,« poče on pričati, »kad misli, da sam 
ja svoju trajnu mladost, znanje i zemaljska dobra 
od đavla dobio u zamjenu za svoju dušu. Sve to imao 
sam svojom zaslugom prije nego sam se povezao 
s njim, pače su takva sumnjičenja bila u neku ruku 
povod našem savezu. Kad sam naime dokučio sve 
tajne pristupačne ljudskoj duši i okoristio se njima 
bolje nego ikakvim životnim eliksirom ili kamenom 
mudraca, razabrao sam, da je i najviše ljudsko sazna¬ 
nje tek uviđanje našeg strahovitog poniženja ; jer 
ono nam razotkriva istinu o bezvoljnom našem rop¬ 
stvu, po kojem smo prosto igračke u ruci okrutnog 
siledžije, što se titra svim stvorenjima i muči ih po 
svojoj volji. Ta zato ih je valjda i stvorio ! Da toj 
bešćutnoj i najvišoj volji prkosim i da joj se osvetim 
za svoje poniženje, približio sam se đavlu potisnut 
k njemu i glasinama, koje su glupači širili o meni. 

< Ali je đavao«, uzdahne Faust, »najgluplje i najsitni- 

čavije od sviju stvorenja; namjesto da saznam od 
njega, prvog buntovnika među stvorovima, na koji 
način da iskažem svu svoju pakost svome Stvoritelju, 
on se obradovao mojoj duši kao kakvom predragocje- 


117 


nom plijenu i pobenavio od radosti radi svog dobitka. 
Nikad nijesam od njega dočekao ničega, za čim sam 
težio, kad sam mu predao sebe, pa i danas nije htio 
ili nije mogao da mi zadovolji posljednju volju. Na 
Sinaju naime, s istog onog mjesta, odakle je veliki 
krvnik ljudskih duša proglasio zakone njihova rop¬ 
stva, htio sam da ga u posljednjem trenutku svog 
života upitam, ko ga je molio, da me stvori, da me 
stvorena lišava slobode svojim prijetnjama, te da me, 
ustrajem li u njoj, sudi poslije smrti... Htio sam, 
da mu pokažem sav svoj prezir i gađenje pljucnuvši 
posljednji put pred njegovo prijestolje sazdano na mu¬ 
kama svojih stvorenja...« 

Faust je ušutio, a lice mu se, zažareno bijesom 
neugasljive mržnje, orosilo sitnim kapljicama znoja. 

Njegov suputnik mu je odgovorio mirno ne gle¬ 
dajući u nj : 

»A čemu onda i u ovom trenutku žališ za životom, 
koji ti je darovan takvom rukom i Bog je pred tobom 
opravdan; ti si njegovu poklonu priznavao, ili si bar 
osjećao punu njegovu vrijednost...« 

Ali začudo taj glas kao da nije silazio s njegovih 
usana, nego se činilo, da se budi i da ječi na dnu Fau- 
stova srca, koji se odjednom sjeti, kako su se nedavno 
u mraku one gostioničke sobice te riječi pojavile u 
njegovoj duši. 

»I što se buniš protiv sinajskom zakonu s 1 « ječao 
je postojani glas. »On je zakon oslobođenja, a ne rop¬ 
stva. Sto bi ljudstvo bilo bez njega i Krdo zvjerova, 
kakvim je uvijek postajalo, kad ga je smetnulo s 
uma...« 

Faust se zaprepašten zagleda u govornika i opazi, 
da taj doista ne otvara ustiju. Bilo mu je jasno, da to 
na neki čudesni način progovara sama njegova sa¬ 
vjest oslobođena od šutnje nazočnošću spokojnog 
neznanca. 

»Sinajslđ zakon proglasila je najviša ljubav,« 
nastavljao je glas, »i ko ga ne slijedi, ne može da bude 
njen dionik; udaljivši se od nje, koja je izvor života 
i život sam, srlja hotimice u svoju propast i smrti..« 


i 

On je i te kako poznavao strahovitu istinitost 
tih riječi, i na kakav strašan način grijeh dovodi dušu, 
u stravičnu pustoš potpune usamljenosti. Kad se on 
dizao protiv Boga, nije li buntovnički krik njegove 
duše bio samo očajnički vapaj za onim, od kojega se 
nepromišljeno udaljio i I nije li sav njegov bijes i, 
bezbožni prkos bio samo plod nekog nesporazumka 
sa samim sobom, jer nije umio da ispravno shvati 
najdublje težnje svoga ispaćenog srca i A kad nije 
mogao da sama sebe razumije, odazvao se sad nesvije- 
snim težnjama sam Bog i pomogao mu, da ih uoči 
u pravoj njihovoj biti. 

Ali Faust nije nažalost još uvijek razabrao ja¬ 
sno, što sve zapravo znači njegova buntovnost, i stre¬ 
pio je pred mogućnosti, da spozna prave uzroke njene, 
od kojih je najvažniji bio njegov kukavičluk. Nije 
li on izbjegavao borbu za oslobođenje, koje mu je 
pružao zakon, i nije li, da sam pred sobom sakrije 
svoje ropsko poniženje, poprimio vid tobože neustra- 
šljiva borca protiv onoga, koji ne može da ima sebi 
ravna protivnika i Luđačkom je njegovu bijesu bila 
nemoć djeteta, koje bi htjelo da se osveti ocu radi toga, 
što je preslabo, da se posluži njegovim dobročinstvima, 
a za kojima u dnu duše toliko teži... 

»Ah, nije tako,« usprotivi se Faust razmišljajući 
o tome. »Ima nekoliko tajni, radi kojih nijesam htio 
da se poklonim. Istinu, svu istinu kad bih bio saznao, 
bio bih drugačiji...« 

Zamoren teškom duševnom borbom, koja ga je 
zaokupila, Faust zastane na putu i reče : 

»Ne mogu dalje — šuštao sam...« 

Razgledao se oko sebe i opazio je po strani od 
puta u sjeni stare platane s golemom krošnjom kame¬ 
nitu ogradu oko zdenca. Na nju se oslonio dječak u 
dugačkoj lanenoj haljinici, stegnutoj o pasu tankim 
pletenim pojasom, i promatrao je spokojno ta dva 
neobična putnika. 

Na poziv svoga suputnika pođe Faust s njim do 
bunara, ali što se više približavao k onom dječaku, 
osjećao je u srcu sve veći bezrazložni neki nemir. 

Bilo mu je, kao da mališ svojim pogledom prodire 
u njegovu dušu i kao da je gleda u svoj rugobi njenih 
nakaznih i bezbrojnih grijeha. Duboko se zastidi 
sama sebe, ali je uzalud pokušavao da skrene pogled 
s dječakova lišća, okružena kovrčastim zlatnim viti- 
cama. Bojao se, da ne ugleda na njemu svoju osudu 
i gađenje, što ga je morao izazvati u djetetu svojom 
duševnom gubavosti. To dijete, iako je bio siguran, 
da je proniknulo sve njegove tajne, nije. mu ipak ni¬ 
čim pokazivalo svog prezira ili bojazni pred proklet- 
nikom, nego mu se oči zasjale toplinom beskrajnog 
saučešća i praštanja. Dječak prijaznom kretnjom 
ruke prizove Fausta k sebi, podigne sa zemlje vrč s 
vodom pružajući ga umornom putniku, koji ga prinese 
usnama sprženim od žeđe. Napitak iz priproste zem¬ 
ljane posude, koja je bila svojim lijepim oblikom nalik 
na grčke amfore, osvježi Fausta, i on se osjeti ponovno 
jakim i spremnim za nove napore. Vratio je vrč mališu 
i zahvalio mu srdačno za uslužnost, a kad se taj uda¬ 
ljivši se od njih izgubio za drvećem na nedalekom put¬ 
nom zavoju, Faust zapita svog suputnika, kakvo je 
to bilo dijete. 

»Ovo je zemlja«, začuje odgovor, »puna sjena div¬ 
nih likova, koje će lebdjeti nad njom kroz svu vječ¬ 
nost...« 

U tom trenutku on je izgubio svijest o sebi. Kad 
mu je duh izronuo ponovno iz svog mrtvila, pričinilo 
mu se, da se vrlo dugo nalazio u duboku snu, ali mu 
taj nije izbrisao jakog i slatkog dojma od susreta sa 
zlatokosim dječakom kod bunara pod platanom. 

Faust se sad sa svojim suputnikom nije više na¬ 
lazio na putu uz onaj brežuljak, nego se probudio 
naslonjen o stup u nekakvom trijemu, koji je zaokru- 
živao prostran trg u nekom, sudeći po zgradama, 
istočnjačkom gradu. Njega se ta promjena mjesta !' 

nije nimalo dojmila, te se mirno prepustio svojim <; 

mislima. 

»Pokazao se«, ponavljao je u sebi s ganućem, 

»u liku slaba djeteta, da se i mi ne stidimo priznati 
svoje slabosti ne time, što bi nam bilo teško u njega 


120 


Zatražiti pomoć, već odbijanjem njegove pomoći, 
kad nam je pruža sam...« 

Ah njegov duševni otpor još nije bio sasvim 
svladan. 

»Ne, ne bih se bio prometnuo u buntovnika,« uvje¬ 
ravao je sam sebe, »i ne bih bio junaštvom očajnika 
prikrivao svoju slabost. Nijesam znao svu istinu i 
još je ne znam...« 

Iz razmišljanja ga trgne blejanje ovaca. Negdje 
u blizini moralo je biti mnogo tih životinja, jer su se 
neprestano razlijegali česti i tužni njihovi glasovi. 

Na njegovo pitanje, odakle oni dolaze, razjasni 
mu pratilac : 

»U jezeru kod Ovčijih vratiju peru ovčice, a po¬ 
tom će ih odnijeti za žrtve u hram...« 

Uto je počela grnuti na trg pred njima šarena 
rulja bučne svjetine u istočnjačkim haljinama, a u 
njenoj sredini posrtao je mlad čovjek udaran bez pre¬ 
kida od neke čeljadi krvničke spoljašnosti, koja ga je 
bila kratkim i teškim štapovima. Kad je izranjeni 
nesrećnik stigao do usamljene stupa usred trga, počeo 
je dršćući po svem tijelu krvavim i natečenim rukama 
skidati haljine sa sebe sam, a zatim je obuhvatio 
rukama onaj stup. Uz urlanje podivljalog puka oni 
mučitelji kunući i grdeći svakojako okrvavljena i po¬ 
pljuvana čovjeka privukoše njegove ruke navrh stupa 
i pričvrstiše ih o gvozdenu kariku tako, da mu se tijelo 
ovjesilo niz stup i noge mu se jedva doticale tla. Po 
tom su počeli padati udarci šiba po mučeničkom onom 
tijelu, niz koje su, dok se nemoćno grčilo poput 
ranjenog crva, potekli novi mlazovi tople krvi. Sa 
stupa se zvonki vapaji i jecaji poput umiljate neke 
molitve miješali u zviždanje i odjek šiba, a na časove 
se gubili u tutnjavini, koja se orila iz gomile ljudstva 
mračne i prijeteće poput olujne oblačine : »Otale s 
njim! Raspeti ga treba!« Takvu riku pobješnjela 
puka utišao bi na trenutke samo prodirni zov voj¬ 
ničke trube, i u tišini bi se opet začuli udarci, ne¬ 
moćno tuženje mučenika, kletve krvnika i žalosni 
glasovi žrtvenih ovaca... 


121 



Faust osjeti opet ruku svog pratioca. Dršćući 
prestravljen prizorom na trgu okrene se i zagleda se 
upitnim pogledom u ono nepomično i spokojno lice. 

»Kad je neki čovjek pitao, što je istina,« reče 
stranac u crnom tapertu, »i kad mu je bilo dano da je 
upozna i osjeti u svojoj duši jasnije i življe od ikoga 
između ljudi svog plemena, odredio je, da se išiba 
onaj, od koga ju je saznao. A ti se ispričavaš time, 
što nijesi dokučio sve istine...« 

Faust nije znao, što da odgovori. Teret njegove 
krivnje bivao mu je sve nesnosnijim. 

»A što da činim i Čim da svoje grijehe popra¬ 
vim S*« zapita glasom, što ga je gušila neiskazana bol. 

»Hoćeš li sa mnom na Golgotu J 1 « upita neznanac. 
»Možda bi htio da čuješ zvuk čekića, što zabijaju 
čavle u ruke i noge onog djeteta s krčagom vode žive i* 

»Ne,« zadrhta Faust, »sad se još nadam; a tada 
bih možda očajao, što sam prezreo toliku ljubav...« 

On se najednom spusti na koljena pred neznan¬ 
cem i prošapta savladan poštovanjem i strahom: 

»Ko si ti i« 

»Rekao sam: Ivan, čije si ime primio na krstu. 
Mog brata i mene nazvao je Krist Sinovima Groma, 
Boanerges, a kršćani prvih vjekova prozvaše me Bo¬ 
goslovom. ..« 

Faust je segnuo rukom, da dohvati skutove nje¬ 
gove haljine i da ih natopi suzama, koje su mu gru- 
nule niz lice, ali su mu ruke naišle na prazninu. On je 
pao licem na zemlju, i sakrije ga mrak ozvanjajući 
njegovim jecajima. 

Kad se malko sabrao nadvladavši na časak svoju 
bol i razgledao se oko sebe, vidio je, da je u svojoj 
gostioničkoj sobici u Riemlichu. Na stolu kraj svijeć¬ 
njaka sa svijećama, koje su opet bile zapaljene, opazi 
odmah, da namjesto prijašnjeg vrča s opojnim pi¬ 
ćem zaboravi stoji klepsidra. U njenoj gornjoj po- 
sudici bilo je pijeska samo toliko, da bi se mogao njim 
napuniti naprstak. Ugledavši je nije se uplašio. Sa¬ 
znao je te večeri onu istinu, koja mu je razbila svaki 
strah. 


Ljubav, što nas je stvorila, tolika je, da joj se 
možemo predati s pouzdanjem odrekavši se posve 
sebe i svake svoje volje. Kad nije toga činio za cijelog 
života, ne će joj se otimati ovih nekoliko posljednjih 
trenutaka i primit će svom dušom i svim srcem ono, 
što mu je namijenila od iskona... 

Te noći, dok je Faust pokajnički čekao na svoj 
konačni udes prostrt licem na tlima one sobice, dizale 
su se za nj k nebu molitve sirotinje, za koju je on uvijek 
imao srca i nikad je nije prestao pomagati. 

Faust je bio poslenik, pozvan od Gospoda u po¬ 
sljednjem satu u njegov vinograd. 

Đavao je dobio samo pokojnikov hladni leš... 

Starci su Miletići zadrijemati ne dočekavši svr¬ 
šetka kapelanove priče. Klemenčić je nakon šutnje, 
koja je nastala iza posljednjih govornikovih riječi, 
zijevnuo dremovno i rekao : 

»Zar ne, onome o biografima i kapanejštini le¬ 
gendarnog Fausta sami ste se domislili i A prizor 
šiban ja — čini mi se — nije vaš; negdje sam nešto 
slična čitao, ako se ne varam...« 

»Da,« odvrati kapelan, »prikaz je uzet iz viđenja 
jedne poznate svetice iz prvih godina prošlog stoljeća...« 

Milica je probudila usnule, i svi smo^se spremili 
za odlazak. 

XXV. 

M AJOR Dobranić, potomak stare graničarske po¬ 
rodice, iz koje su potekli mnogi časnici, zaglavio 
je na talijanskom ratištu u dane, kad je već 
bio nastupio slom austrijskog carstva. Pogodio ga, 
kažu njegovi rođaci, neki slučajno ispaljeni i zalutali 
puščani metak baš u času, kad je major posljednji 
put zalazio iz streljačkog jarka, da se istog dana vrati 
s ratišta kući. Ali među bivšim austrijskim oficirima, 
njegovim drugovima, pripovijeda se, da se pokojnik 
sam ubio. Nije, vele, mogao da preživi rasulo vojske, 
koju je on toliko volio, i u kojoj su od davnih vremena 

služili i ginuli njegovi djedovi. Udovica njegova, 
Miličina majka, neprestano je tugovala za mužem, 
a još više su je žalostile prilike, koje su poslije rata 
nastale u zemlji. Ona je potekla iz stare plemićke 
i birokratske porodice, koja se, istina, uvijek isticala 
i dičila svojim hrvatskim osjećanjem, ali na to, da bi 
hrvatstvo moglo opstojati izvan granica austrijskog 
carstva, niti je ko od njenih članova'pomišljao, niti 
bi pristao da živi negdje, gdje Habsburgi ne bi vladali. 
Neprestano uzrujavan je radi nemogućnosti, da se pri¬ 
lagodi životu u novoj državi, bilo je glavni uzrok, 
što je još dosta mlada Dobranićeva udovica oboljela 
i napokon prošlog ljeta umrla. Milica je ostala sama i 
posredovanjem njene rodbine po majci pošla je na 
selo svom glogovačkom stricu. 

Sve to pričao mi je Klemenčić u jutro poslije 
povratka s proštenja. Prenoćio sam u njegovu domu, 
i negdje dopođne, dok sam još umoran od proštenjar- 
skog puta i dojmova ležao u krevetu, došao je u moju 
sobicu i raspripovijedao se o Milici i njezinim rodi¬ 
teljima. 

»Ona se«, reče u razgovoru sa mnom, »držala 
isprva dosta hladno i ukočeno, kad je došla među 
nas, ali se poslije sasvim prilagodila svojoj seoskoj 
okolini. Valja priznati, majka ju je odlično uzgojila, 
samo je — čini se — odviše nastojala da joj omrazi 
ljude iz nižih društvenih slojeva. Na sreću taj se 
utjecaj u djevojke brzo izgubio. Vidiš i sam, da u nje 
nema nikakve oholosti. Imat ćeš valjanu i vrijednu 
Ženu...« 

Posljednje riječi, neočekivano izrečene, neugodno 
su me zatekle, krv mi navre u lice, i ja ljutito odvratih : 

»Kakvu ženu i Što ti ne pada na um i I kakav 
si ti to postao provodadžija j 1 « 

Klemenčić se istiha nasmije mojoj ljutini. 

»S Klarom se valjda ne ćeš vezati,« reče on od- 
jednom snizivši glas. »To bi — oprosti — bila nepro- 
mišljenost. A ženiti se moraš. Koga ćeš dakle uzeti, 
ako ne Milicu i« 


Sađem s kreveta i počnem se oblačiti pun zlo¬ 
volje. On pođe k otvorenu prozoru — moja sobica 
je bila u spratu zgrade — i zagleda se napolje, u plavi 
dan, u seoske kućice okićene perjanicama modrog 
dima, u kraj pun zeleni. 

»Da nijesi ti«, sjetih se, »razgovarao s Miletić- 
kom ?« 

»Pogodio si. Baš s njom. Ali sam ja već i prije 
mislio, što bismo s tobom.« 

Kad mu nijesam odgovarao, nastavi on: 

»Vidio sam, da se približuješ Klari. Nije mi to 
bilo po volji, ali što se moglo činiti i Progledat ćeš 
i sam, pomišljao sam. I nijesam se prevario.« 

Njegove su me riječi razdraživale sve više. 

»A ko ti kaže, da se nijesi prevario i«. 

On se nasmije glasno i od srca. 

»Ko mi kaže i Moj golube, to i slijepi vide, kako 
ti gledaš Milicu. A to znači, da je s Klarom kod tebe 
svršeno.« 

Kad sam se umio i sasvim obukao, sašli smo u 
prizemlje, gdje nas je čekala Klemenčićeva supruga 
sa zajutarkom. Morao sam joj pričati o svojim pro- 
štenjarskim dojmovima, jer ona nije bila s nama na 
hodočašću. Ostala je kod kuće radi malog svog dje¬ 
teta, koje im se rodilo proljetos. U nje je bio pose¬ 
ban dar, da dosjetljivo i zanimljivo razgovara o naj- 
neznatnijim sitnicama, te razgovor uza nju nikad 
nije zapinjao. Svojim ljupkim i priprostim držanjem 
osvajala je svakoga, ko ju je poznavao. 

»Pomislite,« odlučih se da joj kažem, »vaš su¬ 
prug me nagovara, da se ženim. Mislio sam dosad, 
da se takvim poslovima bave samo stare žene.« 

»A što ste mu kazali 5 *« upita ona. »Bojim se, da 
nije uspio.« 

Uto se u hodniku pred sobom, u kojoj smo bili, 
začuju glasovi. Dosjetih se odmah, da to razgovara 
domaća sluškinja s gospođicom Milicom. Klemenči¬ 
ćeva gospođa ustane od stola te izađe došljakinji 
ususret. 

»Baš ovaj čas razgovaramo o vama,« čuo sam, 
kako je ona rekla Milici: »Dođite, pa nam pomognite 
Zabaviti našega gosta.« 

Začudio sam se njezinim riječima, jer kod zaju- 
tarka nije Milice niko spomenuo. Tada najednom 
shvatim, sto je gospođa razumijevala kao razgovor 
o djevojci... 

»Dolazite baš u pravi čas,« dočeka Klemenčić 
Milicu, kad je ušla u sobu. »Evo, mog druga savje¬ 
tujemo, da se ženi, a on ne će ni da čuje o tom.« 

Milica mi pruzi ruku pozdravljajući se sa mnom. 

»Pa gospodinu je valjda dobro i samom,« smijući 
se odgovori ona Klemenčiću, »pa i čemu onda da se 
ženi s 1 « 

U očima joj je treperila spokojna djevojačka 
radost, i pogled na njih raspršio je u meni neku ne¬ 
milu sumnju, koja mi se tog časa pojavila u mislima. 

»Ali kad biste saznali,« reče Klemenčić, »kakvu 
smo mu lijepu djevojku namijenili, možda ne biste 
tako govorili.« 

Zatim on, uz naročiti neki smiješak, kojim kao 
da je htio da poda posebno značenje svojim riječima, 
progovori gledajući u nju : 

»Ona je lijepa poput vas, umiljata poput vas, 
vrijedna poput vas i dosjetljiva baš poput vas...« 

Milica kao da nije shvatila te je odvratila na 
njegove riječi nekom šalom. 

v Došla je da Klemenčićevu gospođu izvijesti o 
proštenju i da joj izruči neke sitne darove, što ih je 
Za nju kupila. Započnu se za me ravnodušni razgovori 
bez određena predmeta i cilja. 

Ostao sam neko vrijeme u njihovu društvu, 
dok se ne sjetih, da mi valja poći kući, pa ustanem 
i počnem se opraštati. Klemenčić me pokušao nago¬ 
voriti, neka ostanem kod njih do večera, a kad ja na to 
nijesam htio pristati, pođe sa mnom da me isprati 
te pozove i Milicu, neka nam se pridruži. Ona rado 
prihvati njegov prijedlog... 

Zaputismo priječnim putem kroz vrtove i polja 
prema šumi, i lukavac Klemenčić, kad smo se već 

■dosta udaljili od sela, zaustavi se u hodu. Mora, reče, 
kući. Zaboravio je neki službeni spis predati podvor- 
niku, da ga odmah odnese općinskom poglavarstvu. 
Vratit će se odmah, čim taj posao uredi, a mi 
neka dotle pođemo dalje, ali ne prebrzo, da nas može 
stići... 

Razumio sam njegovu namjeru. Htio je da budem 
;s Milicom sam. Nijesam znao, što da o njegovu po¬ 
stupku sudim, ali sam doskora u razgovoru s djevoj¬ 
kom zaboravio na nj. 

Spomenuo sam se onog prvog susreta s njom na 
šumskoj stazi. 

»A vi se možda i ne sjećate,« rekoh joj, »kad smo 
.se prvi put vidjeli...« 

Ona me pogleda mirno i reče prosto : 

»Znam, kad je to bilo... U šumi, proljetos...« 
»I vi ste me prepoznali, kad sam vas u Glogov- 
cima pohodio ^« 

Zamijetila je u mom glasu čuđenje i osmjehnula se. 
»A što je u tom neobično 5"« reče. »Niti ja idem 
tako često u šumu niti se sastajem tamo s tolikim lju¬ 
dima, da ne bih zapamtila, kad sam koga vidjela u 
mjoj...« 

Zatim poslije kratke šutnje nastavi: 

»Nijesam tada bila sama. Bio je sa mnom i moj 
stric. Malo sam zaostala za njim, i vi ga nijeste vi¬ 
djeli. Kad sam mu opisala vas, on mi je odmah kazao, 
;s kim sam se sastala...« 

Kaza mi potom, da su joj uostalom u Glogov- 
■cima mnogi, a napose Klemenčići, često govorili o 
meni. Saznala je i to, kako se bilo pokolebalo moje 
prijateljstvo s mojim glogovačkim drugom. Bila je 
tome kriva zapravo Klemenčićeva gospođa, jer je 
iznudila od muža riječ, da nikome ne će ni slovca 
spomenuti o njegovu djelu za one seljačke pobune, 
kad je spasio vojnički vlak od nesreće. Bojala se naime 
osvete seljaka, koji su već prije, za listopadske revo¬ 
lucije osamnaeste godine, ubili nekog učitelja u našoj 
okolici. Umirila se sad posve, jer je čula, da su seljaci 
ipak sve doznali, ali se ne ljute na njena muža, već 

su mu što više i zahvalni. Preda mnom oboje šute o 
svemu. Neugodno im je, da me podsjećaju bilo čim 
na ono, radi čega sam se u pretjeranoj svojoj osjet¬ 
ljivosti smatrao toliko povrijeđenim. 

Sašli smo u razgovoru s brežuljka u ravnicu na 
stazu pored potoka. S jedne strane pratio nas niz sta¬ 
rih vrba, a s druge su nam bila polja s bujnim kuku¬ 
ruzima, u kojima su se na visokim stapkama zlatili 
golemi cvjetovi suncokreta. Svjež uzduh odavao je 
blizinu vode, koja se vidjela tu i tamo između vrba 
odrazujući na svojoj površini zelenilo obala i visoku 
nebesku plavet. 

Milica je pod rastvorenim crvenim suncobranom, 
išla uskom poljskom stazom preda mnom. Promatrao 
sam je sjećajući se jutarnjeg svog razgovora s Kle- 
menčićem. 

»Ovo djevojče«, mislio sam, »da bude moja žena £ 
Uz nju da provedem svoj vijek i Nas dvoje da ži¬ 
vimo pod jednim krovom, dok ne ostarimo poput 
supruga Miletića i Da se vežemo zauvijek.« 

Pogledam joj laktove oblih i punahnih ruku i 
ugledam po dvije male jamice na svakome od njih* 

»Što bi bilo, da joj rečem sad, o čemu ljudi snuju 
govoreći o meni i njoj £m pomislim. »Bili to njoj bilo’ 
milo, ili bih je tim od sebe odbio £<■ 

Pričini mi se, da bih s njom doista mogao biti 
sretan, premda još i nijesam sasvim načistu sa svojim 
osjećajima prema njoj. 

Da li ja nju volim i I mogu li ja uopće još koga. 
voljeti onom pravom mladenačkom ljubavi i 

Dođe mi, da sam ja u svom životu pošao nekim 
krivim putem, na koncu kojega me ne čeka tihi dom 
obiteljske moje sreće, nego neka mračna i ledena 
pustoš... 

Moj razgovor s Milicom počeo je neugodno za¬ 
pinjati, i kad nas je Klemenčić stigao, dočekali smo¬ 
ga oboje s veseljem... 

Kući sam se vratio snužden i zlovoljan. / 


XXVI. 

U NAŠOJ šumi ima mjesto, na koje ljudi nerado 
dolaze, jer je ondje prije nekoliko godina na¬ 
đena neka seoska djevojka mrtva i grozno izna- 
kazena, ali ja sam ga ipak vrlo često pohađao. Tamo 
je bilo mnogo neobično bujne papradi, a među drve- 
ćem oko te čistine tamnjelo se i nekoliko mrkih jela i 
omorika. Činilo mi se, da su tamo grmlje, trava i 
krošnje drveća mnogo sočnije i zelenije, a nebo više 
plavo nego li gdje drugdje u šumi. Mjesto je zaklo¬ 
njeno strmim brežuljcima i puno tišine. 

Nekoliko dana poslije proštenja sreo sam na putu 
u taj zabitni zakutak prolazeći šumom neku mladu 
ciganku. Ona me je vidjela već prije nekoliko puta, 
kad je dolazila s torbakom strini da prosjači. 

Približila mi se u crvenim svojim dronjcima i 
smijala mi se izdaleka kao dobrom znancu gledajući 
me blistavim pogledom crnih svojih očiju. 

»Da ti bacim karte,« poče da me nagovara. »Boga 
mi, imam da ti kažem nešto, čemu ćeš se veseliti.« 

»Hajde,« prihvatih od besposlice njenu ponudu, 
»kazuj, što znaš.« 

Sjeo sam na neki panj u blizini, a ona se spustila 
na tle preda mnom i podvukla poda se bose noge. 
Uklanjajući uvojke crne raspuštene kose, koji su joj 
neprestano padali na bakreno lice, i rasporedivši u 
krilu prljave karte počela je da mi gata jednoličnim 
glasom. Gdjekad je prekidala svoje kazivanje zaklet¬ 
vama, kojima je utvrđivala njegovu istinitost. 

U ciganskoj brzorječici opisivala je dražesti i 
ljubavni žar neke djevojke, koja je tobože ginula za 
mnom, a naposljetku je ciganka zatražila, da je po¬ 
sebno nagradim, pa će mi kazati ime lijepe neznanke. 
Kad joj bacih nešto sitniša u krilo, reče ona : 
»Gospojica se zove Klara... Ti si nedavno bio 
s njom u vinogradu tamo u brdima.« 

Nijesu me mnogo iznenadile njezine riječi. Znao 
sam, da ciganke prate sve, pa i najneznatnije doga- 

daje u selu, jer svakuđ zalaze i mogu saznati, štogod 
Zažele, služeći se svojom prirođenom lukavosti. 

Pomislio sam, ne će li se ona i današnjim svojim 
susretom sa mnom okoristiti u svoje svrhe, i ozlovo- 

ljih se. . 

Garavo djevojče opazi promjenu na mom licu. 

»Znaš,« progovori odjednom povjerljivo, »tebi ću 
kazati istinu. Nijesam ti gatala iz karata, a nijesam 
ni izmislila, što sam ti rekla. Poznam gospojicu. Ona 
me voli, i ja joj često bacam karte, pa me je ona jučer 
ispitivala o tebi...« 

»To nije istina,« odgovorih naljućen. »Gospojice 
sad i nema kod kuće...« 

»Vratila se prekjučer,« reče ciganka i zakune se, 
da ne laže. »I kazat ću ti, što je govorila sa mnom.. .♦ 

Ciganka se najednom podigla sa zemlje, sagnula 
se nada me i prišapnula mi, da me Klara željno čeka. 
Sav ljut ustao sam s panja, ostavio ciganku i pošao 
svojim putem. 

Zalazio sam sve dublje u šumu. Postajkivao 
sam kod rpa gljiva i rušio sam ih nogom, ili sam za¬ 
mišljen lomio grančice, koje su me draškale po licu 
i rukama. Htio sam da zaboravim na cigankine riječi, 
ali one su mi se duboko zasjekle u svijest, i ja sam 
uzalud nastojao da ih se riješitn. Bilo mi je, kao da 
sam se zaprljao slušajući ih, i žalio sam za spokoj- 
stvom i čistoćom trenutaka prije sastanka s crve¬ 
nom brbljavkom. 

Nijesam našao u šumi mira, za kojim sam težio... 
XXVII. 

I Z GRADA su mi napokon stigle boje i ostali 
pribor za slikanje, te sam narednih dana proveo 
nekoliko lijepih sati pod Klenovom stijenom 
zauzet crtanjem i miješanjem boja, dok nije bio do¬ 
vršen akvarel, na kojem sam je prikazao dosta vjerno 
i tako joj sigurno trajno mjesto osigurao u mojim 
uspomenama. Nijesam bio ne — znam — kako vješt sli¬ 
kanju i crtanju, ali sam se uvijek rado služio tim umije¬ 


ćem u srednjoj školi. Paleta i kist ugodni su drugovi 
u dokolici, a nijema igra boja i linija na papiru preda 
mnom budila je u meni oduvijek rijetke i lijepe osje¬ 
ćaje i sanjarije, i često me se dojimala snažnije i živ- 
dobra lirska pjesma ili glazba po mom ukusu. 
U tišini šumske usamljenosti — kazuje moj dosta 
naivni dnevnik iz onih dana — zaista nema ljepšeg 
posla od slikarskog, po kojem duša poput kakvog 
planinskog vrela ili jezerca postaje ogledalo prirodne 
ljepote. I ja mu se zbilja predah — kako je zabilje¬ 
ženo — svim srcem i užitkom postavši drug luna, 
vjeverica i plavetnih šumskih zvončića. 

Nekog poslijepodneva, kad sam se vratio iz šume, 
razabrao^ sam po strininom dočeku, da ima nešto 
na srcu, što bi mi htjela reći. Nijesam se htio pokazati 
radoznalim, pa sam šutio čekajući, kad će se sama 
odlučiti da progovori. 

Pošao sam u voćar za kućom i uzevši sa sobom 
knjižicu Mechtilde iz Magđeburga, poznate njemačke 
mistkinje iz 13. stoljeća, koja — kako sama doslovce 
1 n v V e mo S la ništa da piše osim onoga, što je 

gledala očima svoje duše, čula ušima vječnog svog 
duha osjećajući u svim udovima svog tijela silu Duha 
Svetoga. Čitao sam je mnogo u onim danima privu¬ 
če* 1 pjesničkom ljepotom priprostog njezina priča¬ 
nja, koje tako često i spoljašnjim svojim oblikom 
poprima oblik pjesme s pravim stihovima, ritmom i 
srokovima. 

U hladovini mog skrovišta doskora me zaokupile 
vizije drevne beguine, i napose sam se zadržao kod 
njena razmatranja o tri neba, napisanog u obliku 
razgovora među dušom i spoznajom, koje auktorica 
personificira kao dvije gospođe. Ono me je napunilo 
nekim nemirom... 

»Gospođo Spoznajo,« kazuje mi duša, »nalazi 
se napisano, da je sv. Pavao bio doveden u treće nebo. 
Da je on istinu našao u prvom ili drugom nebu, ne bi 
se bio popeo u treće nebo. Jedno je nebo, što ga je 
đavao načinio svojim lijepim i lažljivim lukavstvima. 
U njem putuju misli sa žalosnim osjećajima, i duša 

leži posve mirno, jer ne nalazi ničega, sto ljubi nje¬ 
zina priroda. Tu ostaje duša žalosna i zavarava pri¬ 
proste osjećaje. U tom nebu pokazuje se đavao kao 
svijetleći anđeo dapače i sa svojih pet rana nalik na 
Boga. Priprosta dušo, čuvaj se ! Drugo je nebo na¬ 
činjeno od svetog čeznuća osjećaja i od^ prvog dijela 
ljubavi. U tom nebu nema svijetla, duša tu ne vidi 
Boga, nego kuša nepojmljivu slatkoću, koja joj prolazi 
svim udima. Ona također sluša glas o nekim stvarima, 
za kojima žudi, ali je još puna zemaljskih osjećaja. 
Nema li tu dubine potpune čednosti, pružit će joj 
đavao svoje svijetlo, i što se tada tu zbiva, nije od 
Boga. A ako se i nađe tu prava čednost, tada duša 
smije doskora u treće nebo. Tamo joj se daje pravo 
svijetlo. Tada govore osjećaji: ,Naša gospođa duša 
spavala je od djetinjstva i sada se probudila u svije¬ 
tlu očite ljubavi.' U tom svijetlu vidi posvud oko 
sebe, kakav je onaj, koji joj se pokazuje, i što je to, 
o čemu joj se govori. Tako ona istinski vidi i spoznaje, 
kako je Bog sve u svim stvarima...« 

Strina me je potražila kasno uveče u mom stanu 
u školskoj zgradi, jer je valjda uvidjela, da se ne može 
nadati mirnu počinku, ne porazgovori li se sa mnom. 
Na moje veliko čudo počela je pričati o proštenju, 
na kojem smo nedavno bili. Sastala se tamo, reče, s 
mnogo ljudi i žena iz Glogovaca i razgovarala s njima 
o mnogočemu, pa tako i o Milici, Nju svi hvale 
i vole je. Nijedne loše riječi nije čula o njoj. Osim 
toga ona je tamo s Milicom razgovarala i sama i uvje¬ 
rila se, da joj nema prigovora ni u čemu : lijepa je 
i stasita kao malo koja djevojka, u razgovoru svaka 
je njezina riječ na mjestu, od vrijedna je roda, a bit 
će u nje u skoro vrijeme i lijep imutak... 

Što da joj kažem i Nijesam se na nju mogao 
ljutiti, jer sam znao, koliko me voli. Trebalo je ipak 
nešto učiniti, da joj bude jasno, kako mi takvi razgo¬ 
vori nijesu prijatni. Ko se sve ne će napokon sjetiti, 
da mi dosađuje suvišnim i neukusnim savjetima L 
Ne postajem li tako i suviše smiješan i Valja tome, 
vrijeme je, učiniti kraj... 


»To ti je čovjek na selu!« pomislih. »Svi vode 
brigu o tebi, i nema u tebe ničega, u što se tvoji po¬ 
znanici ne usuđuju dirnuti...« 

Iskusio sam već i prije, kako su priprosti seoski 
ljudi smioni miješajući se u tuđe poslove. To je nji¬ 
hovo najneugodnije svojstvo, na koje se čovjek teško 
priučava. Ali ipak, ako je selo doista — kako se čini 
— jedna velika porodica, u kojoj ljudi uzajamno 
dijele svoje^ brige i radosti i hoćeš li biti pravi njezin 
član, moraš da budeš jednak drugima i ne smiješ 
Za sebe tražiti neke naročite obzire, da se iz njihova 
kruga sam ne izlučiš. 

»I što navaljuju na mene,« pomislih, »da uzmem 
djevojku, za koju i ne znam, što sudi o meni, i da li 
bi uopće pristala da mi bude ženom sV 

Kazah to strini, ali se njoj pričini moja izjava 
vrlo naivnom. Kakva bi to djevojka bila, koja bi me 
odbila ! I pronalazila je stotinu razloga, zašto Milica 
ne može drugo, nego da me voli. U mene su sve vrline, 
kojima se samo strina mogla dosjetiti: lijep sam, 
dobar, pametan, pa ne vjerujem li, neka pitam seoske 
djevojke i snaše, koje su sa strinom govorile o meni. 
Uopće ne bih Milicu trebao ni pitati, bi li pošla za me, 
jer je posve sigurno, da me ona ne može odbiti... 

Smijao sam se od srca strininoj vjeri u moju ne¬ 
odoljivu vlast nad ženskim srcima, a dirala me ipak 
njezina ljubav, koja joj je takvo uvjerenje o meni 
ucijepila u dušu. Razumio sam, da sam njoj, koja 
nije imala svog poroda, postao velika briga i ponos, 
kao da mi je ona majka. Te večeri postala mi je neobično 
draga i bliza, te sam odlučio, da nikad ne ću njezine 
ljubavi zaboraviti ili je povrijediti. 

»A nije li ona«, sjetih se razgovarajući s njom, 
»spomenula nešto o nekom velikom imutku, koji će 
Milica uskoro dobiti {« 

Na moje pitanje o tome starica se začudi. 

»Ta zar vi ni jeste čuli, da je noćas lugar Marić 
pucao na starog Dobranića i«, zapita me. 

»Ne, nijesam čuo,« rekoh iznenađen tom vijesti. 

XXVIII. 


Strina mi potom ispriča sve, što je saznala o krva¬ 
vom noćnom događaju u Glogovcima. Dobranić je 
oslijeđen dosta teško. Mladi je lugar pucao na nj iz 
vrta kroz otvoren prozor na starčevoj sobici. Htio 
se osvetiti radi zavaravanja starog škrtice, koji mu je 
obećao Miličinu ruku, da dođe lugarevom pomoći 
do besplatne građe za štagalj. Dakako djevojka o 
tom nije ništa slutila. Marić mora da odgovara radi 
one građe, jer su za njegovu krivnju doznali službeni 
njegovi starješine. Bijesan je i kad je čuo, da je starac 
samo ranjen, zakleo se, da će ga ipak makar kad do 
kraja zatući. Mladića su žandari odveli jutros u za¬ 
tvor. Dobranić jamačno ne će rane preboljeti, pa Milicu 
čeka veliko nasljedstvo... 

Druga novost, koju je starica nadovezala na te 
vijesti, nije bila tako nevesela. Udaje se, reče strina, 
Živićkina Anica. Gašo je toj sirotici našao vjerenika, 
nekog bogatog seljaka srednjih godina, koji se nedavno 
vratio iz Amerike. U nedjelju će biti vjenčanje, i vin- 
cilir mi je ovih dana poručio po strini — što mi je 
ona zaboravila prije kazati — da i ja svakako moram 
u svatove. Bit će tamo i Klemenčićeva gospođa, koja 
je obećala, da će voditi brigu o kuhinji, kako bi gozba 
što ljepše uspjela. Amerikanac želi da svoju ženidbu 
proslavi dostojno svog punog džepa i uboge Anice, 
najljepše seoske djevojke. 

Da li je Milica imala na umu tu Aničinu udaju, 
kad je ono tvrdila, da je Gašo dobar čovjek, i da će 
se to doskora vidjeti i I odakle se njih dvoje poznavaju 
i povjeravaju svoje namisli jedno drugomu i ... 

U nedjelju je Gašo zbilja došao po mene i odveo 
me Živićkinoj kućici, gdje se slavila svadba. Našao 
sam tamo sakupljeno pola sela, a i svoje znance : 
starog Miletića, Klemenčića i gospojicu Klaru, koja 
se toliko promijenila od našeg posljednjeg sastanka, 
da je u prvi mah nijesam prepoznao. 

Kad sam je ugledao, osjetih se zbunjen tim po¬ 
novnim susretom. 


M ALI NAŠ stolić, smješten iza kuće u voćaru, 
bio je prekrit bijelim stolnjakom i nakrcan je- 
l lima, pićem i cvijećem. Pogled me na nj podsjeti 

na moju paletu s bojama, i ja požalih, što ne mogu 
da ga i — sam okružen tišinom — naslikam u spo¬ 
kojnom ovom zakutku punom zelenila i sjena prot¬ 
kanih popodnevnim suncem. Iznijeli su ga iz kuće i 
namijenili ga nama učiteljima kao najviđenijim uzva¬ 
nicima, da nam ne smeta razigrana mlađarija u sobi 
s mladencima. Na časak bi zavirio ko od starijih se¬ 
ljana k nama, porazgovorio se s nama, gdje se orile 
vesele pjesme i svirka seoskih tamburaša. Došao je 
tako i Gašo, koji je bio mladenkin kum, da me zapita, 
sjećam li se našeg razgovora u njegovu stanu u klijeti, 
i da mi kaže, kako je njegova puška ipak 
planula. 

»Znao sam,« pričao mi je lica zažarena od vina 
i rakije, »da onaj sudski nevaljalac ne će ostaviti 
Anice u miru, dok je ne smota svojim varkama i ne 
upropasti je, pa sam stoga odlučio da pripazim na nj. 
On je zbilja počeo da dolazi sve češće u naše selo, 
ali neke večeri, kad je prolazio putem kroz šumu, 
planula je iza nekog stabla puška, i sačma iz nje 
prozujala mu tik uz glavu. Drugi put mu se desilo 
nešto slično noću u blizini Lovrekovićeva voćara, 
a potom se čovjek nešto predomislio pa je prestao 
dolaziti u naše seoce. 

Upitah Gašu, čemu je onda u klijeti govorio tako, 
kao da se sprema na nešto sasvim drugo, a ne samo 
na prosto ustrašivanje. On se nasmije zadovoljno, 
kao da mu se radi nečega moje pitanje osobito svi¬ 
djelo. 

»Djevojka nije na sreću postradala,« odgovori 
mi on, »pa je stoga onaj gospodski pokvarenjak do¬ 
bro prošao...« 

Kad nas je Gašo ostavio same, razjasnio sam 
drugovima, kakav je bio moj razgovor s njim onog 
jutra u njegovu vincilirskom domu. 

Stari Miletić, koji je uvijek branio narod, poče 
nam dokazivati, kako je duša u seljaka, istina, puna 
mješavina vanredne dobrote i neslućene zloće, ali 
se narod često odaje potonjoj samo u namjeri, da 
njome posluži kakvoj dobroj svrsi. Da, gdjekad baš 
svojom zloćom i pakošću pokazuje seljak ogorčenost 
i gnjev radi pokvarenosti onih, koji bi morali da mu 
prednjače u dobru. A narod je sam rijetko kad sasvim 
izopačen, ne izgubi li samo vjere u Boga, a kad mu 
se to desi, prestaje biti čovjekom... 

»Naše vrijeme«, nastavi starac, »obiluje jačim 
seljačkim pojedincima, kakav je vincilir Gašo. Oni 
su za rata postigli neka iskustva pa su se ohrabreni 
i prilikama, koje im takva šta dopuštaju, stavili na 
čelo naroda, i taj ih slijedi kao pobornike istine i pravde 
shvaćene na svoj način. U tih narodnih prvoboraca 
često gledamo samo njihove nelijepe strane, a mnogo 
puta zbilja i nema u njih baš nikakvih vrlina, pa tada 
ljudi uz njih pristaju samo iz prkosa protiv nas, koji 
smo se iznevjerili pravim svojim dužnostima. Ko 
hoće da s uspjehom pobija razorno djelovanje takvih 
narodnih vođa, mora da bude u svakom pogledu 
bolji od njih...« 

On je slično tome govorio i za naše nedavne vož¬ 
nje na povratku s proštenja te je i onda tvrdio, da mi 
obrazovani ljudi moramo biti bolji, želimo li da spa¬ 
simo sebe i narod od propasti. Nije se ipak mogao 
posve uvjeriti, da smo mi svi, a naročito svećenici 
i učitelji, baš sasvim zanemarili svoju dužnost u radu 
za narod i time opravdali preziranje, koje nam se 
danas svuda pokazuje. 

»Ne, nije dosta da budemo samo bolji,« javi se 
Klemenčić nakon stanke iza starčevih razlaganja, 
»jer smo mi bili često vrlo vrijedni i dosad, pače sam 
gdjekad pomišljao, nije li naša inteligencija bila u 
mnogome bolja od one u nekih drugih naroda, koji 
se svojom ponose. Koliko je divnih žrtava prikazala 
za dobro tog naroda u vrijeme, kad je nije shvaćao 
i nije mario za nju! Baš ta narodna neosjetljivost 
i nehaj za pravo svoje dobro glavne su kušnje, kojima 

valja da naučimo odolijevati. Teški su zbilja i opasni 
trenuci, u kojima sumnjamo, nije li narod uopće ne¬ 
vrijedan, da se radi za nj. Ta koliko puta i sam skoro 
ne klonuh, kad mi se pričinjalo, da naš seljak nekako 
kao da baš voli biti vješto varan. Razabrao sam i 
to, da nerijetko dobra čovjeka izrabljuje u svoju ko¬ 
rist i smatra ga budalom, a divi se nevaljalcima i 
nastoji im se dodvoriti, ako su im prljavštine urodile 
kakvim ličnim uspjesima. Za slična ulagivanja uosta¬ 
lom vidi on lijepe primjere i u nekih između nas sa¬ 
mih. ..« 

Zamijetio sam, kako se Miletić nasmiješio na te 
riječi i odobrio ih kimajući glavom. Vidljivo starčevo 
Zadovoljstvo kao da je potjecalo odatle, što ga je ve- 
.selilo, da mladi naš drug ne živi zatvorenih očiju 
među seljačkim svijetom. 

»Takva opažanja i domišljanja«, nastavi Klemen¬ 
čić, »trajno bi me bila ogorčavala i smetala u mom 
radu, da nijesam znao, čim je čovječanstvo uzvra¬ 
tilo ljubav i dobročinstva svom najvećem prijatelju 
i uzgojitelju. Pomirih se dakle s križem, jer je taj 
oduvijek bio najčešća nagrada svakome, ko nastoji 
oko dobra svog bližnjega. No i to valja znati — puk 
sam nije ni Krista osudio na smrt bez revnovanja 
književnika i farizeja, pa je i u naše vrijeme neko 
od njihova roda — a taj ne izumire — gotovo svagda 
prvi začetnik svake tragedije, koja stizava pobornike 
istine i pravednosti... »Oprosti im, jer ne znaju, što 
čine...« Moleći tako Krist je jamačno u prvom redu 
imao na umu nauckani i zavedeni židovski puk, koji 
je, kad je sam odlučivao svojim djelovanjem, prire¬ 
dio svom Spasitelju zanosan i srdačan jerusalimski 
•doček. Ne, nije puk sam strašan, ali se gdjekad valja 
bojati onih, koji njim upravljaju.« 

Klemenčić nas pogleda, kao da se boji, nije li 
nam njegov monolog dosadio, ali kad je opazio, da 
obojica pratimo njegova razmatranja vrlo pažljivo, 
razvedrio se. 

»Žao mi je naroda, govorio je Krist,« poče opet 
:sabravši se, »i to žaljenje pokazao je mnogo puta. 

Ne sjećam se, da je kad radi čega korio puk, ali vođa 
narodnih nije štedio nikad i mnogo puta im je oštro 
prigovarao radi njihove pokvarenosti. Mi naprotiv 
grdili smo svoj narod oduvijek zbog njegovih mnogih 
poroka, kojih se nije mogao riješiti često baš našom 
krivnjom. Nama je seljak bio lijen, glup, neuk, prljav 
i pun ne znam sve kakvih nedostataka, koje smo mu 
postojano stavljali pred oči ne štedeći- njegova ljud¬ 
skog ponosa, a mnogi su postupali s njim, kao da i 
nije čovjek. Taj naš jadnik rijetko je čuo ljepšu kakvu 
riječ o sebi, i nikoga nije bilo, da ga pomiluje i da mu 
oprosti, što nije umio da postane bolji i da nam se 
svidi.« 

Potom nam je ispripovijedao zgodu, koja mu se 
desila prošle zime, kad je išao po selu sa župnikom 
radi blagoslova kuća. U nekoj kolibici, gdje je živjelo 
dvoje staraca, ponudila ih baka čašom vina. Župnik, 
da pokaže mladom učitelju, kako valja iskoristiti 
svaku priliku za poučavanje naroda, upitao je staricu, 
ne bi li se čaša, koju mu je pružila, mogla bolje oprati, 
nego što je ona to učinila. Postiđena starica reče, 
da čaša ne može nikako biti čišća. Župnik na to izlije 
vino na pod i sam opere čašu. Starica je morala pri¬ 
znati, da je čaša prije bila prljava, a župnik se ve¬ 
selio, kako mu je uspjelo poučiti baku. Klemenčića 
je bilo žao jadne starice. Za ljubav, iskazanu svojom 
ponudom, doživjela je bruku, što će je zvonar i crkveni 
odbornik, koji su također pratili župnika, po svem 
selu razglasiti. 

»Naš inteligenat«, nastavi Klemenčić, »ide u bri¬ 
jačnicu i ne pita, kakva je četka i češalj, kojim će mu 
brijač urediti kosu; uzima prljave papirnate novce 
u ruke i ne gade mu se ; hrani se u gostionici i ne pita, 
ko i kako je priređivao jela; služi se džepnim rupči¬ 
ćem, koji već poslije prve upotrebe nije čist, i ne gadi 
se. A kad dođe u seljačku kuću, postaje mu najednom 
sve neobično prljavo... No ko uči i privikava seljaka 
na čistoću i Zar škola, koju on plaća teškim porezima i 
Ne, u njoj njegova kćerka uči sklonidbu imenica i 
Zamršene računske operacije desetinskim brojevima. 

a da joj se pokaže, kako se pere čaša, nije određeno 
nastavnom osnovom. Sklonidba i desetinski brojevi 
imaju naime za seljakinju veliku uzgojnu i obrazovnu 
vrijednost, a pranje čaša je nema... Škola je uopće 
tuđa pravim narodnim potrebama, jer je njezin rad 
udešen, da bude u skladu sa stranim pedagoškim 
sistemima, premda su ti često zadahnuti duhom, 
koji može da bude i poguban za nas...« 

Pobojao sam se, ne će li zaboraviti, što je zapravo 
htio da kaže, ali se uto on sam prekine u govoru i 
nasmiješio se svome žaru, kojim je i opet počeo da 
udara po školi. 

»Krist se nije tuđio narodu,« nastavi odahnuvši, 
»a nije ga odbijao od sebe ni nezgodnim postupcima 
poput nas. Mi ne bismo smjeli zaboraviti, kako je on 
govorio narodu o najvišim istinama na vrlo prost 
način, u pričama i poredbama, te da je i sam svoj 
Život učinio nalik na neku prekrasnu priču, kako bi 
predaja o njemu omiljela svim priprostim dušama 
budućih pokoljenja...« 

Tu podsjetih drugove, da je valjda i kapelan 
u onoj svojoj priči o Faustu htio nešto slično kazati, 
kad je spomenuo, kako je u dječaka Isusa ona zemljana 
posuda sa živom vodom bila nalik na grčku amforu 
priprostim svojim oblikom. 

»A zašto da se spominje baš amfora S 1 « odgovori 
Miletić. »Pristajala bi možda namjesto nje i obična 
bukara ili sličan kakav sud s našim domaćim ime¬ 
nom. ..« 

Klemenčić je zatim počeo da razglaba način i 
sposobnost mišljenja u čovjeka iz puka i dokazivao 
je, da se duševnost malih ljudi u našim vremenima 
od one u Kristovih suvremenika mnogo ne razlikuje, 
a mi se na to ne obaziremo i govorimo sa seljakom, 
kao da je on već radi toga, što živi u našem vijeku, 
zreo za razumijevanje i rješavanje svih mogućih pi¬ 
tanja suvremenog narodnog života; ili opet kad 
konačno uočimo njegovo neshvaćanje naših učenih 
naziranja i umnih osnova, postupamo s njim kao s ne¬ 
doraslim djetetom te ga u svakom slučaju udaljujemo 

od sebe. Naša nestrpljivost u radu s pukom, koju 
pokazujemo odmah, čim se naše nade ne ispunjavaju 
u skladu s našim osnovama, i naša spremnost, da ga 
radi svojih neuspjeha držimo krivim, i dokazuju, 
kako ga doista malo ljubimo i razumijemo. Da smo 
bili pravedniji prama seljaku, mi bismo bili već odavna 
uvidjeli svoje pogreške, koje nam smetaju, da ga upo¬ 
znamo, pa bi njegov odnos prema nama bio druga¬ 
čiji, nego li je današnji. Poput starih naših franjevaca 
bili bismo postali — ugledavši se u Kristov primjer 
— pravi narodni ljudi te bismo ga priveli boljoj bu¬ 
dućnosti. .. 

Svoje misli nastojao je Klemenčić opravdati 
mnogim primjerima iz svoga iskustva, pa je to bilo 
povod, da se i Miletić raspripovijedao sjećajući se 
mnogih poučnih zgoda iz školničkog svog djelovanja 
na selu. Tako smo se ugodno zabavljali kraj svog 
stolića u vrlo livom i zanimljivom razgovoru. 

Meni je ipak nešto nedostajalo te sam u duši 
bio nemiran... 

XXIX. 

P REDVEČE se nebo smrklo. Prekrile ga crne i 
nepomične oblačine, te su pospješile dolazak 
noći, koja je kraj, osvijetljivan kratkim i čestim 
bljeskanjem u mračnim visinama, uronila u gustu 
i neprovidnu tamu. Topao i vlažan vjetar kao da se 
dizao iz nekih dnevnom legom uparenih močvara, 
zalijetao se na mahove kroz polja i voćare u selo i 
šuštao krošnjama nevidljiva drveća. Blizina bure 
kao da je nadralivala živce i uzbuđivala krv, te je 
svatovsko veselje oko mene bivalo sve bučnije i ne- 
stašnije. Tambure su postale obi jesni je, pjesme srdač- 
nije i prekidane sve brojnijim i sve višim svatovskim 
povicima i krikovima, a smijeh zvonkiji i topliji zbli- 
lujući srca zanosom kao nekim plamenim vrvcama. 
Znao sam, kako se svi osjećaju razdragani i sretni, 
i da sam jedino ja, odijeljen od ove radosti, sjetan 
i usamljen. Nastojao sam da prikrijem svoju ne- 
veselost i sklonio sam se u mrak, u prikrajak do dvo¬ 


rišnog plota promatrajući iza kruga starijih ljudi 
i djece uskomešane gomile plesača, koji su izašli iz 
kuće, da im bude prostranije. Neka starija žena dr¬ 
žala je na kućnom pragu petroljsku svjetiljku zakla¬ 
njajući je rukom, da je ne ugasi vjetar, i u slabom 
tom osvjetljenju ljudska su tjelesa i njihove sjene 
pokazivale čudesnu neku mješavinu i borbu boja s 
mrakom, koji je nastojao, da ih otare s crne pozadine 
noći. 

Zamišljena i obuzeta promatranjem tog noćnog 
prizora probudi me neko iz moje nepokretnosti tak- 
nuvši mi rame laganom rukom. 

Bila je Klara, koja me licem okrenuta prema 
svijetlu gledala prijazno tihim pogledom dubokih 
i dobrih očiju. 

Nijesam prije slutio, da bi u nje mogao biti tako 
krotak i sjetan izričaj lica. 

»Sasvim ste drugačiji od ' ostalih svatova,« 
reče mi. »Već vas dugo promatram. Htjela sam 
razgovarati s vama, ali vas nijesam smjela smetati, 
kad sam vas vidjela tako rastužena...« 

»A možete li bar što vesela da mi kažete J 1 « od¬ 
vratili s usiljenom živahnosti. »Možda mi odlane u 
duši, kad vas čujem.« 

Mračno nebo obasja hladni bljesak. U daljini 
začuje se mukla tutnjavina... 

»Pođite sa mnom,« uhvati me Klara drugarski 
pod ruku. »Bojim se, da vam ne će biti ugodno, što 
ću vam kazati.« 

U meni se doista probudila želja da saznam, 
što će mi reći lijepa moja znanica, koja se večeras 
prema meni tako neobično vladala, i pošao sam s njom. 
Izašli smo iz dvorišta na put pod seoskim vrtovima i 
voćarima i krenuli smo prema kući, u kojoj se Klara 
— kako mi je razjasnila — nastanila za svog boravka 
u našem selu radi Aničinih svatova, da se, bude li 
potrebno, ima gdje preodjenuti, urediti se, a ustreba 
li, i otpočinuti od svatovske buke i komešanja. Stari 
drveni dom, pred koji smo stigli poslije nekoliko ča- 
saka žurbe po mraku i provlačenja po prijelazima 

kroz vrtne i dvorišne ograde, pripadao je nekim dalj¬ 
njim Aničinim rođacima, ali je večeras, jer su svi 
ukućani bili u svatovima, ostao sasvim prazan. Klara 
je otključala vrata i ušla sama u kuću, te se vratila 
Začas po mene sa zapaljenom svijećom. 

Ugledavši je vitku i bijelu, obasjanu drhtavim 
svijetlom svijeće na pragu stare zgrade, pričinilo mi 
se, da vidim neko priviđenje iz kakve prastare priče, 
i srce, ganuto njezinom pojavom, uzdrhtalo je u meni 
puno slatke jeze, kakvu može gdjekad probuditi u 
njemu ženska ljepota svojom tajanstvenom silom. 

»Dođite,« zovne me ugodnim dječačkim glasom, 
»ovdje sam zasad ja jedina domaćica, i nemojte da 
mi gostoprimstvo odbijete.« 

Skanjivao sam se da uđem, pa iako sam htio 
da prikrijem svoju uzbuđenost, ona ju je zamijetila 
i dokučila joj uzrok. 

»Radi mene se nemojte uznemirivati,« nasmije 
se ona zvonko i slobodno. »Mi smo na selu, a to je 
upravo tako, kao da i nijesmo među svijetom.« 

Zatekle su me i prenerazile njezine riječi, ali joj 
nijesam odgovorio. Pošao sam za njom u kuću punu 
nemirnih sjena oživjelih od naše svijeće, i po starim 
smo se drvenim stepenicama popeli u sprat. Tu me je 
uvela u tijesnu seljačku sobicu niskog stropa s po¬ 
crnjelim debelim gredama. Usred sobice je bio smje¬ 
šten nizak i težak hrastov stol; u jednom se kutu 
nalazio prostran krevet spreman za počinak, a u dru¬ 
gom omašna drvena škrinja. Sav je taj namještaj 
bio veoma star i građen sigurno davno prije konca 
prošlog stoljeća. Kroz otvoren prozorčić u obliku 
sitna kvadrata dopirao je do nas mlak uzduh i mije¬ 
šao svoj vlažni dah s mirisom konoplje i ražena svje¬ 
žoga hljeba, koji se osjećao kraj nas. Klara je opa¬ 
zila, kako pažljivo promatram njezino sklonište, i 
reče : 

»Sami smo,« lice joj se tržne u trenutačnom osmi¬ 
jehu, »kao da smo u potonuloj kakovoj lađi... 
Kad zatvorim ovdje vrata za sobom, čini mi se, da 
je sve, što opstoji, propalo u kakav bezdan...« 


Klara, snažna, odlučna i po iskustvu od mene 
mnogo starija moja družica, kakvom se donedavna 
pokazivala preda mnom, postala je sad veliko i umi¬ 
ljato dijete potrebno pažnje i milovanja, te me je 
podsjećala na drugu jednu, dragu mi ličnost. U takvu 
poređivanju smelo me sjećanje na njezino ustrašeno 
lice, koje se kod popodnevnog našeg susreta izobli- 
čilo kao u nekoga, ko neočekivano ugleda nad sobom 
podignutu prijeteću ruku. Taj mi je spomen u duši 
ostavio malo neko pozlijeđeno mjesto, što smeta i 
peče poput ranice s neizvađenim sitnim trnom... 

Dok sam se ja spustivši se na stolicu kraj stola 

1 bavio svojim mislima. Ona je prekrila stol čistim 

stolnjakom i stavila na nj tanjur pun crnog grožđa, 
što ga je izvadila iz one škrinje u kutu. 

»Kušajte,« reče. »To je prvo grožđe, što sam ga 
vidjela ove godine.« 

Smjestila se za stolom sučelice meni. 

»Milica je bila danas ovdje,« poče ona bez uvoda, 
»a vaša podvornikovica također. Njih dvije su ra¬ 
zgovarale dugo, i kad su se rastale, bile su neobično 
ozbiljne, a vaša domaćica je utirala suze s očiju.« 

Pogledah je iznenađen i s usana mi se otme po¬ 
klik : 

»Ne može biti!« rekoh. »Ko vam je to rekao S 1 « 
Klara je ostala mirna čupkajući crne jagode 
s grožđa na tanjuru i prinoseći ih nekom — vidjelo 
se — namještenom spokojnošću ustima nasmiješila 
se malko podrugljivo, te je nastavila: 

»Vaša podvornikovica došla je poslije objeda 
ovamo, jer ona je mojim domaćinama također neki 
daleki rod i sama me je zamolila, neka pođem po 
Milicu. Ja sam joj doista učinila po želji... Eto vi¬ 
dite, da znam, što govorim... Uostalom i Anica je 
željela, da moja prijateljica makar na trenutak po¬ 
hodi njenu svadbu...« 

»Pa radi čega su se ovdje njih dvije sastale 0 « 
upitah s neprikrivenom radoznalosti i ne misleći, 
da li će joj se time to pitanje pričiniti iskrenim. 
Klara me pogleda s nekim domišljanjem u očima. 

»A zar vi to meni ne biste mogli bolje razjasniti 
negoli ja vama S 1 « reče ona naoko ravnodušna. 

Shvatio sam je. Crven od stida šutio sam ne zna¬ 
jući, sto da joj kažem. Ona je jamačno znala sve. 
Dođe mi, da ustanem pa da odem nekud u mrak i da 
Zaboravim sam na sebe, na cio svijet i na ljude sa 
svim njihovim spletkama. Što je to sklonilo strinu, 
da počinja neumjesnosti i Svemu je kriva moja ne¬ 
odlučnost, radi koje nijesam starice odmah u početka 
zapriječio, da se plete u poslove, o kojima sam s& 
trebao brinuti jedino ja sam. 

»Po čemu ste znali,« javi se u mene neki prkos, 
»da mi to, što ste mi rekli, ne će biti ugodno, kako 
ste mi spomenuli, kad ste me pozvali ovamo s'« 

Klara nehajno slegne ramenima. 

»Zar vam se činim tako malo domišljatom S« 
izgovori ne žureći se. »Pa ja sam žensko i već radi 
toga mislim, da umijem u mnogočemu pogoditi isti¬ 
nu. Najposlije se ni vi sami ne usuđujete kazati, 
da se varam...« 

Klara je ustala, posla k prozorčiću i nalaktivši 
se na prozornici zagledala se u noć ne obazirući se 
na me. 

Njezine su me riječi poništile sasvim i ja nijesam 
Znao,, što da činim. Ni danas mi još nije sasvim ja¬ 
sno, što se u onim časovima događalo sa mnom. U 
meni kao da je nastala neka praznina. Nekoliko su¬ 
mornih misli bez ikakva značenja i veze s tim, što 
sam netom doznao, povlačilo se mojom svijesti. Za¬ 
gledao sam se u drhtavi plamen svijeće na stolu preda 
mnom. ^ Čini mi se, da sam i zijevnuo nekoliko puta 
prekrivši usta rukom, i znam, da sam se osjećao veoma 
umoran i potreban sna. 

Iz tog sam se mrtvila trgnuo začuvši opet Kla- 
rin glas, koja je ponovo sjedila na pređašnjem svojem 
mjestu za^ stolom, U nje nijesam opazio ničega, što 
bi mi se činilo kao znak kakve uvrijeđenosti, prikora 
ili nezadovoljstva sa mnom. 

. »Vi tražite ljepotu u kontrastu,« poče, kao da 
prije nije govorila o nečem posve drugom, »pa imate 

144 


S 5° fpromjene u životu intenzivnije, to 
je Život istinski)! i pumji vrijednosti. Bez promjena 
postaje on sama učmalost i smrt.« 

mislifa Ut da 3 t m s l gI ^ dajUĆi jC P ost °i an °, pa je valjada 
mislila, da se slažem s njezinim riječima. 

ie on? V n-Li ma Smisla San T radi to ga,« nastavljala 
v. 1 snenim glasom, kao da mehanički 

£ eC1 11 aucene naizust, »što iza njega slijedi 
"stavilo. Krepost^ je lijepa onome, ko je ogreznuo 

njSlu^mo^c Č d 1St £ sjeća . sdu napasti, jer samo 

H S£ ? n j eh P ricm Ja lijepim. Shvatila 

sam, da je vaša religioznost također samo izlet u 
krajeve duševnog djetinstva. Za njim će, zar ne 

i prevejan°!!< naHje duha * Vi Ste zbilja mud ^ 

Njezinu sam samoumovanju jedva dokučivao smi¬ 
sao, i vise od njegova značenja zabavljao me zvuk Kla- 
rina glasa. Njene su tvrdnje budile u meni nešto na- 
JL na P ot .robu, da joj se usprotivim, ali duševna uze- 

u k ° ,U Sam Zapao ' npe mi to g a dopuštala. U tom 
laatkom vremenu nije me ništa moglo uzbuditi ili 

fr adltl ; P H ka i, sam napokon — ne znam ni sam, 
kako se to dogodilo — na svojim ramenima osjetio 
Klarine ruke spremne na zagrljaj i kad sam ugledao 
pred svojim licem njene raširene zjenice, u kojima 
f neut*?’ * drhtavi i strašni plamićci jedne silne 
Z ■ P j ZU< ? e ' ° stao sam hladan i nepomičan, 
kao da se nije desilo msta neobično ili vrijedno, da pro- 
bud 1 moju pazljivost. Nije me ganuo ni njezin uzrujani 
i strastveni šapat, pun slatkih i ljubavnih riječi i oči¬ 
tovanja, pa tek onda, kad me je prožeo svega snažan 
1 pronicav miris njezine kose priklonjene uz moje 
obraze, trgnuo sam se iz duševne letargije i razabrao 
sam položaj, u kojem sam se nalazio, te mi se odmah 
povratila prijašnja odlučnost. 

»Klaro, ne večeras i ne ovdje !« oteh se iz njena 
Zagrljaja ustavsi naglo sa stolice. »Sastat ćemo se 
drugi koji dan... Znam lijepo mjesto podesno za 
domjenke... Ima tu negdje u blizini divan brezik...« 


10 


145 


To je iz mene progovorilo saučešće za nju i briga, 
da je ne povrijedim u njenu ženskom ponosu. Uzeo 
sam je za ruke i cjelivao sam ih za stanki u svom go¬ 
voru te sam joj opisivao položaj onog brezika s po¬ 
tokom, u kojem sam se okupao onog dana, kad sam 
prvi put pohodio Milicu. Označio sam joj puteve 
do brezika i obećao joj, da ću se brinuti, kako bismo 
se tamo u što skorije vrijeme sastali,' iako nijesam 
takvog sastanka želio, te sam znao, da je zavaravam... 

Saslušala me je s izričajem nerazumijevanja i 
lake prepasti na svom dječačkom licu i nije me za¬ 
državala, kad sam pošao k vratima s namjerom, da 
odem i da je pustim u njezinoj sobici. 

Kad sam otvorio vrata, nastala je u sobici pro- 
maha, i jak mlaz noćnog uzduha zastrujavši od pro¬ 
zora prema vratima ugasi svijeću na stolu, te na¬ 
stade mrak. Zaustavio sam se radi toga nekoliko tre¬ 
nutaka na pragu, da mi se oči razaberu u tami, i tada 
sam nenadano osjetio, kako se uza me privilo vitka 
i gibljivo djevojačko tijelo. 

»Kuda ćeš od mene S 1 « šaptala je Klara uz tiho 
jecanje. »Zašto me ostavljaš i Ti ne znaš, u kakvim 
sam mukama čekala ovaj trenutak...« 

Tko zna, ne bi li me bila svladala žestinom svojih 
neobuzdanih osjećaja, da nijesam u njezinu zagr¬ 
ljaju zamijetio, kako s njezina tijela prelazi na me 
bolan grč, koji me je živo podsjetio na drugi neki 
nedavno osjećeni grč djeteta u samrtnoj borbi. 

»To djeca i trpe za naše grijehe,« bljesne mi u 
svijesti. 

Pun groze i nekog neobjašnjivanja gađenja nad 
samim sobom, koje me je zahvatilo kod pomisli na 
onaj prizor mučnog dječjeg umiranja, oteo sam se 
mišićavim djevojčinim rukama i nasumce sam pole¬ 
tio prema nevidljivim stepenicama želeći^ da izađem 
iz stare kućerine, što mi se odjednom pričinila nekim 
začaranim skrovištem blistava grijeha. 

Klara me nije slijedila zanijemjevši u tami... 


XXX. 

P ^^?. ^*ORU vratio sam se s Klemenčićem na 
počinak u svoj stan. Njemu sam ustupio svoj 
I ... krevet, a sebi sam udesio ležaj na divanu. Po- 

slije sastanka s Klarom nijesam se naime htio vratiti 
odmah kuci bojeći se svojih misli, koje bi me bile 
I “ a sam ostao sam- Stoga sam odlučio da još 

neKo doba noći provedem među svatovima. Mog 
povratka nije niko od njih zamijetio, i ja sam, da se 
otresem neugodnih dojmova radi posljednjih doga¬ 
đaja tog dana, silio sam sebe na veselje i plesao sam 
pače i s mladom i ljepuškastom ženom vincilira Gaše, 
Koja je u meni gledala starog znanca. U razgovoru 
sa mnom ona mi je povjerljivo ispričala, kako se s mu- 
zem poslije mog pohoda u njihovoj klijeti ubrzo po¬ 
mirila, jer muž je konačno u pravu, kad bije svoju 
ženu, pa ne ce li se ženskom čeljadetu primati batina, 
neka se i ne udaje. Napokon je i Klemenčić, kojemu 
je očito prijao boravak među razigranim i razdraga¬ 
nim seljanima, odlučio da pođe sa mnom, i kad smo 
se u vrijeme prvog svitanja smirili na svojim ležajima, 
svladao nas je^odmah san, u kojem je meni utrnuo 
l posljednji tračak svijesti. 

Probudio sam se negdje kasno prije podne i ugle¬ 
dao sam druga, kako već odjeven šeće po sobi. Bio 
je svjež i nasmijan po starom svom običaju i proma¬ 
trao me radosnim pogledom. 

, »Da znaš,« počne pripovijedati i sjedne do mene 

na rub kreveta, »što sam sanjao jutros, prije nego 
sam ustao i Pretvorio sam se u prava satira pokri¬ 
vena dlakama, a imao sam i rogove i rep.« 

Rekoh mu, da je jučer za našeg razgovora o radu 
među narodom spomenuo Rochowa i nastojanja pro¬ 
svjetnog doba uopće, a sjetio se i našeg Reljkovića, 

I pa je odatle valjda nastao njegov san. 

... ,,Pa i P a ^/ << re če moj drug, »taj san ima i svoju 
ljepu simboliku : ja doista mnogo poučavam i mora- 
hsem, kao sto glogovački kapelan previše mašta i 
cuvstvuje.« 

Ustao sam i ja. Zabavljen mehanički umivanjem 
i odijevanjem žurio sam se da budem što prije gotov 
te sam površnom pažnjom pratio nastavak Klemen- 
čićevih razlaganja. 

Njegovoj primjedbi o kapelanu, objašnjivao mi 
drug, bile su neki povod i one moje riječi o amfori 
u jučerašnjem našem razgovoru. Razumije se, reče, 
da ta grčka posuda sa svim ostalim pojedinostima 
nije slučajno spomenuta u onoj priči o Faustu, ko¬ 
jom je njen pripovjedač iznio pred nas faustovski 
problem shvaćen i riješen posebnim jednim načinom. 
A kapelan kao da je htio reći uglavnom ovo : vjera 
je zapravo povjerenje u Boga; naš nam Stvoritelj 
ne želi nikakva zla, pače nas ljubi; dokaz je takve 
ljubavi uz golgotsku žrtvu i strogi sinajski zakon, 
kojim se spasava ljudska sreća i dostojanstvo; kada 
to sve spoznamo, ne preostaje nam drugo, nego da 
se odazovemo Vječnoj Ljubavi i da postanemo po¬ 
slušni i smireni vjernici. Takvo umovanje — misli 
Klemenčić — može da ojača naše vjerovanje, ali 
nam ga svojom logikom ne može posve obrazložiti, 
ako smo bezvjerci. Čovjek je biće razumno, i on, kad 
ga želimo privesti vjeri, traži u prvome redu, da mu 
jasno pokažemo, zašto i u što treba da vjeruje. Kad 
Zadovoljimo taj njegov zahtjev, on se opet buni: 
htio bi naime i ono, u što vjeruje, shvatiti i znati 
tako, da mu ne bi preostalo ništa, u što bi trebao 
tek vjerovati. Baš takva znanja kao da se htjelo i 
kapelanovu Faustu, pa kad je to priznao svecu u 
tapertu, taj mu je pokazao, da željenim saznanjem 
ne bi možda postao bolji. Pripovjedač nas u tom 
času nije ničim podsjetio, da se nužnost opstojanja 
nekih konačnih i za ljudski um nedokučivih tajni 
može bez teškoće samim našim razumom lijepo do¬ 
kazati i prihvatiti. Razum valja uopće zadovoljavati 
samim razumom, ali kapelan, koji voli puteve srca, 
u svome je pričanju mislio kanda više na Faustovo 
spašavanje negoli na što drugo. No čudno je zbilja 
i nerazumljivo, reče Klemenčić, zašto bi se taj stari y 
učenjački grešnik morao bezuvjetno spasiti, kad je 


148 


neizvjesnost njegova konačnog udesa u starim pri- 
povijestima nešto nadasve pametno i važno : njome 
se bud, strah Bolji, koji je a čovjeka do datSs 
ostao ipak najvažniji pokretač njegove prave mu- 
dro S ti A moj se drug sve boji, nije li spomenuti sSi 
bio za našeg pripovjedača baš ono, što je, ma i ne- 
svijesno, htio svojom pričom u sebi suzbiti. Glogovački 
je kapelan uopće i suviše sklon za nj preslobodnom 
maštanju i pun bujnih čuvstava — sjetimo se priče 
o lijepoj Mageloni - pa ko zna, da li su ona još uvijek 
u punoj njegovoj vlasti i nijesu li mu već nešto slav¬ 
nije i od same vjere, koja mu je možda postala samo 
prostim sredstvom. Vjeru je dakako teško razlikovati 
od ljepote bitno povezane s njom, ali je potonja za¬ 
jedno s čuvstvima, što ih budi, za prava vjernika 
ipak od sporednije važnosti, i on joj ne prilazi bez 
neke opreznosti. Naše se vjerovanje' mor a P očitovati 
u prvom redu našim djelovanjem, koje se bez obzira 

nohnHl eCaje podređuju u , svemu volji višoj od naše 
1 SV y’ st ° se V,Pobudama naše ličnosti toj volji 
protivi, valja bez ikakve sentimentalnosti ukloniti 
Jf ” ase dusevnosti. Ne, vjera nije nipošto samo neki 
ures u pravom duhovnom životu, već je za nj ono 

rnn t H CVI r etl i Vrt 83 j lo “' u * d uhom i suncem : ona 
mu je doista hrana, sadrzina i prvi preduvjet za zdrav 
pstanak i razvitak u skladu s njegovom svrhom... 

.„™ 10 sam . odmah, što bi i za mene mogle da 
znače njegove rijeci, ali bilo mi je to začudo prilično 
ravnodušno, jer me je počelo zaokupljati pitanjem, 
sto će mi strina kazati o svom sastanku s Milicom. 

znaci viera ? a čovječanstvo, to vidimo da¬ 
nas, kad je^ nestaje,« cuo sam Klemenčića kako dalje 
govori. »Naši suvremenici, koji su je izgubili, osjećaju 
u dušama stravičnu pustoš, i radi toga im se čini 
sav svijet besmislenim i praznim. Oni napunjaju 

■ V °lLr e ! ! IT mn , oštva ' l' er drže, da je istinitost 
i vrijednost nekih misli zajamčena brojem onih, što 

pristaju uz njih ; priljubljuju se uz gomile, da zatome 
u sebi osjećaj beznadne usamljenosti; bukom i br¬ 
zim kretanjem hoće da unište prostranstvo svijeta. 

jer ih plaši svojom tišinom i neograničenosti... Svi 
ti napori, da u dušama i u svijetu uspostave opet 
spokojstvo, ostaju im uzaludni... Ne možemo se 
trajno zadovoljiti ničim, dok ne nađemo — a to se 
bez vjere ne može postići — stalno osnovno sta¬ 
novište, s kojega možemo odrediti svoj odnos prema 
svijetu i zbivanju u njemu. Od stanovišta zavisi naš 
izbor onih ciljeva, što ćemo ih u životu slijediti, pa 
i sređenost i postojanost našeg djelovanja, kojim 
ih kanimo ostvariti...« 

Tvrdio je, da je baš nedostatak takvog temeljito 
izgrađenog i sigurnog stanovišta u naše inteligencije 
skrivilo neuspjeh njezina djelovanja u narodu. Pri¬ 
znao je, da bi i on sam bez vjere bio nalik na one naše 
naivčine, što se lome uzalud cijelog svog života koje¬ 
kakvim stramputicama, da ostvare svoje ideale, ne¬ 
davno preopćenite, da bi bili dosta jasni, određeni 
i sposobni, da nas potpomažu u praktičnoj djelatno¬ 
sti. Vjera ga je upućivala na vršenje dužnosti u naj¬ 
užem krugu njegova djelovanja, a taj se postepeno 
širio postignutim uspjesima i u skladu s njegovim isku¬ 
stvima. Njome rođen on je sve jasnije uviđao, 
kako se uz neznatna i prosta sredstva u savjesnom i 
postojanom radu korisno služi općem dobru i ostva¬ 
ruje mnogo toga, što se isprva držalo nemogućim. 
Kao nekad sv. Pavlu i njemu je vjera otvorila oči 
i sve se spoznavanje i ljubav prema istini u svim 
stvarima, radi čega je među ostalim^ uočio već oda¬ 
vna i nedostatke u smjerovima i načinu rada sadaš¬ 
nje škole. To spoznanje u doba, kad je kod nas o nje¬ 
noj vrijednosti malko sumnjao, nije mu ipak oduzelo 
volje za rad u njoj, nego je štoviše bilo povod, da je 
školske poslove vršio većom požrtvovnošću. Proveo 
je tako sam za sebe prvu reformu škole. Hoće li se kad 
i kako će se provesti reforma našeg školstva uopće, 
on to ne zna, ali da bude uspješna i korisna, mora je 
provesti onaj, ko voli i uzato dobro poznaje kako samu 
školu tako i naš narod i njegove zbiljske potrebe. 
Prva je takva potreba obnavljanje i ^osnaživanje 
one glavne sile, kojom smo se održali u našoj prosvjeti. 


i od koje se možemo pouzdano nadati dobroj buduć¬ 
nosti. 

Klemenčić je odbio moju ponudu, da ga pratim 
kući, jer je vidio, da sam umoran i klonuo radi juče¬ 
rašnjeg dana provedenog na Aničinoj svadbi. On će, 
reče, potražiti svoju suprugu, koja je spavala negdje 
u selu kod poznatih seljaka, pa će se njih dvoje u 
Glogovce vratiti sami. 

Kad smo se rastali, pošao sam u šumu. Predomi¬ 
slio sam se naime i nijesam potražio strinu. Ko zna, 
kakve bih neprijatnosti mogao da od nje čujem, a meni 
je nadasve potreban mir. Iza podneva, poslije dugog 
vremena provedenog u besciljnom lutanju i počiva- 
nju među stablima i grmljem, stigao sam na obalu 
potoka, koji je tekao šumom spor i nujan, pun zelene 
tame poput očiju vodenjaka, što se skriva u njegovim 
dubinama te izgleda utopljenika, svoj željkovani 
plijen. 

^Sjeo sam na travu pored šutljive vode i glave 
spuštene na koljena, što sam ih obuhvatio rukama. 
Zapao sam u slatki drijemež bez sanja i bez misli. 
Ne znam, kako je dugo potrajao moj odmor, ali kad 
sam opet otvorio oči i razgledavao se oko sebe, osje¬ 
tio sam, da me je šumski uzduh ponešto osvježio, te 
da sam sposoban za nove dojmove i misli. 

»Kakva je razlika između potoka ovdje«, pomi¬ 
slio sam gledajući pred sobom nepokretnu njegovu 
površinu,« i tamo u prostranim poljima, gdje sam 
onomadne šetao s Milicom po stazi na njegovoj obali, 
lamo u ravnici teče on kroz oranice i vrtove te ih 
natapa i povisuje njihovu plodnost. Ondje tjera vo¬ 
denice i mami djecu, da silaze u nj, pa ih razigrava 
svježinom svog zagrljaja. Ondje se u njemu ogleda 
bezdano plavo nebo, te se čini, da je beskrajno dubok 
i prostran poput nebeskog svoda, koji se odrazuje 
u njegovu zrcalu. Gore više u planini prelijeva se u 
kaskadama preko mašinom prekrivena kamena, da 
opet iščezne u mraku kakve grotle, u koju nikad ne 
dopire sunce. Na nekim mjestima pun je truleži od 
mrtva bilja, drugdje poput krta ruje zemlju i ogoljuje 

korijenje drveća isprepleteno poput gomile crnih 
Zmija, da se opet negdje razlije u odvratnu kaljužu, 
a nikome osim divljoj zvjeradi nije koristan...« 

I najednom sine mi u duši : 

»I tvoj život bio je dosad takav šumski potok... 

Valja da izađeš iz mračna gustika... Tamo na rodna 
polja, u slobodu, na svjetlost...« 

Potražio sam idući uz vodu brv na poznatu mi 
mjestu i kad sam njome prešao na drugu obalu, nai¬ 
šao sam odmah na priječnu stazu, kojom sam brzo 
mogao izaći iz šume i preko polja stići kući. Smirene 
duše i razbistrene glave prolazio sam pod starim kroš¬ 
njama radujući se miru i tišini oko mene, kad mi se 
nenadano pokazao prizor, od kojeg mi je leđa probila 
mrazna studen. Nasred puta naime, kojih deset ko¬ 
račaj a preda mnom, ugledao sam druga Lukšića. 

Nije me toliko iznenadio sam susret s njim na takvu 
mjestu i u takvo vrijeme, nego sam se ustrašio nje¬ 
gova izgleda. Mršav, u onom istom odijelu, u kojem 
sam ga vidio posljednji put, samo što je sad bilo još 
otrcanije i neurednije, gledao me razbarušene kose, 
blijeda, ukočenim blesastim smiješkom izobličena lica, 
na kojem su se sjajile njegove luđačke izbuljene oči. 

Nije se micao s mjesta. I ja sam se skamenio od pre¬ 
pasti, a u grlu mi je zapela svaka riječ. 

»Da možda nijesam ja pomjerio pameću J 1 « po¬ 
mislih. »Nije li to možda samo halucinacija, igra mog 
bolesnog mozga, što sad vidim...« 

Zamračilo mi se pred očima — to su me izdali 
ispaćeni živci — i protrljavši vjeđe opet sam pogle¬ 
dao preda se. Gadna se avet u liku mog druga obra¬ 
dovala mojoj zbunjenosti i cerila se odavajući očito 
zadovoljstvo sablasnim svojim smijehom,,. 

što je to s njim i Ne, nije samo pijan. On je zbi¬ 
lja poludio... (fl 

Gonjen nekim neodoljivim instinktom htjedoh 
da se sa dva skoka udaljim sa staze, te da se zaklonim 
Za debelim stablom u blizini, ali se odmah postidjeh 
radi svoga kukavičluka. 


Namjesto mene skrenuo je onaj nesrećnik s puta. 
Među gustim drvećem u jednom je času iščeznula 
neobična njegova pojava netragom. Čudno mi je bilo, 
što je bez ijedne riječi prošao taj sastanak nas dvojice, 
koji smo toliko puta zajedno ćaskali. Sjetih se, kako 
mi je onomadne u gostionici rekao, da će me opet 
pohoditi, ali ga odonda ne vidjeh. »Hoćemo li se ikad 
više sresti s'« Upitah se zaokupljen još uvijek zlim 
nekim predosjećajem. 

»A što da se brinem za njega i«- saberem se. »I 
ko zna, kako sam se ja netom njega dojmio 1 Možda 
je i on mene držao ludim, kad je vidio, u kakav me je 
natjerao strah...« 

Na povratku svome domu svratio sam se strini 
i našao sam je mirnu i sabranu. Ona mi je ravnodušno 
rekla — ne spominjući ni jednom riječi jučerašnjeg 
dana — da je jutros bio kod nje neki dječak iz Glo- 
govaca s pismom od Milice. Pružila mi ga je ne gle¬ 
dajući u me i pošla u bašču ne čekajući, da ga pred 
njom otvorim. 

Pisamce je sadržavalo kratak Miličin poziv, 
neka je što prije pohodim. 

XXXI. 

N I PO ČEMU nijesam mogao naslutiti, kakav 
je važan dan u mom životu počeo, kad sam 
ujutro ustao i spremio se na polazak u Glogovce. 
Pomišljao sam, što me čeka, i ostao sam posve miran, 
Milica je lijepo djevojče i ona mi se sviđa, pa će mi 
stoga sastanak s njom biti svakako ugodan. Sve je 
drugo sporedno, te valja da pred njom ismijem strinu 
i sve one, koji se bez nas i proti našoj volji brinu o 
nama. Nas dvoje treba da budemo dobri prijatelji, 
i naši sastanci neka budu svagda lijepa razonoda u 
našem životu u ovoj šumskoj zabiti. Ludo bi bilo, 
kad bismo dopustili, da nam bilo ko i bilo čim kvari 
naše susjedske odnose, jer su nam jamačno obadvojem 
potrebni. O svemu sam tome razmišljao žureći se 
prašnim poljskim putem između bujnih kukuruza 

i tek onda, kad se na putu preda mnom pojavio neki 
mladi časnik u bijelom ljetnom mundiru, nestalo je 
u mene tih misli i prijatnih maštanja. 

Nijesam dotada u našem kraju nikad vidio kakva 
časnika i stoga sam se začudio, kad sam se sreo s ne¬ 
znancem. Bio je onizak i dosta krupan, lica nasmije- 
šena i pocrnjela od sunca, a sto mi se pričinilo još- 
neob cnije, on kao da je bas mene tražio na tom putu, 
jer me je već iz daljine od nekoliko desetaka koračaja 
pozdravio mahnuvsi mi kapom, koju je nosio u ruci, 
i prijazno mi je kimao glavom. 

Približih mu se promatrajući ga sa zanimanjem. 

»Zar me još ne poznaš 5 1 « pruži mi on ruku. »Da, 
mnogo sam se promijenio. A ti si ostao isti...« 

Prepoznah ga po glasu. 

»Alberte !« začudio sam se još više. »Pa što te 
ovamo nosi i Nikad se ne bih nadao, da ću se ovdje 
sresti s tobom.« 

v B i°.je to nekadašnji moj drug iz đačkih dana, 
bas onaj, o kojem sam razmišljao nedavno, kad su 
rano ujutro počele prolaziti kroz naše selo prve pro- 
štenjarske povorke. 

Pravo je rekao, da se mnogo promijenio : ojačao 
je, udebljao se, i lice mu je postalo mnogo muževnije. 

»Pošao sam preda te,« reče on otirući maramicom 
znoj, s v lica. »Milica te je jučer pozvala, pa sam mis lio, 
da ćeš danas svakako doći do nas.« 

Zar on pozna Milicu i I kako on govori o njoj 
i o sebi, kao da su me njih dvoje čekali, da dođem, 
a ne ona sama. Mora da su stari znanci. 

. .»Ti poznaješ Milicu s 1 « upitah ga. »Možda si radi 
nje i došao u naš kraj i«. 

On se osmjehnu dobrodušno na moje pitanje. 

»A ti ne znaš toga i Milica mi je rođakinja,« 
reče. »Naše majke su sestre.« 

Mi smo zajedno j^ošli prema Glogovcima u ži¬ 
vahnu razgovoru, kakva zapodijevaju stari znanci, 
kad se poslije mnogih godina opet sastanu. Ispričao 
mi je, da je poslije prevrata ostao u vojsci. Sad je 
s majkom radi Dobranićeve nesreće došao na Miličin 


poziv ovamo, da budu djevojci u pomoći. Njihov 
dolazak, istina, nije bio baš jako potreban, jer se stari 
Dobranić oporavio i prekjučer je starac sam tj’erao 
Milicu, da pođe u neke svatove. Ali kad su već tu, 
ostat će nekoliko dana, da se osvježe u našem šumo¬ 
vitom kraju, punom zdrava uzduha i tišine. Njemu 
se uopće veoma sviđa boravak na selu. 

»Da nijesam časnik,« reče, »možda bih poput 
tebe najvolio biti učitelj.« 

»A kako ti se sviđa seljački svijet <«. upitah ga. 
»Možda si se već upoznao sa svojim susjedima...« 

On zastane u hodu i pogleda me ozbiljna lica. 

»Bio sam ovdje i sa seljacima,« reče, »ali među , 
njima ima vrlo malo naših ljudi. Sve su to neki dose¬ 
ljenici — Madžari, Švabe, Česi, Slovaci, Rusini. 

I četiri vjere našao sam u selu. 

»Zar njega toliko zanimaju takva opažanja i 
A čini se, da ga se i sasvim ozbiljno doimlju. Da, on 
je zbilja postao drugi čovjek... 

»U Glogovcima«, odvratih mu, »od 68 porodica 
12 ih je domaćih ljudi, starosjedioca. Nešto ih pri¬ 
pada Ličanima, Zagorcima i doseljenicima iz Gor¬ 
skog kotara. Ostalo su sve tuđinci...« 

»Pa mi propadamo!« klikne moj pratilac. »Nas 
po tom nestaje.« . 

»Da, mi propadamo,« prihvatih ja. »U našoj je 
kotarskoj varošici škola sa šest razreda pretvorena 
još prije rata u četvero razrednu, jer je djece, koja 
su je polazila, od godine do godine bivalo sve manje...« 

Pred nama se pokaže brežuljak ^s kućicama u 
Zelenilu drveća i niz visokih jablana, što su zasađeni 
uz put, koji tamo vodi kroz selo. 

Moj pratilac je htio da sazna uzroke našem na¬ 
rodnom propadanju. 

»Svemu je krivo«, rekoh, »nepoštivanje braka. 
Kad se u njemu ne gleda svetinja, porodice propadaju, 
a s njima nestaje i naroda.« 

On se zamisli i ne progovori ni riječi. 

*V® re ^oh, »ko je srušio vjeru u svetost 
braka kod našeg svijeta i Naša inteligencija, a još 
vise naša poluinteligencija, koja živi u doticaji s njim.« 
Ne spominjući imena ispripovjedih mu što sam 

snebivati*” 0 ^ MjeZmd Crnič koga, i se drug poče 

»Mno^i ima mi l ogo među narodom * 

v , °?°' 1 te bako mnogo!« od vratili. »U svakom 
našem kraju njihovo je ime — legija...« vakom 

P ^- t ,? red nama Počeo se uspinjati uz brdo. Kad 
smo stigli na mjesto, odakle se lijepo mogla vidjeti 
^° g °, vacka °kohca obrubljena tamno modrim vjen- 
cem brda ! brežuljaka, moj se pratilac, ruku položenih 

Siaffv/d^ abl1 ' UPrte ° ' Ie ' ^Wa P u šumu 
S „1 nam ?. san ‘>« svojim mislima, koje 

SU mu zasjenile lice nekim sjetnim odrazom 

»Imam ovdje još jednog znanca,« progovori na¬ 
jednom »čuo sam u selu razgovor o njemu < 

A ko je to s*« upitam. 

»Lukšić. Mi smo odrasli u istom mjestu.« 
i/b7h dođe -i UČerašnii m °i susret u šumi. 

pođe sa „Zn' đmg " 

Ka mSS^Š 0 ™ ** ^ “ Luk - 

• *9“ Je<< ' P re kinem šutnju, »dobar čovjek samo 

je možda malko nesređen...« J ' Samo 

očima. lbCrt ^ P ° gleda s izričajem neke sumnje u 

»Misliš * reče. »A ja ti kažem, da ga ti ne poznaš 
Uostalom teško je njega i proniknuti.? P 

pati. ( ? m ga Je Ža0,<< 0dvratlh * '°n, čini se, mnogo 

Drug nestrpljivom kretnjom uze sablju pod ruku 
i odgovori gotovo ljuti tim glasom : P 

»Nemoj ga žaliti On toga nije vrijedan...« 

sliprlniV n - 6g v OVU uvodu .onome, čim je htio svoje po¬ 
sljednje rijeci opravdati, razabrah, da mi Alfred kani 
pričati o tragediji mlade Židovke, koju je LukšS 
nagnao svojom nepromišljenošću u smrt. Kad ga sje¬ 

tih, da mi je to sve poznato još od našeg sastanka u 
onoj birtijici bliza Strija, on odgovori: 

»Pa nije to sve, što znam o Lukšiću... Ali osta¬ 
vimo ga ! Meni se čini po svemu, što slušam o tom 
nesrećniku, da negdje u daljini već dašće voz, što je 
smrvio svojim kotačima onu djevojku, pa će i naš 
znanac doskora zaglaviti pod njima.« 

Priznah mu teška srca, da o Lukšiću i ja nešto 
slično slutim. 

XXXII. 

M ILICA i njezina tetka, Albertova majka, doče¬ 
kale su nas u poznatoj mi sobi u spratu. U njoj 
se od prvog mog pohoda nije ništa promijenilo, 
samo su sad na prozorima sa spuštenim zastorima 
bili pritvoreni kapci, da bude u njoj hlad, a vrata 
susjedne sobe, obasjane dnevnim svijetlom, bila su 
otvorena. Gospođa, otmjena i prijazna starica pro- 
sijedih kosa, te dobro sačuvanog i svježeg lica, odje¬ 
vena u tamnu kućnu haljinu krojenu po modi iz po¬ 
četka ovog stoljeća, upustila se odmah u razgovor 
sa mnom. Morao sam joj potaknut njezinim pita¬ 
njima ukratko ispričati, odakle sam rodom, ko su mi 
roditelji, zašto sam napustio studije na sveučilištu, 
što me je sklonulo, da postanem učitelj. Ona je to 
ispitivanje udesila tako vješto, da nije u njemu bilo 
ništa neprilično za mene ili što protivno dobrom tonu. 
Od nje je strujila neka toplina i srdačnost, kojom je 
odmah zavladala mnome, pa kad je ispričavši se ne¬ 
kim poslom izašla iz sobe zajedno s Albertom, kojega 
je pozvala sa sobom, osjetio sam se u nazočnosti same 
Milice nekako usamljen i stran. 

Milica me je promatrala nalaktivši se na stol, 
lica priklonjena uz ruke, što ih je sklopila kao na mo¬ 
litvu. Bilo je u svem njenu držanju nešto tako nehajno, 
kao da nikoga nema u njezinoj blizini, i samo njen 
pogled, pun neke sestrinske dobrostivosti, bio je raz¬ 
log, zašto me takvim vladanjem nije uvrijedila. 

»A što * progovori ona. »Čemu je bilo potrebno, 
da vas pozovem ovamo;' Ta vi se ionako ne biste ljutili 
na me...« 

Način i glas, kojim je to izrekla, približi me opet 
k njoj. 

»Zar ja da se ljutim na vas.* upitah. »Što vam 
ne pada na um...« 

Ona uze vazu s kitom cvijeća sa stola te izvadi 
iz nje uveli neki cvijet. 

»A vi možda i ne znate,« progovori, »da je sa mnom 
razgovarala vaša podvornikovica...« 

• Zacrvenim se i odvratim mnogo glasnije, negoli 
je bilo potrebno : s 

»Doznao sam to... Možda znam i to, o čemu 
vam je govorila, ali nemojte misliti, da sam ja s njom 
bio sporazuman. O takvom čemu govorio bih s vama 
svakako sam...« 

I ohrabren njezinim mirom nastavim: 

»A što ste — smijem li znati — starici odgovorili i 
tuo sam, da je poslije sastanka s vama bila sasvim 
poništena. Ona me naime vrlo voli...« 

Milica kao da me i nije slušala. Metnula je vazu 
opet na stol te je uzela prstima čupkati latice iz onog 
uvelog cvijeta. s 

»Kazala sam joj,« reče ona poslije kratke šutnje, 
»da cu sama govoriti s vama...« 

Pogledala me je malko smrknuta lica, ozbiljno 
i kao s nekim zanosom. To nije bila pređašnja Milica. 
Nedavno je Klara, pomislih, postala preda mnom od 
jake i odlučne djevojke slabašno dijete, a sad se ovo, 
nekad blago čeljade pred mojim očima pretvara u 
nekog prkosnog i smionog dječaka. Kakva je to pro- 
ejska duša u ženskih i I kako ljudima ne dosade igre 
te velike i mušičave djece i A možda nas baš tom 
neizvjesnosti, kakve će se kada pred nama pokazati, 
najviše i privlače... / 

Dok sam ja šutio pripravan da čujem njenu za 
me vrlo neugodnu odluku, ona je kanda — dosjetih 
se kasnije — nešto iščekivala od mene, ali ja sam 
nijesam osjetio nikakve potrebe da što kažem ili učinim. 

»Nije li vam Albert kazao,« prekine ona neugodnu 
; šutnju i glas joj zazvuča oporo, »da ću ovih dana po¬ 
stati njegova zaručnica * 

Ona sakupi ruke u okrunjene latice onog cvijeta 
zajedno s njegovom stapkom, ustane od stola i priđe 
prozoru te otkrenuvši zastore otvori kapke i baci uni¬ 
šteni cvijet napolje... 

Soba se napuni svijetlom. Ustanem i ja od stola 
i pogledam djevojku. Pričini mi se posve tuđom. 

»To nije ono lice,» pomislim, »što sam ga vidio 
u šumi proljetos...« 

Čemu sam ja uopće ovdje i I šta još čekam i 
Ah, da, ona mi je nešto kazala, i ja moram da joj od¬ 
govorim. 

»Zaručit ćete se dakle * rekoh. »To je valjda 
sve, što ste htjeli, da saznam od vas, i radi toga ste 
me ovamo pozvali.« Glas mi zadrhta. »Treba ismijati 
sve one, koji se brinu za nas, a mi ćemo ostati dobri 
prijatelji,« sjetih se svojih misli od jutros. 

Kako sam bio smiješan! Mi, i prijatelji... 

Ona mi se približila i pružila mi svoju bijelu 
ručicu. 

»Da, to sam vam htjela povjeriti,« progovori 
s čudnim nekim smiješkom. »Ali vi se nemojte za to 
tuđiti od nas...« 

Nekako svladah svoju pakost i ne nasmijah se. 

Prihvatih pruženu ruku i poljubih je. 

»Da se ne tuđim * odvratih. »Ta vi ćete nas 
ionako po svoj prilici doskora ostaviti...« 

Ona se osmjehne. 

»Istinu kažete,« reče, »ali ipak, bar dok sam tu...« 

Hoće li se skoro vratiti u sobu njezina tetka i 
Bar da dođe Albert... Da, moram se oprostiti, doba 
je... Pristojno bi bilo, da pohodim i starog Dobra- 
nića. Mi smo se često vidjevali u šumi... Ah, zbilja, 
a gdje je gospojica Klara i Valjda je saznala, da do¬ 
lazim, pa se uklonila susretu sa mnom... 

Upitah Milicu, kamo je otišla njezina prijateljica. 

»U selu je negdje... Možda kod Klemenčićevih...« 

Iza tih riječi zbio se sa mnom neočekivani preokret. 

XXXIII. 

i 

Z AOKUPILA me jedna neobična živa i snažna-, 
misao, i od nje mi je zastao dah. Stajao sam ne¬ 
koliko trenutaka u svijetlom i tihom zanosu^ 
za kojega je u meni dozrela neka odluka. Pogled mi 
poče opet raspoznavati stvari oko mene, te ugledah 
Miličino lice, puno nestrpljiva iščekivanja. Začujem 
također i vrapčije živkanje, kako spolja dolazi kroz 
otvoren prozor. Posve sam se osvijestio... 

»Morao bih odmah napisati jedno pismo,« rekoh, 
djevojci. »Da li bih to mogao kod vas učiniti J 1 « 

»Pa možete, zašto ne i Pisaći je stol u susjednoj 
sobi.« 

Pođoh tamo i začas napisah, što sam želio... 
Potražili smo zatim staru gospođu i Alberta,. 
pohodio sam pače i Dobranića u njegovoj sobici te 
sam sjedeći uz njegov krevet proveo u razgovoru 
s njim nekoliko minuta. Oprostio sam se od sviju,, 
učtivo sam odbio Alberta, koji je htio da me prati 
putem kući, i pošao sam na ulicu. 

Po nekom pametnom dječaku poslao sam ono pi¬ 
smo Klari uputivši maloga, da je potraži kod Klemen- 
čićevih. 

On doskora dotrči natrag te mi reče, da je pismo 
predao gospojici... 

Poslije dana provedena u radosnim nadama i 
slutnjama vratih se pred noć opet u blizinu Glogovaca, 
pod hrastove kod ulaza u šumu. Na nebu se pojavile 
prve zvijezde, svijet je utonuo u sjene večeri, šume i 
polja zamirisala vlagom... 

Tu sam očekivao Klaru. Ona će doći. Kad je ude- 
sila sama i onaj posljednji naš sastanak u staroj ku- 
ćerini, zašto ne bi ovamo došla i Ta ona se nikoga ne 
boji... »Na selu smo,« kazala je prošli put, »a to je,. 
kao da i nijesmo među svijetom...« 

Poći ćemo u onaj brezik... Tamo nas čeka divna , 
noć... '\ 

Bio sam, istina, lud, što nijesam onomadne ostao- 
s njom u starom onom domu... Možda sam je tim 

uvrijedio... Ali ona će večeras ipak doći — naslu¬ 
ćujem to cijelim svojim bićem... Ako nije na moje 
jutarnje pismo ništa odgovorila, to je razumljivo, 
jer ja toga nijesam ni tražio... Ako je ona obećala 
da će poći s nama u lov na grlice, pa ipak nije do¬ 
šla, jer nije htjela da bude sama među tolikim mu¬ 
škarcima, to je sasvim nešto drugo nego li ovo danas... 
To nije lov na grlice,.. Ah, kako trepere blijede 
zvijezde u visinama... I kakva je to tišina oko mene, 
te čujem, kako mi srce lupa u grudima... Brda i šume 
utonule su u san... 

A tamo, u šumskoj ravnici pod brijegom, čeka 
nas bijeli brezik... 

Ona će doći,.. Ona će doći... 

Niko, ni ja sam sebe nijesam nikad shvatio tako 
dobro, kao što me je ona razumjela : »Život ima vrijed¬ 
nost, jer iza njega slijedi ništavilo. Krepost je lijepa 
onome, ko je ogreznuo u grijesima... Čist čovjek 
osjeća silu napasti, jer se samo njemu pričinja grijeh 
lijepim... Vaša religioznost je izlet u krajeve dušev¬ 
nog djetinjstva... Za njim će — zar ne — slijediti 
nove bakanalije duha... Vi ste mudar i prevejan...« 

Nove bakanalije duha i Zar samo duha < Da, 
samo duh, a ne tijelo sposoban je za pravi razvrat... 

A što je ono drugoj' Ko je o tom nedavno govorio 5* 
Ah, sjećam se... Bila je tada odvratna noć, glupa 
i puna dosade... 

»Diži se dakle, i donesi mi zub lava, pero iz krila 
orlujskoga, uške gazeline, rogove jelena, otrov iz ralja 
zmijskih, jezik baziliskov...« 

»U pustinju moraš, da nađeš te stvari, u obrađe¬ 
nim krajevima nema ih...« 

»Pođi napolje u bregove i pustinju, da odanle 
doneseš svoju lovinu...« 

Kakve su to gluposti i Mi ćemo noćas u bre¬ 
zik ! U bijeli brezik... 

Krv mi ključa u žilama, sljepočice mi liže unu¬ 
tarnji neki plamen, duša mi zamire od bakantičkog 
krika : 

»Evoe ! Evoe...« 

11 

»Što se buniš proti sinajskom zakonu i On je za¬ 
kon oslobođenja, a ne ropstva... Što bi ljudstvo 
bilo bez njega i Krdo zvjerova, kakvim je uvijek 
postajalo, kad ga je smetnulo s uma...« 

Odakle mi te riječi i Da, to je ona glupa priča 
o Faustu... 

Faust je ljubio lijepu Jelenu ! I sad može, štogod 
hoće, pripovijedati o njemu zavidni mu seoski kapelan... 

A što Klara ne dolazi s\.. 

Ne, ja ni jesam htio da budem prevaren u svojem 
očekivanju... 

Za kojih deset časaka bio sam u Glogovcima i 
Žurio sam se kroz selo Dobranićevoj kući. 

Prolaznici su me začuđeno promatrali. 

Našao sam staru sluškinju kod kuće samu. 

»Gospoda su«, reče, »otišla u župni dvor...« 

»I gospojica Klara s njima <« 

»Ne, gospojica je kod učiteljevih...« 

Banuo sam u Klemenčićev stan i zadivio sam 
svojom pojavom njega i njegovu gospođu. 

»Klara je ovdje S 1 « 

»Nije...« 

»Da gdje je s 1 « 

»Pa otišla je pred pola sata kući...« 

»Aha! Pred pola sata... Dobro... Zbogom...« 

To smo se nas dvoje minuli negdje putem. Uosta¬ 
lom zna li ona, gdje je brezik i One noći sam joj opisao 
mjesto, gdje se nalazi... Moram za njom... I to brzo... 
Ne nađe li me tamo, vratit će se... A možda će se i 
bojati, da sama prolazi šumom... Za njom ! Samo br¬ 
zo.,. Stići ću je... I tada ćemo zajedno u brezik !... 
U bijeli brezik... 

Ali što sam dublje zalazio u šumu, sve je manja 
bivala moja nada, da ću Klaru zateći u njoj, i moje 
se uzbuđenje sve više stišavalo. Prestao sam, se žuriti, 
i znoj, koji mi je izbio po svem tijelu od pređašnje 
žurbe, ohladio se, i neugodna njegova studen počela 
me svega pronicati, Nijesam ipak htio sam sebi. pri¬ 


znati, da mi je put u brezik postao sasvim suvišan, 
i da bi najbolje bilo, kad bih se povratio kući na po¬ 
činak. Što ja^ zapravo i hoću i Ne, do Klare same — 
pravo da kažem — nije mi stalo više negoli pretprošle 
noći na Aničinoj svadbi. Sav današnji moj bijes i 
težnju za njom hotimice sam izazvao u sebi, a svrha 
im je osveta Milici. Čestita će djevojka, kad čuje o 
mom sastanku s Klarom, mnogo u duši trpjeti. To 
baš i hoću, da joj zadam bol. A radi čega da se ja 
njoj osvećujem i Što nije pošla za me i Pa ja je to 
nijesam nikad ni molio.»Ti si pomahnitao«, sine mi ja¬ 
sno u duši, »ponajviše radi toga, što će ona poći za 
Alberta... Ti ga, priznaj, smatraš nedostojnim Milice 

— ta pomisli samo, kakav si o njemu, kod nedavnog 
sjećanja na zajedničke studentske dane, stvorio sud... 
I žao ti je — ne varaj se — što Milica ne će biti tvoja, 
jer osjećaš, da si sad promašio svoju sreću zauvijek... 
Eto, što znače tvoji osjećaji, kad ih prevedeš na 
jezik misli...« 

Prošla me volja, da nastavim put. 

Razgledao sam se, da vidim, gdje sam. 

Brezik je bio udaljen još samo nekoliko minuta 
laganog hoda... 

Mogao sam da cijele dane provedem u prolaženju 
po šumi i nijesam bio nikad odviše umoran. Što je to 
potpuna klonulost i nemoć, da se ganeš s mjesta, 
toga još nijesam iskusio ni na jednom svom putu 
kroz šume i polja u okolici svog sela, ali sad, nadomak 
mjestu, prema kojem sam večeras i pošao, osjetih 
neku — rekao bih — nesavladljivu umornost, i kod 
pomisli na nj rađala se u meni neka neiskazana od¬ 
vratnost. .. 

Ne, ne mogu tamo... Neka đavo nosi taj moj 

— bijeli brezik... 

Ah, ti bljutavi osjećaji! Kako oni harače i pustoše 
dušom, i kako je ona očajno prazna iza njih... I kako 
se oni brzo u mene mijenjaju ! 

»U jednom jedinom danu mijenjam se tisuću 
puta, i još češće, i nalik na točak okrećem se bezbroj 
puta naokolo... Postojano se mijenjam osjećajući 

se sad kao kralj — sad kao sluga... Časak sam gospo¬ 
dar duše — časak rob njezina druga tijela. Sad se 
pokazujem kao kralj s dijademom, a potom opet u 
najdubljoj bijedi...« 

Kako su stari pustinjaci ljudsko srce dobro po¬ 
znavali... 

A osim toga u mom bijednom srcu kola i topla 
krv naroda, kojemu pripadam... 

Hoće li ikad ikome uspjeti, da nas oslobodi i čuva 
od nas samih i ... 

Ali mene je ipak nešto uporno nukalo, da pođem 
dalje, u prokleti onaj brezik, kao da sam slutio, da će 
se ondje nešto zbiti odlučna za sav kasniji moj život... 

U dolinu s potokom i brezama došao sam posljed¬ 
nji put kroz neke proplanke i čistine, a sad sam pro¬ 
lazio uz potok drugom njegovom obalom na podnožju 
brijega, koji mi se dizao s desne strane puta presvo¬ 
đena krošnjama starog i visokog drveća. Kasni mje¬ 
sec izvirio je iza brda, i u tami oko mene bijel jelo se tu 
i tamo njegovo srebrno svijetlo. Potok meni s lijeva 
tekao je spokojno i bez šuma. Negdje na protivnoj 
obali čuo se lepet krila neke noćne ptice... 

Voda me je uvijek privlačila, p2 i noću. Stari 
bunari u dvorištima, skrovita vrela u šumskim zaku¬ 
cima, površine rijeka i potoka na samotnim mjestima 
bile su u mene povod mnogim tihim snatrenjima i 
lijepim čuvstvima, i tajanstvenost vode nikad nije 
izgubila za mene svoj čar. U mraku kao da se još i 
povećavala ta vlast vode nada mnom ... 

Stignem do mjesta, gdje su se obale potoka raz¬ 
maknute jedna od druge, te se činio nalik na neko je¬ 
zerce. 

Tu se spomenuh, kako sam onog jutra skočio u 
vodu i zaplovio uz njezin tek.... 

Sad su se na mirnoj površini potoka ogledale 
Zvijezde... 

Kad sam pošao dalje obalom uz vodu, naišao 
sam na nešto, što me je smutilo. 

»Pa ovdje se opet neko kupao,« sijevne mi u glavi- 
»Ko je to bio i gdje se sad nalazi s 1 « / t ; 


Preda mnom u travi ugledao sam razbacane 
dijelove muškog odijela i rublje te cipele. 

»Možda se utopio, kad ga nigdje nema,® sledim 
se kod te pomisli. »I ne čuje se ništa... Voda je tako 
mirna... Ili možda šeće po šumi u blizini S 1 « 

»Što da učinim i Da potražim neznanca, ili da 
se vratim natrag svojim putem i Ne, ovo potonje 
ne bi valjalo — ta ne bih imao mira cijele noći. Mislio 
bih neprestano na iščeznula kupača... A možda je 
on izašao na drugu obalu, pa kako ću onamo i Zar 
da se svučem, pa da preplivam preko vode i Gna je 
sad prehlađaa za takvo kupanje... Ali možda ću ga 
naći gdje s ove strane. Ne treba samo oklijevati... 

Zađem među šutljiva stabla. Koraci mi postali 
nekako nesigurni. A kako bi bilo, da se najprije ogla¬ 
sim i I što da viknem i Ako je ko ovdje, odazvat 
će mi se... 

Zastanem opet pun neodlučnosti... U taj čas 
mi pogled najednom zape o nekakav bijeli, nepomični 
lik pod jednim nedalekim drvetom. Tamo, razabirem, 
uistinu stoji neki čovjek. 

»To je samotni kupač,« umirim se. »Da vidim, 
ko je to...« 

Pošao sam između niskog grmlja upirući pogled 
u bijelu pojavu pod onim stablom. 

A što je on tako miran i I zašto ne diže lica i 
Zar on zbilja u takvoj tišini ne čuje, da dolazim i 

Prođoše mi tijelom ledeni srsi... 

Ali što da se bojim i Kakve su to lude slutnje i 
Pa da me čeka ne znam što, ne smijem se dati ustra- 
šiti. 

Izađem iz grmlja na malu čistinu sa stablom, 
pod kojim se nalazio goli čovjek. 

Protrnem... Njegove se noge ne dotiču zemlje... 
On lebdi poput kakvog sablasnog priviđenja u mračnom 
prostoru između granja nad njegovom glavom i 
tlima pod njim... Obješenik!... Kako mu nemoćno 
vise ruke i noge. Ramena mu se također spustila, kao 
da ih mrtve ruke vuku prema zemlji. I kako je neobično 
bijel,.. 

Da priđem k njemu i Možda se objesio tek pred 
koji trenutak, pa bi mu se moglo još pomoći. Dužnost 
mi je da ga skinem s grane i da ga pregledam... Ne 
učinim li toga, ogorcavat ću se zbog svoga kukavič¬ 
luka cijeloga života. 

Ali nijesam ipak mogao da se sa svog mjesta bilo 
kuda pomaknem. 

»Valja paziti,« pomislim, »da me odmah u početku 
sasvim ne nadvlada strah, jer ću inače jadno uteći...« 

Sjetih se mrtvih ljudi, što sam ih vidio i dirao ih 
rukama na ratištu... To hrabrenje bilo je međutim 
uzaludno. Rat^ i sve, što sam u njemu proživio, bilo 
mi je u tom času tako tuđe i daleko, da me se nije 
nimalo doimalo. Na ratištu nas je bilo mnogo, a ovdje 
sam okružen sumom i mrakom posve sam, i preda 
mnom se bijeli grozni leš... v 

Ali ipak osjećam, da bih trebao da se ma i naj- 
neznatnijom kretnjom otmem ovoj ukočenosti, a tada 
cu moći opet poći naprijed te se više ne ću bojati... 

Dignem ruku i dodirnem se njome čela. Dobro 
dam ° SV)esću;em se **‘ Pa da * tr eba da ga pregle- 

Priblizujem se obješeniku i ne osjećam svojih 

KorćiCcijći* 

T V, eć sam mu blizu i prepoznajem ga... To je 
Luksić... Dakako, ko bi drugi i bio... Ali svejedno 
je, ko je mrtvac... Svi su oni jednaki... 

Tu je njegova ruka. Treba je prihvatiti, da vidim, 

f. t( V e . 1 s njegovim bilom. Valja pomisliti, da sam sad 
liječnik.., 

b'b, leš se odmah zanjihao... I od tako laganog 

M rtvog lukšićeva tijela nijesam snimio s 

grane. Čemu bih to učinio, kad u njemu nije 
bilo ni traga kakvom životu, pa je svejedno, 
ostane li visjeti nekoliko sati više na drvetu. Vratio 
sam se k potoku i oprao sam ruke. Pošao sam zatim 
kroz šumu u selo. Moram još noćas probuditi seoskog 
Starješinu, da naredi seljanima, neka pođu po mrtvaca. 
Ili bi možda bilo bolje, da se ujutro pošalje po njega i 
Razmislit ću još o tome putem... 

Već blizu izlaza iz šume nadomak mome selu 
sjeo sam na prostran panj da otpočinem. 

Počeo me svladavati drijem. Nijesam se otimao 
snu. Posljednji su dani bili za me tako puni duševnog 
nemira. Mojim izmorenim živcima potreban je po¬ 
činak.... 

Spavao sam dugo. Probudio me prodrmavši 
me za rame lugar Marko, i njegovo dobroćudno sta- 
račko lice s bijelom bradom bilo je prvo, što sam ugle¬ 
dao tog jutra pred sobom. 

»Prevladao vas, je li, šumski zrak,« nasmiješi 
se starac, »pa ste zaspali i Ej, nekad sam i ja najvolio 
u sumi noćiti, a sad ne činim toga bez velike potrebe. 
Kad čovjek ostari, omili mu kuća i krevet...« 

Starac nije dakako ni slutio, što sam doživio 
prošle noći... 

»Slušajte, Marko,« rekoh mu, »dolje u šumi kod 
potoka našao sam mrtva čovjeka...« 

Marko me pogleda ušutjevši, kao da mu je Za- 
bjegla riječ. 

»Da,« rekoh, »istinu vam kažem...« 

»A poznate li vi pokojnika i« upita me on, »I čim 
je ubijen i Puškom s'« 

Na licu mu opazih izričaj tjeskobe. 

»Ne,« odvratih, »objesio se... Učitelj Lukšić 
— moj drug...« 

Starcu kao da je odlanulo na te riječi, i lice kao 
da mu se razvedrilo. 

»Ah, Lukšić« reče mirno. »Siromah ! Njegovi su 
mi seljani već odvana govorili, da nije nešto bilo 

s V 1 ™ u redu *-* Njemu se, kalu, počelo u davi 
miješati...« 

Pošli smo zajedno u selo. Nije mi bilo do razgo¬ 
vora, pa je i starac ušutio. ‘ 

Moji sinoćnji doživljaji zaokupili su me ponovno 
ah ne onako živo, kako sam očekivao.'Napokon, što 
se i dogodilo i »Siromah ! Pomiješalo mu se u glavi...« 
Nije li to sve, što se o pokojniku moglo kazati i Ne 
to nipošto nije sve... U mislima mi "se počeli redati 
događaji i ^ razgovori iz posljednjih dana... Sjetih 
se fOemenaća, Klare, Miletića, Gaše, Kesslera, Cr- 
nickoga, glogovačkoga kapelana, Alberta. Između nas 
jedan bio je Lukšić. On jutros visi gol u šumi na grani. 
Zašto bas on, a ne ko drugi od nas i Mi smo svi ostali 
Živi* Niko se drugi od nas nije ubio, a možda se i ne će 
ubiti. A kar^ je zato naš udes bolji od njegova i Mo¬ 
žda je naš život vredniji od njegove smrti i I u sviju 
od nas i A njoj prije ili kasnije ne ćemo ionako ni mi 
izmaci... 

N danima poslije proštenja mnogo sam čitao 
^ smo > P a se duboko usjeklo u pamet ovih 
nekoliko danas vrlo aktualnih i za nas nadasve važnih 
redaka iz druge poslanice sv. Petra (2, 1.-19.) : 

»A bilo je i lažnih proroka u narodu, kao što će 
1 među vama biti lažnih učitelja, koji će unijeti po¬ 
gubna krivovjerja i zatajiti gospodara, koji ih iskupi, 

1 đovodit ce sami sebi brzu propast. I mnogi će poći 
za njihovim neobuzdanim raskošjem, po njima će se 
grditi put istine. I u lakomosti tražit će od vas dobit 
izmišljenim riječima* Njihov sud odavno ne kasni, 

1 propast njihova ne drijema. Jer ako Bog nije pošte¬ 
dio ni anđela, koji sagriješiše, nego ih strovali u pakao, 
u tamnu tamnicu, i predade ih, da se čuvaju za sud. 

I drevnoga svijeta nije poštedio, nego je sačuvao 
samoga Noju, propovjednika pravde, kad navede po¬ 
top na svijet bezbožnika. I gradove Sodomu i Gomoru 
spali, razori i osudi te postavi primjer budućim bez¬ 
božnicima ... Zna Gospodin pobožne izbavljati od 

mapasti, a nepravedne, da ih kazni, čuvati za dan 
suda, a osobito one, koji idu za tijelom u nečistoj 
po.ioti 1 preziru gospodstvo. Ti su drski i oholi te se 
ne ooj : t. d psuju slavu.. psuju one, što ne razumiju, 
1 upropastit^ ce sebe svojim pogubnim radom. Tako 
primaju placu za nepravdu. Oni misle, da je sva slast 
C£Lj 1 1 -? e sva l? '■mn ; oni su sramota i. ljaga, koji uživaju 
u. svojim prijevarama gosteći se s vama. Njihove su 
oci pune preljuba 1 svagda sklone na grijeh. Oni mame 
neutvrđene duše te imaju srce vildo lakomosti, djeca 
su kletve. Om ostaviše pravi put, zaiutaše i pođoše 
putem Balama, sma Beorova, koji je zavolio nepra¬ 
vednu placu... Ovo su izvori bez vode i oblaci i ma¬ 
gle, iioje bura progoni, za koje se čuva tamni mrak. 
Jei govore rijeci ponosite, ali ništave, mame na tje¬ 
lesne zelje, Koje raspiruju nečistoću, one ljude, što 
se doskora stali uklanjati od onih, što žive u zabludi. 
Obećavaju im slobodu, a sami su robovi propasti...« 

Nije h tim riječima vjerno prikazano naše poko¬ 
ljenje s Ne osjećamo li se mi svi ljudi jadni, sitni i 
prljavi i 

Lukšić se prije smrti okupao... Čitao sam negdje, 
da neki om u luđaka imaju simbolično značenje i 
da cesto jasno tumače duševno njihovo stanje... 
iNije Ii Luksićeva težnja za tjelesnom čistoćom bila 
Zna... potrebe, da se oslobodi i svoje duševne nečisti i 
. ° v ^ na > n ije li ta želja ubogog luđaka, kad mu je duša 
izasla iz tijela, našla ipak svoje zadovoljenje... Ili 
ce se 1 tamo nad nama vršiti sud bez milosti i Ta naši 
su gr.jesi golemi! I ne vrši li se već ovdje takav sud 
nad nama i »1 a mi propadamo ! Nas po tom nestaje !« 
sjetih se jučerašnjeg Albertova poklika... Dolje u 
sumi njise se Lukšićev hladan... leš... Drugi, poput 
mene, lorola^ svijetom kao beskorisne sjene* ♦♦ Ljudi 
nalm na Craičkoga šire trulež oko sebe te svoju oko- 

, u > ih na svoju sramotu podnosi, zaražuju 

neizlječivom gubom... 

Izašli smo sasvim iz šume. Oči mi zabliješti mlado 
jutarnje sunce, te mi u duši svojom pojavom izazva 
sliku apokaliptičkog viđenja (Otkriv. 20, 11,-12.) : 


»Tada sam vidio veliko b i j e1op rije s t o 1 j e 
i onoga, koji je sjedio na njemu, od čijeg je lica bježalo 
zemlja i nebo, i mjesto im se ne nađe. I vidio sam 
mrtvace velike i male, gdje stoje pred prijestoljem. 

I knjige se otvoriše...« 

Zagledao sam se u sunce i nijesam opazio, da sam 
prestao koračati... 

Starac me podsjeti, da mi valja poći naprijed. 

* * * 

Prošlo je već nekoliko godina od ljeta, kad su se 
zbili događaji, opisani u ovoj knjizi. Mnogi su moji 
Znanci, što ih spomenuh u njoj, ostavili ovaj kraj, 
a ja vezan možda i svojim uspomenama uza nj još 
uvijek boravim u ovoj zabiti konačno smiren i zado¬ 
voljan. Namjesto stare moje školske zgrade iz grani¬ 
čarskih vremena sagrađena je nova i uz nju lijep 
učiteljski stan. To je nagrada, koju su mi sami seljani 
ishodili zato, što sam odlučio da ostanem trajno u 
njihovu selu, gdje su se bježeći iz takve zabiti toliki 
učitelji prije mene izmijenili. 

Oženio sam se i sad sam rođak svom glogovač- 
kom drugu, jer sam uzeo onu plavu gospođicu, Kle— 
menčićkinu sestru, kad je u zimi one iste godine do¬ 
šla k svojim rođacima i opet u pohode. Kako se to 
dogodilo, morao bih nadugo i naširoko pripovijedati, 
a za to nemam vremena. Škola, voćar, pčelinjak 
sve to mi zadaje i suviše posla. U šumu također malo 
zalazim te uopće mnogo radim, a manje sanjarim... 

Noćni moj doživljaj na putu u brezik, kad sam 
ono našao mrtva Lukšića, potresao me duboko i uči¬ 
nio me drugim čovjekom. Pokušavao sam nekad da 
poput kakva odabranika uz mistički neki epitalamij 
svoje duše uronim u tajanstvene dubine Božanstva, 
a zapravo sam doskora plovio samo blještavim^ i va¬ 
ravim strujama svojih osjećaja, koje su me razočarana 
i nemoćna opet izbacile na obale grijeha i smrti. Za 
slaba čovjeka, kakvim se smatram poslije loših isku¬ 
stava sa sobom samim, ostaje uistinu najpouzdanijim 
vodičem pravoj mudrosti strah Božji, sto ga ja osje¬ 


tih pred lešom nesrećnog druga. Kobni me pokojnikov 
udes postojano podsjeća na to, kamo nas mogu do¬ 
vesti i slučajne stramputice u mislima i osjećajima, 
pa stoga odavna već lišen pretjeranog samopouzdanja 
bdim nad sobom... 

Proročanstvo se Lukšićevo o mom skorašnjem 
smirenju zbilja ispunilo neočekivanim načinom : ože¬ 
nio sam se, imam već i troje djece i mnogo se trsim, 
da osiguram život svojoj porodici, ali da ću se — kako 
je mislio pokojnik — odreći nastojanja i oko dobra 
svog naroda, to se ne smije, a valjda se i ne će obi¬ 
stiniti. Nema toga mnogo, čim bih mogao pokazati, 
kako sam ostao dosljedan svojoj nekadašnjoj težnji, 
da ne budem samo sebi koristan. No glavno je raz¬ 
doblje mog životnog rada još uvijek preda mnom, 
a uspješni me njegovi počeci sokole, da u preduzetim 
poslovima svakako ustrajem... 

Nedavno sam primio pismo iz Argentine. Javlja 
mi se odanle bivši lugar Marić. On radi tamo na nekoj 
farmi te ispašta svoje nekadašnje grijehe. U tamnici 
je tada za Dobranića bio dva ili tri mjeseca, a zatim 
je otpušten iz službe. U pismu se ni na što ne tuži, 
nego mi priča u njemu o čudesima argentinske flore 
i faune, te se čitajući ga i nehotice sjećam, kako mi je 
nekad pripovijedao u šumi o svom psu Deliji i tajan¬ 
stvenoj onoj zmiji. Moram ga na to podsjetiti, |kad mu 
budem pisao — razveselit će se... 

Glogovački kapelan i Klara su dva mjeseca po¬ 
slije Lukšićeve smrti prešli na protestantizam i vjen¬ 
čali se. On je sad bankovni činovnik u nekoj varošici 
u provinciji. Kako se kod nas čuje, on se ne osjeća 
sretan, a napose ne može da se smiri sa svojom apo- 
stazijom pa ne taji pred svojim znancima, da mu je 
njegov stari svećenički brevijar još i danas najmilije 
štivo... 

»Jedno je nebo, što ga je đavao načinio svojim 
lijepim i lažljivim lukavstvima... U tom se nebu 
pokazuje đavao kao svijetleći anđeo, te je pače i sa 
svojih pet rana sličan Bogu...« 

U takvu se nebu i priča o lijepoj Mageloni, pa 
makar je kazivao i kakav kapelan, pričinja posve 
bezazlena... 

Dobranić je umro tek proljetos. Gdje živi Al- 
bert s Milicom, ne znam. Od glogovačkog mog pašenoga 
saznah, da je ona bila nekad spremna poći za me, 
jer su je mnogi uvjeravali, kako bi naš brak bio za nju 
povoljan i stoga, što ne bi morala ostavljati seoskog 
života, koji je njoj — to je često govorila — veoma 
omilio. Za posljednjeg našeg susreta djevojka je oče¬ 
kivala, da ću sam zaprositi njenu ruku, a^ ja, u ono 
doba pravi smetenjak, nijesam umio da išta o tome 
naslutim. Neizrecivo bi mi bilo žao, kad bin znao, 
da se i Milica možda ne osjeća u svom braku zadovoljna. 

Stari Miletići provode svoje dane u Slavoniji 
kod one svoje kćerke. Čika mi se kao pravi drug cesto 
javlja, i ja se mnogo veselim njegovim kratkim pismima, 
ali mi ta nažalost u posljednje doba sve rjeđe dolaze. 
Bojim se, ne će li ona doskora sasvim izostati... 

0 PISCU OVE KNJIGE 

Ovim romanom ulazi u re¬ 
dove hrvatskih pisaca ro¬ 
mana književnik, koji je već 
stekao opće priznanje kao 
pripovjedač dječjih priča i 
koji, nakon što se afirmirao 
u maloj pripovjedačkoj for¬ 
mi, sada evo daje prvo 
svoje veće djelo. Dolazi da 
nas uvede u onaj svijet, 
koji oko sebe gleda, proma¬ 
tra, sudi i obavija velom 
svojih opažanja, svojih mi¬ 
sli i osjećaja. Vodi nas kroz 
šumu, koja za nj znači 
osvježenje od svagdašnjice 
Života, koja ga razblažuje 
i zanosi, u kojoj traži ljubav 
i nalazi razočaranje. I kao 
da kroz redove šumskih sta¬ 
bala, što bacaju guste sjene 
i sakrivaju onoga, koji nas tuda vodi, gledamo selo, u koje nam pisac 
upire prstom. Selo, koje nam se — čitajući ovaj roman — čini tako po¬ 
znato. Poznajemo te dobre seoske strine, zvonare i vincilire, pa i lugare, 
koji se nastoje izdići iznad svoje seoske okoline držeći sebe prvim ste- 
penom seoske inteligencije. A zar tipovi učitelja, koji dolaze pred nas u 
ovoj knjizi, nisu baš na vlas isti, kakve susrećemo po našim selimaf Jest, 
po svim našim selima žive Kiemenčići i Miletići, a kad se nađe i po¬ 
koji Luksić ili po koji nalik glavnom junaku ovog romana, poreme- 
ćuje se ustaljeni položaj, što ga u seoskom poretku zauzima učitelj, 
te nastupa tihi proces, koji ili vodi asimilaciji ili katastrofi. 

Josip Cvrtila, književnik učitelj, daje nam u »Bijelom prijesto¬ 
lju« vjernu sliku seoske inteligencije, kojoj je učitelj po svom polo¬ 
žaju i zvanju najtipičniji predstavnik. Ako je svećenik na visini svoje 
uzvišene službe, on se izdiže iznad seoske sredine, a ako podlegne 
svjetskim hirima, kako se to dešava s kapelanom u ovom romanu, 
odbijen je u stranu, odnemaren, prezren. Učitelj ima u tom svakako 
povoljniji položaj, on se i lakše prilagođuje životu, u koji na selu do¬ 
lazi. Pisac ne prikazuje seosku inteligenciju baš u pohvalnom svije¬ 
tlu : otkriva njene loše strane, šiba njene mane, okrivljuje je radi 
tolikih zala, što ih prouzročuje na selu, i razmišlja o ulozi, koju bi 

ona morala vršiti a koju zanemaruje. Idealizira dakako najviše zada¬ 
tak učiteljev te taj ideal provlači kroz cijeli roman kao crvenu nit. 
Najgore tipove seoske inteligencije prikazao je u učitelju Lukšiću, 
koji radi svog pokvarenog prijašnjeg života proživljava tešku griž¬ 
nju savjesti svršavajući samoubojstvom, zatim u bankaru Kessleru, 
koji financijski upropašćuje ljude radi svojih opakih namjera, te u 
sudskom pristavu Crničkom, ciničkom zavodniku, koji ne preza u 
svom zavođenju ženskoga svijeta ni pred čim nego samo pred puškom. 
Prema toj dvojici je kapelan, koji ne vodi dovoljno pažnje o svom 
osjećajnom životu te radi žene postaje otpadnik, prikazan u blažem 
svijetlu : on u sebi nije zao, on što više i nakon svog otpadništva 
citira brevijar, nesretan je i najradije bi se povratio svome zvanju 
i svojoj vjeri, koja u njem tinja, ali je slabić, koji se nije znao održati 
na valovima života, nego mi se predao, da ga bace, kud ne treba. 
Kao pozitivne tipove postavlja pisac starinu učitelja Miletića, koji 
je kao neki dostojanstveni arbiter u seoskim prilikama i pravi lik 
učitelja iz starih dobrih vremena, te Klemenčića, koji radi nepristu- 
pačnosti svoga karaktera nije obljubljen, ne vole ga ni seljaci, a i glavni 
junak ovog romana, osjeća neki jaz između sebe i njega, te vrijeme 
mora da mu pokaže, kako je Klemenčić dobro činio i njemu i seljacima. 

Za razliku od muških nosilaca radnje u ovom romanu, koji zalaze 
u najrazličitije probleme života (učiteljsko zvanje, problem sela, 
odnos seljaka prema inteligenciji, pitanje vjere, seljačka buna itd.), 
ženske se osobe, s kojima nas pisac upoznaje, ograničuju samo na 
erotski elemenat. Klara popušta svojim erotskim raspoloženjima, 
ima nešto slobodniji nastup i u razgovorima, koji se tiču ljubavi, 
ali ostaje zagonetna, te ne znaš pravo, da li uopće ljubi ili samo podliježe 
nagonu : logična je posljedica, da daje svom životu krivi pravac i 
ne nalazi sreće. Njezin pendant i donekle suparnica Milica je povu¬ 
čena karaktera, u nje nema Klarine prevejanosti, čedna je, iskrena, 
ali njena ljubav nije dovoljno jaka te promašuje cilj. Glavni junak 
romana nalazi se u procjepu između Klare i Milice, a tek u pozadini 
je lik treće jedne djevojke, u kojoj na koncu nalazi ono, što nije na¬ 
šao kod nijedne onih dviju kandidatkinja svoga srca. I druge ženske 
osobe romana — strina, Miletićka, Klemenčićka, ciganka — zapravo 
se, kako je to kod žena na selu obično, bave tim, kako da glavnog 
junaka romana, neženju, ožene. Za Anicu, najljepšu seljačku djevojku 
u selu, nastupa vincilir Gašo kao čuvar njene djevojačke časti, koju 
puškom brani od napadnika, sudskoga pristava, i kao provodadžija 
je sav sretan, kad ju je dobro udao. Gašina žena tip je onih strplji¬ 
vih seoskih žena, koje su spremne podnijeti i najveće zlostavljanje 
od svoga muža duboko uvjerene, da je neograničeno muževo pravo 
nad ženom. Najsnažniji ženski tip u romanu jest ona seljanka, kojoj 
dijete umire od difterije: mati mučenica. Uopće su te stranice romana, 
na kojima se ta tragedija majke i djeteta opisuje, najpotresnije, kao 
što i misao, koju pisac na to kasnije nadovezuje, naime da djeca 
trpe radi grijeha svojih roditelja, najdublje potresa dušom čitača. 

Iako je »Bijelo prijestolje« roman sa sela, seljački se elemenat 
u njem ne ističe, ne dolazi do jačeg izražaja. Selo je u pozadini. Tek 
naslućujemo njegovu silhouetu. Ali zato cijelo djelo provejavž ve¬ 

lika ljubav prema selu. Glavni junak tu ljubav snažno proživljava, 
ona mu je jedna od najglavnijih pokretnih sila u životu. On upada 
među seljake buntovnike, koji ga zarobljuju, ali on ima samo lijepe 
riječi za njih, ne vidi u njima bijesne buntovnike nego krotke ljude, 
koji samo reagiraju na ono, što drže nepravdom, a odmah iza toga 
su opet dobri ljudi, kao da ništa nije ni bilo. 

Najznačajnije je za ovaj roman to, da pisac naizmjence niže 
poglavlja, u kojima opisuje radnju, i poglavlja, u kojima se podaje 
refleksijama o pitanjima duševnoga života. Na tom dualističkom 
osnovu sagrađen je cijeli roman, kojemu refleksivna poglavlja za¬ 
ustavljaju radnju, da ne kreće naprijed onim tempom, kako bi to čitač 
htio. U tom će mnogi čitač vidjeti nedostatak romana, ali sigurno 
je to, da baš taj refieksnivni elemenat podiže etičku vrijednost ro¬ 
manu, jer zapravo po njemu zavirujemo dublje glavnom junaku u 
dušu i postajemo svjedoci njegove konverzije : nemajući vjere pri¬ 
stupa on polako k njoj isprva kao puki promatrač, da se napokon 
nađe skrušen u ispovjedaonici. I baš u tom je našao uporište, da u 
najsudbonosnijem času, kad Klara upotrebljava najopasniji način 
osvajanja, nije podlegao. 


... r. yl - ,---- —nastavlja 

lijepu tradiciju onih romanopisaca, što ih je učiteljski stalež dao hr¬ 
vatskoj književnosti. Janko Leskovar i Vjenceslav Novak dobili su 
dostojnog nasljednika. Sto nije »Bijelo prijestolje« još dalo u punoj 
savršenosti, dat će, uvjereni smo, buduća Cvrtilina djela ove vrsti. 
»Bijelo prijestolje« napisao je on po prilici u istim godinama svoga 
života, u kojima je i Novak objavio prve svoje romane. 

Josip Cvrtila rodio se 8. ožujka 1896. u Jastrebarskom u Hrvat¬ 
skoj. Nižu srednju školu svršio je u Krapini, a učiteljsku školu u Za¬ 
grebu. Kao učitelj služio je 12 godina na selu, a nakon toga je pre¬ 
mješten u Bjelovar, gdje služi već 6 godina. Dosada je objelodanio 
ove knjige dječjih priča 1 pripovijesti .'»Ivanjska noć« (1922., 
naklada Hrvatskog pedagoškoga književnog zbora u Zagrebu; drugo 
izdanje 1930., naklada »Škola i dom« u Zagrebu), »Tri dječaka« 
(1925., naklada Hrv. ped. knjiž. zbora) i »M a 1 i pelivan« (1926., 
ista naklada). U zbirci »Ivanjska noć« ima i nešto pjesama. Svojom 
suradnjom javljao se Cvrtila i u nekim časopisima, na pr. u »Hrvat- 
skoj. Prosvjeti«, »Obitelji«, »Smilju« i dr. Kao pjesnik objelodanio 
je Cvrtila doduše ne velik broj, ali dobrih pjesama, koje se odlikuju 
divnim pjesničkim slikama, dubokim osjećajem, snažnim ugođajem 
1 profinjenim izričajem. Najradije pjeva o prirodi, na koju projicira 
osjećaje svoje duše 1 slike svoje bujne mašte. Tu pjesničku ljubav 
prema prirodi prenosi on i u svoje pripovijesti. Između ostalih nje¬ 
govih pripovijesti, koje nisu u njegovim dosadašnjim zbirkama, neka 
bude istaknuta novela »Gradić u dolini«, koja je g. 1930. u jednom 
natječaju za najbolje originalne novele dobila drugu nagradu. 

Predajemo »Bijelo prijestolje« u ruke hrvatskim čitaocima u 
uvjerenju, da im dajemo knjigu, koju će zavoljeti, a hrvatskoj knji- 
Revnosti djelo, koje ne će ostati nezapaženo. 


U Zagrebu uoči Josipova 1933. 


Dr Josip Andrić 


KNJIŽNICA DOBRIH ROMANA 

u godini 1933 - 5 

1. Josip Cvrtilcr. BIJELO PRIJESTOLJE, 

roman hrvatskoga učitelja Din 30 — 

2. SidaKošutić: JASLICE, izvorni hrvatski 

roman . 1 - )in 

3. Jaroslav Durvch: KRASULJAK, roman 

jedne djevojke . . • Din du 

4 Louis Bcrtrand: SANGUIS MARTY- 
RUM, roman iz doba prvih 
kršćana. Din 40 '— 

5. Jordan Jovkov: ŽETELAC bugarski 

seljački roman .... Din du 

6. Sleta JurkU: PETNAEST TORNJE¬ 

VA, izvorni roman s ilustracijama 
Gabrijela Jurkića . . . Dm du- 

POSEBNO IZDANJE: 

Sigrid Un'srt: PROLJEĆE, roman 
jedne obitelji . . . . Din 60 — 

Uvez za svaku knjigu io Dm više 

KNJIŽNICA DOBRIH ROMANA 

Zagreb, Trg Kralja Tomislava 21* 












